
 IVANGELI HI KUTSALA 
HI MATEU. 


Kipimo 1. 


Dangarnina ga lixaka la Jesu Kristu, nwana 
wa Davida, nwana wa Abrahama. 

2 Abrahama a trala Isaka; Isaka a trala 
Jakobi; Jakobi a trala Juda ni bamakabye 
bakwe; 

3 Juda a trala Paresi ni Zara ka Tamara; 
Paresi a trala Hesromi; Hesromi a trala Aramu; 

4 Aramu a trala Aminadaba: Aminadaba a 
trala Nasoni; Nasoni a trala Salmoni 

5 Salmoni a trala Boazi ka Rahabi; Boazi a 
trala Obedi ka Ruti; Obedi a trala Jese; 

6 Jese a trala Davida Hosi. Davida a trala 
Solomoni Ar yena loyi t wa hi satı wa Uria; 

7 Solomoni a trala Roboama; Roboama a 
WA Abia; Abia a trala Asa; 

8 Asa a trala J osafati; J osafati a trala J orami ; 
Jorami a trala Uzia; 

9 Uzia a trala Jotami; Jotami a trala Ahazi; 
Ahazi a trala Hezekia. 

10 Hezekia a trala Manase; Manase a trala 
Amoni; Amoni a trala Josia. 

11 Josia a trala Jekonia ni bamakabye bakwe 
hi kurureni se ka Babulona. 

12 Anzako ka kururwa se ka Babulona Jekonia 
a trala Salatieli; Salatieli a trala Zorobabeli ; 

13 Zorobabeli a trala Abiudi; Abiudi a trala 
Eliakimi; Eliakimi 1 lo trala Azori; 

14 Azori a trala Sadoki; Sadoki a trala Akimi; 
Akimi i lo. trala Eliudi. 

15 Eliudi a trala Eleazari; Eleazari a trala 
Matani; Matani i lo trala Jakobi. 

16 Jakobi a beleka Josefa wanuna wa Maria, 
a hanyiwa hi yena Jesu a tibyako hi Kristu. 

17 Hi lezi tixaka tonkle ti suka ka Abrahama 
ti ya ka Davida hi tixaka ta ikumi ni mune; ti 
suka ka Davida ti ya hi kurureni se ka Babulona 
hi ikumi ni mune wa tixaka : hi ku suka kuru- 
reni se ka Babulona ti cikela se ka Kristu hi 
tixaka ta ikumi na mune. 

18 Makunu kuhanya ka Jesu Kristu ku mahi- 
sile lezo: nyine wakwe Maria a tekile hi Josefa, 
na ba nge se ku klangana bona a wonwa a xure 
nyimba hi Moya wa ku Basa. 

19 Kani lezi Josefa nuna wakwe, a hi munhu 
wo lulama, a nga ranzi ku mu kombisa tingana, a 
hi ni mbilu ya ku mu tsikisa zikundleni. 

20 Kani lezi a ehleketile zona, makunu, inge- 
losi ya Hosi yi woneka ka yena hi lorho, yi ku, 
Josefa, nwanana wa Davida, u nga cabi ku mu 
teka Maria sati wa wena, hakuba nyimba i nayo 
hi ya Moya wo Basa. 

21 U ta beleka nwanana wakwe, a cula bito 


gakwe a ku hi Jesu, hakuba hi yena i ta' hanyisa 


banhu bakwe kuonheni kabwe. 

22 Lezi zonkle zi mahilwe a ku kası ku tatisa 
lezi zi ngá kanelwa hi Hosi ni muprofeti, a ku, 

23 Languta, nhwana 1 ta xura ni nyimba, i ta 
beleka nwanana wanuna, ba ta cula bito gakwe 
“hi Emanueli; loku a ku, a ringaniselwa hi lezi, 

Nungungulu i i na hina. 

24 Makunu Josefa, na a vukile urongweni, a 
maha kota lezi ingelosi yi nga mu laya ha kona, 
a teka sati wa yena; 

25 Kani lezi a nga mu tibangi ni ku beleka 
nwana wakwe wa matiwula : makunu a mu cula 
bito gakwe hi Jesu. 


Nipimo 2. 


1 Jesu na a hanyile Betlehema wa Judia masi- 
kwini ya Herodi hosi, languta, bo klariha ba 
buceni ba cikela Jeruselema, ba ku, 

2 I kwihi loyi a hanyilweko Hosi ya Ba-Juda 
ke? hakuba hi wonile nyileti yakwe buceni, hi 
tile ku mu dumisa. 

3 Makunu hosi Herodi, na yi zwile, a karata, 
na bona bonkle ba Jeruselema ba xaniseka 
naye. 

4' Makunu yi tsombanisa bapristi bahombe 
bonkle ni batsali ba tiko, yi ba wutisa laha Kri- 
stu a nga ta hanyiwa kona. 

5 Ba ku ka yena, Hi Betlehema wa J udia: 
hakuba ku tsaliwe lezo hi muprofeti, a ku, 

6 Na wena, Betlehema wa Judia, a u tsongwa- 
nyani ka bafumeli ba Juda, hakuba i ta huma ka 
wena mufumeli, loyi i ta maha murisi wa banhu 
ba mina Ba-Israeli. 

7 Makunu Herodi a bita ba kuklariha xiku- 

ndleni, a ba wutisisa xikati nyeleti yi nga wone- 
kako ha xona. 

8 Makunu a ba. rama Betlehema, a ku, Fa- 
mbani, mu wutisisa timhaka ta nwanana ; loku 
mu mu kumile, mu nzi tibisa, na mina nzi ya nzi 
ya mu dumisa. 

9 Makunu na ba zwile hosi, ba enza; languta, 
nyeleti leyo, ba nga yi wona buceni, yi ba ra- 
ngela, yi cikela, yi yima hehla kwa laho nwana 
a nga kona. 

10 Makunu lezi ba wona nyileti, ba tsaka hi 
kutsaka kahombe nguvu. 

11 Makunu ba engena ndlwini, ba wona nwana 
ni Maria nyine wakwe; ba korama ba mu du- 
misa; makunu, lezi ba humesile xuma xabwe, 
ba mu nyika ziranzwa, nzalama, nm ihlakati ni 
mure. 

12 Makunu ba layiwa FE Nungungulu hi lorho, 
ba klelela tikweni gabwe hi ndlela yinwani. 

13 Makunu na ba sukile, languta, ingelosi ya 
Hosi yi woneka ka Josefa hi lorho, yi ku, vuka, 
u teka xihlangana ni nyine wa xona, cabela 
Gipiti, u tsama kona nzi ta kala nzi ku byela ; 
hakuba Herodi 1 ta laba xihlangana ku xi daya. 

14 Makunu Josefa a vuka, a teka xihlangana 
ni nyine wa xona ni usiku, a suka a ya Gipiti ; 

15 A tsama kona ku cikela kufa ka Herodi; a 
ku ku tatiseke lexi zi nga wuliwa hi Hosi, hi 
muprofeti, yi nga lo, Nzi bitanile nwananga a 
hume Gipiti. 

16 Makunu Herodi, na a wonile a ku a kanga- 
nyisilwe hi bo klariha a henyela nguvu, a ruma, 
a daya banana ba bawanuna bonkle ba Betle- 

hema, ni matikweni yonkle ma nga kona, ba na 
malembe mambiri ni ba lahasi malembe mambiri, 
kota zikati lezi a wutisisako bo klariha ha zona. 

17 Makunu ku lo tatiseka lexi a nga kanelwa 
hi Jerimia muprofeti, a ku, 

18 Gezo gi zwele Rema, ga kurila ni kuhlu- 
mula kahombe, Rakeli i rilela bana bakwe; a 
nga vumeli ku miyetiwa, hakuba ba nga hi haba. 

19 Makunu na a file Herodi, languta, ingelosi 
ya Hosi yi woneka hi lorho ka Josefa Gipiteni, 

20 Yi ku, Vuka, u teka xihlangana ni nyine 
wa xona, u ya tikweni ga Israeli: hakuba laba 
ba nga laba nwana ku mu daya, ba file. 

21 Makunu i lo suka, a teka nwana ni nyine 
wakwe, a ya tikweni ga Israeli. 

92 Kani lezi a zwa a ku Arkelau wa fumela 
.Judia utsanweni ga Herodi raru wakwe, a caba 
ku ya kona; makunu na a layilwe khi Nungu- 
ngulu hi lorho, a.potsoloka matikweni ya Galile. 

23 I lo ta a tsama mutini wu tibya Nazareta, 
a ku ku tatisa lezi zi nga kanelwa hi baprofeti, 
ba ku, i ta bitwa Mu-Nazarene. 


= Nipimo 3. 


1 Masikwini lawo ilo ta Johani Mu-Bapatizi, 
wo kanela inanangeni ya Judia. 

2 A ku, Hunzulukani, hakuba mufumo wa tilo 
wu tsinele. 

3 Hakuba loyi hi yena a kanelako hi Isaya 
muprofeti, a ku, Gezo gi bahuwako manangeni, 
gi ku, Wuyetelani ndlela ya Hosi, mu lulamete 
tindlela takwe. 

4 Makunu Johani yena nwinyi a hi nayo 

nguwo ya woya ga kameli, ni likwapa la xidzowo 
xiwunwini xakwe; zoga za yena a z1 hi tihumbi 
ni ulombe ga tiko. 

5 Makunu ba humelela ka yena ba Jeruselema, 
ni Judia gonkle, ni tiko gonkle gi wa hi kona 
kusuhani ni Jordani ; 

6 A ba bapatizwa hi yena congweni wa Jo- 
rdani, ba vumela zonho zabwe. 

7 Kani yena, lezi a wona Ba-Farisi ni Ba- 
Sadusi bo tala laba ba tako kubapatizeni kakwe, 
i te nga lo ka bona, Lixaka la zihihigane, -hi 
mani a mu vuxako ku cabela ikulo gi tako? 

8 Humesani mihanzu leyi yi fanelako kuhu- 
nzuluka : 

9 Mu nga alakanyi, mu ku hi ka nwina, Hi 
nawo Abrahama hi dadani wa hina; hakuba nzi 
ku ka nwina, Nungungulu wa zi tiba ku vuxela 
Abrahama ni banana hi maribye laya. 

10 Makunu xihloka zi bekile laha mutswini wa 
tisinya: tisinya tonkle leti ti nga traliko mihanzu 
yo nanziha, ti tsemiwa, ti hoziwe nzilweni. 

11 Mina zinene nza mu bapatiza hi mati ka 
kuhunzuluka: kani loyi a tako lenzako ka mina 
wa nzi klula hi ntamo, zilato zakwe a nzi fanele 
ku zi welela ; hi yena i ta mu bapatiza hi Moya 
wo Basa ni nzilo: 

12 Lihlelo lakwe li kona mandleni yakwe, i ta 
heherisisa mabele yakwe, i ta hlengeletela mabele 
yakwe magombeni, kani lezi muhungu i ta wu 
hisa hi nzilo lowu wu nga timekiko. 

13 Makunu Jesu a huma Galile a ta se Jordani 
ka Johani, ku bapatizwa hi yena. 

14 Kani lezi Johani a mu alela, a ku, Hi mina 

nzi faneleko ku bapatizwa hi wena, u ta ka mina 
ke? 

15 Kani lezi Jesu a hlamula, a ku ka yena, U 
zi vumele makumu: hakuba hi fanela ku hetisa 
lezo kululama konkle. Makunu a mu vumela. 

16 Makunu Jesu, lezi a bapatiziwe, a huma 
lukuluku matini: languta, matilo ma vululeliwa 
yena, a wona Moya wa Nungungulu wo cika wu 
kota tuba, wu ta hehla ka yena. 

17 Makunu, languta, gezo gi lo huma iai 
kweni, gi ku, Loyi hi nwana wa mina a ranzi- 
wako, loyi nzi tsakako hi yena. 


Kipimo 4. 


1 Makunu Jesu a yiswa hi Moya manangeni, 
hi ku ringiwa hi Satani. 

2 Makunu na a yilile zoga hi mune wa ma- 
kumi ya masiku ni busiku ga mune wa makumi, 
anzako ka lezi a zwa ndlala. 

3 Makunu na a cikele muringi, a ku ka yena, 
Loku u hi Nwana wa Nungungulu, laya mari- 
bye laya ma mahe zibaba. 

4 Kani yena a hlamula, a ku, Ku tsaliwe ku 
nga lo, Munhu a i nga ta hanya hi zibaba ntsena, 
kani lezi i ta hanya hi timhaka tonkle ti huma- 
ko hi le nonwini wa Nungungulu. 

5 Makunu Satani a mu yisa mutini wo basa; 
a mu beka xixungweni xa tempeli, 

6 A ku ka yena, Loku u hi Nwana wa 
Nungungulu, ti hoxe lahasi: hakuba ku tsaliwe 
a ku, U ta laya- tingelosı takwe ka wena: ti ta 
ku klakusa mandleni ya tona, kumbe u kungu- 
banyeka konzo wa wena hi ribye. 

7 Jesu a ku ka yena, Kambe ku tsaliwe, U 
nga ringi Hosi, Nungungulu wa wena. 

8 Satani a klela a mu yisa xitsungeni xo leha 
nguvu, a mu kombeta mifumo yonkle ya misaba, 
ni wuhosi wa yona; 

9 Makunu a ku ka yena, Nzi ta ku nyika zilo 
lezi zonkle, loku u nzi kizamela u nzi dumisela. 

10 Makunu Jesu a ku ka yena, Suka, Satani : 
hakuba ku tsaliwe, U ta dumisa Hosi Nungu- 
ngulu wa wena, u ta kozela yena ntsena. 

11 Makunu Satani a mu siya; languta, tinge- 
losi ti lo ta, ti mu kozela. 

12 Na a zwile a ku Johani a nyiketile, a kle- 
lela Galile; 

13 Makunu a suka Nazareta, a ta a tsama 
Kapernaume, lowu kusuhani ni bimbi, makle- 
lweni ya Zabuloni ni Naftali: 

14 A ku kası ku tatiseka lexi xi nga kanelwa 
hi Isaya muprofeti, a ku, 

15 Tiko ga Zabuloni, ni tiko ga Naftali, ndlela 
ya Bimbi, le tsungeni wa Jordani, Galile ga 
bamakito. 

16 Banhu ba tsamileko munyameni ba wonile 
kuwonekela kahombe, ni ka labo ba lo tsama' 
tikweni ni nzutini wa kufa, kuwonekela ku ba 
humeleleko. 

17 Makunu Jesu wa sangula ku kanelela, u 
nga lo, Hunzulukani, hakuba mufumo wa le 
tilweni wu tsinele. 

18 Wa ha famba hi bimbi ga Galile, a wona 
bamakabye bambiri, Simoni a tibyako Petro, ni 
Andru makabye wakwe, ba hoxa likoka bimbini; 
hakuba a ba hi badembeli. 

19 A ku ka bona, Nzi lanzeleni, nzi ta mu 
maha badembeli ba banhu. | 

20 Lukuluku ba ti siya tikoka, ba mu la- 
nzela. 

21 Makunu wa famba kwa laho a sukako ha 
kona a wona banwani bamakabye bambiri, Ja- 
kobi wa Zebedi, ni Johani makabye wakwe, nga- 
labeni ni Zebedi raru wabwe, ba bohela tikoka 
tabwe; a ba bita. 

22 Lukuluku ba siya ngalaba ni dadani wabwe, 
ba mu lanzela. 

23 Makunu Jesu a fambela Galile gonkle, a 
gonzisa masinagogeni yabwe, a kanela timhaka 
ta ivangeli ya mufumo wa Nungungulu, a hanyi- 
sa ntungu wonkle ni kubabya konkle xikari ka 
banhu. 

24 Wudumo wakwe wu zwala ka Siria gonkle: 
ba neha ka yena bonkle ba babyako, ba xaniswa 
hi mitungu yo tala ni kuxaniseka, ni laba ba 
nayo mademoni, ni ba nazo zitsuri, ni laba ba 
nga ni zikurubu, a ba hanyisa. 

25 Makunu zi mu lanzela zidlemo zinyingi, zi 
huma Galile, ni Dekapoli, ni Jeruselema, ni 
Judia, ni le tsungeni wa Jordani. 


XIPIMO 5. 


1 Na a wonile zidlemo, i lo kanziya xitsunge- 
ni: na a tsamile, bapizani bakwe ba ta kakwe : 

2 A vulula nomu wakwe, a ba gonzisa, a ku, 

3 Ba katekile zisiwana moyeni: hakuba mu- 
fumo wa le tilweni kabwe. 

4 Ba katekile laba ba rilako: hakuba ba ta 
miyetiwa. 

5 Ba katekile laba ba rulako: hakuba ba ta ga 
ntzaka ya misaba. 

6 Ba katekile laba ba nga na ndlala ya zo 
lulama, ba na tora ga zona: hakuba ba ta xuriswa. 

7 Ba katekile laba ba nga ni uxinji: hakuba 
ba ta mahiwa uxinji. 

8 Ba katekile laba bo basa timbilu: hakuba 
ba ta wona Nungungulu. 

9 Ba katekile laba ba lamulako: hakuba ba 
ta bitanwa banana ba Nungungulu. 

10 Ba katekile laba ba xanisekako hi kona 
kwa laho kululama: hakuba mutumo wa le 
tilweni kabwe. | 

11 Mu katekile lezi ba nga mu rukatela, ba 
nga mu xanisa, ba nga mu lombeta hi mawunwa 
ni mawunwa, hi kwa laho ka mina. 

12 Hlakanani, mu nengela nguvu: hakuba 
ncacazelo wa nwina wahombe tilweni: ba lo ba 
xanisa hi lezo baprofeti laba ba mu rangeleko. 

13 Nwina mu munyu wa misaba: kani loku 
munyu wo pyama, wu ta lungwa hi yini? A wa 
ha faneli ncumo, wo cukunyetwa lahandle, wo 
kanziyelwa hi banhu ntsena. | 

14 Nwina mu kuwonekela ka misaba. Muti 
lowu wu nga hehla ka xitsunga a wu tumbeli. 

15 A ba kondleti kandiya, ba yi funengeta 
lomo nzeni ka xirunzu, kani lezi ba yi kloma 
sinyeni; yi woninga bonkle laba ba nga lomo 
ndiwini. 

16 Kuwonekela ka nwina a ku woninge banhu 
ku kotisa lezi, ba ta wona mitiro ya nwina yo 
saseka, ba dumisa Dadani wa nwina wa le 
tilweni. 

17 Mu nga fembeli mu ku nzi tile ku ta mbe- 
tisa nao ni baprofeti: a nzi tangi ku ta mbetisa, 
nzi tile ku ta tatisa. 

18 Hakuba hi zona nzi wula ka nwina, Tilo 
ni misaba na gi nga se ku hunza, ihlangana 
yinwe ni ntsatana munwe, yi nga hunzi naweni, 
hi kala zi mahiwa zonkle. 

19 Hi lezi loyi a nga ta tsoba:' munwe wa 
milao leyi, a gonzisa banhu lezo, i ta tibya a 
tsongwanyani mufumeni wa le tilweni. 

20 Hakuba nzi wula ka nwina nzi ku, Kulu- 
lama ka nwina loku ku nga hunzisi ka batsali 
ni Ba-Farisi, a mu nga ta ngena mufumeni wa 
le tilweni. 

21 Mu zwile ku wulawula ka laba ba kale, 
U nga dayi; loyi a dayako i fanela kuabanyiswa : 

22 Kani mina nzi ku ka nwina, loyi a holo- 
bako ni makabye i ta fanela kuabanyiswa; ni 
loyi a wulawulako ka makabye a ku, Ipupuluų, i 
fanela klaweni; ni loyi a nga wulawula a ku, 
Lihuhi, i ta fanela hi gehena ga nzilo. 

23 Hi kona kwa laho na ku nyika mhamba ya 
wena laha ganzelweni, wa alakanya kona hakuba 
u na nanzu ka makwenu, 

24 Siya mhamba ya wena kwa laho ganze- 
Iweni, famba, sangula u klangana ni makwenu, 
hi kona u ta nyika mhamba ya wena. 

25 Haklisa u ya vumelana ni loyi a ku keca- 
rako, u ha hi ndleleni na yena; kutani loyi 
a ku kecarako a nga ku nyikela nzuna, nzuna 
yi nga ku nyikela nyakasani, u nga bekwa 
paxweni. 

26 Hi zona nzi wula ka wena, Wena u nga 

kala u nga huma kona, u nga si nga riha malana 
yo gumesa. 

27 Mu zwile ku wulawulilwe, 

28 U nga bayi: kani mina nzi wula ka mwina, 
loyi a cuwukako wasati ku mu nabela, i mu 
bayile hi mbilwini yakwe. 

29 Loku tihlo ga wena ga xinene gi ku bele- 
tela, gi xokole, u gi cukunyete kule na wena: 
hakuba ku nene ka wena loku xi fa xinwe xa 
ziro za wena, wu nga cukunyetwi gehena miri 
wa wena wonkle. 

30 Ni loku canja ga wena ga xinene gi ku 
beletela, u gi tseme, u gi cukunyete kule na 
wena: hakuba ku nene ka wena loku xi fa 
xinwe xa ziro za wena, wu nga cukunyetwi 
gehena miri wa wena wonkle. 

31 Ku wulawulilwe kambe, a ku, Loyi a hlo- 
ngolako sati wakwe, a mu nyike dangarila go 
hambana : 

32 Kani mina nzi ku ka nwina, loyi a hlongo- 
lako sati wakwe, loku ku nga hi na nanzu wo 
baya, wa mu maha xibayi: ni loyi a tekako 
wasati loyi a hlongoliweko wa baya. 

33 Kambe, mu zwile a ku ku wulawililwe ka 
laba ba kale, U nga hlambanyi, kani lezi u ta 
nyika Hosı lezi u hlambanyileko zona: 

34 Kani mina nzi ku ka nwina, Mu nga hla- 
mbanyi na kanwe; mu nga hlambanyi ni tilo, 
hakuba hi xitsamo xa Nungungulu ; 

35 Mu nga hlambanyi ni misaba, hakuba hi 
xikegetelo xa mikonzo yakwe; mu nga hlamba- 
nyi ni Jeruselema, hakuba hi muti wa Hosi ya- 
hombe. 

368 U nga hlambanyi ni hloko ya wena, hakuba 
wa tsanzeka ku hunzula sisi munwe u maha wo 
basa ni ku maha wa ntima. 

37 Kani lezi kuwulwula ka nwina a ku mahe, 
Ena, ena; Kokwihi, kokwihi: lezi zi engetako 
zi huma ka loyi wo biha. 

38 Mu zwile ku wulawulilwe, Tihlo gi rihiswa 
hi tihlo, tino hi tino: 

89 Kani mina nzi ku ka nwina, Mu nga yime- 
leli loyi wo biha: kani loyi a ku pakata rama ga 
xinene, u mu hunzulukele ginwani. 

40 Loyi a ranzako ku ku kecara, ni ku wukla 
kasaka ya wena, u mu tsike ni ibaji. 

41 Loyi a nga ku kurumeta u famba naye 
mpfuka munwe, famba naye mipfuka mimbiri. 

42 Nyika loyi a kombelako ka wena, u nga 
mu fulareli loyi a ranzako ku lomba ka wena. 

43 Mu zwile ku wulawulilwe, Ranza loyi u 
nga akelana naye, u benga nala wa wena: 

44 Kani mina nzi ku ka nwina, Ranzani ba- 
lala ba nwina, mu ba kombelela laba ba mu 
xanisako ; 

45 Kasi mu maha banana ba Dadani wa nwi- 
na wa le tilweni: hakuba yena wa tsuwukisa 
gambo gakwe hehla ka bo biha ni ka bo saseka, 
wa nisa vula hehla ka bo lulama ni ka bo kala 
ba nga lulami. 

46 Hakuba loku mu ranza laba ba mu ranzako, 
mu na cacazelo wa yini? a ba mahi lezo bahle- 
ngisi ke? 

47 Loku mu losa bamakwenu ntsena, mu ba 
hunza banwani hi ku yini? a ba mahi lezo ba- 
matikweni ke? 

48 Mu ta saseka, ku kota Dadane wa nwina 
wa le tilweni a saseka. 


NiPpimo 6. 


1 Pimani mu nga mahi kululama ka nwina 
mahlweni ka banhu, kasi mu wonwa hi bona: 
loku hi zona, a mu na ncacazelo ka Dadani wa 
nwina wa le tilweni. | 

2 Hi zona lezi u yi nyika minyikelo ya wena, 
u nga yimbi punzu mahlweni ka wena, kota ba- 
xengeteli ba mahako masinagogeni ni tindleleni, 
kasi ba dumiselwe hi banhu. Zinene nzi ku ka 
nwina, Ba amukele ncacazelo wabwe. | 

3 Kani wena lezi u yi nyika minyikelo, canja 
ga wena ga vibaba gi nga zi tibi lezi gi nga zi 
maha ga xinene: 

4 Kasi kuha ka wena ku wa hi lomo xiku- 
ndleni: makunu Dadani wa wena loyi a nga 
wona xikundleni i ta ku klerisela. 

5 Makunu lezi mu kombela, mu nga kotisi ba- 
xengeteli: hakuba ba ranza ku kongela ba yima 
lomo masinagogeni, ni mahanzakanyeni ya tinya- 
ngwa kasi ba wonwa hi banhu. Zinene nzi ku 
ka nwina, Ba amukele ncacazelo wabwe. 

6 Kani wena, loku u kombela, engena ndlwini 
ya wena, na u valile livati la wena, kongela 
Dadani wa wena loyi a nga le xikundleni, i ta 
ku klerisela. 

7 Kukombeleni ka nwina mu nga bwabwatsi 
haba, kota bamatiko: hakuba ba ku, ba ta zwiwa 
hi ku wulawula nguvu kabwe. 

8 Makunu mu nga fanani na bona: hakuba 

Dadani wa nwina wa zi tiba lezi mu nga zi vu- 
mala, mu nga se kombela ka yena. 

9 Makunu mu ta kombela lezo: Dadani wa 
hina wa le tilweni, A gi hlauliwe bito ga 
wena. 

10 A ku te mufumo wa wena. Kuranza ka 
wena a ku mahiwe misabeni, kota lezi ku mahi- 
wako tilweni. 

11 Hi nyike nyamukla kuga ka hina ka siku 
ginwani na ginwani.. 

12 Hi tsikise milanzu ya hina, kota hina hi ba 
tsikisako laba ba nga na milanzu ka hina. 

183 U nga hi yisi kuzengweni, kani lezi hi ponise 
loyi wobiha. Hakuba mufumo wu hi wa wena, 
ni ntamo, ni wuhosi, hi kala hi pinzuka. Ameni. 

14 Hakuba loku mu tsikisa banhu kugoha 
kabwe, Dadani wa nwina wa le tilweni i ta mu 
tsikisa nwina. 

15 Kani loku mu nga tsikisi banhu kugoha 
kabwe, Dadani wa nwina na yena a nga ta mu 
tsikisa kugoha ka nwina. 

16 Loku mu yila za kuga, mu nga paan ni 
baxengeteli, mu tsuba: hakuba ba totela caka 
tigohe tabwe, kasi ba wonwe hi banhu na ba 
yila. Hi zona nzi ku ka nwina, Ba amukele 
ncacazelo wabwe. 

17 Kani wena, loku u yilako za ku ga, tola 
hloko ya wena, u hlambe ngohe ya wena; 

18 Kasi u nga wonwi ka banhu u yila, kani 
lezi u wonwe hi Dadani wa wena wa le xiku- 
ndleni: makunu Dadani wa wena loyi a wonako 
xikundlenı, i ta ku klerisela. 

19 Mu nga ti beketeli xuma misabeni, laha 

[Sheetswa, Matthew.] 2 

tisumba ni kutsutsumbala ti gako kona, ni laha 
makamba ma nga boxa kona, ma yiba: 

20 Makunu beketelani xuma tilweni, laha ti 
nga giko tisumba ni kutsutsumbala, ni laha ma- 
kamba ma nga boxiko ma yiba: 

21 Hakuba. laha xuma za wena xi nga kona, 
hi laha mbilu ya wena na yona yi nga 
kona. | 

22 Kandiya ya miri hi tihlo: hi kwa laho loku 
tihlo ga wena ginene, miri wonkle wu ta tala hi 
kuwonekela. | 

23 Kani loku tihlo ga wena gi bihile, miri 
wonkle wa wena wu ta tala ni munyama. Ma- 
kunu loku kuwonekela ku nga nzeni ka wena hi 
munyama, munyama lowu wu ta maha wahombe 
we! 

24 A ku na munhu a tibako ku kozela tihosi 
timbiri: hakuba i ta benga yinwe, a ranza 
yinwani; kumbe i ta tiya ka yinwe, a kanya 
yinwani. Mu tsanzeka ku kozela Nungungulu 
ni Mamona. 

25 Hi lezi nzi ku ka nwina, Mu nga kanaka- 
neli kuhanya ka nwina, mu ku hi ta ga yini, hi 
ta nwa yini; ni miri wa nwina, mu ku hi ta boha 
yini? Kubanya ka nwina a ku hunzi za kuga 
ke? ni miri a wu hunzi tinguwo ke? 

26 Langutani zinyonyani za tilo, azi gyali, a 
zi tsobel, a zi hlengeleteli magombeni; kasi 
Dadani wa nwina wa le tilweni wa zi wundla. 
A mu zi hunzi nguvu ke? 

27 Hi mani ka nwina a zi tibako ku engetela 
xipimo zinwe ka xiyimo xakwe hi ku kanakana ? 

28 Mu kanakanela tinguwo hi yini? Cuwu- 

kani makonwa ma nga lomo sangeni, ku mila ka 
'wona; a ma tiri, a ma luki: 

29 Kasi nzi ku ka nwina, Solomoni na yena, 
hi wuhosi ga yena gonkle a nga bombangi kota 
munwe wa wona. 

30 Loku Nungungulu a funengeta hi lezi bya- 
nyi ga lomo sangeni, legi gi nga kona nyamukla, 
manziko gi hoxiwa kombarini, a a nga ta mu 
Junengeta nguvu, Nwina ı mu na kukolwa kutso- 
ngwani ke? 

31 Mu nga kanakani, mu ku, Hi ta ga yini? 
kumbe, Hi ta nwa yini? kumbe, 

32 Hi ta boha yini. Hakuba bamatiko ba laba 
zilo lezi zonkle; kani lezi Dadani wa nwina wa 
le tilweni wa zi tiba a ku ma vumala zilo lezo 
zonkle. 

33 Kani nwina sangulani ku laba mufumo wa 
yena, ni kululama kakwe; makunu zilo lezi 
zonkle zi ta engetelwa nwina. 

34 Hi lezi mu nga kanakaneli manziko: ha- 
kuba manziko ku ta kanakanela zilo za kona. 
Ikombo ga siku gi enele gona. 


Nipimo 7. 


1 Mu nga hlamusi, kasi mu kala mu nga hla- 
musiwi. 

2 Hakuba kuhlamusa loku mu nga hlamusa 
ha kona, mu ta hlamusiwa: ni lipimo lolu mu 
nga pimela ha lona, mu ta pimelwa ha lona. 

3 U langutela yini xilabe lexi xi nga tihlweni 
sga makwenu, kani lezi u nga cuwukisi ntsanza 
lowu a nga tihlweni ga wena ? ' 

4 Kumbe u ta wulawula hi ku yini ka makwe- 

nu, u ku, Kwatsi nzi suse zilabe tihlweni ga 
wena; languta, u kona ntsanza tihlweni ga we- 
na ke? 

5 Muxengeteli, sangula ku susa ntsanza tihlwe- 
ni ga wena; makunu u ta wona kwatsi ku susa 
xilabe tihlweni ga makwenu. 

6 Mu nga nyiki timbyana lezi zi nga hlauliwa, 
mu nga hoxi maparele ya nwina mahlweni ka 
makumba, kumbe ma nga ma kanziyela hi 
mikonzo ya wona, ma hunzuluka ma mu ha.- 
nzula. ` 

7 Kombelani, mu ta nyikiwa; labani, mu ta 
kuma ; gongonzani, mu ta vululelwa : 

8 Hakuba loyi a kombelako wa zi amukela; ni 
loyi a labako wa zi kuma; ni loyi a gongonza- 
ko ku ta vululwa. 

9 I kwihi munhu wa mwina, loyi, loku nwa- 
nana wakwe a mu kombela xibaba, i ta mu nyika 
ribye ke? 

10 Kumbe, loku a mu kombela hlavi, i ta mu 

nyika nyoka ke? 
11 Loku nwina mu biha, mu zi tiba ku nyika 
banana ba nwina zilo zo saseka, Dadani wa nwina 
wa le tilweni i ta nyika nguvu laba ba kombe- 
lako ka yena. 

12 Makunu zilo zonkle lezi mu zi ranzako 
banhu ba maha zona ka nwina, mahani ka bona: 
hakuba hi wona nao ni baprofeti. 

13 Engenani hi nyangwa leyi yi hlongileko: 
hakuba yi kulile nyangwa, ni ndlela yahombe, yi 
yako lomo kudayeni, ni laba ba engenako kona 
ba tele: 

14 Hakuba nyangwa yitsongwani, ni ndlela yi 

hlongile yi yako lomo Konanpan;, batsongwani 
laba ba yi kumako. 

15 Cabani baprofeti ba mawunwa, laba ba tako 
ka nwina ba bohile hi tinguwo ta tiivu, kani lezi 
xikari ka bona ba wa hi timhisi leti ti pamako. 

16 Mu ta ba tiba hi zotralwa zabwe. Ba kola 
magerepi mizweni ke? kumbe makuwu ma koli- 
lwe makahweni ke? 

17 Hi lezi tisinya tonkle to saseka ti trala bana 
bo nanziha; kani lezi sinya yo biha yi trala 
. bana bo biha. 

18 Sinya yo saseka yi tsanzeka ku trala bana 
bo biha, sinya yo biha yi tsanzeka ku trala bana 
bo nanziha. 

19 Tisinya tonkle leti ti nga traliko mihanzu 
yo nanziha ti tsemiwa, ti hoziwe nzilweni. 

20 Hi lezi mu ta ba tiba hi zotralwa zabwe. 

21 A hi bonkle laba ba nga ku ka mina, Hosi, 
Hosi, ba nga ta engena mufumeni wa le tilweni; 
kani loyi a mahako kuranza ka Dadani wa mina 
wa le tilweni. 

22 Banhu bo tala ba ta ku ta ka mina siku 
lego, Ba ku, Hosi, Hosi, a hi vumbangi hi bito ga 
wena ke? a hi nga humesangi mademoni hi bito 
. ga wena ke, hi bito ga wenaa hi mahangi mitiro 
yahombe yo tala ke? 

23 Makunu nzi ta ba byela, nzi ku, A nzi 
nga mu tibangi: sukani ka mina, nwina mu 
bihisako. 

24 Loyi a zwako leti timhaka ta mina, a maha 
tona, 1 ta fananiswa ni munhu loyi a klarihako, a 
nga aka yindlu ya yena lehehla ka ribye: 

25 Avula yi na, mitalo yi ta, timeho ti bubutsa. 

ti ba yindlu leyo; a yi wangi: hakuba masa- 
ngulo ya yona hi wa le ribyeni. 

26 Kani loyi a zwako leti timhaka ta mina, 
a nga ti mahi, 1 ta fananiswa ni munhu wo 
hunguka, a nga aka yindlu yakwe lomo sekeni: 

27 Avula yi na, yi ta mitalo, ni timeho ti bubu- 
tsa, ti ba leyo yindlu ; yi wa: kuwa ka yona ku 
maha kahombe. 

28 Makunu lezi Jesu a hetisile timhaka leti, 
zidlemo zi wa riwukile kugonzisa ka yena: 
- 29 Hakuba a ba gonzisa kota munwe 32 na. 
ntamo, i lo kala ku ba gonzisa kotisa batsali ba 
bona. 


KIPIMO 8. 


1 Na a relele hi le xitsungeni zidlemo zahombe 
z1 mu lanzela. 

2 Languta, ihlokonho yi lo ta yi mu kongela, 
yi nga lo, Hosi, loku u zi ranza u nzi basisa. 

3 Makunu a nauluta canja gakwe, a mu kumba, 
a ku, Nza zi ranza; basa wena. Lukuluku nka- 
tankulu yakwe yi basile. 

4 Jesu a ku ka yena, Languta, u nga byeli 
munhu ; kani lezi famba u ya u ti wonekisa ka 
mupristi, u nyikele nyikelo lowo a layelako Mosi, 
ku mahe kutiyisa ka bona. 

5 Na a engenile Kapernaumi, yi lo ta ka yena 
nzuna ya izana, yi mu kongela, 

6 Yi ku, Hosi, xitiri xa nga xi eklele ndlwini 
l na ni xikurubu, a xaniseka nguvu. 

T U nga lo ka yena, Nzi ta ta nzi mu hanyise. 

8 Nzuna ya izana yi hlamula, yi ku, Hosi, a 
nzi faneli nzi ku u ngene ndlwini ya mina; 

kani lezi wula mhaka basi, xitiri xa nga i ta 
holiswa. 

9 Hakuba na mina nzi munhu lahasi ka tihosi, 
nzi na ni banyakasani lahasi ka mina; nzi ku ka 
loyi, Famba, a famba; ka munwani, N gona, a ta; 
ka yitiri xa nga, Maha lexi, a xi maha. 

10 Jesu ma zi ingisile, wa riwuka, a ku kabwe 
ba lanzelako, Zinene nzi ku ka nwina, a nzi 
kumangi kukolwa ku kota loku, ge, ni ka 
Israeli. 

11 Nzi ku ka nwina, banyingi ba ta ta, ba huma 
buceni ni muhlwagambo, ba ta tsama ni Abra- 
hama, ni Isaka, ni Jakobi, mufumeni wa le ti- 
Iweni: 

12 Kani lezi banana ba mufumo ba ta hlongo- 
lwa munyameni wa lahandle: ku ta maha kona 
mikosi ni kukweva ka meno. 

13 Jesu a ku ka nzuna ya izana, Famba, a ku 
mahe ka wena kota kukolwa ka wena. Nanza 
a holiswa hi xikati lexo. 

14 Makunu Jesu na a engenile ndlwini ya 
Petro, a wona mukokati wakwe a eklele a babya 
hi kukukumbala. 

15 Wa kumba canja gakwe, kukukumbala ku 
mu tsika; a vuka, a mu kozela. 

16 Agambo ba neha kakwe bo tala ba nga 
nayo mademoni: a hlongola mimoya hi mhaka, 
a ba hanyisa bonkle ba babyako: 

17 A ku kasi ku tatiseka lexi xi nga kanelwa 
hi Isaya muprofeti, a ku, Na yena nwinyi a teka 
kubabya ka hina, a rwala mitungu ya hina. | 

18 Makunu lezi Jesu a wona zidlemo z1 mu 
renzeleka 1 lo laya ku pela le tsungeni. 

19 A cikele mutsali, a ku ka yena, Mugonzisi, 
nzi ta ku lanza laho u yako kona. 

20 Jesu u nga lo kakwe, Bahlati ba na ni ma- 
bako, zinyonyani za tilo zi na ni zisaka; kani 
lezi Nwana wa munhu a nga na utsamo ka si ku 
kigela kona. 

21 Munwani wa bapizani bakwe a ku ka yena, 
Hosi, nzi vumele nzi ya nzi lahle dadani kusa- 
ngula. 

22 Jesu a ku kakwe, Nzi lanze; u tsike ba 
fileko, ba lahle ba fileko babwe. 

23 Na a kilele ngalabeni, bapizani bakwe ba 
mu lanzela. o 

24 Languta, ku cika xipupuri xahombe bimbini, 
a ku kasi ngalaba yi funengetwa hi magandlati : 
kani yena a eklele. 

25 Ba ta kakwe, ba mu vuxa, ba ku, Hosi, hi 
ponise; ha fa. 

26 A ku kabwe, Mu Sidi hi yini, mwina mu 
na kukolwa kutsongwanyani?  Makunu wa 
vuka, a miyeta timeho ni bimbi; ma wa hi kona 
malenga yahombe. 

27 Banhu ba hlamala, ba nga lo, Munhu wa 
ku yiniyini loyi, a ku timeho ni bimbi ti mu 
ingisa. 

28 Na a cikele le tsungeni tikweni ga Ba-Ga- 
dareni, ba mu klangana bambiri ba na ni made- 
moni, ba huma mikeleni, ba lunyeka nguvu, kasi 
a nga koti munhu ku hunza hi ndlela leyo. 

29 Languta, ba bahuwa, ba ku, Hina hi na 
yini na wena, Nwana wa Nungungulu? U tile 
laha kasi ku hi xanisa na nge se ku cikela xıikati 
ke? 

30 Makunu wu wa hi kona kule nabo nklambi 
wa makumba matele ma ku ga. 

31 Mademoni a mu kongela, ma ku, Loku u hi 
hlongola, hi rumele nklambini wa makumba. 

32 I te nga lo ka wona, Yanani. Ma huma, 
ma engena makumbeni: languta, nklambi wonkle 
wu tsutsumela nzelelwini, wu ya bimbini, wu fa 
matini. 

33 Makunu Jaba ba risako ba tsutsuina, ba fa- 
mba mutini, ba hlautela zonkle, ni lezi a zi mahi- 
lweko ka laba ba nga ni mademoni. 

34 Languta, muti wonkle wu huma ku mn 
klanganyeta Jesu: lezi ba mu wona, ba mu ko- 
ngela ba ku a suka tikweni gabwe. 


Nipimo 9. 


1 Makunu Jesu a engena ngalabeni, a pela, a 
ta mutini wakwe. 

2 Languta, ba neha kakwe xikurubu, a eklele 
sangweni. Jesu na a wona kukolwa kabwe, i te 
nga lo ka xikurubu, Vwanana, tiyisa mbilu ; 
zonho za wena zi tsikisilwe. 

3 Makunu batsali bo kari ba wulawulana ba 
ku, Loyi wa rukatela. 

4 Jesu wo tiba zoalakanya zabwe a ku, Mu 
ehleketa zobiha timbilwini ta nwina hi yini ke? 

5 Ku yini ku hehukako, ku wula, Zonho za 
wena zi tsikisilwe, kumbe ku wula, Suka, u 
famba ? 

6 Kani lezi kasi mu tiba mu ku Nwana wa 
munhu i na ntamo misabeni ku tsetselela zonho 
(makunu a ku ka zikurubu), Suka, u teka sango 
ya wena, u ya ndlwini ya wena. 

7 Wa suka a ya ndlwini yakwe. 

8 Kani lezi zidlemo za ku wona, zi cabile, zi 
mu dumisa Nungungulu, loyi a nyikako ntamo 
wo kota lowu ka banhu. 

9 Jesu na a ha hunza laho, a wona munhu wo 
tsama utsanweni ga ku hlengisa, i tibya Mateu: 
a ku kakwe, Nzi lanze. Wa suka, a mu lanza. 

10 Makunu ku mahisile, lezi a tsamile za ku- 
geni a le ndlwini, bahlengisi ba ku tala nı baonhi 
ba lo ta, ba tsama za kugeni na Jesu ni bapizani 
bak we. 

11 Makunu Ba-Farisi lezi ba wona lezo, ba ku 
ka bapizani bakwe, Hi yini Hosi ya nwina yi 
gako ni bahlengisi ni baonhi ke? 

12 Na a ingisile, a ku kabwe, Laba ba hanyako 
a ba labi nanga, kani laba ba babyako. 

13 Kani lezi fambani mu ya gonza lexi, Nza 
ranza uxinji, a nzi ranzi mhamba: hakuba a nzi 
telangi ku bitana bo lulama kani lezi nzi bitana 
baonhi. 

14 Makunu ba cikele kakwe bapizani ba Jo- 
hani, ba ku, Hi yini a ku hi yila zoga hina ni 
Ba-Farsi, kani lezi bapizani ba wena ba nga 
yili ? 

15 Jesu i te nga ka bona, Banakulobye ba mu- 
konwana ba nga rila ha yini, lezi mukonwana a 
ha hi na bona ke? kani lezi ma ta ta masiku, 
lawo mukonwana i ta susiwa ka bona, makunu 
ba ta yila zoga. 

16 A ku na munhu a rungelako xitiba xiswa 
nguweni yo hlakala ; hakuba xitiba lexo xi nga 
hanzula nguwo, makunu xiboxo xi engetela ku 
hanzuka. 

17 Kambe banhu a ba celi waini giswa mi- 
kwameni ya kale: kumbe mikwama ma nga 
boxa„ makunu waini gi halaka, mikwama yi 
onheka: kani lezi ba nga cela waini giswa mi- 
kwameni yiswa, makunu zi gongana zinwe. 

18 Na ha wulawula zilo lezi kabwe, languta, 
hosana yi cikele, yi mu dumisa, yi ku, Nhanya- 
na wa nga i file lukuluku: kani lezi u nga 
ta, u beke canja ga wena hehla kakwe, 1 ta 
hanya. 

19 Makunu Jesu wa suka, a mu lanza, ni 
bapizani bakwe. 

20 Languta, wasati, loyi i na ni ntungu wo 
humesa nkata kumi ga malembe ni mambiri, a ta 
anzako kakwe a kumba mupetso wa nguwo ya- 
kwe: 

21 Hakuba a ku mbilwini -ya yena, Loku nzi 
kumba nguwo yakwe ntsena, nzi ta hanyiswa. 

29 Kani lezi Jesu wo hunzuluka a mu wona, 
a ku kakwe, Nwananga, tiyisa mbilu; kukolwa 
ka wena ku ku hanyisile. Wasati a hanya hi 
Xikati lexo. 

23 Na a cikele Jesu ndiwini ya hosana a ma 
wona maxaba, ni xidlemo xi tinga, 

24 | te nga lo, Pengani: hakuba nhwana a 
nga fangi kani lezi wa eklele. Ba mu hleka. 

25 Kani lezi xidlemo xi hlongolwe, a engena, 
a gi koma canja gakwe; a vuka nhwanyana. 

26 Makunu wudumo legi gi zwala tikweni 
lego gonkle. 

27 Jesu na a hunza laho, zi mu lanzela ziku- 
mu zimbiri, zi bahuwa, z1 ku, Hi mahele uxinji, 
Nwana wa Davida. 

28 Na a engenile ndiwini, zikumu zi ta ka 
yena: makunu Jesu a ku kazo, Mu kolwa nwina 
mu ku nzi kota u maha lexi ke? Zi nga Jo ka- 
kwe, Ena, Hosi. 

29 Makunu a kumba mahlo yabwe, a ku, Kota 
kukolwa ka nwina a ku mahe ka nwina. 

30 Makunu mahlo yabwe a ma hanyanyisa. 
Jesu a ba layisisa, a ku, Wonani, a ku na munhu 
a zi tibako. 

31 Kani bona ba huma, ba hlautela wahuni 
gakwe tikweni lego gonkle. 

82 Na ba humile, languta, ba yisa kakwe 
munhu hi mbebebe ni demoni. 

' 83 Moya wo biha na wu hlongolwe, mbebebe 
yi wula. Zidlemo zi riwuka, zi ku, Cima a ku 
-~ wonwe kota lezi ka Israeli. 

34 Kani lezi Ba-Farisi ba te nga lo, Hi Hosi 
ya mademoni wa hlongola mademoni. 

35 Jesu a tsemakanya miti yonkle ni zimuta- 
nyana, a gonzisa masinagogeni yabwe, a kanela 
ivangeli ya mufumo, a holisa mitungu yonkle ni 
kubabya konkle. 

36 Kani lezi a wona zidlemo, a zi zwela uxinji, 
hakuba zi xanisekile, zi hangalakile, zi kotile 
tiivu ati na ni murisi. 

37 Makunu a ku ka bapizani bakwe, Kutsoba 
kahombe, kani lezi batiri batsongwanyani. 

38 Hi kwa laho kongelani Hosi ya kuhula, a 
ku yi rume batiri kuhuleni kakwe. 


Nipimo 10. 


1 Wa ba bita bapizani bakwe ba kumi ni ba- 
mbiri, a ba nyika ntamo hehla ka mimoya ya ku 

biha, ku yi hlongola, ni ku hanyisa mitungu 

yonkle ni kubabya konkle. 

~ 2 Mabito ya bapostoli ba kumi ni bambiri hi 
laya: Wo sangula, hi Simoni, i tibya Pertro, ni 

Andru makabye wakwe; ni Jakobi nwana wa 

Zebedi, ni Johani makabye wa yena; 

3 Filipu ni Bartolome; Tomasi ni Mateu mu- 
hlengisi; Jakobi nwana wa Alfeu, ni Tadeu ; 

4 Simoni Mu-Kanani, ni J udasi Iskarioti, Joyi 
a mu nyiketako. 

5 Laba ba kumi na bambiri Jesu a ba rumela, 
a ba laya, a ku Mu nga yi ndleleni ya Bamatiko, 
mu nga engeni mutini wa Ba-Samaria. 

6 Kani lezi yanani ka tiivu ti lahlekeliko ta 
yindlu ya Israeli. 

7 Mu ha famba, kanelani, mu ku, Mufumo wa 
tilo wa tsinele. 

8 Hanyisani ba babyako, mu vuxe ba fileko, 
mu hlazise tiblokonho, mu hlongole mimoya yo 
biha: kota lezi mu amukelisa, nyikani kota 
lezi. 

9- Mu nga teki nzalama, ni siliva, ni suku tifu- 
nekwini ta nwina ; 

10 Mu nga teki mkwama ndleleni, ni tinguwo 
timbiri, ni zilato, ni nhonga: hakuba ntiri u fa- 
nele kuga kakwe. 

11 Muti lowo ni ximutani laha mu engenako 
kona, wutisani mu ku zimani a fanelako ; tsamani 
kona mu kala mu huma. 

12 Lezi mu engena ndlwini, mu yi aiia 

13 Loku yindlu yi fanele, a ku te kumiyela 
ka nwina hehla ka yona; kani loku a yi faneli, 
a ku klelele ka nwina kumiyela ka nwina. 

14 Loyi a nga mu amukeliko, a nga ingisi 
timhaka ta nwina, lezi mu humelela yindlu leyo 
ni muti lowo, puhunhani ntsuri wa mikonzo ya 
nwina. 

15 Zinene nza wula ka nwina, ku ta hehuka 
ka tiko ga Sodoma ni Gomora hi siku ga ku aba- 
nyisa, ni muti lowu. 

16 Langutani, nzi mu rumela kota tiivu xikari 
ka timhisi: hı kwa laho klarihani kota tinyoka, 
mu mahe ku kwatsi kota matuba. 

17 Kani lezi dzukani banhu, hakuba ba ta mu 
nyikela makungwini, ba ta mu zupula masinago- 
geni yabwe; 

18 Mu ta yiswa mahlweni ka tihosinyana 
ni tihosi hı kwa laho ka mina, ku maha wumbuni 
ga bona ni ka bamatiko. 

19 Kani loku ba mu nyikela, mu nga kanaka- 
neli hi ku yini kumbe mu ta wulawula yini: 
hakuba zi ta nyikiwa ka nwina hi xikati lexo 
mu ta wulawulako. 

20 Hakuba a hi nwina mu wulawulako, kani 
lezi hi Moya wa Dadani wa nwina wu wulako 
xikari ka nwina. 

21 Makunu makabye i ta nyikela makabye 
kufeni, ni raru ni nwana wakwe, ni banana ba 
vukela bakulukumba babwe, ba ta ba daya. 

22 Mu ta bengwa hi banhu bonkle hi kwa 
laho ka bito ga mina: kani loyi a tiyako hi kala 
kugumesa, hi yena i ta hanyiswa. 

23 Kani lezi ba mu xanisa mutini lowu, cabe- 
lani munwanyani; hakuba nzi ku zinene ka 
nwina, a mu nga ta heta miti yonkle ya Israeli, 
hi kala u cikele Nwana wa munhu. 

24 Mugonzi a nga kluli mugonzisi wakwe, 
nanza gi nga kluli hosi ya gona. 

25 Ku enele mugonzi a ku mahe kota mugo- 
nzisi wakwe, ni ntiri kota hosi ya yena. Loku 
ba bitanile mwinyi wa yindlu hi Bezebuli, ba ta 
klula nguvu ku bita labo ba yindlu yakwe. 

26 Makunu mu nga ba cabi: hakuba a xi na 
xilo a funengelweko, lexo a xi nga ta funungu- 
lwa; ni lexi xi siretileko, lexo a xi nga ta tibya. 

27 Lexi nzi mu byelako munyameni, mu xi 
wulawula kuwonekeleni: ni lexi a mu ingisako 
tindlebeni, mu xi kanela lehehla ka tindlu. 

28 Mu nga ba cabi laba ba dayako miri, kani 
lezi a ba koti ku daya muhefumulo: kani lezi 
mu cabeni loyi a kotako ku mbetisa muhe- 
fumulo ni miri geheneni. 

29 Bamanjingiri bambiri a ba xabiswi hi desi 
ke? ni munwe wa bona a u wi lahasi ni a nga 
tibi Dadani wa nwina: 

30 Kani lezi ku hlayiwe ni misisi yonkle ya 
tihloko ta nwina. 

31 Hi kwa laho mu nga cabi; mu ba klula 
bamanjingiri banyingi. 

32 Hi kwa laho loyi i ta nzi vumelako ma- 
hiweni ka banhu, na mina, nzi ta mu vumela 
mahlweni ka Dadani wa le tilweni. 

33 Kani loyi a nzi alako mahlweni ka banhu, 
na mina, nzi ta mu alela mahlweni ka Dadani 
wa le tilweni. 

34 Mu nga ehleketi mu ku nzi tile ku ruma 
kumiyela misabeni: a nzi tangi ku ruma kumi- 
yela, kani lezi nzi tile ku ruma klari. 

85 Hakuba nzi tile ku abanyisa munhu ni 

raru wakwe, ni nhanyana ni nyine wakwe, nwa- 

nanga ni nyine wakwe: 

36 Zita za munhu ba ta maha ba yindlu 
yakwe. 

37 Loyi a ranzako raru ni nyine a ku nzi klu- 
risa a nga nzi faneli: ni loyi a ranzako nwana ni 
nhanyana a ku nzi klurisa a nzi faneli. 

38 Loyi a nga tekiko xihambano xa yena, a nzi 
lanza, a nga nzi faneli. 

39 Loyi a kumako kuhanya kakwe i ta ku 
lahla; loyi a lahlako kuhanya kakwe hi kwa 
laho ka mina i ta ku kuma. 

40 Loyi a nga amukela nwina a nzi pikali, 
ni loyi a amukelako mina a amukela yena a 
nzi rumileko. 

41 Loyi a amukelako muprofeti hi bito ga 
muprofeti, 1 ta amukela ncacazelo wa muprofeti ; 
ni loyi a amukelako munhu a lulamileko hi bito 
ga munhu wo lulama, i ta amukela ncacazelo wa 
munhu wo lulama. 

42 Loyi.a hako ka munwe wa laba batso- 
ngwayani kopo ya mati yo titimela yoce, hi bito 
ga mupizani, hi zinene nzi ku ka nwina, a i nga 

ta vumala ncacazelo wakwe. 


Kipimo 11. 


1 Makunu lezi Jesu a hetile ku laya bapazani 
bakwe ba kumi ni bambiri, wa enza laho, a ya 
ku gonzisa ni ku kanela mitini yabwe. 

2 Makunu Johani na a zwile le kotsweni hi 
mitiro ya Kristu, a ruma bapizani bakwe, 

3 I te nga lo kakwe, Wena hi loyi a tako, 
kumbe hi ha langutela munwani ke? 

4 Jesu a hlamula a ku kabwe, Fambani mu 
ya, mu hlautela Johani lezi mu zi zwako ni mu 
zi wonako: 

5 Zikumu zi wona, zigono zi ya famba, tihlo 
konho ti hlaziswa, ziwirhi zi zwa, bafi ba vuxiwa, 
zisiwana timhaka to saseka ti kanelwa ka zona. 

6 Ku katekile loyi a nga tekiko kukunguba- 
nyeka hi kwa laho ka mina. 

7 Kota lezi ba sukile, Jesu a sangula ku wula- 
wula ka zidlemo za Johani, a ku, Mu huma mu 
ya manangeni ku wona yini? a hi lihlanga lolu 
li tsekatsekisileko hi meho ke? 

8 Kani lezi mu huma mu ya ku wona yini ? a 
hi munhu a nga ambala tinguwo to saseka ke? 
Languta, Laba ba ambalako tinguwo to saseka 
ba kona tindlwini ta tihosi. 

9 Kani lezi mu huma mu ya wona yini? ku 
wona muprofeti ke? Eno, nzi ku ka nwina, loyi 
a klulako muprofeti. 

10 Loyi hi yena, ku tsaliweko hi yena, ku nga 
lo, Languta, nzi ruma ntsumi wa mina mahlweni 
ka ngohe ya wena, wu ta ku longisela ndlela ya 
wena mahlweni ka wena. 

11 Hi zinene nzi ku ka nwina, Xikari ka laba 
ba hanyilweko hi bawasati a ku humangi munwe 
wahombe wo klala Johani Mu-Bapatizi: kani 
loyi a nga tsongwanyani mufumeni wa tilo a mu 
klula wahombe. 

12 Ku suka masikwini ya Johani Mu-Bapatizi 
hi kala makunu mufumo wa tilo wa wukliwa, ba 
pangamako ba wu wukla. 

13 Hakuba baprofeti bonkle ni nao ba vumba 
hi kala z cikele Johani. 

14 Loku mu vumela ku mu amukela, loyi hi 
Elija, a ha ku tako. 

15 Loyi i na tindlebe, a ku zwe. 

16 Kani mina nzi ta fananisa lixaka lolu ha 
yini? li fanana ni banana ba tsamako matsa- 
nweni ya kuxabisa, ba bitanako laba ba nga kla- 
ngana nabo, 

17 Ba ku, Hi mu yimbele, a mu kinangi; hi 
mu rilele, a mu hlumulangi. 

18 Hakuba i tile Johani a nga gi, a nga nwi; 
ba nga lo, | na ni demoni. 

19 Nwana wa munhu i tile, a ga, a nwa, ma- 
kunu ba ku, Wonani, munhu wa mulonzoli ni 
wa beuti, nakulobye wa bahlengisi ni baonhi. 
Wuklari gi lulamisile hi mitiro ya gona. 

20 Makunu wa sangula ku tsanwa miti kwa 
laho yi mahilweko mitiro yahombe yakwe, ha- 
kuba yi nga hunzulukangı. 

21 U na kombo ka wena, Korazini! U na 
kombo ka wena, Betsaida! hakuba loku mitiro 
yahombe yi mahilweko ka wena, yi mahilwe ka 
Tire ni Sidoni ngo ba hunzulukile kale hi ngu- 
wini ya ku rila ni kuma. 

22 Kasi lezi nzi ku ka nwina, ku ta hehukela 
Tire ni Sidoni hi siku go abanyisa hi ku klala 
nwina. 

23 Na wena, Kapernaume, u ta klakuswa le 
tilweni ke? u ta ciselwa haidesi. Hakuba loku 
mitiro yahombe yi mahilweko ka wena, yi wa ma- 
hilwe Sodoma, wu. nga tsamile hi kala nyamukla. 

24 Kasi lezi nzi ku ka nwina, ku ta hehukela 
tiko ga Sodoma hi siku go abanyisa hi ku klula 
wena. 

25 Hi lexo xikati Jesu a hlamula i te nga lo, 
nzi kesela wena, Dadani, Hosi ya tilo ni misaba, 
hakuba u fihlile zilo lezi ka laba ba, klarihileko 
ni ka laba ba tibileko, u zi vululekisile ka zihla- 
ngana : 

26 Eno, Dadani, hakuba lezo hi kunene ma- 
hlweni ka wena. 

27 Zilo zonkle zi nyikelwe mina hi Dadani; a 
ku na munhu a mu tibako Nwana, hi Dadani 
= ntsena; a ku na munhu a mu tibako Dadani, hi 
Nwana ntsena, ni loyi Nwana a ranzako ku mu 
vululekisa. 

28 Ngonani ka mina, nwina wenkle mu kare- 
leko, ni mu binzwako, nzi ta mu humulisa. 

29 Tekani joka ga mina hehla ka nwina, mu 
gonze ka mina; nzi rule, nzi koramekile mbi- 
lwini: mu ta kuma kuhumula ka mihefemulo ya 
nwina. 

30 Hakuba joka ga mina gi sasekile, ni rwalo 
wa mina wu hehuka. 


Kena 12, 


1 Hi lexo xikati Jesu a tsemakanya masinwini 
hi siku ga Sabado; makunu bapizani bakwe ba 
zwa ndlala, ba sangula ku tsoba mabele, ba ma ga. 

2 Kani lezi Ba-Farisi na ba zi wona, ba te nga 
lo kakwe, Languta, Bapizani ba wena ba maha 
lezi zi nga faneliko ku mahiwa hi Sabado. 

3 Kani yena a ku kabwe, A mu gonzangi ke- 
lezi zi nga mahiwa hi Davida, na a zwile ndlala 
yena, ni laba ba nga kona naye ? 

4 Hi laha a nga engena ndlwini ya Nungu- 
ngulu, a ga zibaba za ku bekelwa mahlweni, a 

zi nga faneli ku giwa hi yena, ni labo ba nga 
kona naye, kani lezi hi bapristi boce ? 

5 Kumbe a mu gonzangi ke naweni a ku, hi 
Sabado bapristi tempeleni ba onhisa Sabado, a ba 
na nanzu ? 

& Kani mina nzi ku ka nwina, I kona laha 
munwe wahombe; a klurisako tempeli. 

7 Kani loku mu tibile lexi a ringaniselweko 
lezo, Nzi ranza uxinji, a nzi ranzı nhamba, ngo 
mu nga konekangi laba ba nga haba nanzu. 

8 Hakuba Nwana wa munhu hi Hosi ya Sa- 
bado. 

9 Wa suka kwa laho, a ya engena sinagogeni 
gabwe ; 

10 Makunu, u kona munhu loyi a nga ni canga 
ga lameleko. Ba mu wutisa ba ku, Ku fanele 
ku holisa hi siku ga Sabado ke? ba fela ku mu 
kumisa nanzu. 

11 I te nga lo kabwe, U wihi munhu wa nwina, 
loyi a nga ni ivu yinwe, loku yi wela nkeleni hi 
Sabado, a i nga ta yi koma, a y1 klakusa ke? 

12 Makunu munhu wa klula ivu hi ku yini! 
Hi lezi ku fanele ku maha zo saseka hi Sabado. 

13 Makunu a ku ka munhu, Nauluta canja ga 
wena. Wa gi nauluta, ga holiswa kota ginwa- 

ani. 

"a Kani lezi Ba-Farisi ba huma, ba xuxa ma- 
“kungu yo mu daya hi ku yini. 

15 Jesu wa zi tiba, a suka laho. Banyingi ba 
mu lanza, a ba hanyisa bonkle, 

16 Wa ba laya a ku ba nga mu zwalisi: 

17 A ku ku tatiseka lexi xi nga kanelwa hi 
Isaya muprofeti, a ku, 

18 Languta, nanza ga mina nzi gi hlaulileko, 
xiranzwa xanga, Muhefemulo wa mina wu koli- 
swako nguvu hi yena. Nzi ta beka Moya wa 
mina hehla ka yena, u ta kanela kuabanyisa ka 
bamatiko. 

19 A nga ta kaneta, a i nga ta bahuha; a ku 
na munhu a ta nga zwa gezo gakwe tindleleni. 

20 Lihlanga li pfarukileko a nga ta li tsoba, 
ngoti ya kandiya yi fufunhako a'nga ta yi cima 
hi kala u humesa kuabanyisa hi kuhlulwa. 

21 Bamatiko ba ta tsumba bito gakwe. 

22 Makunu ba neha kakwe munhu u na de- | 
moni, ni a nga xikumu ni mbebebe: a mu ha- 
nyisa, hi lezi mbebebe a wulawula a wona. 

23 Zidlemo zonkle zi hlamala, zi te nga lo, 
Loyi hi nwana wa Davida ke? 

24 Kani lezi Ba-Farisi na ba zwile, ba ku, Loyi 
a nga hlongoli mademoni, kani lezi a Alongola hi 
Bezebuli ntsena, hi hosi ya mademoni. 

25 Wo tiba mihleketo yabwe, a ku kabwe, 
Lowu mufumo wu ti abanyisileko ha woce wu ta 
mbetisa ; ni muti kumbe yindlu yi ti abanyisileko 
ha yoce a yi nga ta yima. 

26 Loku Satani a hlongola Satani, 1 ti abanyi- 
sile hi yena nwinyi; makunu mufumo wakwe wu 
ta yima hi ku yini? 

27 Loku nzi hlongola mademoni hi Bezebuli, 
banana ba nwina ba ha hlongola wona hi- mani ? 
Hi lezi ba ta maha baabanyisi ba nwina. 

28 Kani loku nzi hlongola mademoni hi Moya 
wa Nungungulu, makunu mufumo wa Nungu- 
ngulu wu tile hehla ka nwina. 

29 Kumbe munhu wa kota ku engena hi ku 

yini ndlwini ya nhena, a wukla xuma xakwe, 
loku a nga si nga sangula ku boha nhena? ma- 
kunu u ta panga yindlu yakwe. 

30 Loyi a nga na mina, u hambene na mina; 
ni loyi a nga hlengeletiko na mina a hangalasa. 

31 Hi kwa laho nzi ku ka nwina, kuonha 
konkle ni kurukatela ku ta tsetselelwa ka banhu; 
kani lezi ku rukatela Moya a ku nga ta tsetse- 
lelwa. 

82 Loyi a wulawulako mhaka yo biha hi 
Nwawa wa munhu, yi ta tsikiswa yena; kani 
loyi a wulawulako hi Moya wa ku Basa, a i nga 
“ta tsikiswa yena, ni legi tikweni, ni lego gi tako. 

33 Mahani sinya yo saseka, ni bana ba yona 
bo nanziha; kumbe mahani sinya yo biha, ni 
bana ba yona bo biha; hakuba sinya yi tibya hi 
bana ba yona. 

34 Lixaka la tinyoka, mu zi kota nwina mu 
bihileko ku wulawula zo saseka hi' ku yini? 
hakuba nomu wu wulawula wo kwatsi hi ku- 
pfuna ka mbilu. 

35 Munhu wo saseka wa humesa zo -saseka 
xumeni xakwe xi sasekileko; ni munhu wo biha 
humesa kubiha xumeni xakwe xi bihileko. 
36 Nzi ku ka nwina, timhaka tonkle ta haba 
leto ba wulawulako banhu, ba ta hlamulela hi 

siku go abanyisa. 

37 Hakuba hi timhaka ta wena u ta lulamisa, 
hi timhaka ta wena u ta koneka ha tona. ` 

38 Makunu bo kari ba batsali ni Ba-Farisi ba 
mu hlamula, ba ku, Mugonzisi, ha ranza ku wona 
xiwonekiso xa wena. 

89 Kani yena a hlamula a ku kabwe, lixaka 

la ku biha ni li bayako a li laba xiwonekiso; xi 
haba xiwonekiso a xi ta nga nyikiwa ka lona : 
kani lezi xiwonekiso xa Jona muprofeti ntsena. 

40 Hi lezi kotile Jona i lo tsama rumbwini ga ` 
'hlavi masiku manharu ni busiku ginharu, hi lezi 
Nwana wa munhu u ta maha mbilwini ya mi- 
saba masiku manharu ni busiku ginharu. 

41 Banhu ba le Niniva ba ta suka ba yima 
kuabanyiseni kateginwe ni lolu lixaka, ba ta li 
koneka; hakuba ba hunzuluka hi kukanelela ka 
Jona; languta, u kona laha loyi wahombe a klu- 
lako Jona. 

42 Wasati hi hosi ya dzonga u ta suka a yima 
kuabanyiseni kateginwe ni lolu lixaka, 1 li ko- 
neka, hakuba a ta a hama magunwini ya misaba 
kasi ku zwa wuklari ga Solomoni, languta, u 
kona laha loyi wahombe a klulako Solomoni. 

43 Kani lezi moya wo biha wu huma ka mu- 
nhu wu ya tsemakanya matsamo ma omileko, wu 
laba kuhumula, wu nga ku kumi. 

44 Makunu wu nga lo, Nzi ta klelela ndiwini 
ya mina, kwa laho nzi humako ha kona; na wu 
cikele, wu yi kuma ku hi haba munhu, yi swi- 
yele, yi bombisile. 

45 Makunu wu famba, wu ya teka na wona 
nklanu ni mimbiri ya yinwani mimoya ya ku 
biha yi klulako wona nwinyi, yi engena, yi tsama 
kona: kuheta ka munhu loyi hi ku biha ku klula 
kusangula. Ku ta maha lezo ni lolu lixaka li 
bihileko. 

46 Lezi a nga wulawula ka zidlemo, languta, 
nyine wakwe ni bamakabye bakwe ba yima la- 
handle, ba laba ku wulawula naye. 

47 Munwani i te nga lo ka yena, Languta, 
nyine wa wena ni bamakwenu ba yima lahandle, 
ba laba ku wulawula na wena. 

48 Kani yena a hlamula a ku ka loyi a mu 
byelako, Nyine wa mina zimani? bamakweru ba 
mani ? 

49 Wa tsambuluta canja gakwe hi ka bapizani 
bakwe, a ku, Langutani, nyine wa nga ni bama- 
kweru. 

50 Hakuba loyi a nga mahako kuranza ka 
Dadani wa le tilweni, hi yena makweru, ni ma- 
kabye wa xisati, ni nyine wa nga. 


Kipimo 13. 


1 Hi lego siku Jesu a huma ndlwini, a ya 
tsama le bimbini. 

2 Makunu ba tsombana kakwe banhu bo tala, 
kasi yena a suka a engena ngalabeni, laha a 
tsama kona; zidlemo onkle zi yima muhanzeni. 

3 Wa wulawula kabwe timhaka ti tele hi mi- 
fananiso, a ku, Langutani, ku humile muzwanyi, 
a ya xwanya. 

4 Kota lezi a xwanya tinwani timbeu ti wa 
ndleleni, makunu tinyanyani ti cikele ti jowotela 
tona. 

5 Tinwani timbeu ti wa maribyeni, kwa laho 
yi haba misaba yo tala: lukuluku ti mila, hakuba 
yi haba misaba yi tele. 

6 Gambo lezi gi klabile, ti swa; hakuba hi ku 
vumala mitsu, ti wuna. 

7 Tinwani ti wa xikari ka mizwa; mizwa yi 
kula, yi ti daya. 

8 Kani lezi tinwanyani ti wa misabeni yo sa- 

seka, ti mila, ti trala bana, tinwani hi zana, ti- 
nwani hi nklanu wa makumi ni kumi ginwe, 
tinwani hi makumi manharu. 

9 Loyi a nga ni tindlebe a nga zwa. : 

10 Ku cikele bapizani, ba te nga lo ka yena, 
U wulawula hi yini ka bona hi mifananiso? 

11 Wa hlamula a ku kabwe, Vwina mu nyi- 
kiwa ku tiba zofihlala za mufumo wa tilo, kani 
lezi a nga zi nyikiwi ka bona. 

12 Hakuba loyi a nga nazo, ku ta hiwa kakwe, 
a pfune; kani loyi a ku na ncumo, ku ta tekiwa 
kakwe ni lezi a nga nazo. 

13 Hi kwa laho nzi kanela kabwe hi mifana- 
niso; hakuba ba wona ba nga woni, ba zwa ba 
nga ingisi, ba nga tibi. 

14 Ku tatiseka kabwe zivumbiso xa Isaya, xi 
ku, Hi ku zwa mu ta zwa, mu nga ingisi; ni hi 
— ku wona mu ta wona mu nga tibi. 

15 Hakuba mbilu ya laba banhu yi nonoha, ni 
tindlebe to binza kuzweni, ni mahlo yabwe yi 
tsimbile; kumbe ku mahiswe ba wona hi mahlo, 
ba zwa hi tindlebe, ba ingisa hi mbilu, ba hunzu- 
luka, nzi ba hanyisa. 

16 Kani lezi ku katekile mahlo ya mwina, 
hakuba ma wona; ni tindlebe ta nwina, hakuba 
ti zwa. 

17 Zinene nzi ku ka nwina, baprofeti banyingi 
ni banhu ba lulamileko ba lo nabela ku wona’ 
lezi mu zi wonako, a ba zi wonangi; ni ku zwa. 
lezi mu zi zwako, a ba zi zwangi. 

18 Makunu zwanani mufananiso wa muxwa- 
nyi. 

19 Loyi a zwako mhaka ya mufumo, a nga yi 

ingisi, makunu ku cikele loyi wobiha, a wukla 
lexi a xi xwanyako mbilwini yakwe. Loyi hi 
yena u xwanyiwe ndleleni. 

20 Loyi a nga xwanyiwa maribyeni, hi yena 
loyi a zwako mhaka, lukuluku a yi amukela hi 
ku tsaka. 

21 Kasi yena a ku na mutsu xikari 'kakwe, 
kani yena a pinzuka xikatanyana; lezi: kombo 
kumbe kuxaniseka ku cikele hi kwa laho ka 
mhaka, lukuluku a kungubanyeka. 

22 Loyi a nga xwanyiwa mizweni, hi loyi a 
zwako mhaka ; makunu zokarata hi za misaba, 
ni kukohlisa hi kufuma ku yi klimba mhaka, yı 
nga vumala bana. 

23 Loyi a xwanyiweko misabeni yinene, hi 
loyi a zwako mhaka, a yi ingisa ; a trala mihanzu 
yinene, a humesa yinwani hi zana, yinwani hi 
nklanu wa makumi ni kumi ginwe, yinwani ma- 
kumi manharu. 

24 Munwani mufananiso a mu beka mahlweni 
kabwe, a ku, Mufumo wa tilo wu fananisa ni 
munhu loyi a nga xwanya mbeu yo saseka asi- 
nwini gakwe. 

25 Kani lezi ba eklele banhu, ku cikele xita 
zakwe, xi xwanya makuhu kambe xikari ka na- 
bele, xi famba. 

26 Lezi ti milile timbeu, ti trala bana, makunu 

'ma woneka makuhu kambe. 
27 Ba cikele batiri ba nwinyi wa yindlu, ba 
te nga lo kakwe, Hosi, a ku xwanyangi mbeu 
yinene sinwini ga wena ke? makunu gi na ma- 
kuhu hi kwihi? 

28 I te nga lo kabwe, Xita xi mahileko lexi. 

Makunu ba ku ka yena, A ku zi ranze hi ya hi 
ma hlengetela ke? 

29 Kani yena 1 nga lo, Ge, kumbe loku mu 
hlengetela makuhu, mu tsuwula mabele kategi- 
nwe na wona. 

30 Ma tsikeni, ma kula zinwe hi kala ku cikela 
kutsobela: hi zikati xa kuhula nzi ta ku ka ba- 
huli, Hlengeletani kusangula makuhu, mu ma 
bohe hi tinyanza ku ma hisa: kam lezi hlengele- 
tani mabele ndlwini ya mina. 

31 Munwani mufananiso a wu beka mahlweni 
ka bona, a ku, Mufumo wa tilo wu fanana ni 
nyungi ya xinapi, leyo a nga teka munhu, a yi 
zwanyile sinwini gakwe: 

32 Leyo yi tsongwanyani ku klula tinyungi 
tonkle; kani lezi yi kulile, hi yahombe yi klula 
timbeu tonkle, yi maha sinya, kasi tinyanyani 
ta tilo ti ta, ti tsama tirabeni ta yona. 

33 Munwani mufananiso a kanela kabwe, a 
ku, Mufumo wa tilo wu fanana ni xomelo, lexo 
a nga teka wasati, a xi fihla mapini hi zipimo 
zinharu, hi kala xi bila xonkle. e 

34 Lezi zonkle Jesu a zi kanelela zidlemo hi 
mifananiso; a nga wulawulangi kabwe a nga hi 
mufananiso : 

35 A ku ku tatiseka lexi x1 nga kanelwa hi 
muprofeti, a ku, Nzi ta ahlama nomu wa mina 
hi mifananiso; nzi ta humesela zilo a zi fihli- 
weko ka masangulo ya misaba. 

86 Makunu i lo siya zidlemo, a engena niwi 
ni: bagonzisiwi bakwe ba ta kakwe, ba ku, 
Hi ringanisele mufananiso wa makuhu ya 
simu. 

37 Makunu a hlamula a ku, Loyi a xwanyako 
mbeu yinene, hi Nwana wa munhu: 

38 Asimu hi tiko; . mbeu yinene yi hi ba- 
nana ba mufumo; makuhu hi banana ba loyi 
wobiha ; 

39 Nala loyi a ma xwanyako hi Satani: ku- 
tsobela hi magumo ya misaba, batsobeli hi tinge- 
losi. 

40 Kota lezi makuhu ma hlengetelwa, ma 
hisiwa hi nzilo; zi ta maha lezo magunweni ya 
tiko. 

41 Nwana wa munhu u ta ruma tingelosi ta- 
kwe, ti ta hlengetela mufumeni wakwe zonkle a 
zi kungubanyisako, ni bona a mahako za ku 
onha, 

42 Ti ta ba hoxa kombarini ga nzilo; laha ku 
ta maha kona mikosi ni kuluma ka meno. 

43 Makunu ba lulamileko ba ta ngangamela 
ku kotisa gambo mufumeni wa Iraru wabwe. 
Loyi a nga ni tindlebe, a ingise. 

44 Mufumo wa tilo wu fanana ni xuma xi 
fihlweko sinwini; lexo munhu a xi kuinile, a xi 
fihla; hi kutsaka kakwe a ya famba a zi xabisa 
zonkle a nga nazo, a Xaba legi simu. 

45 Kambe, mufumo wa tilo wu fanana ni 
munhu wa ku xaba a laba mapareli manene : 
46 Na a kumile ipareli ginwe gi hi ni ntsengo 
wahombe, a ya a zi xabisa zonkle a nga nazo, a 
gi xaba. 

47 Kambe, mufumo wa tilo wu fanana ni liko- 
ka, lolo li hoxiweko bimbini, li hlengeleta zilo 
za tizakazaka tonkle: 

48 Na li tele, ba li kokela muhanzeni, ba tsama 

ba hlengetela zinene timbiteni, kani lezi ba cuku- 
meta lahandle lezo zi nga biha. 

49 Za ta maha lezo kugumeni ka tiko: tinge- 
losi ti ta huma, ti ta abanyisa bobiha xikari ka 
labo saseka. 

50 Ti ta ba hoxa kombarini ga nzilo: hi 
laha ku ta maha kona mikosi ni kuluma ka 
meno. 

51 Mu zi ingisile lezi zilo zonkle ke? Ba ku 
kakwe, Enaka. | 

52 I te nga lo kabwe, Hi kwa laho mutsali 
loyi a gonzisilweko mufumeni wa tilo u fanana 
ni munhu loyi hi nwinyi wa yindlu, a humesako 
xumeni xakwe zilo ziswa ni za kale. 

53 Makunu lezi Jesu u hetile leyi mifananiso, 
a suka laho. 

54 Na a cikele tikweni gakwe, a ba gonzisa 
sinagogeni gabwe, a ku kasi ba riwuka, ba ku, 
Ku huma kwihi ka loyi legi wuklari, ni leyi 
mitiro yahombe a nga nayo ke? 

55 Loyi a ku na nwana wa igogwe ke? 
nyine wakwe a nga bitwi hi Maria ke? ni 
bamakabye hi Jakobi, ni Josefa, ni Simoni, ni 
Juda ke? 

56 Ni bamakabye ba zisati a ba nga kona laha 
bonkle na hina ke? Ku huma hi kwihi ka loyi 
munhu lezi zonkle a nga nazo ke? 

57 Makunu ba kariha hi yena. Kani lezi 
Jesu a ku kabwe, A ku na muprofeti U haba 
tingana, loku tikweni gakwe, ni ndlwini yakwe 
ntsena. 

58 A nga mahangi kwa laho mitiro yahombe 
yo tala, hi ku kala kukolwa kabwe. 


(GO glè 


46 Mareu, 14. 


Nipimo 14. 


1 Hi lexo xikati hosi Herodi a zwa mahungu 
ya Jesu, 

2 I te nga lo ka malanza yakwe, Loyi hi 
Johanı Mu-Bapatizi; u vukile la ka bafileko; hi 
kwa laho mitiro yahombe yi mahwa hi yena. 

3 Hakuba Herodi u wa mu komile Johani, a 
mu boha, a mu engenisa kotsweni hi kwa laho 
ka Herodia, wasati wa Filipu makabye wakwe. 

4 Hakuba Johani i te nga lo kakwe, A zi ku 
fanelangi ku mu teka. 

5 Wa ranza ku mu daya, a ba caba banhu, 
hakuba ba mu hlayela kotile muprofeti. 

6 Lezi gi cikele siku ga kuhanyiwa ka Herodi, 
nhwana wa Herodia a kina mahlweni kabwe, a 
mu tsakisa Herodi. 

7 Makunu a mu tsumbisa hi kuhlambanya ku 
mu nyika lezi u zi kombelako. 

8 Yena, u layiwe hi nyine wakwe, a ku, Nzi 
he laha ngelwini hloko ya Johani Mu-Bapatizi. 
= 9 Hosi yi wa tsuba; kani lezi hi kwa laho ka 

mahlambanyo yakwe, ni ka laba ba tsamako 
naye za kugeni, a yi laya a ku a yi nyikiwe: 

10 A ruma, a tsema hloko ya Johani kotsweni. 

11 Yi nehiwa hloko yakwe hi ngelo, yi nyi- 
kiwa nhwana: nhwana a ya a yi yisa ka nyine 
wakwe. 

12 Makunu bapizani bakwe ba ta, ba teka 
xirumbi, ba xi lahla nkeleni; ba ya ba hlautela 
Jesu. 

13 Na a zwile Jesu, a suka kwa laho hi nga- 
laba, a ya utsanweni ga mananga ha yece: na a 

zwile zidlemo, 21 mu lanzela hi milenge, a zi 
humile mitini. 

14 U humile, wa wona banhu banyingi, a ba 
zwela uzinji, a ba hanyisa ba babyako babwe. 

15 Makunu lezi gi hlwile gambo, bapizani 
bakwe ba mu tsinelela, ba ku, Laha hi mananga, 
xikati xi hunzile; a ku klerise banhu, ba fela ku 
ya mitini, ba ti xabela zoga. 

16 Kani lezi Jesu i te nga lo kabwe, A ba labi 
ku ya; ba heni nwina, ba ga. 

17 Ba nga lo ka yena, a hi na ncumo laha, hi 
nklanu wa zibaba ntsena, ni zidluwani zimbiri. 

18 A ku, zi neheni laha ka mina. 

19 Wa Jaya banhu a ku ba tsama le hehia ka 
byanyi; a teka nklanu wa zibaba ni zidluwani 
zimbiri, a languta le tilweni, a kesa, makunu a 
kema, a nyika bapizani zibaba, bapizani ba nyika 
banhu. 

20 Ba ga bonkle, ba xura: ba rolela maklakla 
ına seleko, hi zirungu za kumi ni zimbiri zi tele. 

21 Laba ba gako ba wa hi banuna ba nklanu 
wa makumi ya mazana, ni batratsi ni banana. 

22 Lukuluku a kurumeta bapizani ku engena 
ngalabeni, ba mu rangela ba pelela le tsungeni, 
lezi yena a ha klerisa banhu. 

23 Lezi a klerisile banhu, a ya kanziya xitsu- 
ngeni hi klelweni ku kongela. Na gi tile agambo 
u ha hi kona kwa laho yece. 

24 Kani lezi ngalaba a yi hi le xikari ka bimbi, 
yi tsekatsekisa hi magandlati; hakuba meho yi 
hambene. 

25 Hi zikati xa mune wa kurinzela ka usiku a . 
ta kabwe, a famba hehla ka bimbi. 

26 Bapizani, lezi ba mu wona a famba hehla 
ka bimbi, ba dzuka, ba ku, Hi zigono; ba bahuwa 
hi kucaba. ` 

27 Kani lezi lukuluku Jesu a wulawula na 
bona, a ku, Tiyisani timbilu; hi mina; mu nga 
cabi. 

28 Petro a mu hlamula, a ku kakwe, Hosi, 
Joku -u hi wena, nzi bite, nzi te ka wena hehla 
ka mati. 

29 I te nga lo, Tana. Petro a cika ngalabeni, 
a famba hehla ka mati, a ya ka Jesu. 

30 Kani lezi wa wona meho, a caba; a sangula 
ku wela, a bahuwa, a ku, Hosi, nzi ponise. 

31 Lukuluku Jesu a nauluta canja gakwe, a 
mu koma, a ku ka yena, Wena na u hi ni ku- 
kolwa kutsongwanyani, u fembelile ha yini? 

32 Makunu lezi ba engena ngalabeni, meho 
ya miyela. 

33 Laba ba nga kona ngalabeni, ba mu dumisa, 
ba ku, Kunene, u hi Nwana wa Nungungulu. 

34 Na ba pelelile, ba lo ta tikweni ga Gene- 
sareta. 

35 Lezi banuna ba aki lego ba mu tibile, 
ba ruma klelweni lego gonkle gi nga kusuhi, ba 
neha ka yena bonkle laba ba babyako; 

86 Ba mu kongela ba ku ba kumba mupetso 
wa nguwo yakwe ntsena; laba ba kumbako ba 
hanyiswa. 

Kipimo 15. 


1 Makunu ku cikele ka Jesu Ba.-Farisi ni 
batsali ba Jeruselema, ba ku, 
2 Bapizani ba wena ba klula manhanyela ya 

zikosani hi yini? hakuba a ba hlambi mandla 
loku ba ga zibaba. 

8 A hlamula a ku ka bona, Nwina mu klula 
hi yini nao wa Nungungulu hi kwa laho ka ma- 
hanyela ya nwina ke? 

4 Hakuba Nungungulu i te nga lo, Dzunza 
dadani ni nyine wa wena: kambe, Loyi a 
rukatelako rara kumbe nyine, a ku. fe ni 
kufa. 

5 Kani nwina mu ku, Loyi a ta wula ka raru 
Sha nyine a ku, Hi nyikelo lowo wu nga ku 
vunetela hi mina ; 

6 A 1 nga ta dzunza rara ni nyine wakwe. 
Nwina mu maha nao wa Nungungulu a wu mahi 
ncumo hi mahanyela ya nwina. 

7 Baxengeteli, A vumba kwatsi ka nwina 
Isaya a ku, 

8 Laba banhu ba nzi dumisa hi milomu yabwe; 
kani lezi mbilu yabwe yi kule na mina. 

9 Kani lezi ba nzi dumisa haba, ba ha gonzisa 
zigonziso zabwe hi milao ya banhu. 

10 Wa bita banhu, a ku kabwe, Zwanani, mu 
ingise : 

11 A xi na lexi xi engenako nonwini a bihi- 
sako munhu; kani lexi xi humako nonwini, lexi 
xi bihisako munhu. 

12 Makunu ku cikele bapizani ba ku kakwe, 
U tiba a ku Ba-Farisi ba hunguka, lezi ba zwile 
leyi mhaka ke? 

13 A hlamula a ku, tisinya tonkle leto ti nga 
gyaliwangi hi Dadani wa le tilweni, ti ta tsuwu- 
liwa. 

14 Ba tsikeni: ba hi zikumu barangi. Makunu 

loku zikumu zi tanga zikumu, zi ta wela nke- 
leni zimbiri. 

15 Petro a hlamula a ku kakwe, Hi byeletele 
mufananiso. 

16 I te nga lo, Na nwina a mu nga ha ingisi ke? 

17 A mu tibi mu ku, zonkle zi engenako no- 
on zi ya rumbwini, zi humeswa hi lahandle 

e 

18 Kani iezi zilo zi humako nonwini, zi huma 
mbilwini; ni lezi zi bihisa munhu. 

19 Hakuba ku huma mbilwini miehleto ya ku 
biha, kudaya, kubaya, utsele, kuyiba, kuhlamba- 
nya mawunwa, kurukatela. 

20 Lezi hi zilo a zi bihisako munhu: kani lezi 
ku ga hi mandla yo kala ni ku hlaziwa a ku mu 
bihisi munhu. 

21 Makunu Jesu a suka laho, a ya maklelweni 
ya Tire ni Sidoni. 

22 Languta, itratsi wa Kanani a humelela 
lawo maklelweni, a bahuwa, a ku, Nzi mahele 
uxinji, Hosi, nwana wa Davida; nhanyana wa- 
nga u xaniseka hi za ku biha hi demoni. 

23 Kani lezi a nga mu anguli hi mhaka yinwe. 
Makunu bapizani bakwe ba ta, ba mu kongela, 
ba ku, Mu klerise, hakuba a ya rila le nzako ka 
hina. 

24 A hlamula, a ku, A nzi rumeliwangi kani 
lezi hi ka tiivu ti lahlekileko ta yindlu ya Israeli 
ntsena. 

25 Makunu wata a mu dumisa, a ku, Hosi, 
nzi vune. 

26 A hlamula, a ku, A hi zona ku teka zibaba 
za zihlangana ku hoxela timbyana. 

27 Kani yena a ku, Eno, Hosi: kani lezi ti- 
mbyana ti ha ga maklakla ma wako mezeni ya 
benyi ba tona. 

28 Makunu Jesu a angula a ku kakwe, Wasati, 
kukolwa ka wena hi kahombe: a ku mahiwe ka 
wena kota lezi u ranzako. Nhanyana wakwe a 
hanyisa hi lexo xikati. 

29 Makunu Jesu a suka laho, a ta hi bimbi 
ga Galile, a kanziya xitsungeni, laha a tsama 
kona. 

30 Ku cikele ka yena banhu banyingi, ba nazo 
zilema, ni laba ba kwitako, ni zikumu, ni timbe- 
bebe, ni banwani ba ku tala, ba ba beka lahasi 
hi mikonzo yakwe; a ba holisa : 

31 Kasi xidlemo xi rıwuka, lezi xi wonako 
timbebebe ti wulawula, ni zilema zo famba, ni 
zikumu zo wona: ba kesa Nungungulu wa Israeli. 

32 Jesu wa bita bapizani bakwe, a ku, Nzi ba 
' zwela uxinji banhu, hakuba ba tsama na mina 
masiku manharu a ba na zoga; a nzi ranzi ku ba 
klerisa ba ha yila, kutani ba ta karala ndleleni. 

33 Bapizani ba ku kakwe, Hi ta zi kuma kwi- 
hi zibaba zinyingi lomo manangeni, kasi ba xura 
banhu bo tala lezo ke? 

34 Jesu a ku kabwe, Mu nazo zibaba zingani ? 
Ba ku, Nklanu ni zimbiri, ni zidluwani zitso- 
ngwanyani. \ 

35 Wa laya banhu kai tsama lahasi; 

36 Wa teka nklanu wa zibaba na zimbiri ni 
zidluwani, a kesa, a zi kema, a nyika bapizani, 
makunu bapizani ba abela zidlemo. 

37 Ba ga bonkle, ba xura: ba rolela maklakla 
ma seleko, nklanu ni zimbiri za zirunzu zitele. 

88 Laba ba gako ba wa hi mune wa makumi 
ya mazana ya bawanuna, ni batratsi ni banana. 

39 Makunu a enzisa zidlemo, a engena ngala- 
beni, a cikela maklelweni ya Magadani. 


Nipimo 16. 


1 Ba-Farisi ni Ba-Sadusi ba ta, ba mu ringa, 
ba mu wutisa ba ku a ba kombisa xiwoniso xa 
le tilweni. 

2 Kani yena a hlamula, a ku kabwe, Lezi hi 
agambo, mu ku, Ku ta maha kuca, hakuba gi 
truka tilo. 

3 Ni mixo, yi na vula nyamukla, hakuba gi 
truka tilo, gi fupela. Mu tiba ku ehleketa ngohe 
ya tilo; kanı lezi a mu koti ku ehleketa ziwoniso 
zæ zikati. 

4 Lixaka la ku biha ni li bayako li laba xiwo- 
niso; makunu a xi nga ta nyikiwa xiwoniso ka 
lona, loku xiwoniso xa Jona. Makunu a ba siya, 
a enza. 

5 Ba pela bapizanı le tsungeni, ba rivala ku 
teka zibaba. 

6 Jesu i te nga lo kabwe, Wonani, mu klarihe 
xomelo xa Ba-Farisi ni Ba-Sadusi. 

7 Ba ehleketana, ba ku, Hi hakuba hi nga 
tekangi zibaba. 

8 Makunu wo tiba Jesu, a ku, Vwina mu na 
kukolwa kutsongwanyani, mu ehleketisana hi ku 
yini, mu ku, hakuba a mu na zibaba ? 

9 A mu ingisi, a mu alakanyi nklanu wa ziba- 
ba za nklanu wa makumi ya mazana ya banhu, 
ni zirunzi zingani mu rolelako ? 

10 Ni nklanu wa zibaba ni zimbiri za mune 

wa makumi ya mazana ya banhu, ni zirunzu 
zingani mu rolelako ? 

11 Hi ku yini a mu ingisi nzi ku a nzi wula- 
wulangi ka nwina hi zibaba? Kani lezi klari- 
hani xomelo xa Ba-Farisi ni Ba-Sadusi. 

12 Makunu ba ingisa ba ku a nga wulangi ku 
klariha xomelo xa zibaba, kani lezi kugonzisa ka 
Ba-Farisi ni Ba-Sadusi. 

13 Makunu lezi Jesu a cikele tikweni ga Kasa- 
ria Filipu, a wutisa bapizani bakwe, a ku, Banhu 
ba nga lo, Nwana wa munhu hi mani? 

14 Ba te nga lo, Banwani ba ku, hi Johani 
Mu-Bapatizi; banwani ba ku, hi Elija; banwani 
ba ku, hi Jeremia, kumbe hi munwe wa baprofeti. 

15 A ku kabwe, Kani nwina mu ku mina, nzi 
mina mani ? b 

16 Simoni Petro a hlamula, a ku, Wena u hi 
Kristu, Nwana wa Nungungulu a hanyako. 

17 Jesu a hlamula a ku ka yena, U katekile 
wena, Simoni Bar-Jona; hakuba hlonge ni nkata 
wu nga zi vululeteliko ka wena, kani yena hi 
Dadani wa le tilweni. 

18 Na mina nzi ku ka wena, U Petro, ni le- 
hehla ka ribye legi nzi ta aka muklangano wa 
mina; makunu tinyangwa ta haidesi a ti nga mu 
hlula. 

19 Nzi ta ku nyika tipfungulu ta mufumo wa 
tilo; ni zonkle u ta zi bohako misabeni, zi ta 
bohiwa le tilweni; ni lezo u ta zi klaklisako 
misabeni, zi ta klakliwa ni le tilweni. 

20 Makunu a ba laya bapizani a ku ba nga 
byeli munhu a ku hi yena Kristu. 

21 Makunu Jesu Kristu wa sangula ku wonisa 

bapizani bakwe a ku u fanela ku ya Jeruselema, 
a xaniswa hi zilo zo tala hi bakulukumba ni ba- 
pristi bahombe ni batsali, a dayiwa, a vuka hi 
siku ga manharu. 

22 Petro a mu teka, a sangula ku mu tsanwa, 
a ku, Tizwele busiwana, Hosi; lexi cima a xi 
nga ta mahwa ka wena. 

23 Kani yena a hunzuluka, a ku ka Petro, 
Suka ka mina, Satani! U hi kuhunguka ka 
mina; hakuba a ku ingisi zilo za Nungungulu, 
kani lezi zilo za banhu ntsena. 

24 Makunu Jesu a ku ka bapizani ba yena, 
Loku munhu a ranza ku nzi lanza, a ti tsike, a 
tekele zihambano xakwe, a nzi lanzele. 

25 Hakuba loyi a ranzako kuhlayisa kuhanya 
kakwe, i ta ku lahleka; kani loyi a lahlekako ku- 
hanya kakwe hi kwalaho ka mina, i ta ku kuma. 

26 Hakuba ku ta mu vunetela munhu hi yini, 
loku a binzula misaba yonkle, kani lezi a lahle- 
kele muhefemulo wakwe? kumbe munhu i ta 
nyika ku yini ku tekisa moya wakwe? 

27 Hakuba Vwana wa munhu i ta ta hi wu- 
hosi ga Raru wakwe ni tingelosi takwe; makunu 
i ta nyika munwani na munwani kotile mitiro 
yakwe. 

28 Zinene nzi ku ka nwina, ba kona banwani 
ba yimako laha, a ba nga ta zwa kufa hi kala 
ba wona Nwana wa munhu wa ta mufumeni 
wakwe. 


Nipimo 17. 


1 Makunu anzako ka masiku ya nklanu ni 
ginwe, Jesu a teka Petro, ni Jakobi, ni Johani 

makabye wa yena, a ba neha zitsungeni zo leha 
lomo zikundleni. 

2 Wa hunzuluka zinwani xiyimo mahlweni ka 
bona; ngohe yakwe yi ngangamela kota gambo, 
ai. takwe ti maha to basa kota hi kuwone- 

ela. 

3 Languta, ku woneka kabwe Mosi ni Elija, 
ba wulawula naye. 

4 Petro a hlamula a ku ka Jesu, Hosi, za 
saseka hi ku hi nga kona laha: loku u ranza, 
nzi ta aka laha mixaxa minharu; munwe wu 
maha wa wena, munwe wu maha wa Mosi, 
ihunwe wu maha wa Elija. 

5 Na a ha wulawula, languta, refu gi hatimako 
gi ba fupela: makunu gezo gi huma refwini, gi 
ku, Loyi, hi Vwananga a ranziwako, nzi kolisako 
hi yena; mu ingiseni. 

6 Lezi ba zwile bapizani, ba wa hi tingahe 
tabwe, ba cabile nguvu. 

7 Jesu a ta, a ba kumba, a ku, Vukani, mu 
nga cabi. 

8 Lezi ba klakusa mahlo yabwe, a ba wonangi 
munhu, kani lezi hi Jesu ntsena. 

9 Kota lezi ba cika xitsungeni, Jesu a ba laya, 
a ku, Mu nga byeli munhu muwoniso, hi kala 
Nwana wa munhu u vuka ka ba fileko. 

10 Makunu bapizani bakwe ba mu wutisa, ba 
ku, Batsali ba nga lo hi yini, zi fanele a ku Elija 
a ranga ? 

11 A hlamula a ku, Elija a ta hi ku ranga 
futsi, u ta klerisela zonkle. 

12 Kani mina nzi ku ka nwina, Elija u tile, a 
ba mu tibangi, kani lezi ba mahile ka yena 

zonkle ba zi ranzako. Lezo Nwana wa munhu 
u ta zaniswa hi bona. 

13 Makunu bapizani ba ingisa a ” a wig 
wula kabwe hi Johani Mu. Bapatizi. 

14 Na ba cikele xidlenwini, a ta ka yena 
munhu, a mu kizamela, a ku, 

J5 Hosi, mahele uzinji nwana wa mina; ha- 
kuba u na ni xitsuri, u xaniseka nguvu; hakuba 
kambekambe a wa nzilweni, kambekambe a wa 
matini. 

16 Nzi mu neha ka bapizani ba wena, ba tsa- 
nzeka ku mu holisa. 

17 Jesu a hlamula a ku, Lixaka li haba kuko- . 
lwa li pengileko, nzi ta tsama na nwina, hi zikati 
zingani? Nzi ta mu hunisa hi zikati zingani ? 
Mu neheni laha ka mina. 

18 Jesu a mu tsanwisa; idemoni gi huma ka 
yena: wa holiswa mufana hi lexo xıikati. 

19 Makunu ba ta bapizani ka Jesu ha boce, 
ba ku, Hina hi tsanzeka ku gi hlongola hi 

ini ? 
d 20 A ku kabwe, Hakuba mu na kukolwa ku- 
tsongwanyani: hakuba zinene nzi ku ka nwina, 
loku mu na kukolwa hi kotile nyungi ya xinapi, 
mu ta wula ka lexi xitsunga, Suka laha, u ya 
lahaya, xi ta suka; ku haba xilo lexo a mu xi 
tsanzekako. 

22 Lezi ba tsamile Galile, Jesu i te nga lo 
kabwe, Vwana wa munhu i ta nyikelwa ma- 
ndleni ya banhu ; 

23 Ba ta mu daya, hi siku ga manharu i ta 
vuka. Ba tsubile nguvu. 

— 24 Na ba cikele Kapernaume, labo ba amu- 

kelako nzubo ba ta ka Petro, ba ku, Mugonzisi 
wa nwina a nga rihi nzubo ke? . 

25 A ku, Eno. Makunu lezi a engena ndlwini, 
Jesu a mu sangula, a ku, U ehleketa yini, Simoni? 
Tihosi ta misaba ti amukela ka mani nkupo 
kumbe nzubo? Hi banana ba tona, kumbe hi 
ka malanza ke? 

26 Na a wulile, Hi ka malanza, Jesu a ku 
kakwe, Makunu banana ba klakliwile. 

27 Kani lezi, kutani hi ta ba hungukisa, yana 
bimbi, u hoxa ximemba, u koma zidluwani lexi 
xi rangako xi huma; makunu loku u ahlamisa 
nomu wa xona, u ta kuma malana ya nzubo: u 
yi teka, u ba nyika utsanweni ga mina ni ga 
wena. 


Kipimo 18. 


1 Hi lexo xikati bapizani ba cikela ka Jesu, ba 
ku, Hi mani wahombe mufumeni wa tilo ? 

2 Wa bita nwanana, a mu beka xikari kabwe, 

3 A ku, inene nzi ku ka nwina, loku mu 
nga hunzuluki, mu maha ku kota banana, a mu 
nga ta engena mufumeni wa tilo. 

4 Hi kwa laho loyi a ti koramisako kotile loyi 
nwanana, hi yena loyi wahombe mufumeni wa 
tilo. 

5 Ni loyi a amukelako nwanana munwe wa 
lezo hi bito ga mina, u nzi amukela ; 

6 Kani loyi a ta nga hungukisa munwe wa 
laba batsongwanyani ba nga kolwa ka mina, 
ku mu sasekile a ku ribye gahombe ga xigayo 
gi hayekwa nhanweni yakwe, a rikiswa nongeni 
wa bimbi. 

7 Kombo tikweni hi kwa laho ka zohungukisa; 
hakuba zohungukisa zi fanela zi ta; kani lezi ko- 
mbo ga loyi munhu zohungukisa zi tako hi yena! 

8 Loku canja ga wena kutani nkonzo wa wena 
u ku kungubanyisa, u wu tseme, wu cukumete 
ka wena: zi nga saseka ka wena ku engena 
kuhanyeni u xilema kumbe xinzunzela, ku nga 
u na mandla mambiri ni mikonzo mimbiri u 
cukumetiwe la nzilweni wu kala hi pinzuka. 

9 Kambe, loku tihlo ga wena gi ku beletela, 
gi xokole, u gi hoxe kule na wena; kwatsi ka 
wena ku engena kuhanyeni u na tihlo ginwe, ku 
klula u na mahlo mambiri u cukumetiwe gehena 
ga nzilo. | 

10 Langutani mu nga kanyi na munwe wa 
laba batsongwanyani; hakuba nzi ku ka nwina, 
tingelosi ta bona le tilweni ti languta zikati zonkle 
ngohe ya Dadani wa le tilweni. 

12 Mu fembela yini? Loku munhu u na tiivu 
ta zana, kutani ku pengile yinwe ya tona, a nga 
ti siyi leti ta nklanu wa makumi na mune wa 
makumi na nklanu na mune zitsungeni, a ya a 
yi laba leyi a pengileko ke? 

13 Loku a yi kuma, zinene nzi ku ka nwina, 
u yi tsakela ku klula leto ta nklanu wa makunn 
na mune wa makumi na nklanu na mune ti nga 
pengangi. | 

14 Hi lezi a ku na wuranza ga Dadani wa le 
tilweni, a ku a hangalaka munwe wa laba batso- 
ngwanyani. 

15 Loku makwenu wa onha, famba u mu 
tsanwe xikarı ka wena na yena yece. Loku a 
ku ingisa, u mu holile makwenu. 

16 Kani loku a nga kv ingiseli, teka na wena 
munwani, kumbe bambiri, a ku hi nomu wa 
timbuni timbiri kumbe tinharu timhaka tonkle ti 
ta tiyisa. 

17 Loku wa ala ku ba zwa, xi byeletele mu- 
klangano: loku wa ala ku zwa muklangano.a 
ku mahe ka wena kota wa matiko ni muhle- 
ngisi. 

18 Zinene nzi ku ka nwina, zonkle lezo mu zi 
bohako misabeni zi ta tsimbiwa tilweni: ni lezo 
zonkle mu ta zi klaklako misabeni zi ta klakliwa 
ni le tilweni. 

19 Kambe nzi ku ka nwina, Loku bambiri ka 
nwina ba vumelana misabeni hi xilo zinwani na 
xinwani lexi ba xi kombelako, xi ta mahelwa 
bona hi Dadani wa mina wa le tilweni. 

20 Hakuba laho bambiri kumbe: banharu ba 
hlengeletaneko hi bito ga mina, nzi kona zikari 
kabwe. 

21 Makunu Petro a ta, a ku kakwe, Hos, 
Makweru u ta nzi onhela zingani, nzi mu riba- 
lela ke? Ku ta maha hi nklanu na kambiri 
ke? 

22 Jesu a ku kakwe, A nzi ku ka wena, Hi ka 
nklanu na kambiri; kani lezi hi ku maha nklanu 
wa makumi ni makumi mambiri hi kala a hla- 
yiwako hi ka nklanu na kambiri. 

23 Hi kwa laho mufumo wa tilo wu fanana 
ni hosi leyi a ranzako ku kambela malanza 
yakwe. 

24 Lezi a sangula ku kamba, ku nehiwa ka- 
kwe munwe loyi a nga na nanzu wa titalenta ta 
kuini ga mazana legi a hlayiwako ka kumi. 

25 Kani lezi hakuba a vumala lezi a nga 
rihako ha zona, hosi yakwe yi laya yi ku u xabi- 
swa, sati wakwe, ni bana, ni zilo zonkle lezi a 
nga na zona, a ku rihiwa. 

26 Makunu nanza gi kizama, gi mu kongela, gi 
ku, Hos, nzi haukele, nzi ta ku rihela zonkle. 

27 Hosi ya lego nanza, yi zwela busiwana, yi 
mu tsika, yi mu ribalela nanzu. 

28 Kani lego nanza gi humile, gi ya kuma 
ginwani nanza gi tirako zinwe naye, legi gi nga 
ni nanzu kakwe wa tidenario ta zana; gi mu 
koma, gi mu kama kolo, gi ku, Nzi rihe nanzu 
wa wena. | 

29 Makunu nanza gi nga tira zinwe nago, gi ti 
wisa lahasi, gi mu kongela, gi ku, Nzi haukele, 
nzi ta ku riha. | 

30 Kani yena a ala, a famba, a mu susumetela 
paxweni, hi kala a riha nanzu. 

31 Makunu lezi batiri ba tirako naye, ba wona 
lezi zi mahwako, ba xanuka nguvu, ba ya hla- 
utela hosi yabwe zonkle zi mahilweko. 

32 Makunu hosi yakwe yi inu bita, yi ku ka 
yena, xitiri xa ku biha, nzi ku tsetselele lowo 
nanzu wonkle, hakuba u nzi kongerile. 

33 A zi nga faneli na wena kambe u haukela 
nakulori, kota lezi nzi nga ku haukela na wena 
ke? 

34 Hosi yakwe yi kariha, yi mu nyikela baxa- 
nisi, hi kala a ku a rihe nanzu wonkle. 

35 H -ona lezo Dadani wa le tilweni u ta 
maha ka nwina, loku a mu nga tsetseleli mu- 
nwani na munwani wa nwina makabye hi 
timbilu tonkle ta nwina. 

Kipimo 19. 


1 Makunu lezi, Jesu a hetile leti timhaka, a 
suka Galile, a cikele maklelweni ya Judia, hi le 
tsungeni wa Jordani. 

2 Ba mu lanzela banhu batele, a ba hanyisa 
laho. 

3 Ba ta kakwe Ba.-.Farisi, ba mu ringa, ba ku, 
Ku fanele munhu a ku a hlongola wasatı wakwe 
hi milanzu yonkle ke? 

4 A hlamula a ku, A mu gonzangi ke? a ku 
loyi a nga ba maha kusanguleni, a ba maha wa- 
nuna ni wasati, 

5 A ku, Hi kwa laho ka lexi wanuna u ta siya 
raru wakwe ni nyine wakwe, a namarela ka wa- 
sati wa yena; laba bambiri ba ta maha hlonge 
yinwe. 

6 Hi lezi a ba na ha bambiri, kani lezi ba ha 
hlonge yinwe. Makunu lexo Nungungulu a xi 
klanganisileko, xi nga abanyiswi hi munhu. 

7 Ba ku kakwe, Mosi a laya hi yini, ku nyika 
dangarila go hambana, ni ku mu hlongola ? 

8 A ku ka bona, Hi kunonoha ka Timbilu ta 
mwina Mosi a mu vumela ku hlongola basati ba 
nwina; kani lezi a hi zona lezo kusanguleni. 

9 Kani mina nzi ku ka nwina, Loyi a hlongo- 
lako wasati wakwe, a nga mu hlon goli hi kubaya, 
a teka munwani, a baya: ni loyi a mu tekako na 
a hlongolileko wo baya. 

10 Bapizani ba ku ka yena, Loku hi lezi ka 
wanuna ni wasati wakwe, a ku saseki ku teka 
wasati. 

11 Kani yena a ku kabwe, Bonkle ba nga 

yi amukeli leyi mhaka, kani bona ba yi ny i- 
kiweko. 

12 Hakuba ku kona ba PEE YA ba nga ha- 
nyiwa lezo le nyimbeni se ka nyine wabwe; ba 
kona ni ba tenwako, ba nga tenwa hi banhu ; ba 
kona ni ba tenwako, ba ti tenileko hi kwa laho 
ka mufumo wa tilo. Loyi a kotako ku amukela 
lexi, a xi amukele. 

13 Makunu ku tisiwa kakwe banana, a ku a 
beka mandla hehla kabwe, a kongela : bapizani 
ba ba tsanwa. 

14 Kanı lezi Jesu a ku, Vumelani banana, mu 
nga ba beleteli ku ta ka mina; hakuba mu- 
“fumo wa tilo wu wa kota laba. 

15 Wa beka mandla hehla kabwe, a enza laho. 

16 Languta, munwe a ta kakwe, a ku, Mugo- 
nzisi, Lexi xo saseka xo yini nzi ta xi maha, kasi 
nzi na ni kuhanya ka kupinzuka ? 

17 I te nga lo kakwe, U nzi wutisa hi yini ka 
lexo xi sasekileko? U kona munwe a sasekileko. 
Kani loku u ranza ku engena kuhanyeni, lonza 
milao. 

18 A ku'ka yena, Hi yihi? Jesu a ku kakwe, 
U nga dayi, u nga bayi, u nga yibi, u nga lombeti 
munhu, 

19 Dumisa dadani ni mamani; U ta ranza loyi 
u akileko naye ku kota lezi u ti ranza wena. 

20 Makunu jaha gi ku kakwe, Nzi zi hlayisile 
zilo lezi zonkle: nza ha vumala yini? 

21 Jesu a ku kakwe, Loku u ranza ku hetisa, 
famba u ya xabisa lezi u nga na zona, u nyika 
zisiwana; u ta maha ni xuma tilweni: u te, u 
nzi lanze. 

22 Kani lezi jaha gi ingisa leyi mhaka, gi 
enza gi xanukile; hakuba gi nazo xuma xo 
tala. 

23 Jesu a wa ku ka bapizani bakwe, Zinene 
nzi ku ka nwina, za tsanza ka xitutu ku engena 
mufumeni wa tilo. 

24 Kambe nzi ku ka nwina, Hi ku hehuka a 
ku kameli gi engena mbangeni ya lisungunu, hi 
ku klula xitutu ku engena mufumeni wa Nungu- 
ngulu. 

25 Makunu lezi ba zwile lezi, ba hlamala 
nguvu, ba ku, Hi mani i ta hanyisako ? 

26 Jesu a ba languta, a ku ka bona, Ka banhu 
lexi zi ba tsanzeka ; kani lezi ka Nungungulu a 
nga tsanzeki ncumo. 

27 Makunu Petro a hlamula a ku kakwe, La- 
nguta, hina hi tsikile zonkle, hi ku lanzile; ku 
ta mahela yini ka hina? 

28 Jesu i te nga lo kabwe, Zinene nzi ku ka 
nwina, Vwina mu nzi lanzileko, hi ku klela ku- 
trala lezi Nwana wa munhu a tsama zitsanweni 
xa ukosi wa yena, mu ta tsama nwina zitsanweni 
zæ kumi na zimbiri, mu abanyisa tihunzu ta kumi 
na timbiri ta Ba-Israeli. | 

29 Makunu bonkle ba siyileko tindlu, kumbe 
bamakabye, kumbe bamakabye ba zisati, kumbe 
dadani, ni mamani, kumbe wasati, kumbe banana, 
kumbe masimu, hi kwa laho ka bito ga mina, ba 
ta amukeliswa hi zana, ba ta kuma kuhanya hi 
kala hi pinzuka. 

30 Kani lezi ba ku tala bo ranga ba ta maha 
ba le nzako: ni laba ba le nzako ba ta maha bo 
ranga. 


Google 


64 Marteu, 20. 


Nipimo 20. 


1 Hakuba mufumo wa tilo wu fanana ni nwi- 
nyi wa yindlu, loyi a nga huma ni mixo binzuka, 
a ramba batiri ba ta sinwini gakwe ga xivini. 

2 Lezi a vumelene ni batiri hi ku- amukela 
denario hi siku, a ba ruma sinwini gakwe ga 
KIVINI. 

3 Makunu a klela a huma hi zikati za zinharu, 
a wona banwanyani ba nga yima utsanweni go 
hlengeletana, ba nga mahi ncumo. 

4 Na ka bona a ku, Fambani na nwina, mu 
ye sinwini ga xivini, nzi ta mu nyika lexo xo sa- 
seka. Makunu ba ya. 

5 Wa klela a huma hi zikati xa wunklanu na 
xinwe, ni xa wunklanu na mune, a mahisa lezo. 

6 Hi zikati xa kumi ni xinwe a huma, a kuma 
banwani ba ha yima; a ku kabwe, Hi yini mu 
yimile laha siku gonkle mu nga mahi ncumo? 

7 Ba ku kakwe, Hakuba a ku na munhu a hi 
engenisako. A ku kabwe, Fambani na nwina 
mu ye sinwini ga xivini. 

8 Lezi gi cikele agambo, nwinyi wa simu ga 
xivini a ku ka nzuna yakwe, Bitana batiri, u ba 
rihe hakelo yabwe; u sangule hi laba le nzako, u 
gumese hi labo ranga. 

9 Makunu lezi ba ta labo ba nga rambuwa na 
xi laba ku maha xikati xa kumi na xinwe, bonkle 
ba amukela denario. 

10 Makunu lezi ba ta bo ranga, ba ehleketa ba 
ku ba ta amukela hi ku klula banwani; kambe 
na bona ba amukela munwani na munwani de- 
nario. 

11 Makunu lezi ba amukele, ba klokola ka 
nwinyi wa yindlu, : 

12 Ba ku, Laba ba le nzako ba tirile xikatı 
xinwe ntsena, u ba ringanyeta na hina, hi rwe- 
leko zobinza za siku ni mumu wo hisa. 

13 A hlamula a ku ka munwe wa bona, Naku- 
lori, a nzi ku gohisi ncumo; a ku vumelangi na 
mina hi denario ke? 

14 Teka ya wena, u fambe; nzi ranza ku nyi- 
kela loyi wa le nzako ku kotisa wena. 

15 A hi faneli a ku nzi maha hi za mina lezo 
nzi ranzako ha zona ke? kumbe tihlo ga wena gi 
bihile, hakuba nzi sasekile ke? 

16 Hi lezi ba le nzako ba ta maha bo ranga, ni 
bo ranga ba ta maha bo gumesa. 

17 Kota lezi Jesu a ha kanziya Jeruselema, a 
tekela bapizani ba kumi na bambiri hi klelo, ma- 
kunu ndleleni a ku kabwe, 

18 Langutani, hi kanziya Jeruselema, Vwana 
wa munhu i ta nyikelwa ka bapristi bahombe ni 
batsali ; ba ta mu abanyisa ba ku a fe, 

19 Ba ta mu nyikela ka bamatiko ku mu tse- 
ketsela, ni ku mu xupula, ni ku mu bela ;: ma- 
kunu hi siku ga manharu i ta vuxiwa. 

20 Makunu ku cikele kakwe nyine wa banuna 
ba Zebedi kateginwe ni bana ba yena; wa mu 
kongela, a mu kombela xilo xo kari. 

21 A ku kakwe, U laba yini? A ku kakwe, 
Laya a ku laba bana ba mina bambiri ba tsame, 
munwe hi xineneni xa wena, munwe hi ximatseni 
xa wena, mufumeni wa wena. 

22 Kani lezi Jesu a hlamula a ku, A mu tibi 
lexi mu xi kombelako. Mu kota ku nwa koko 

[Sheetswa, Matthew.) 5 

leyo nzi ta nwako ke? Ba nga lo ka yena, Ha 
zi tiba. 

23 A ku kabwe, Hi zona koko ya mina inu ta 
nwa ha yona, kani lezi ku tsama hi xineneni xa 
mina, ni hi xibabeni za mina, a ku na ka mina 
ku nyika, kani lezi 07 ka bona ba zi longiselweko 
hi Dadani. 

24 Na ba zi ingisile ba kumi, ba henyela hi 
bamakabye bambiri. 

25 Kani lezi Jesu a ba bitana a ku, Mu zi tiba 
mu ku tihosi ta bamatiko ti ha ba fama hehla 
kabwe, ni bahombe babwe ba na ntamo hehla 
kabwe. 

26 A zi nga ta maha lezo xikari ka nwina: 
kani loyi a ranzako ku maha wahombe xikari ka 
nwina, a mahe mukozeli wa nwina. 

27 Ni loyi a ranzako ku maba wo ranga ka 
nwina a mahe ntiri wa nwina: 

28 Kotile Vwana wa munhu a nga tangi ku 
kozelwa, kani lezi hi ku koza, ni ku nyika kuha- 
nya kakwe hi ku tekisa banyingi. 

29 Makunu ba ha huma Jeriko, xi mu lanzela 
xidlemo xahombe. 

30 Languta, zikumu zimbiri zi tsamile hi ndlela, 
lezi zi ingisile a ku Jesu a hunza, zi bahuwa zi 
ku, Hi mahele uxinji, Hosi, Nwana wa Davida. 

81 Kani lezi banhu ba zi tsanwa, zi miyele; 
kani zona zi engeta ku bahuwa, zi ku, Hi ma- 
hele uxinji, Hosi, Nwana wa Davida. 

32 Makunu Jesu a yima, a zi bitana, a ku, Mu 
ranza a ku nzi mahe yini ka nwina ? 

33 Zi ku ka yena, Hosi, 4t ranza mahlo ya hina 
a ma vululwe. 

34 Jesu a ba zwela busiwana, a kumba mahlo 
yabwe; lukuluku mahlo ya bona ma languta, ba 
mu lanza., 


Kipimo 21. 


1 Makunu loku ba tsenela Jeruselema, ba ci- 
kele Betefage, zitsungeni za Ma-Olivia, Jesu a 
ruma bapizani bambiri, 

2 A ku kabwe, Fambani mu ye ximutaneni zi 
nga mahlweni ka nwina, lukuluku mu ta kuma 
buru gi bohilwe, ni role gi nago: ma klakleni, 
mu ma yise ka mina. 

3 Loku munhu a wula xilo ka nwina, mu 
ta ku, Hosi ya ma laba; i ta ma ruma luku- 
luku. 

4 Makunu lexi xi nga mahiwe, xi fela ku 
tatisa lexo xi kanelwako hi muprofeti, a ku, 

5 Byelani nhanyana wa Sioni, Languta, Hosi 
ya wena yi ta ka wena, yi rula, yi kilele burwini, 
ni roleni ga buru. 

6 Bapizani ba famba, ba maha kota Jesu a ba 
layako, 

7 Ba yisa buru ni role, ba beka tinguwo 
tabwe le hehla ka wona, a tsama le hehla ka 
tona. 

8 Banhu bo tala ba andlala T tabwe 
ndleleni; banwani ba fungela tirabi ta tisinya, ba 
ti andlala ndleleni. 

9 Zidlemo zi ranga mahlweni kakwe, ni zi mu 
lanzela, zi bahuwa, ba ku, Hosana ka Nwana 
wa Davida: ku katekile loyi a tako hi bito ga 
Hosi; Hosana se ka lehehla-hehla. 

10 Makunu lezi ba engena Jeruselema, muti 

wonkle wu maha nyengayenga, wu ku, Himani 
loyi ? 

11 Zidlemo zi ku, Loyi hi Jesu, muprofeti, a 
humako Nazareta wa Galile. 

12 Makunu Jesu a engena tempeleni ya Nungu- 
ngulu, a hlongolela lahandle laba ba xabisako ni 
laba ba xabako tempeleni, a kubunyeta timeza ta 
laba a binzulusako malana, ni zitsamo za laba ba 
xabisako matuba ; 

13 A ku kabwe, Ku tsalilwe a ku, Yindlu ya 
mina yi ta culiwa yindlu ya ku kongela, kasi 
nwina mu yi maha bako ga makamba. 

14 Ku cikele kakwe zikumu ni zirela, a zi 
holisa. 

15 Kani lezi bapristi bahombe ni batsali ba 
wona ziriwuko a zi mahiweko hi yena, ni bana 
ba bahuwa tempeleni ba kn, Hosana ka Nwana 
wa Davida; ba kariha nguvu, 

16 Ba te nga lo kakwe, U ingisa lezi laba ba 
xi wulawulako ke? Jesu a ku ka bona, Eno; 
cima a mu si gonza mu ku, Hi milomu ya zihla- 
ngana ni ya laba anwako u longisile kukesa. 

17 Makunu a ba siya, a huma mutini, a ya 
Betania, a eklela kona. 

18 Ni mixo lez a wuyela mutini, a zwa 
ndlala. 

19 Makunu wa wona nkuwu hi ndleleni, a ya 
ka wona, a nga kumangi ncumo ka wona, kani 
lezi makluka ntsena; a ku ka wona, A ku nga ha 
trali bana ka wena hi kala hi pinzuka. Luku- 
luku nkuwu wu wuna. 

20 Bapizani lezi ba wona lexo, ba hlamala, ba 
ku, Nkuwu wu haklisile ku wuna hi ku yini? 

21 Jesu a hlamula a su kabwe, Zinene nzi ku 
ka nwina, Loku mu na kukolwa, mu nga fembeli, 
a mu nga ta maha lexi zi nga mahwa nkuhwini 
ntsena, kasi loku mu ku ka xitsunga lexi, Klaku- 
swa, u hoxiwe bimbini, xi ta mahela. 

22 Zonkle lezi mu ta kombelako hi kukongela, 
mu ku kolwa, mu ta zi amukela. 

23 Makunu loku Jesu a cikele tempelini, ba- 
pristi bahombe ni zikosana za banhu ba ta ka- 
kwe, lezi a ha gonzisa, ba ku, U zi maha zilo, lezi 
hi ntamo wa yini? Ntamo lowu a nga ku nyi- 
kako hi mani ? 

24 Jesu a hlamula a ku kabwe, Na mina nzi 
ta mu wutisa mhaka yinwe, loku mu nzi byela 
yona, na mina nzi ta mu byela hi ntamo a nzi 
mahako zilo lezi ha wona. 

25 Kubapatiza ka Johani, a ku hume kwihi ? 
ku hume tilweni, kumbe ka banhu ke? Ba ehle- 
ketisana, ba ku, Loku hi ku, Hi le tilweni; u ta 
ku ka hina, A mu kolwangi yena hi yini ? 

26 Kani loku hi ku, Hi ka banhu, ha caba 
xidlemo; hakuba bonkle ba hlayisa Johani hi 
muprofeti. 

27 Makunu ba hlamula Jesu, ba ku, A hi zi 
tibi. Na yena a ku kabwe, Na mina a nzi nga 
mu byeli ntamo lowu a nzi mahako zilo lezi ha 
wona. 

28 Kani nwina mu ehleketa yini? munhu a 
wa hi bana bambiri; a ta ka loyi wo ranga, a ku 
kakwe, Nwananga, "famba, u ya tira nyamukla 
sinwini ga xivini. 

29 A hlamula a ku, Nza famba, hosi; kani 
yena a nga yangi. 

30 Makunu a ya ka wa bambiri, i te nga lo 
lezo. A hlamula a ku, Nza ala. Kani lezi 
anzako a hunzuluka, a ya. | 

31 Hi wihi ka laba bambiri a nga maha lezi 
a ranzako hi dadani wakwe? Ba ku, Hi loyi wo 
gamela. Jesu a ku ka bona, Zinene nzi ku ka 
nwina, bahlengisi ni zibayi ba mu rangela ba 
engena mufumeni wa Nungungulu. 

32 Hakuba Johani i lo ta ka nwina hi ndlela 
ya kululama, a mu kolwangi yena; kani lezi ba- 
hlengisi ni zibayi ba kolwa yena: na nwina, lezi 
mu wonile, a mu hunzulukangi hi lenzako, kasi 
mu kolwe yena. 

33 Ingisani munwani mufananiso. U wa hi 
kona munhu hi nwinyi wa yindlu, loyli a nga 
gyala simu ga xivini, a biyela lihlavu, a kehla 
xigowolo xa waini, a aka xikupi xo tiya nguvu, 
Ai lomba ka barimi, a suka a ya ka ginwani 
tiko. | 

34 Lezi xikati xa mihanzu xi tsinele, a rama 
batiri bakwe ka barimi, ku teka bana ba yena. 

35 Barimi ba ba koma batiri bakwe, ba mu ba 
munwe, ba mu daya munwe, ba mu gandla mu- 
nwe hi marbye. 

36 A engeta a ruma banwanyanı batıri ba- 
tele hi ku klula labo ranga ; ba maha lezo ka 
bona. | i 

37 Kani lezi anzako ka lezi a rauma kabwe 
nwana wakwe, a ku, Ba ta maha tingana ka 
nwananga. 

38 Kani lezi barimi, na ba wonile nwana, ba 
wulawulana ba ku, Loyi hi xitralwa; ngonani, 
hi mu daye, hi teke ntsomba wakwe. 

39 Ba mu koma, ba mu hlongolela lahandle ka 
simu ga xivini, ba mu daya. 

40 Makunu lezi ku cikele hosi ya simu ga xi- 
vini, yi ta maha yini ka labo barimi ? 

41 Ba ku kakwe, Yi ta ba daya nguvu labo 
barimi ba ku biha nguvu; asimu gakwe ga xivini 
yi ta lombela banwani barimi, laba ba ta mu nyi- 
kako bana hi zikati zabwe. 

42 Jesu a ku kabwe, Cima a mu gonzangi mi- 
tsalini ke, Aribye gi hoxiweko hi baki, hi gona 
gi mahisileko hloko ya magumo: lexi xi mahiwe 
hi Hosi, xi riwukisa mahlwini ya hina. 

43 Hi kwa laho nzi ku ka nwina, Mufumo wa 
Nungungulu wu ta tekiwa la ka nwina, wu nyi- 
kiwe lihunzu li humesa bana ba wona. 

44 Loyi a wako hehla ka legi ribye, i ta 
panzeka nguvu; kani loyi gi ta nga wa lehe- 
hla kakwe, gi ta mu gandlisa nguvu. 

45 Makunu lezi bapristi bahombe ni Ba-Farisi 
ba ingisa mifananiso yakwe, ba tiba a ku u kanela 
hi bona. 

46 Ba laba ku mu koma, kani lezi ba caba 
banhu, hakuba ba ku, hi yena muprofeti. 


Kipimo 22. 


1 Jesu a hlamula, a wulawula kambe hi mifa- 
naniso ka bona, a ku, 

2 Mufumo wa tilo wu fanana ni hosi yo kari, 
leyi a mahelako nwana wa yona bukati. 

3 Makunu yi ruma malanza ya yona ku bitana 
laba ba rambiweko bukatini; ba ala ku ta. 

4 Kambe a engeta a ruma manwani malanza, 
yi ku, Byelani laba ba rambiwako, mu ku, La- 

ngutani, nzi longisile xifihlulo xa mina, tihabi ta 
mina ni leto ti nonileko ti klabyilwe, zonkle zi 
longisile ; tanani þukatini. 

5 Kani bona ba zi tsanwisa, ba enza, munwe 
2 ya sinwini gakwe, munwe a ya kuxabiseni 
kakwe. 

6 Banwani ba koma malanza yakwe, ba ma 
xanisa hi tihlamba, ba ma daya. 

7 Hosi yi kariha, yi ruma tiyimpi ta yona, yi 
mbetisa badayı labo, ya hisa muti wabwe. 

8 Makunu yi ku ka malanza ya yona, Bukati 
gi longisile, kani labo a rambiweko a ba fanela- 
ngi. . 
9 Hi kwa laho yanani maklanganeni ya tindlela, 
bonkle mu kumeko, ba rambeleni bukati. 

10 Lawo malanza ma huma tindleleni, ma hle- 
ngeleta bonkle ma ba kumako, labo biha ni bo 
saseka; yindlu ya bukati yi tala ni laba ba tsa- 
mileko za kugeni. 

11 Makunu lezi hosi yi engena ku wona laba 
ba tsamileko za kugeni, yi wona kona munhu 
loyi a nga funengelangiko ni nguwo ya bukati. 

12 Yı ku kakwe, Nakulori, u engena laha hi 

ku yini, na u nga hi ni nguwo ya bukati? A 
miyela. 
183 Makunu hosi yi ku ka malanza, Mu boheni 
milenge ni mawoko, mu mu teke, mu mu cuku- 
nyeta munyameni wa le handle; laho ku ta maha 
kona mikosi ni kukweva ka meno. 

14 Hakuba banyingi ba rambiweko, kani laba 
ba hlauliweko hi batsongwanyani. 

15 Makunu Ba-Farisi ba famba, ba xuxa maku- 
ngu ba ku ba ta mu pasisa hi timhaka ta yena. 

16 Ba ruma kakwe bapizani babwe, zinwe ni 
ba ka Herodi, ba ku, Mugonzisi, ha tiba a ku hi 
wena kunene, u gonzisa ndlela ya Nungungulu 
hi zinene, a ku kanakaneli munhu, hakuba a ku 
languti tingohe ta banhu. 

17 Makunu hi byele, U ehleketa yini? Ku 
fanele ku humesela Kesari nkupo, kumbe a hi 
zona ke? 

18 Kani lezi Jesu wo tiba kulunya kabwe, a 
ku, Mu nzi ringela ha yini, nwina baxengeteli ? 

19 Nzi kombeni malana ya nkupo. Ba neha 
kakwe denario. 

20 A ku kabwe, Lexi xifananiso xa mani, ni 
loku kutsala ka mani ? 

21 Ba ku, Za Kesari. Makunu a ku kabwe, 
Hi kwa laho nyikelani Kesari lezi zi nga za Ke- 
sari, ni Nungungulu lezi zi nga za Nungungulu. 

22 Lezi ba zwa, ba hlamala, ba mu siya, ba 
famba. ' 

23 Hi lego siku ba mu cikele Ba-Sadusi, ba 
ku, a ku na kuvuka ka laba ba fileko; ba mu 
wutisa, 

24 Ba ku, Mugonzisi, Mosi i te nga lo, Loku 
munhu a fa, a nga na banana, makabye wakwe i 
ta teka wasati wa yena, a belekele makabye li- 
xaka. 

25 Makunu ba wa hi kona ka hina bamakabye 
ba nklanu na bambiri; hosi ya bona yi lo teka 
wasati, a fa, makunu a ku na lixaka, a siya wa- 
sati wakwe ka nzisana yakwe. 

26 Ku maha ku kotisa lezo na wa bambiri, na 
wa banharu, hi kala ku cikela ka wa nklanu na 
bambiri. 

27 Anzako ka bona bonkle a fa wasati. 

28 Kuvukeni ka ba fileko u ta maha wasati wa 
mani ka laba ba nklanu na bambiri? hakuba 
bonkle ba mu tekile. 

29 Kani lezi Jesu a hlamula a ku kabwe, Mu 
gohile, a mu tibi mitsali, ni ntamo wa Nungu- 
ngulu. 

80 Hakuba kuvukeni ka ba fileko, a ba teki 
basati, a ba korokiswi; kani lezi ba kotisa tinge- 
losi ta le tilweni. 

831 Kani lezi hi kuvuka ka ba fileko, a mu 
gonzangi lexo a kanelwako ka nwina hi Nungu- 
ngulu, a ku, 

32 Hi mina Nungungulu wa Abrahama, ni 
Nungungulu wa Isaka, ni Nungungulu wa Ja- 
kobi? Nungungulu a hi Nungungulu wa ba 
fileko, kani lezi wa laba ba hanyako. 

33 Zidlemo lezi zi ingisa lezo, zi hlamala hi 
kugonzisa kakwe. 

34 Ba-Farisi loku ba ingisile a ku a miyeta 
Ba-Sadusi, ba hlengeletana xikundleni xinwe. 

35 Makunu munwe wa bona, hi mugonzisi wa 
milao, a mu wutisa, hi ku mu ringa, a ku, 

86 Mugonzisi, hi kwihi kulaya loku kahombe 
ka milao ? 

87 A ku kakwe, U ta ranza Hosi Nungungulu 
wa wena hi imbilu yonkle ya wena, ni hi muhe- 
femulo wonkle wa wena, ni hi kualakanya ko- 
nkle ka wena. | 

38 Lowu hi nao wa xitsumbu, ni wo ranga. 

39 Ni wa mimbiri lowu fanana na wona wa ku, 
U ta ranza akelana na wena ku kota lezi u ti 
ranza wena. 

40 Hi kulaya loku kumbiri hi kusangula ka 
milao yonkle, na ka baprofeti. 

41 Makunu na ba tsombene Ba-Farisi, Jesu a 
ba wutisa, 

42 A ku, Mu ehleketa yini hi Kristu? Hi 
nwana wa mani? Ba ku ka yena, Wa Davida. 

43 A ku kabwe, Makunu Davida i mu bita hi 
ku yini hi Moya a ku, Hosi, a ku, 

44 Hosi yi ku ka Hosi ya mina, Tsama wena 
hi ka xineneni xa mina, kala nzi beke balala ba 
wena lahasi ka mikonzo ya wena? 

45 Loku Davida i mu bita a ku Hosi, hi nwa- 
nana wakwe hi ku yini? 

46 A ku na munhu a tibako ku mu hlamula 
hi mhaka, anzako ka lego siku a ka ha na mu- 
nhu loyi a tiyako ku mu wutisa ncumo. 


Kipimo 23. 


1 Makunu Jesu a kanela ka zidlemo, ni ka 
bapizani bakwe, , 

2 A ku, Batsali ni Ba-Farisi ba TEA zitsa- 
nweni za Mosi. ' 

3 Zilo zonkle ba mu byelako, lezi mahani mu 
21 lonze; kani lezi mu nga mahi kotile mitiro 
yabwe; hakuba ba wulawula, ba nga mahi. 

4 Enaka, ba boha mirwalo yo binza, ba yi be- 
ketela makakleni ya banhu; kani bona ba ala 
ku yi koma hi litiho labwe. 

5 Mitiro yonkle yabwe ba yi maha kasi ba 
wonwe hi banhu; hakuba ba anamisa mafilakte- 
rio yabwe, ba kulisa zizumbo za tinguwo tabwe, 

6 Ba ranza utsamo go saseka mibuzweni, ni 
zitsamo za mahlweni masingogeni, 

7 Ni ku jawa matsanweni ya ku hlengeletana, 
ni ku bitwa hi banhu ba ku, Rabi. 

8 Kani nwina mu nga bitwi hi a ku Rabi; 
hakuba munwe mugonzisi wa nwina, nwina 
wenkle mu hi bamakabye. 

9 Mu nga biti munhu misabeni hi mu ku, da- 
dani; hakuba munwe Dadani wa nwina, hi loyi 
wa le tilweni. 

10 Mu nga bitwi hi a ku, bagonzisi; hakuba 
munwe mugonzisi wa nwina, hi Kristu. 

11 Kani loyi wahombe xikari ka nwina a ku 
mahe mukozi wa nwina. 

12 Loyi a ta ti kukumukisako a ta tsobekisa ; 
ni loyi a ta ti tsobekako i ta kukumukiswa. 

14 Ku ta maha ni kombo na nwina, batsali ni 
Ba-Farisi, ‘baxengeteli! hakuba mu valela mu- 
fumo wa tilo mahlweni ka banhu; hakuba mu 
nga engeni nwina, ni laba ba engenako a mu ba 
vumeli ba engene. 

15 Ku ta maha ni kombo na nwina, batsali ni 
Ba-Farisi, baxengeteli ! hakuba mu fambafamba 
bimbi ni misaba kasi mu kuma mutikweni mu- 
nwe a klangane na nwina; na a mahile lezo, mu ' 
mu maha a mahe nwanana wa gehena bambiri 
ku klula nwina. 

16 Ku ta maha kombo na nwina, barangi ba 
zikumu, mu ku, Loyi a hlambanyako hi tempeli, 
a ku na ncumo; kani loyi a hlambanyako hi 
nzalama ya tempeli, u na ni nanzu. 

17 Nwina bapupulu ni zikumu ! hakuba yi 
wihi yahombe, nzalama kumbe tempeli yi ma- 
hako nzalama ya ku basa? 

18 Mu ku, loyi a hlambanyako hi ganzelo, a 

ku na ncumo; kani loyi a hlambanyako hi nyi- 
kelo lowo le hehla ka gona, u na ni nanzu. 

19 Nwina zikumu; yi wihi yahombe, nyikelo, 
kumbe ganzelo gi mahako nyikelo wo basa ? 

20 Makunu loyi a hlambanyako hi ganzelo, a 
hlambanya ha gona, ni zonkle zi nga kona le he- 
hla ka gona. 

2t Loyi a hlambanyako hi tempeli, a hlamba- 
nya ha yona, ni loyi a tsamako xikari ka yona. 

22 Loyi a hlambanyako hi tilo, a hlambanya 
hi xitsamo xa Nungungulu, ni loyi a tsamako le 
hehla ka zona. 

23 Ku ta maha ni kombo na nwina, batsali ni 
Ba-Farisi, bazengeteli! hakuba mu hlenga hi 
kumi ga minti, ni anise, ni kumine, mu tsikile za 
kubinza za nao, hi kwabanyisa, ni uzinji, ni ku- 
tsumba ; kani lezi mu fanela ku maha zilo lezi, 
na zona zinwani ngo mu nga zi tsikangi. 

24 Bafambisi ba zikumu, mu hlutelako wu- 
nwawunwani, kasi mu mita kameli. 

25 Ku ta maha ni kombo na nwina, batsali ni 
Ba-Farisi, baxengeteli, hakuba mu hlaza koko ni 
ngelo lahandle ka zona, kasi lomo nzeni zi tele 
hi kuwukla ni kuxuriswa. 

26 Mu-Farisi u hi xikumu, sangula u hlaze 
nzeni ka koko ni ngelo, a ku zi hlazeke ni laha- 
ndle. 

27 Ku ta maha ni kombo na nwina, batsali ni 
Ba-Farisi, bazengeteli! hakuba mu fanana ni mi- 
kele a basiweko, yi nga woneka kunene hi laha- 
ndle, kasi lomo nzeni ma tele marambo ya ba 
fileko, ni zukwanyani yonkle. 

28 Hi lezi nwina mu woneka ka banhu mu 

sasekile hi lahandle, kasi lomo nzeni mu tele hi 
kuxengetela ni kuonha. | 

29 Ku ta maha ni kombo na nwina, batsali ni 
Ba-Farisi, bazengeteli! hakuba mu aka mikele 
ya baprofeti, mu bombisa mikele ya laba ba lula- 
mileko. 

80 Mu ku, Loku hi wa hi kona masikwini ya 
bararu, hina ngo hi nga klanganelwangi nabo ni 
nkata wa baprofeti. 

31 Hi lezi mu ti tiyisela mu ku mu hi banana 
ba labo ba dayako baprofeti. 

32 Makunu tatisani xipimo xa bararu. 

33 Tinyoka, lizaka la zihihigane, mu ta vu- 
mbula hi ku yini kuabanyisa ka gehena? 

34 Hi kwa laho, langutani, nzi ruma ka nwina 
baprofeti, ni boklariha, ni batsali; banwani ba 
bona mu ta ba daya, mu ba belela; banwani ba 
bona mu ta ba xupula masinagogeni ya nwina, 
mu ba xanisa mutini ni mutini: 

35 A ku ku te le hehla ka nwina nkata wonkle 
wa ku lulama a halatiweko misabeni. ku sangula 
hi nkata wa Abela u lulamileko, ku cike nkatini 
wa Zakaria, nwana wa Barakia, loyi mu deleko 
xikari ka tempeli ni ganzelo. 
= 86 Zinene nzi ku ka nwina, lezi zonkle zi ta ta 
hehla ka lolu lixaka. 

37 Jeruselema, Jeruselema, wena u dayako ba- 
profeti, u gandla hi maribye labo ba rumwako 
kakwe! ngo nzi ranza zingani ku wungetela ba- 
nana ba wena, kotile itreli yi wungetela bana ba 
yona lahasi tipapa ta yona, a mu vumelangi! 

38 Langutani, yindlu ya nwina yi siyelwe ka 
nwina yl hi xiwunza. 

39 Hakuba nzi ku ka nwina, A mu nga ha ta 
nzi wona, hi kala mu ku, Ku katekile loyi a tako 
hi bito ga Hosi. 


Nipimo 24. 


1 Lezi Jesu a humile tempeleni a famba, bapi- 
zani bakwe ba ta ku mu kombisa za ku akiwa za 
tempeli. | 

2 A hlamula a ku kabwe, A mu languti zilo 
lezi zonkle ke? WZinene nzi ku ka nwina, A gi 
nga ta tsikiwa laha ribye na ginwe hehla ka gi- 
= nwan, legi nga kungumukangi. 

3 Lezi a ha tsamile zitsungeni xa Ma-Olivia, 
bapizani ba ta ka yena hi klelo, ba ku, Hi byele, 
zilo lezi zi ta maha rini? kambe xiwoniso xo 
yini xa kuta ka wena, ni magumo ya tiko? 

4 Jesu a hlamula a ku kabwe, Langutani, mu 
nga pengiswi hi munhu. 

5 Hakuba banyingi ba ta ku ta hi bito ga 
mina, ba ku, Hi mina Kristu; ba ta pengisa 
batele. 

6 Mu ta zwa kulwa, ni wudumo wa kulwa, 
cuwukani, mu nga sisimuki; hakuba lezi zilo zi 
fanela ku mahiswa, kani lezi kugumesa a ku se 
ku cikela. 

7. Tiko gi ta vukela tiko, mufumo wu ta vukela 
mufumo; ku ta maha kona tindlala ni kutseka- 
tseka ka misaba matsanweni matele. 

8 Kani lezi zilo MAA zi kusangula ka kuxa- 
niseka. 

9 Makunu ba ta mu makea kuxanisekeni, ba 
ta mu daya, mu ta bengiwa hi matiko yonkle hi 
kwa laho ka bito ga mina. 

10 Makunu banyingi ba ta kungubanyeka, ba 
ta nyikelana, ba ta bengana. 

11 Baprofeti ba mawunwa banyingi ba fà 
huma, ba ta pengisa batele. 

12 Hakuba hi kupfuna ka kuonha, kuranza ka 
banyingi ku ta titimela. | 

13 Kani loyi a tiyako ku kala magumo, yena u 
ta hanyisa. 

14 Leyi ivangeli ya mufumo yi ta kanelwa 
tikweni gonkle, yi maha wumbuni matikweni 
yonkle; makunu ku ta ku ta kugumesa. 

15 Makunu loku mu wona zinyenyiso za ko- 
mbo, lezi zi kanelwako hi Danyeli muprofeti, zi 
yima utsanweni ga ku basa (loyi a gonzako a ku 
ingise), 

16 Makunu labo ba nga Judieni a ba cabele 
zitsungeni : 

17 Loyi a nga hehla ka yindlu, a nga ciki ku 
teka za yena lomo ndiwini yakwe: 

18 Na loyi a nga sinwini a nga kleli le nzako 
ku teka nguwo yakwe. 

19 Kani lezi ku ta maha kombo ni laba ba nga 
xura ni tinyimba, na laba ba anwisako hi lawo 
masiku. 

20 Kongelani a ku kucabela ka nwina ku nga 
mahi hi makalakaya, ni hi Sabado : 

21 Hakuba ku ta maha kombo gahombe, lego 
gi nga haba hi kusanguleni ka misaba hi kala 
makunu, ge, cima a ku nga ta ha maha lezo. 

22 Loku lawo masiku ma wa hungutiswa, ngo 
a nga hanyiswi munhu ni munwe; kasi hi kwa 
laho ka labo ba hlauliweko lawo masiku ma ta 
hungutiswa. 

23 Makunu loku munhu a ku ka nwina, La- 
ngutani, Hi loyi Kristu, kumbe, Gaya; mu nga 
mu kolwi. 

24 Hakuba ku ta huma Ba-Kristu ba mawu- 
nwa, na baprofeti ba mawunwa, ba ta humesa 
ziwoniso zahombe ni masingita, kasi ba pengisa 
loku ku nga ku kota, ni ba hlauliweko. 

25 Langutani, nzi mu byelile hi mahlweni. 

26 Makunu loku ba ta ku ka nwina, Langu- 
tani, u se manangeni ; mu nga humi; Langutani, 
u se tiyindlwini; mu nga mu kolwi. 

27 Hakuba kota xingwalangwanza xi huma hi 
mutsuwukagambo, xi woneke ni se muhlwaga- 
mbo, ku ta maha lezo hi kucikela ka Vwana wa 
munhu. 

28 Laha xi kona xirumbu, hi laha maranzala 
ma ta hlengeletana kona. 

29 Kani lezi lukuluku, lenzako ka kuxaniseka 
ka lawo masiku, gambo gi ta fupeta, ni hweti a 
yi nga ta humesa kuwonekela ka yona, ni tinye- 
leti ti ta wa ti hume tilweni, ni mitamo ya le 
tilweni yi ta tsekatsekiswa. 

30 Makunu xi ta woneka xiwoniso xa Nwana 
wa munhu le tilweni; makunu tihunzu tonkle ta 
misaba ti hlaluka, ti ta wona Nwana wa munhu 
a ta hi marefu ya tilo, hi ntamo ni ukosi wa- 
hombe. 

31 U ta ruma tingelosi takwe ni mpunzu wa 
ku yimba nguvu, ti ta hlengeleta laba ba hlauli- 
weko bakwe, ti huma timehwini ta mune, ku sa- 
ngula magumo ya tilo ku ya cikela magumo ya 
tilo. 

32 Makunu gonzani hi nkuwu mufananiso ; 

[Sheetswa, Matthew.] 6 | 

loku rabi ga wona gi ha rulile, wu hluka makluka 
ya wona, mu tiba a ku buxika gi nga kona kusu 
ani. 

33 Lezo na nwina, loku mu wona lezi zilo 
zonkle, mu tibe a ku ku kona kusuhani, hi se 
tinyangweni. 

34 Zinene nzi ku ka nwina, Lolu lixaka a li nga 
ta hunza, ku kala lezi zilo zonkle zi mahiwe. 

35 Tilo ni misaba yi ta hunza, kani lezi ti- 
mhaka ta mina a ti nga ta hunza. 

36 Kani lego siku ni lexo xikati a ku na loyi a 
gi tibako, ge ni tihgelosi ta tilo, ni Vwana, hi 
Dadani ntsena. | 

37 Kotile masiku ya Noa, ku ta maha lezo ku-' 
cikela ka Nwana wa munhu. 

38 Hakuba kota lawo masiku hi mahlweni ka 
ntalo ba wa ga, ba wa nwa, ba wa teka bawasati, 
'ba korokiswa, ku kala hi ku cikela siku lego Noa 
a nga engena hi gona tarhweni, 

39 Ba lo kala ku tiba hi kala hi ku cikela 
ntalo, a ba susa bonkle, ku ta maha lezo hi kuci- 
kela ka Nwana wa munhu. 

40 Makunu bambiri ba. ta maha ba kona 
sinwini; munwe u ta tekiwa, munwe u ta 
siyiwa. 

41 Bawasati bambiri ba ku gaya xigayeni ; 
munwe u ta tekiwa, munwe u ta siyiwa. 

42 Hi kwa laho rinzani, hakuba a mu gi tibi 
siku Hosi ya nwina yi nga cikela ha gona. 

43 Kani lezi tibani lexi a ku, loku nwinyi wa 
yindlu u wa tibile xikati kamba gi ta cikela ha 
xona, ngo u rinzelile, ngo u vumele yindlu yakwe 
yi boxiwe. 

44 Hi kwa laho nwina longani, hakuba hi 
xikati mu nga xi ehleketiko Vwana wa munhu 
u ta ku ta. 

45 Hi mani mutiri a tsumbekako ni a klari- 
hako, hosi yakwe yi mu bekileko hehla ka ba 
yindlu yakwe, a ku a ba he zoga zabwe hi xikati 
xi faneleko ? 

46 Ku katekile loyi mutiri, hosi yakwe lezi yi 
tile, yi mu kumako wa ku maha lezo. 

47 Zinene nzi ku ka nwina, Yi ta mu beka he- 
hla ka zonkle zomaha zakwe. 

48 Kani loku loyi mutiri wo biha a ta ku hi 
mbilwini yakwe, Hosi ya mina ya ha hlwela; 

49 U sangule ku ba banakulobye bakwe, a ku 
ge, a nwe kateginwe ni tifinela ; 

50 Hosi ya Joyi mutiri yi ta cikela hi siku a 
nga si mu langutelako ha gona, ni hi xikati a nga 
si Xi tibako, 

51 Yi ta mu tsema zikati zimbiri, yi ta mu nyika 
xiabelo xakwe ni bazengeteli; laho ku ta maha 
kona mikosi ni kukweva ka meno. 


XipmMo 25. 


1 Makunu mufumo wa tilo wu ta fanana ni 
banhwana ba kumi, ba nga teka kuwonekela ka- 
bwe ka mafura, ba huma ba ya klanganisa muko- ` 
nwana. 

2 Kani lezi ba nklanu ka bona hi mapupulu, 
ni ba nklanu ka bona ba klarihile. 

3 Hakuba laba mapupulu, lezi ba tekile tika- 
ndiya tabwe, a ba tekangi mafura zinwe nabo. 

4 Kani laba ba klarihileko ba teka mafura 
timbiteni tabwe zinwe na tikandiya tabwe. 

5 Makunu na a hlwele mukonwana, ba kudzi- 
hela bonkle, ba eklele. 

6 Kani lezi laha xikari Ka usiku huwa yi kona, 
yi ku, Gaya, mukonwana wa ta; humani, mu ya 
mu ya mu klanganisa. 

7 Makunu ba vuka labo banhwana bonkle, 
ba longisa tikandiya tabwe. 

8 Makunu laba mapupulu ba ku ka labo klariha, 
Hi heni mafura ya nwina, hakuba tikandiya ta 
hina ti timekile. 

9 Kani labo klariha ba hlamula ba ku, Ko- 
kwihi, kumbe ma nga eneli hina na nwina ; fa- 
mbani mu ye ka laba ba xabisako, mu ti xabele 
nwina benyi. 

10-Lezi ba ha famba ku xaba, i lo ta muko- 
nwana; laba ba longileko ba engena naye buka- 
tini, livati li valiwa. 

11 Hi lenzako ba cikele banwanı banhwana, 
ba ku, Hosi, hosi, hi vululele. 

12 Kani yena a hlamula, i te nga lo, Zinene 
nzi ku ka nwina, a nzi mu tibi. 

13 Rinzelani hi kwa laho, hakuba mu nga gi 
tibi siku ni xikati. 

14 Hakuba ku kotisa ni munhu loyi a enzako 
ka ginwani tiko, a bita malanza yakwe, a ma 
nyikela xuma xakwe. 

15 A nyika munwe titalanta ta nklanu, mu- 
nwe hi timbir, munwe hi yinwe; munwani 
na munwani hi ku klariha kakwe; makunu a 
enza. 

16 Lukuluku loyi a amukelako titalanta ta 
nklanu a ya kwebisa, a binzula tinwanyani tita- 
lanta ta nklanu. 

17 Hi lezi ni loyi a nga amukela timbiri, a bi- 
nzula tinwanyani timbiri. 

18 Kani loyi a amukelako yi hi yinwe, a ya 
Di misabeni, a ma fihla malana ya hosi ya- 

we. 

19 Makunu anzako ka xikati xahombe hosi ya 
lawo malanza yi cikela, yi kambela na wona. 

20 Nı loyi a amukeleko titalanta ta nklanu a 
ta, a neha tinwanyani titalanta ta nklanu, gi ku, 
Hosi, u nzi nyikile titalanta ta nklanu, languta, 
hi leti titalanta tinwani ta nklanu leti nzi nga 
binzulisa ha tona. 

21 Hosi yakwe yi ku ka gona, K watsi, nanza 
ga ku saseka, ni gi tsumbekako ; u tsumbekile hi 
zilo zitsongwanyani, nzi ta ku beka hehla ka zilo 
zo tala; engena kutsakeni ka hosi ya wena. 

22 Ku ta ni legi gi nga amukela titalanta 
timbiri, gi ku, Hosi, u nzi nyikile titalanta tli- 
mbiri, languta, hi leti titalanta tinwani timbiri, 
leti nzi nga binzulisa ha tona. 

23 Hosi yakwe a ku kakwe, Kwatsi, nanza gi 
nene ni gi tsumbekileko; u tsumbekile hi zilo 
zitsongwanyani, nzi ta ku beka hehla ka lezo 
tala; engena kutsakeni ka hosi ya wena. 

24 Ku ta ni legi gi nga amukela talanta yinwe, 
gi ku, Hosi, nzi ku tibile wena nzi ku u munhu 
wa ku mona, loyi a nga tsobelako laha u nga 
gyalangiko kona, u hlengetela laha u nga aii 
lasangiko kona. 

25 Nzi caba, nzi ya fihlala talanta ya wena 
misabeni; wona, xa wena hi lexi. 

26 Hosi yakwe yi angula yi ku ka gona, Nanza 
ga ku biha ni go loloha, wa zi tiba a ku nzi tso- 

bela laha nzi nga gyalangiko kona, nzi hlenge- 
leta laha nzi nga hangalasangiko kona: 

27 U fanele ku beka malana ya mina ka laba 
ba binzulisako, makunu kuteni ka mina ngo nzi 
amukele za mina zinwe ni binzu. 

28 Hi kwa laho wuklani talanta ka yena, mu 
yi nyika legi a nga ni titalanta ta kumi. 

29 Hakuba ka loyi a nga nazo u ta nyikiwa, u 
ta pfuna m zotala; kani loyi a nga na ncumo, 
ku ta wukleliwa ni lexi a nga na xona. 

80 Cukumetani nanza ga ku lunya munyameni 
hi lahandle; laho ku ta maha kona mikosi ni 
kukweva ka meno. 

31 Kani loku Nwana wa munhu a ta ta wu- 
kosini wakwe, ni tingelosi tonkle naye, makunu 
u ta tsama xitsanweni xa wuhosi wakwe: 

32 Ku ta hlengeletiwa mahlweni ka yena ma- 
tiko yonkle; u ta abanyisa banwani hi ka ba- 
nwani, ku kotisa murisi a abanyisa tiivu ka 
timbuti: | 

33 U ta beka tiivu hi zineneni za yena, kani 
lezi timbuti hi zibabeni. 

34 Makunu Hosi yi ta ku ka laba klelweni ga 
xinene, Tanani, nwina mu katekisiweko hi Da- 
dani, mu amukele mufumo lowu wu nga longise- 
liwa nwina, ka ha hi lezi misaba yi sangula. 

35 Hakuba nzi zwa ndlala, mu nzi ha za kuga; 
nzi hi ni tora, mu nzi he nzi nwa; nzi wa hi 
mupfumba, mu nzi engenisa ; 

86 Nzi nga gunala, mu nzi funengetile; nzi 
babya, mu ta mu nzi hlomela; nzi le kotsweni, 
mu ta ka mina. 

87 Makunu ba mu hlamula ba ku lulama, ba 

ku, Hosi, hi ku wonile rini u na ni ndlala, hi ku 
ha za kuga? ni lezi u ni tora, hi ku ha u nwa? 

38 Hi rini hi nga ku wona u hi mupfumba, 
hi ku engenisa; ni lezi u gunala, hi ku fune- 
ngeta ? 

39 Hi rini hi nga ku wona u babya, kumbe u 
le kotsweni, hi ta ka wena? 

40 Hosi yi ta hlamula yi ku kabwe, Zinene 
nzi ku ka nwina, kota lezi mu zi mahako ka 
munwe wa tinzisana ta bamakweru, mu zi ma- 
hile ka mina. 

41 Makanu yi ta ku ka bona ba nga hi xiba- 
beni, Sukani ka mina, nwina mu rukateriweko, 
mu ye nzilweni lowo wu nga timikiko lowo wu 
longiselweko Satani ni tingelosi takwe. 

42 Hakuba nzi wa zwile ndlala, a mu nzi 
hangi za kuga; nzi ni tora, a mu nzi hangi nzi 
nwa; 

43 Nzi hi wamba, a mu nzi engenisangi ; 
nzi gunala, a mu nzi funengetangi; nzi babya, 
nzi le kotsweni, a mu nzi hlomelangi. 

44 Makunu ba ta hlamula ba ku, Hosi, Ha 
rini hi nga ku wona u ni ndlala kumbe u ni tora, 
kumbe u ni mupfumba, kumbe u gunala, kumbe 
u babya, kumbe u le Padati a hi ku koze- 
langi? 

45 Makunu yi ta bia hlamula yi ku, Zinene 
nzi ku ka nwina, hakuba mu nga mahisangi lezo 
ka munwe wa laba batsongwanyani, a mu nzi 
mahelangi zona. 

46 Laba ba ta ya kuxanisekeni kala hi kupi- 
nzuka; kani labo lulama ba ta ya kuhanyeni hi 
kala hi kupinzuka. 

Kipimo 26. 


1 Makunu lezi Jesu u hetile tonkle timhaka 
leti, a ku ka bapizani bakwe, 

9 Mu tiba mu ku anzako ka masiku mambiri 
pasika gi nga kona, Vwana wa munhu u nyike- 
Iwe ku beliwa. 

3 Makunu bapristi bahombe, ni zikosani za 
banhu, ba hlengeletana le hubyeni ya mupristi 
wahombe, u tibya Kaiafa. 

4 Ba xuxa makungt zinwe ba ku ba mu kome 
Jesu hi mano, ba mu daye. 

5 Kani lezi ba ku, Ku nga mahi mubuzweni, 
kumbe dzolonga gi nga maha xikari ka banhu. 

6 Jesu u se Betania, ndiwini ya Simoni hloko- 
nho, 

7 Ku ta kakwe wasati u ni xikudzana xa ma- 
fura yo nanziha nguvu hi ntsengo wahombe, a 
ma cela hlokweni yakwe, na a tsamile za ku- 
genl. 

8 Lezi ba wona bapizani lexi, ba kariha, ba ku, 
Kuhalata loku ku yini? 

9 Hakuba laya mafura ma nga ku xabiselwa 
ntsengo wahombe, ku nyikiwa zisiwana. 

10 Kani lezi Jesu na xi tiba a ku ka bona, Mu 
karatela wasati hi yini? hakuba i tirile ntiro wo 
saseka ka mina. 

11 Hakuba nwina mu nazo zisiwana hi zikati 
zonkle; kani nwina a mu na mina zikati zonkle. 

12 Hakuba i celile laya mafura mirhwini wa 
mina, u xi mahile ku nzi longisela kukelelwa. 

13 Zinene nzi ku ka nwina, Tikweni gonkle 
laho legi vangeli gi ta kanelwa kona, ni lexi a xi 

mahileko loyi wasati xi ta kanelwa a ku mahe 
xialakanyiso xa yena. 

14 Makunu a suka munwe wa ba kumi na 
bambiri, hi yena Judasi Iskarioti, a ya ka bapristi 
bahombe, 

15 A ku, Mu vumela ku nzi nyika yini, nzi ta 
mu nyikela ka nwina? Ba mu pimela mapa- 
mbati ya malana ya makumi manhary. 

16 Makunu a laba xikati lexo a nga mu nyi- 
kela ha xona. 

17 Hi siku go sangula ga zibaba a zi nga na 
xomelo, bapizani ba ta ka Jesu, ba ku, Hi kwihi 
laha u ranzako hi ku hi longisela kona ku ya ga 
pasika ke? 

18 A ku, Fambani mu ye mutini ka munhu wo 
kari, mu ku kakwe, Mugonzisi a ku, Xikati xa 
mina xi nga kusuhani; nza maha pasika se ka 
wena, mina na bapizani ba mina. 

19 Bapizani ba maha kotile Jesu a nga ba 
laya; ba longisela pasika. 

20 Na gi hlwile gambo, a tsama za kugeni 
zinwe na bapizani ba kumi na bambiri. 

21 Makunu lezi ba ha ga, a ku, Zinene nzi ku 
ka nwina, munwe wa nwina u ta nzi nyikela. 

22 Ba xanuka nguvu, ba sangula ku wula ka- 
kwe munwe na munwe a ku, Hi mina ke, Hosi ? 

23 A hlamula a ku, Loyi a nusako canja nge- 
lweni zinwe na mina, hi yena u ta nzi nyikela. 

24 Nwana wa munhu wa ya kota lezi ku tsa- 
liweko hi yena; kani lezi ku ta maha kombo ka 
loye munhu, Vwana wa munhu a nyikelwa hi 
yena! hi kunene ka loye munhu loku a nga ha- 
nyiwangi. 

25 A hlamula. Judasi, loyi a mu nyikelako, a 
ku, Hi mina ke, Rabi? A ku kakwe, U wulile 
wena. 

26 Makunu lezi ba ha ga, Jesu a teka zibaba, 
a kesa, azi kema ; a nyika bapizani, a ku, Tekani 
mu ge, lexi hi miri wa mina. 

27 A teka ni nzeko, a kesa, a ba nyika, a ku, 
Nwananı wenkle ka wona: 

28 Hakuba lexi hi nkata wa nga wa xinaku- 
lobye, lowu wu halatelwako banyingi kutsikisi- 
weni ka zonho. 

29 Kani mina nzi ku ka nwina, a nzi nga ta 
ha nwa ka leyi mihanzu ya xivini, hi kala gi ci- 
kela lego siku nzi nga ta nwa na nwina ni hi 
yiswa mufumeni wa Dadani. 

80 Lezi ba yimbile lisimu, ba huma ba ya xitsu- 
ngeni xa Ma-Olivia. 

31 Makunu Jesu a ku kabwe, Nwina wenkle 
mu ta hungukisa ka mina hi legi usiku, hakuba 
ku tsaliwe a ku, Nzi ta ba murisi, makunu tiivu 
ta nklambi ti ta hangalaka. 

32 Kani lezi hi le nzako ka kuvuka ka mina, 
nzi ta mu rangela mahlweni ku ya Galile. 

33 Makunu Petro a hlamula a ku ka yena, 
Loku bonkle ba nga hungukisa ka wena, mina 
cima a nzi nga ta hungukisa. 

34 Jesu a ku kakwe, Zinene nzi ku ka wena, 
Hi legi usiku, nkuku wu nga si yimba, u ta nzi- 
ala kanharu. 

35 Petro a ku kakwe, Kumbe nzi fa na wena, 
a nzi nga ta ku ala. Ba wulawula lezo bapizani 
bonkle. 

36 Makunu Jesu a ta na bona utsanweni gi 

tibya Getsemane, a ku ka bapizani, Tsamani kwa 
laha, nza ha ya lahaya, nzi ya kongela. 

37 A teka naye Petro ni bana bambiri ba Ze- 
bedi, a sangula ku xanuka ni ku tsuba nguvu. 

38 Makunu a ku ka bona, Muhefemulo wa 
mina wu tsubile nguvu hi kombo ga kufa; tsa- 
mani kwa laha, mu rinze na inina. 

39 Makunu a hunzela mahlweni tsongwanyani, 
a wa hi ngohe yakwe, a kongela, a ku, Dadani, 
loku zi nga mahiwa, lowu nzeko a wu hunze ka 
mina; kani lezi ku nga mahiwi hi kuranza ka 
mina, a ku mahiwe ka wena. 

40 Makunu a ta ka bapizani, a ba kuma ba 
eklele, a ku ka Petro, Zo yini, mu tsanzekile ku 
rinzela na mina xikati xinwe ke? 

41 Rizelani, mu kongele, mu ku mu nga 
engeni kuringweni; moya wu ni kuvuma, kani 
lezi hlonge yi tsanile. 

42 Makunu a engeta a ya zikati zimbiri, a 
kongela, a ku, Dadani, loku zi nga hluleka ku 
mahiwa a ku lexi xi hunza, nzi nga xi nwi, a ku 
mahiwe kuranza ka wena. 

43 A klela kambe, a ba kuma ba engeta ba 
eklele, hakuba mahlo yabwe ma ya tika. 

44 A ba tsika kambe, a ya a kongela zikati zi- 
nharu, a wulawula kambe tona leti timhaka. 

45 Makunu a ta ka bapizani, a ku kabwe, 
Eklelelani makunu, mu humula: langutani, Xi- 
kati xi tsinele, Mwana wa munhu u nyikelwe 
mandleni ya baonhi. 

46 Vukani, a hi yeni: languta, loyi a nzi nyl- 
kelako a tsinele. 

47 Na a ha wulawula, languta, Judasi, munwe 

wa laba kumi na bambiri, a cikele, ni nklawa 
wahombe ni tisapadu ni zigomba, wu huma ka 
bapristi bahombe, ni bakulukumba ba tiko. 

48 Loyi a nga mu nyikela a ba nyikile xifu- 
ngu, a ku, Loye nzi nga ta mu trotra, hi yena ; 
mu komeni. 

49 Makunu a cikela lukuluku ka Jesu, a ku, 
Xewe, Rabi; a mu trotra. 

50 Jesu a ku kakwe, Nakulori, maha lexo u xi 
teleko. Makunu ba ta ba beka mandla hehla ka 
Jesu, ba mu koma. 

51 Languta, munwe wa bona ba nga kona na 
Jesu, a tsambuluta canga gakwe, a hlomula sa- 
padu yakwe, a ba nanza ga mupristi wahombe, a 
tsema ndlebe yakwe. | 

52 Makunu Jesu a ku kakwe, Klerisela sapadu 
ya wena utsanweni ga yona; hakuba bonkle ba 
komako sapadu ba ta dayiwa hi sapadu. 

53 U ehleketa a ku nzi nga kongela Dadani, a 
ta nzi rumela makunu tingelosi ti klulako maba- 
ndla ya kumi ni mambiri ke? 

54 Ku ta humesa hi ku yini madangarila, a 
ku ma fanele ku maha lezo ? 

53 Hi lexo xikati Jesu a ku ka zidlemo, Mu 
humile ni tisapadu ni zigomba ku nzi koma, ku 
kotisa muwukli ke? Masiku ni masiku nzi tsa- 
mile tempeleni, nzi gonzisa, a mu nzi komangi. 

56 Kani lezi zonkle zi mahiwa, a ku ku hu- 
nesa madangarila ya baprofeti. Makunu bapi- 
zani bonkle ba mu tsika, ba cabela. 

57 Laba ba nga koma Jesu ba mu yisa se ka 
Kaiafa mupristi wahombe, laha ba hlengeletana 
kona batsali ni zikosani. 

58 Makunu Petro a mu lanzela hi kule, a ya 
le hubyeni ya mupristi wahombe, a engena lomo 
nzeni, a tsama ni zigela, ku wona kugumesa. 

59 Bapristi bahombe na huwo yonkle ba laba 
wumbuni ga ku lombeta Jesu, kasi ba mu daya; 

60 Kani lezi a ba gi kumangi, kasi lezi ku 
cikela timbuni ta mawunwa titele. Hi le nzako 
ba ta bambiri, ba ku, 

61 Loyi a ku, nza kota ku kungumula tempeli 
ya Nungungulu, nzi engeta nzi yi aka hi masiku 
manharu. 

62 Makunu mupristi wahombe a suka a yima, 
a ku kakwe, A ku hlamuli ncumo ke? ku yini 
lezi laba ba tsakako hi wena? 

63 Kani lezi Jesu a miyela. Mupristi waho- 
mbe a ku kakwe, Nzi ku hlambanyisa hi Nungu- 
ngulu wa ku hanya, a ku hi byele, loku u hi 
Kristu, Vwana wa Nungungulu. 

64 Jesu a ku kakwe, U wulile wena; kani 
mina nzi ku ka nwina, Na makunu mu ta wona 
Nwana wa munhu a tsame hi xineneni xa 
ntamo, a ta hi marefu ya tilo. 

65 Makunu mupristi wahombe a hanzula 
nguwo yakwe, a ku, A rukatele; hi ha labela 
yini timbuni ke? langutani, makunu mu zwile 
kurukatela : 

66 Nwina mu ehleketa yini? Ba hlamula ba 
ku, U fanele ku fa. 

67 Makunu ba mu tsekela hi mari. ngoheni va- 
kwe, ba mu ba; banwani ba mu pakata, 

68 Ba ku, Hi vumbe, Kristu, hi mani loyi a ku 
bileko ? 

69 Makunu Petro a ha tsama lahandle hi le 

hubyeni ; makunu nhwana a ta kakwe, a ku, Na 
wena u wa hi kona na Jesu wa Galile. 

70 Kani yena a kaneta mahlweni ka bona 
bonkle, a ku, A nzi xi tibi lexi u xi wu- 
lako. 

T1 Lezi u humile nyangweni, munwani nhwana 
a mu wona, a ku ka bona ba nga kona, Loyi 1 
wa hi kona na Jesu wa Nazareta. 

72 Makunu a engeta a kaneta hi kuhlamba- 
nya a ku, A nzi mu tibi munhu loyi. 

73 Hi le nzako ka xikatanyana ba ta labo ba 
yimako kona, ba ku ka Petro, Kunene na wena 
u munwe wa bona; kuwulawula ka wena ku ku 
kombisa. 

74 Makunua sangula ku rukatela ni ku hla- 
mbanya a ku, A nzi mu tibi munhu loyi. Luku- 
luku nkuku wu yimba. 

75 Makunu Petro a alakanya mhaka ya Jesu 
a nga yi wula, Nkuku wu nga si yimba, u ta nzi 
ala kanharu. Makunu a humela lahandle, a rila 
nguvunguvu. 


Nipimo 27. 


1 Makunu lezi ku cikela mixo, bapristi baho- 
mbe bonkle ni bakulukumba ba banhu ba xuxa 
makungu hi Jesu ku mu daya. 

2 Lezi ba mu bohile, ba mu yisa ba mu nyi- 
kela Pilatu mufumi. 

3 Makunu Judasi, loyi a mu nyikelako, lezi a 
wonile a ku i abanyisilwe, a hunzuluka, a klerisa 
malana ya makumi manharu ka bapristi bahombe 
ni ka zikosani, 

4 A ku, nzi onhile hi ku nyikela nkata lowu 

wu nga haba nanzu. Ba ku, Ku nga maha yini 
ka hina? Ti wonela wena kona. 

5 A hoza hasi malana tempeleni, a suka, a ya 
ti sunga. 

6 Bapristi bahombe ba teka malana, ba ku, A 
zi faneli ku ma beka minyikelwini, hakuba hi- 
ntsengo wa nkata. 

7 Ba wulawulana, ba xaba ha yona tikwa- 
nyana ga muwumbi, ku kelela bamatiko kona. 

8 Hi kwa laho tikwanyana lego gi ha culwa, 
Tiko ga nkata, ni nyamukla. 

9 Makunu ku humesa lexi xi wuliweko hi Jere- 
mia muprofeti a ku, Ba tekile malana ya makumi 
manharu, ntsengo wa loyli a ba mu ringaniseleko, 
hi ntsengo lowo banana Ba-Israeli ba mu ringani- 
seko ha wona; 

10 Makunu ba yi nyikela ku zaba tikwanyana 
ga muwumbi, kota lezi Hosi a nzi layileko. 

11 Makunu Jesu a yima mahlweni ka mufu- 
mi; mufumi a mu wutisa, a ku, Wena Hosi ya 
Ba-Juda ke? Jesu a ku, U wula wena. 

12 Lezi a ha lombetwa hi bapristi bahombe ni 
bakulukumba, a nga hlamulangi ncumo. 

13 Makunu Pilatu a ku ka yena, A ku zwi zilo 
zingani ba zi tiyisako hi wena ke? 

14 A nga mu hlamulangi ncumo ni mhaka 
yinwe; kasi mufumi a hlamala nguvu. 

15 Makunu xikati xa mubuzo mufumi i tolo- 
bele ku klaklela banhu mubohiwa munwe, loyi ba 
mu kombelako. 

16 Ba wa hi naye mubohiwa a dumileko, loyi 
i tibya Baraba. 

17 Makunu lezi ba Klengeletene, Pilatu a ku 

ka bona, Mu ranza a ku nzi mu klaklele mani? 
Baraba, kumbe Jesu loyi i tibya Kristu ke ? 

18 Hakuba i zi tibile a ku ba mu nyikele hi 
wukuxu. 

19 Na a ha tsamile xitsanweni xa ku abanyisa, 
wasati wakwe a ruma kakwe, a ku, U nga mahi ni 
mhaka ni munhu loyi a lulamileko ; hakuba nzi 
zwile nyamukla kubabiseka kahombe lorhweni hi 
kwa laho ka yena. 

20 Bapristi bahombe ni bakulukumba ba hlo- 
hletela banhu ba ku ba kombele Baraba, ba daye 
Jesu. 

21 Makunu mufumi a angula a ku ka bona, 
Mu ranza wihi ka laba bambiri nzi mu klaklele 
ka mwina? Ba ku, Baraba. 

22 Pilatu a ku kabwe, Makunu nzi ta maha 
yini ka Jesu, loy1 u tibya Kristu? Ba ku bonkle, 
Mu belelwe. 

23 A ku, U mahile kubiha ku yini? Ba ba- 
huwa nguvu, ba ku, A beliwe. 

24 Pilatu lezi a wona a ku a nga vuni ncumo, 
kani lezi dzolonga ga mahwa, a teka mati, a hlaza 
mandla mahlweni ka banhu, a ku, A nzi na 
nanzu nkatini wa munhu loyi a lulamileko; ku ti 
woneleni nwina. 

25 Makunu tiko gonkle gi hlamula gi ku, 
Nkata wakwe a wu mahe hehla ka hina ni hehla 
ka bana ba hina. 

26 Makunu a ba klaklela Baraba; kani lezi a 
mu xupule Jesu, a mu nyikela a ku a beliwe. 

27 Makunu banyakasanı ba mufumi ba mu 
yisa Jesu ndlwini ya mufumi, ba hlengeleta ka 
yena nklawa wonkle. 

28 Ba mu funungula, ba mu funengeta hi 
nguwo ya xiwunguwungu. 

29 Ba luka nzalama ya mizwa, ba yi rexa hlo- 
kweni yakwe, ni lihlanga. canjeni gakwe ga zi- 
nene; ba kizama mahlweni kakwe, ba mu tseke- 
tsela, ba ku, Xewe, Hosi ya Ba-Juda ! 

30 Makunu ba mu pelela hi mari, ba teka 
lihlanga, ba mu ba hlokweni. 

31 Lezi ba mu tseketsela, ba mu funungula 
nguwo ya xiwunguwungu, ba mu ambexa ti- 
nguwo takwe, ba mu yisa ku mu bela 

32 Kota lezi ba ha huma, ba kuma munhu wa 
Kurene, bito gakwe Simoni; ba mu kurumeta ba 
ku a rwale xihambano xakwe. 

33 Lezi ba tile utsanweni gi tibya Golgota, go 
tibya, utsamo ga hloko, 

34 Ba mu nyika waini ku nwa gi vubileko 
ni nyongwa; loku a gi ringile, ngo a nga gi 
nwi. | 

35 Makunu lezi ba mu belile, ba abanyisa 
tinguwo takwe, ba hlahlubana tihlolo. 

36 Ba tsama, ba mu rinzela kona. 

37 Ba beka le hehla ka hloko yakwe dangarila 
ga nanzu wakwe gi tsaliwe gi ku, Loyr nı Jesu 
Hosi ya Ba-Jupa. 

38 Makunu ku beliwa zinwe naye bawukli 
bambiri, munwe hi xinene, ni munwe hi klelo ga 
ximatsı. | 

39 Labo ba hunzako ba mu rukatela hi tihla- 
mba, ba hlakahlela tihloko, 

40 Ba ku, Wena u kungumulako tempeli, u yi 
ake hi masiku manharu, ti ponise wena, Loku u 
Nwana wa Nungungulu, cika zihambanweni. 

[Sheetswa, Matthew.) ' 7 

41 Hi lezi bapristi bahombe ba mu tseketsela 
zinwe na batsali, ni bakulukumba, ba ku, 

42 I ponisa banwani, yena a tsanzeka ku ti po- 
nisa. Hi yena Hosi ya Ba-Israeli; a a cike ma- 
kunu xihambanweni, hi ta kolwa ka yena. 

43 A tsumba Nungungulu, a mu lwela makunu, 
loku i mu ranza; hakuba a ku, Nzi Nwana wa 
Nungungulu. 

44 Ni bawukli laba ba wa beliwa naye, ba mu 
- rukatela lezo. 

45 Makunu ku sangula hi xikati xa wunklanu ni 
xinwe ku ya cikela xikati xa wunklanu na mune, 
munyama wu wa hi kona misabeni yonkle. 

46 Hi xikati xa wunklanu na mune Jesu a 
bahuwa hi gezo gahombe, a ku, Eloi, Eloi, lema 
sabaktani ? lexi xı ku, Nungungulu wa mina, 
Nungungulu wa mina, u nzi tsikile hi yini? 

47 Banwanyani ba bona ba ha yimako kona, 
lezi ba zwile, ba ku, Loyi munhu a bita Elija. 

48 Lukuluku munwe wa bona a tsutsuma, a 
teka kubi, a gi tatisa hi waini ga ku dzunga, a gi 
klomeka lihlangeni, a mu ha ku nwa. 

49 Banwani ba ku, Tsika, a hi woneni, loku 
Elija i ta ta ku mu ponisa. 

30 Jesu a engeta a bahuwa hi gezo gahombe, 
i tsikile moya wakwe. 

51 Languta, nguwo leyt yi tsemakanyisako 
tempeli yi hanzuka hi laha zikari, yi sangula le 
hehla ku cikela lahasi; misaba yi tsekatseka, 
maribye ma panzeka; 

52 Makunu mikele yi vululeka, zirumbi zi tele 
za labo ba sasekile laba ba ekleleko, zi vuziwa; 

53 Ba huma mikeleni anzako ka kuvuka ka- 

kwe, ba engena mutini wa ku basa, ba wonekela 
ka banyingi. 

54 Makunu nzuna ya zana, ni labo ba nga naye 
ba rinzela Jesu, loku ba wonile kutsekatseka ka 
misaba, ni lezi zi mahwako, ba cabile nguvu, ba 
ku, Zinene, loyi a hi Nwana wa Nungungulu. 

55 Ba wa hi kona bawasati batele, ba yimile 
kule, ba languta, ba mu lanzelako Jesu ba huma 
Galile, ba mu kozela. 

56 Yikari kabwe u wa hi kona Maria Magda- 
lene, ni Maria nyine wa Jakobi ni Jose, ni nyine 
wa bana ba Zebedi. 

57 Makunu lezi agambo gi cikele, a ta munhu 
i fumileko wa Arimatia, bito gakwe Josefa, na 
yena 1 hi mupizani wa Jesu. 

58 Loyi a ya ka Pilatu, a kombela zirumbi xa 
Jesu. Makunu Pilatu a laya a ku a xi nyikiwe. 

59 Josefa a xi teka xirumbi, a xi petsela hi 
nguwo ya ku basa, 

60 A xi beka nkeleni wakwe muswa, lowo a 
nga xokola wona ribyeni; a wumbulusa ribye 
gahombe nyangweni ya nkele, a famba. 

61 Ba wa hi kona Maria Magdalene, ni mu- 
nwani Maria, ba tsama mahlweni ka nkele. 

62 Hi manziko, lego ht siku ga le nzako ka 
kulongisa, bapristi bahombe ni Ba-Farisi ba hle- 
ngeletana ka Pilatu, 

63 Ba ku, Hosi, ha alakanya a ku loyi muxe- 
ngeteli a ku, a ha hanya, Anzako ka masiku 
manharu nzi ta vuka. 

64 Hi kwa laho a ku laye a ku nkele wu tiyi- 
swe hi kala ku cikela siku ga manharu, kumbe 
bapizani bakwe ba nga ta, ba mu yiba, ba ku ka 

banhu, U vukile ka ba fileko ; kugoha ko gumesa 
ku ta klurisa kubiha ka kuranga. 

65 Pilatu a ku kabwe, Mu ni batsameli ; fa- 
mbani, mu tiyise wona kota lezi mu zi tibako. 

66 Hi zona ba ya, ba mu tiyisa nkele, ba tiyisa 
ribye hi zifungu, batsameli ba nga kona na bona. 


Kipimo 28. 


1 Makunu kugumeni ka Sabado, kota lezi ku 
ta kuca, hi stku go ranga ga sonto, ku cikele Maria 
Magdalene na munwani Maria ku wona nkele. 

2 Languta, ku wa hi kona kutsekatseka kaho- 
mbe ka misaba; hakuba ingelosi ya Hosi yi cika 
tilweni, yi ta yi wumbulusa ribye, yi tsama hehla 
ka gona. 

3 Kuwoneka kakwe ku kotisa xingwalangwa- 
nza, ni nguwo ya yona yi basile yi kotile hu- 
nguba. 

4 Makunu hi kucaba kakwe batsameli ba ruru- 
mela, ba maha bo kota laba ba fileko. 

5 Ingelosi yi hlamula yi ku bawasati, Mu nga 
cabi nwina, hakuba nza zi tiba mu laba Jesu, a 
nga beliweko. 

6 I haba laha; hakuba i vukile a kota lezi a 
wulako. Tanani mu wone utsamo legi kwa laha 
a nga eklele kona. 

7 Haklisani mu ye, mu by ele bapizani bakwe, 
mu ku, I vukile ka ba fileko; langutani, i ya 
rangela mahlweni ka nwina ku ya Galile; mu ta 
mu wona kwa laho. Langutani, nzi mu byelile. 

8 Ba haklisa ba huma nkeleni hi ku caba ni 
kutsaka kahombe, ba tsutsuma ku ya hlautela 
bapizani bakwe. 

9 'Languta, Jesu a ba klangana, a ku, Keweni. 
Ba tsinela ba koma mikonzo yakwe, ba mu du- 
misa. 

10 Makunu Jesu a ku kabwe, Mu nga cabi: 
fambani mu ya byeletela bamakweru ba ku ba ye 
Galile, ba ta nzi wona kwa laho. 

11 Makunu ba ha ya, languta, banwani batsa- 
meli ba cikela mutini, ba hlautela bapristi baho- 
mbe zonkle lezi zi mahileko. 

12 Lezi ba hlengeletene ni bakulukumba, ba 
xuxa makungu, ba nyika banyakasani malana 
ma tele, 

183 Ba ku, Wulawulani mu ku, Bapizani bakwe 
ba tile ni usiku, ba mu yibile, hi eklele. 

14 Loku lexi xi zwala hi mufumi, hi ta mu 
vumisa, hi mu sirela. 

15 Makunu ba teka malana, ba maha kota lezi 
ba gonziswako. Makunu mhaka leyi yi zwele 
xikari ka Ba-Juda, ni kala nyamukla. 

16 Kani lezi bapizani laba kumi na munwe ba 
ya Galile, ka lexo xitsunga kwa laho Jesu a ba 
layisako kona. 

17 Loku ba mu wonile ba mu dumisa: kani 
lezi banwani ba bilela. 

18 Jesu. a tsinelela, a kanela kabwe, a ku, Nzi 

nyikiwe ntamo wonkle le tilweni ni misabeni. 
= 19 Fambani hi kwa laho, mu ya gonzisa tizaka 
tonkle, mu ba bapatize hi bito ga Dadani, ni ga 
Nwana ni ga Moya wa ku basa ; 

20 Mu ba gonzise ku hlayisa zonkle lezi nzi 
hi mu layisileko zona: langutani, nzi na nwina 
masiku yonkle hi kala magunwini ya tiko. 

Nripimo l. 


1 Kusangula ka ivangeli ya Jesu Kristu, Nwa- 
na wa Nungungulu. 

2 Kota lezi ku tsaliweko hi Isaya muprofeti, 
Languta, Nzi ruma ntsumi wa mina mahlweni 
ka ngohe ya wena, wu ta longisako ndlela ya 
wena; 

3 Gezo ga loyi a bahuwako manangeni a ku, 
Longisani ndlela ya Hosi, lulametani tindlela 
takwe. 

4 Johani a ta, wa ku bapatiza manangeni, a 
kanela kubapatiza ka kuhunzuluka ni kutsetse- 
lelwa ka zonho. 

5 Makunu ku humela kakwe tiko gonkle ga 
Judia, na ba Jeruselema bonkle, ba bapatizwa hi 
yena congweni wa Jordani, ba ku vumela zonho 
zabwe. 

6 Johani a ambale nguwo ya woya ga kameli, 
1 na likwapa ziwunwini xa yena, a ga tihumbi 
ni ulombe ga tiko. 

7 A kanela a ku, Wa ta le nzako ka mina yena 
i na ntamo a nzi klulako, a nzi nga fanele ku 
korama ku klakla ngoti ya zilato zakwe. 

8 Mina nzi mu bapatiza hi mati; kani yena i 
ta bapatiza nwina hi Moya wa ku Basa. 

9 Makunu ku mahisile lawo masiku, a ta Jesu, 
a huma Nazareta wa Galile, a bapatizwa hi Jo- 
hani Jordani. 

10 Wa ku haklisa ku huma matini, a wona 
matilo ma vululeka, ni Moya wu fanana ni tuba 
wo cika hehla kakwe: 

11 Ni gezo gi huma matilweni, gi ku, Wena u 
Nwana wa mina a ranziwako, loyi nzi tsakisako 
hi yena. 

12 Makunu lukuluku Moya wu mu yisa ma- 
nangeni. 

13 I wa hi kona manangeni muni wa makumi 
ya masiku a ringiwa hi Satani: i wa hi kona ni 
zihari; tingelosi ti mu kozela. 

14 Hi le nzako ka kunyikelwa ka Johani, ku 
cikele Jesu Galile, wa ku kanela ivangeli ya 
Nungungulu, 

15 A ku, Xikati zi tatisile, wu tsinele mufumo 
wa Nungungulu; hunzulukani, mu kolwe iva- 
ngeli. 

16 Lezi a ha hunza hi bimbi ga Galile, a wona 
Simoni ni Andru inakabye wa Simoni ba ku hoxa 
likoka bimbini; hakuba a ba hi badembeli. 

17 Jesu i te nga lo kabwe, Nzi lanzeleni, nzi 
ta mu maha mu mahe badembi ba banhu. 

18 Lukuluku ba tsika tikoka, ba mu lanza. 

19 Wa ku famba tsongwanyani, a wona Jakobi 
wa Zebedi, ni Johani makabye wa yena, ba nga 
kona ngalabeni ba ku zumbetela tikoka. 

20 Lukuluku a ba bita; ba siya dadani wabwe 
Zebedi ngalabeni zinwe ni batiri, ba mu lanzela. 


Google 


104 Margu, 1. 


21 Ba ya ba engena Kapernaume. Makunu 
lukuluku hi siku ga Sabado a engena sinagogeni, 
a gonzisa. 

22 Ba riwuka hi kugonzisa kakwe ; hakuba i 
lo ba gonzisa kotile i na ntamo a nga hi kota lezi 
batsali. 

23 Makunu i wa hi kona sinagogeni ga bona 
munhu i na moya wo biha, a nga bahuwa, 

24 A ku, Hi na yini ku maha na wena, Jesu 
wa Nazareta?’u tile ku hi mbetisa ke? Nza 
ku tiba wena u mani, u wa ku Basa wa Nungu- 
ngulu. 

25 Jesu a mu Tsaren; a ku, Miyela, u hume 
ka yena. 

26 Makunu moya wo biha wa ku mu hanzula, 
wa ku bahuwa hi gezo gahombe, wu huma ka 
yena. 

27 Ba hlamala bonkle, lezo ba wutisana ba ku, 
Xi yini lexi? hi kugonzisa kuswa! a laya mi- 
moya yo biha hi ntamo, yi mu ingisa. 

28 Makunu wudumo wakwe wu humile luku- 
luku maklelweni yonkle ya se Galile. 

29 Lukuluku, na ba humile sinagogeni, ba 
cikela ndiwini ya Simoni ni Andru, zinwe na 
Jakobi ni Johani. 

30 Makunu mukokati wa Petro a eklele a ba- 
bya hi kukukumbala; lukuluku ba mu byela hi 
yena. 

31 A ta a mu vuxa, a mu koma hi canja; ku- 
kukumbala ku mu siya, a ba kozela. 

32 Ni agambo, na gi hlwile gambo, ba neha 
ka yena bonkle ba babyako, ni labo ba na ma- 
demoni. 

33 Muti wonkle wu hlengeletene hi nya- 
ngweni. 

34 A holisa banyingi ba babyako hi mitungu 
yo tala, a hlongola mademoni ma tele; a nga 
vuineli mademoni ku wula, hakuba ma mu tiba. 

35 Ni mizweni, hi ku binzuka nguvu, a suka, 
a huma, a ya utsanweni ga xiwunza, kwa laho a 
kongela kona. 

36 Simoni ni labo ba nga hi kona naye ba mu 
lanzisela. 

37 Na ba mu kumile, ba ku kakwe, Bonkle ba 
ku laba. 

38 A ku kabwe, A hi yeni mitini yi nga kusu- 
hani; nzi kanele kwa laho hakuba nzi tela hi 
kwa laho ka lexi. 

39 A ya a engena masinagogeni ya bona go- 
nkle Galile, a kanela a hongola mademoni. 

40 Ku ta kakwe hlokonho, yi mu kombela, yi 
kizama ma^ilwenm ka yena, yi ku ka yena, Loku 
u ranza, u kota ku nzi basisa. 

41 A haukela, a nauluta canja gakwe, a mu 
kumba, a ku kakwe, Nza zi ranza, basa, wena. 

42 Makunu lukuluku hlokonho yi suka ka 
yená, 2 basiwa. 

43 A mu layisisa, lukuluku a mu humesa, 

44 A ku kakwe, Languta, u nga wuli ncumo 
ka munhu ; kani lezi famba, u ti kombise ka mu- 
pristi, u nyikele hi kuhlaziwa ka wena zilo a zi 
layako Mosi, ku mahe wumbuni ka bona. 

45 Kani yena a humele, a sangula ku kanela 
nguvu, ni ku hlamusa mhaka, a ku kasi Jesu a 
nga koti ku engena mutini mahlweni ka banhu, 
kani lezi a nga kona lahandle matsanweni ya 

xiwunza: ba ta kakwe, ba huma maklelweni 
yonkle. 


Kipimo 2. 


1 Lezi a engeta a engena Kapernaume hi le 
nzako ka masiku yokari, ku zwala a ku, i kona 
ndiwini. 

2 Banyingi ba tsombana ba ku kasi gi ha haba 
utsamo ka bona, ge, na hi se nyangweni; a ka- 
nela mhaka ka bona. 

3 Ba ta, ba ku neha kakwe xikurubu, xi rwe- 
lwe hi mune wa banhu. 

4 Lezi ba tsanzeka ku tsinela kakwe hi xi- 
dlemo, ba funungula lwangwa laha a nga kona; 
na ba boxile, ba cisa sango kwa laho zikurubu 
xi nga eklele kona. 

5 Lezi Jesu a wona kukolwa kabwe, a ku 
ka xikurubu, Vwananga, zi tsikisilwe zonho za 
wena. 

6 Kani lezi ba wa hi kona batsali bokari, ba 
tsamile kwa laho, ba ku ehleketa timbilwini ta- 
bwe, 

7 Hi yini loyi munhu a wulako lezo? a ruka- 
tela: Hi mani a nga kota ku tsikisa za -kuonha 
kani lezi hi munwe Nungungulu ntsena ? 

8 Lukuluku Jesu, na a tiba hi moya wa yena 
a ku ba ehleketa lezo xikari kabwe, a ku ka bona, 
Hi yini mu ehleketako zilo lezi timbilwini ta 
nwina ? 

9 Hi kwihi ku hehukako, ku wulawula ka 
xikurubu, Za kuonha za wena zi tsikisilwe, ku- 
mbea ku, Suka, u teke sango ga wena, u fa- 
mba ? 

10 Kani lezi a ku kasi mu tiba Nwana wa 
munhu i na ntamo misabeni ku tsikisa zonho (a 
ku ka xikurubu), 

11 Nzi ku ka wena, Suka, u teke iii ga 
wena, u ya ndlwini ya wena. 

12 A suka, lukuluku a teka sango, a huma 
mahlweni ka bonkle; a ku kasi ba hlamala 
bonkle, ba mu dumisa Nungungulu, ba ku, Cima 
a hi wonangi lezo. 

13 A engeta a huma se ka bimbi; banhu bo 
tala ba tsombana kakwe, a ba gonzisa. 

14 Makunu na a ha hunza, a wona Levi 
nwana wa Alfeu wo tsama utsanweni ga ku lu- 
bisa, a ku kakwe, Nzi lanzisele. A suka, a mu 
lanzela. 

15 Ku mahisile, na a tsamile kugeni ndlwini 
yakwe, bahlengisi banyingi ni baonhi ba tsama 
ni Jesu na bapizani bakwe: hakuba ba wa hi 
kona banyingi, ba mu lanzela. 

16 Batsali ni Ba-Farisi, na ba wonile a ga ni 
baonhi ni bahlengisi, ba ku ka bapizani bakwe, 
A ga ni bahlengisi ni baonhi. 

17 Na a zwile Jesu, a ku kabwe, Bo hanya a 
ba labi nanga, kani lezi ba babyako ba yi laba 
ntsena: a nzi tangi ku bita bo lulama, kani lezi 
baonhi. 

18 Bapizani ba Johani ni ba Ba-Farisi ba ha 
yila za ku ga. Ba lo ta ba ku kakwe, Hi yini 
bapizani ba Johani ni ba Ba-Farisi ba yila zoga, 
kani lezi bapizani ba wena ba nga yili ? 

19 Jesu a ku kabwe, Banakulobye ba muko- 
nwana ba ta yila za ku ga ha yini, lezi muko- 
nwana a ha hi kona na bona ke? makunu loku 

mukonwana u kona na bona, ba tsanzeka ku yila 
zoga. 

20 Kani lezi masiku ma ta ta, lezi mukonwana 
a e susiwa ka bona, makunu ba ta yila hi lego 
siku. 

21 A ku na munhu a rungelako xitiba xiswa 
nguweni yo hlakala: hi lezi lexi ziswa xi tatisako 
ka yona xi susa ka yona, xiswa ka yo hlakala, 
xiboxo xi engeta ku hanzuka. 

22 A ku na munhu a celako waini giswa ml- 
kwameni ya kale: kumbe waini gi yi boxa mli- 
kwama, waini gi halaka, mikwama yi onhekela ; 
kani lezi waini giswa gi celiwa mikwameni yi- 
swa. 

23 Ku mahisile, lezi a tsemakanya masinwini 
hi Sabado ; bapizani ba yena ba sangula ba kota 
bo famba, ku tsoba mabele. 

24 Ba-Farisi ba ku kakwe, Languta, hi yini 
ba mahako hi siku ga Sabado lexi a xi nga fane- 
leko ? 

25 A ku kabwe, Cima a mu gonzangi lexi xi 
nga mahiwa hi Davida, lezi i na ni kuvumala, 
na a zwile ndlala, yena, ni labo ba nga kona 
naye ke? 

26 A ku a engena ndlwini ya Nungungulu 
lezi Abiatara i wa hi mupristi wahombe, a ga zi- 
baba zo beketelwa, lezi a zi nga fanele ku giwa 
kasi bapristi ntsena, a nyika ka labo ba nga 
naye ? 

27 A ku kabwe, Sabado gi mahelwa banhu, 
banhu a ba mahelangi Sabado. 

28 Hi lezi NVwana wa munhu hi Hosi ya Sa- 
bado kambe. 

Nipimo 3. 


1 Makunu a engeta a engena sinagogeni; i 
wa hi kona munhu a nga na ni canja gi lame- 
eko. . 

2 Ba mu rinzela, loku i ta mu holisa hi Sa- 
bado; kasi ba mu kumisa nanzu. 

3 A ku ka munhu a nga na ni canja gi lame- 
leko, Suka u yime xikari. 

4 A ku kabwe, Ku fanela hi Sabado ku maha 
zo saseka, kumbe ku maha zo biha, ku hanyisa, 
kumbe ku daya ke? Kani lezi ba miyela. 

5 Lezi a ba langutele hi kukariha, 1 zanukile 
hi ku binza ka timbilu ta bona, a ku ka munhu, 
Nauluta canja ga wena. A nauluta ; makunu 
canja gakwe gi holiswa. 

6 Ba-Farisi ba huma, lukuluku ba maha ma- 
kungu zinwe na ba Ba- Herodi, ba ku ba mu daye 
hi ku yini. 

7 Jesu ni bapizani bakwe ba enza, ba ya se ka 
bimbi: xidlemo xahombe xi mu lanzisela, xi 
huma Galile, 

8 Ba huma Judia, ni Jeruselema, ni Idumia, ni 
hi le tsungeni wa Jordani, ni ba se ka Tire ni 
Sidoni, banhu banyingi, na ba zwile zilo lezo izi 
ınahileko, ba ta kakwe. 

9 A wula ka bapizani bakwe, a ku ngalaba yi 
mu yimele hi kwa laho ka banhu, kumbe ba nga 
mu kamanyeta. 

10 Hakuba a hanyisile bo tala; hi kwa laho 
a ba ti hoxa hehla kakwe, kasi ba mu kumba 
bonkle ba nayo mitungu. 

11 Mimoya ya ku biha, lezi yi mu wona, yi wa 

mahlweni kakwe, yi bahuwa, yi ku, Wena u 
Nwana wa Nungungulu. | 
12 A yi laya nguvu a ku yi nga mu kombisi. 

13 A kanziya zitsungeni, a bitana ka yena laba 
a ba ranzako; ba ta kakwe. 

14 A beka ba kumi na bambiri, laba a ba cula 
bapostoli, ba ku ba nga hi naye, kasi a ba ruma 
ku kanela, 

15 Ba maha ni ntamo ku hlongola mademoni: 

16 Simoni a mu culisa bito a ku hi Petro; 

17 Jakobi wa Zebedi, ni Johani makabye wa 
Jakobi, a ba cula mabito ma ku hi Boanergese, 
lexo xi tibya, Bana ba kudzinza: 

18 Ni Andru, ni Filipu, ni Bartolome, ni Ma- 
teu, ni Tomasi, ni Jakobi wa Alfeu, ni Tadeu, ni 
Simoni Mu-Kanani, 

19 Ni Judasi Iskarioti, loyi a mu nyikelako. 

20 A ya engena ndiwini. Xidlemo xi tso- 
—mbana kambe, a ku lezo ba tsanzeka ku ga 
zibaba. 

31 Lezi ba zwile ba se kabwe, ba huma, ba 
ya ku mu koma: hakuba ba te nga lo, U, hungu- 
kile. 

22 Batsali laba ba nga cika ka Jeruselema ba 
ku, I na Bezebule ; a hlongola mademoni hi hosi 
ya mademoni. 

23 A ba bitana, a ku kabwe hi mifananisd, Sa- 
tani a tiba ku hlongola Satani hi ku yini ? 

24 Loku mufumo wu abanyisene woce, lowu 
mufumo wu tsanzeka ku yima. 

25 Loku yindlu yi abanyisene yoce, leyo yindlu 
a yi nga ta yima. 

26 Loku Satani a ti vukela yena nwinyi, a ti 

abanyisene, a tsanzeka ku yima, kani lezi i na ni 
kugumesa. 

27 A ku na munhu a tibako ku engena ndlwini 
ya nhena, a wukla zibya zakwe, loku a nga 
sanguli a boha nhena; makunu i ta wukla yi- 
ndlu yakwe. 

28 Zinene nzi ku ka nwina, kuonha konkle 
ku ta tsikiswa ka bana ba banhu, ni kurukatela 
a ba rukatelako ha kona: 

29 Kani loyi a rukatelako Moya wo Basa, cima 
a nga na kutsikiswa, kani yena i na ni nanzu wa 
kuonha hi kala hi pinzuka: 

80 Hakuba ba ku, I na ni moya wa ku biha. 

31 I lota nyine wakwe ni bamakabye bakwe, 
ba yima lahandle, ba rumela kakwe, ba mu bita. 

32 Xidlemo xi tsamile, xi mu renzeleke xikari, 
xi ku kakwe, Languta, nyine wa wena, ni bama- 
kwenu ba wa hi lahandle, ba ku laba. 

33 A hlamula a ku kabwe, Hi mani nyine wa 
mina ni bamakweru ? 

34 Makunu a cuwukela laba ba nga tsama ba 
mu renzeleka xikari, a ku, Langutani, nyine wa 
mina ni bamakweru ! 

35 Hakuba loyi a mahako kuranza ka Nungu- 
ngulu, hi yena makweru, ni makweru wa xisati, 
ni nyine. 

Kipimo 4. 

1 Makunu a engeta a sangula ku gonzisa hi 
klelo ga bimbi. Ku tsombana kakwe xidlemo 
xahombe nguvu, kasi lezi a engena ngalabeni, a 


tsama le bimbini; banhu bonkle ba wa hi kona 
fungweni wa. bimbi. 

2 A ba gonzisa timhaka ti tele hi mifananiso, 
a ku kabwe kugonziseni kakwe, 

3 Ingisani: Langutani, muxwanyi a humele, a 
ya xwanya. 

4 Makunu lezi a xwanya, timbeu tinwani ti wa 
laha ndleleni, ti ta tinyanyani ti jowotela tona. 
5 Tinwani ti wa maribyeni, laha ku nga haba 

misaba yo tala, ti haklisa ti mila hakuba a ti nga 
na ni misaba ma tele. 

6 Lezi gi klabile gambo, ti hiswa ; nakuba ti 
nga vumala mitsu, ti wuna. 

7 Tinwani ti wa mizweni, mizwa yi A yi ti 
daya, a ti tralangi bana. 

8 Tinwani ti wa misabeni yo saseka, ti trala 
bana, ti ku mila ti ku kula, ti trala, tinwani hi 
makumi manharu, tinwani hi nklanu wa mak umi 
ni kumi ginwe, tinwani hi zana. 

9 A ku, Loyi i na ni tindlebe ku ingisa, a 
ingise. 

10 Makunu lezi i wa ha yece, laba ba wa hi 
kona naye ni ba kumi na bambiri ba mu wutisa 
mifananiso. 

11 A ku kabwe, Ka nwina ku nyikiwa xiku- 
ndla xa mufumo wa Nungungulu; kani lezi ka 
laba ba nga hi lahandle zilo zonkle zi mahiwa hi 
mifananiso : 

12 A ku hi ku wona ba wone, ba nga wonisisi; 
ni hi ku zwa ba zwe, ba nga ingisi; kumbe ba 
hunzuluke kambe, ba tsikiswe zonho. 

18 A ku kabwe, A mu tibi mufananiso lowu 
ke? mu ta tiba hi ku yini yonkle mifananiso ? 

14 Muxwanyi a xwanya mhaka. 

15 Laba ba wa hi ndleleni hi labo, kwa laha 

mhaka yi xwanyiwako kona, na ba zwile, luku- 
luku a ta Satani, a susa. mhaka yi xwanyiweko 
timbilwini tabwe. 

16 Hi lezi laba ba nga xwanyiwa maribyeni hi 
labo, loku ba zwile mhaka, ba haklisa ba yi amu- 
kela hi ku tsaka; 

17 Makunu ba nga haba mitsu xikari kabwe, 
kani lezi ba tiya xikatanyana ; makunu loku ku 
cikela kombo kumbe kuxaniswa hi kwa laho ka 
mhaka, ba haklisa ba hunguka. 

18 Ni banwani hi labo ba xwanyiweko mi- 
zweni; laba hi bona ba zwako mhaka, 

19 Makanakanelo ya tiko, ni kukohlisa ka 
xuma, ni kunabela ka zilo zinwani ku ku engena, 
ku klimba mhaka, yi maha nyumba. 

20 Labo hi bona ba zwanyiweko misabeni 
yinene, ba yi zwako mhaka, ba yi amukela, ba 
trala bana, banwani hi makumı manharu, ba- 
nwani hi nklanu wa makumi ni kumi ginwe, 
banwani hi zana. ` 

21 A ku kabwe, Kandiya yi nehwa yi ku yi 
bekiwe lahasi ka zirunzu kumbe lahasi uririni, 
yi nga si klomekwa sinyeni ke? 

22 Hakuba a xi na xilo xi fihlalileko, kani lezi 
xi ta kombetwa ; a xi na zomaha xi nga fihlala, 
kani lezi xi ta ta hlikaneni. 

23 Loku a hi kona loyi a ku ni tindlebe ta ku 
zwa, a ku zwe. | 

24 A ku kabwe, ingisani lexi mu xi zwa- 
ko; hi lipimo lolu mu nga pimela hi lona, 
mu ta pimelwa hi lona: ku ta engetelwa ka 
nwina. o , 

25 Hakuba loyi a nga naxo, xi ta hiwa ka- 

kwe; ni loyi a ku na ncumo, ku ta tekiwa 
kakwe ni lexi a nga naxo. 

26 A ku, wu maha lezo mufumo wa Nungu- 
ngulu, wu kota munhu loyi a gyalako mbeu mi- 
sabeni; 

27 A eklele a vuke usiku ni hlikani mbeu yi 
hluka, yi mila, hi laha a nga tibiko ha kona. 

28 Misaba yi trala bana hi ka yona; kuranga 
kluka, anzako ka gona mponwani, makunu zifaki 
zi nga pfuna hi mponwani. 

29 Kani lezi ma buvile mabele, a haklisa a 
engenisa mukwana, hakuba kuhula ku cikele. 

30 A ku, Hi ta fananisa mufumo wa Nungu- 
ngulu hi ku yini? hi ta wu ringanisa hi mufana- 
niso wa yini? 

8l Wu kotisa nyungi ya xinapi, leyo na yi 
xwanyilwe misabeni, hi yitsongwanyani ni timbeu 
tonkle ta misabeni, 

32 Kani lezi yi zwanyilwe, yi mila, yi maha 
yahombe yi klula timbeu tonkle, yi humesa ma- 
rabi yahombe, a ku kasi zinyonyani za tilo zi 
tiba ku tsama lahasi ka nzuti wa xona. 

33 Hi mifananiso yitele hi leyi a kanela mhaka 
kabwe, ba kota ku yi zwa. 

34 A nga kanelangi kabwe ku nga haba hi 
mufananiso: kani lezi lomo xikundiweni a ba 
ringanisela bapizani bakwe zonkle. 

35 Hi lego siku, lezi agambo gi cikele, a ku 
kabwe, A hi peleleni le tsungeni. 

36 Makunu bo siya xidlemo, ba mu teka na 
bona, kota lezi i wa hi ngalabeni. Tinwani 
tingalaba ti wa hi kona naye. 

37 Ku humelela xipupuri xahombe xa meho, 

magandlati ma ba ma engena ngalabeni, kasi 
lezi ngalaba yi laba ku tala ki mati, 

38 Na yena i wa hi le nzako ngalabeni, a eklele 
hi xiseketelo: makunu ba mu vuxa, ba ku ka- 
kwe, Mugonzisi, a hi ncumo ka wena u ku hi 
mbetisa ke? 

39 A vuka, a tsanwa meho, a ku ka bimbi, 
Kumiyela, miyela. Meho yi miyela, makunu ma 
wa hi kona malenga yahombe. 

40 A ku kabwe, Hi yini mu cabako? Mu vu- 
mala ha yini kukolwa ? 

41 Ba caba hi kucaba kahombe, ba wulawu- 
lana, ba ku, Hi mani loyi, a ku meho ni bimbi gi 
mu ingisako ? | 


XIPIMO 5. 


1 Ba cikela le tsungeni wa bimbi, tikweni ga 
Ba-Geraseni. 

2 Lezi a humile ngalabeni, lukuluku a klanga- 
nisiwa hi munhu a huma mikeleni, i na ni moya 
wo biha, 

3 Loyi a tsamako mikeleni: a ku na munhu 
1 na ntamo ku mu boha, kokwihi, na hi mange- 
nji; 

4 Hakuba i wa bohilwe zikati zinyingi hi ziko- 
tso ni mangenji, mangenji ma tsobilwe hi yena, 
ni zikotso zi beukilwe ; a ku na munhu a tibako 
ku mu ribata. 

5 Hi zikati zonkle, usiku ni hlikani, i wa hi le 
mikeleni ni le zitsungeni, wo bahuwa, a ti cekela 
hi maribye. 

6 Lezi a mu wona Jesu hi kule, a tsutsuma, a 
mu kesela ; 

7 A bahuwa hi gezo gahombe, a ku, Nzi maha 
yini na wena, Jesu, Vwana wa Nungungulu loyi 
a nga hehla-hehla? Nzi ku hlambanyisa Nungu- 
ngulu, u nga nzi xanisi. 

8 Hakuba 1 te nga lo kakwe, Huma munhwini 
loyi, moya wo biba. 

9 A mu wutisa, a ku, Bito ga wena u mani? 
A ku kakwe, Legioni bito ga mina, hakuba hi 
banyingi. | 

10 Makunu a mu kongela nguvu, a ku a nga 
ba rumisi tikweni. 

11 Ku wa hi kona kwa laho, hi le xitsungeni, 
nklambi wahombe wa makumba, ma ga. 

12 Yi mu kongela, yi ku, Hi rume makumbeni, 
a ku hi engene ka wona. 

13 A yi vumela. Makunu mimoya yo biha yi 
huma, yi engena makumbeni; nklambi wu tsu- 
tsumela nzelelweni wu engena bimbini, ki ku hla- 
yiwa hi makumi mambiri ya mazana, ma wela 
bimbini. | 

14 Makunu laba ba risako wona ba cabela, ba 
ya hlautela mutini ni tikweni. Ba ta ku wona 
lexi xi mahilweko. 

15 Ba cikela ka Jesu, ba mu wona loyi a nga 
na ni demoni, a tsama, a ambala, a ingisa, yena a 
nga ni legioni: ba caba. 

16 Makunu laba ba wonileko ba ba byeletela 
hi ku yini a nga mahilwe ka demoni, ni ka ma- 
'kumba. 

17 Ba sangula ku mu kongela a ku a suka 
tikweni gabwe. ; 

18 Lezi a engena ngalabeni, loyi a nga ni ma- 
demoni a mu kongela a ku a tsame naye. 

19 A nga mu vumelangi, kani lezi a ku kakwe, 
Yana ka yindlu ya wena ka ba se ka wena, u ba 
byeletele lezi zonkle Hosi yi zi mahelileko wena, 
yi ku haukela. 

20 A enza a sangula ku kanela se ka Dekapoli 
zilo zonkle Jesu a mu mahelako: ba hlamala 
bonkle. 

21 Lezi Jesu a klela a pelela le tsungeni hi nga- 
laba, xidlemo xahombe xi tsombana kakwe; i wa 
hi kona se ka bimbi. | 

22 Makunu a ta munwe wa bafumi ba sina- 
goga, bito gakwe hi Jairo; a mu wona, a wa hi 
le mikonzweni yakwe; 

23 A mu kongela nguvu, a ku, Nhanyana wa. 
mina a ha hlala; u nga ta u beka mandla hehla 
kakwe kasi a hanyisa, a hanya. 

24 Makunu a famba naye. Xidlemo xahombe 
xi mu lanzisela, xi mu kamanyeta. 

25 Wasati loyi i na ni ntungu wo humesa 
nkata kumi ga malembe ni malembe mambiri, 

26 A xaniswa nguvu hi tinanga titele, a ti 
nyikile zilo zakwe zonkle a nga hi nazo, a 
nga vuni ncumo, kani lezi kubabya kakwe ku 
engetela. 

27 Na a zwile timhaka ta Jesu, a ta banhwini 
hi lenzako, a kumba nguwo yakwe. 

28 Hakuba a ku, Loku nzi kumba tinguwo 
takwe ntsena, nzi ta hanya. 

29 Lukuluku hlowo ya nkata wakwe yi tra; wa 
zwa. mirini wakwe a ku i hanyisile ka ntungu 
wakwe. 

30 Makunu lukuluku Jesu a tiba yena nwinyi 
a ku ntamo wu humile kakwe, a hunzukela ka 

banhu, a ku, Hi mani a nga kumba tinguwo ta- 
mina ? 

31 Bapizani bakwe ba ku kakwe, U wona xi- 
dilemo xi ku SUNAND, u nga lo, Hi r mani a nzi 
kumbileko? 

32 Makunu a nonias a ku a wone loyi a 
mahileko lexi. 

33 Wasati a caba, a rurumela, a xi tiba lexi a 
mahilweko kakwe, a ta a wa mahlweni kakwe, 
a mu byela zinene zonkle, 

34 A ku kakwe, Nwananga, Kukolwa ka wena 
ku ku hanyisile; famba kwatsi, u hanyise ka 
ntungu wa wena. 

85 Lezi a ha wulawula, ba ta laba ba humako 
ndiwini ya mufumi wa sinagoga, ba ku, Nha- 
| nyana wa wena i file: u ha karatela hi yini Mu- 
gonzisi ? 

86 Kani lezi Jesu, wo kala a nga ingisi mhaka 
yi nga wuliwa, a ku ka mufami wa sinagoga, U 
nga cabi, kolwa ntsena. 

37 A nga vumelangi munhu ku mu lanzela, 
sine Petro, ni Jakobi, ni Johani, makabye wa 
Jakobi. 

38 Ba cikela ndlwini ya mufumi wa sinagoga, 
a wona dzolonga, ni laba ba rilako, ni laba ba 
hlalukako nguvu. 

39 Lezi a engena a ku kabwe, Mu mahela dzo- 
longa hi yini, mu rilako? Nwana a nga fangi, 
kani lezi a eklele. 

40 Ba mu hleka. Kani yena, lezi a ba humesa 
lahandle bonkle, a teka raru wa nwana ni nyine 
wakwe, na bona ba nga naye, a engena laha a 
nga hi kona nwana. 

41 A koma nwana hi canja, a ku ka yena, 
Talita kumi; lexi xi tibya, hi kuringaniselwa, 
Nhwanyana, nzi ku ka wena, Vuka. 

42 Lukuluku nhwanyana a vuka, a ti fa- 
mbela; hakuba i na ni kumi ga malembi ni 
malembe mambiri. Ba riwuka hi kuhlamala 
kahombe, l 

43 Makunu a ba layisisa nguvu a ku lexi xi 
nga tibi hi munhu: a laya a ku, ba mu ha za 
kuga. 


Kipimo 6. 


1 Wa huma kwa laho, a ta tikweni ga se ka- 
bwe; bapizani bakwe ba mu lanzisela. 

2 Lezi gi cikele Sabado, a sangula ku gonzisa 
sinagogeni: banyingi ba zwako ba hlamala, ba 
ku, Zi ta hi kwihi zilo lezi ka loyi? Ku yini 
kuklariha loku a nyikilweko ka loyi munhu, m 
mitiro leyi yahombe yi mahwako hi canja ga- 
kwe? | 

3 Loyi a nga hi gogwe ke? nwana wa Maria, 
makabye wa Jakobi, ni Jose, ni Juda, ni Simoni 
ke? bamakabye bakwe ba xisati a ba nga hi 
kona laha ka hina ke? Ba hunguka hi yena. 

4 Jesu a ku kabwe, Muprofeti i dzunzilwe, sine 
tikweni ga se kabwe, ni se maxakeni yakwe, ni 
loino ndlwini yakwe. 

5 A tsanzeka yena ku maha kwa laho ntiro 
wahombe, a beka mandla ntsena hehla ka batso- 
ngwanyani ba babyako, a ba hanyisa. 

6 Wa hlamala hi ku kala ku kolwa kabwe. 
Wa fambafamba zimutaneni wo gonzisa. 

7 A bitana ba kumi ni bambiri, a sangula ku 

ba ruma hi bambiri ni bambiri; a ba nyika ntamo 
hehla ka mimoya yo biha. 

8 A ba laya a ku ba nga teki ncumo ka ndlela 
yabwe, sine nhonga ntsena; ba nga teki zibaba, 
ni mkwama, ni malana xigwamaneni xabwe: 

9 Kani lezi ku ya ba'boha zilato: ba nga 
ambali mabaji mambiri. 

10 A ku kabwe, Kwa laha mu engena ndlwini, 
tsamani kwa laho ku kala mu suka kona. 

11 Ni legi utsamo a gi nga ta mu amukelako, 
ba nga mu ingisi, loku mu huma kona, pupanhani 
ntsuri lowu lahasi ka mikonzo ya nwina ku ma- 
ha wumbuni kabwe. ; 

12 Ba huma, ba kanela ba ku, banhu ba fela 
ku hunzuluka. 

13 Ba hlongola mademoni matele, ba tola hi 
mafura banyingi ba babyako, ba ba hanyisa. 

14 Hosi Herodi yi zwa; hakuba gi zwele bito 
gakwe; yi ku, Johani Mu-Bapatizi i vukile ka 
ba fileko, hi kwa laho mitiro yahombe yi tira hi 
yena. 

15 Kani lezi banwani ba ku, Hi Elija; ba- 
nwani ba ku, Hi muprofeti, kota munwe wa ba- 
profeti. 

16 Kani lezi Herodi, na a zwile, a ku, Hi Jo- 
hani, loyi nzi mu tsemileko hloko, i vukile ka ba 
fileko. | l 

17 Hakuba Herodi yena nwinyi a rumela, a mu 
koma Johani, a mu boha le paxweni hi kwa laho 
ka Herodia, sati wa Filipu, makabye wakwe; 
hakuba i wa mu tekile. 

18 Hakuba Johani a ku ka Herodi, A hi faneli 
u teke wasati wa makwenu. 


Google 


Marku, 6. 121 


19 Makunu Herodia a ti beka mahlweni ka- 
kwe, a laba ku mu daya; a tsanzeka yena. 

20 Hakuba Herodi a mu caba Johani, a mu 
tiba a ku hi munhu wo lulama ni wo saseka, a 
mu gonga. Na a zwile, a kanganyisile nguvu; a 
mu zwa hi ku nengela. 

21 Lezi gi cikele siku go saseka, Herodi hi siku 
go hanyiwa gakwe a mahela mubuzo ka bakulu- 
kuimba bakwe, ni tinzuna aii ni tinganakana 
ta Galile; 

22 Wa engena nhanyana wa Herodia, a kina, 
a tsakisa Herodi, ni laba ba nga tsama naye za 
kugeni ; hosi yi ku ka nhwana, Nzi kombele, lexi 
u xi ranzako, nzi ta ku nyika xona. 

23 A hlambanya kakwe yt ku, Loku u nzi 
kombela, nzi ta ku nyika, hi ku abanyisa mufumo 
wa mina hi laha xikari. 

24 Wa huma a ku ka nyine wakwe, Nzi ta 
kombela yini? Yena a ku, Hloko ya Johani 
Mu-Bapatizi. 

25 Lukuluku a haklisa a engena ka hosi, a 
kombela, a ku, Nzi ranza nzi ku nzi he makunu 
ngelweni hloko ya Johani Mu-Bapatizi. 

26 Hosi yi tsuba nguvu; kani lezi hi kwa laho 
ka zihlambanyo zakwe, ni ka laba ba tsamileko 
naye za kugeni, a yi ranzangi ku mu beleta. 

27. Hosi yi haklisa yi ruma nyakasani wa mu- 
tsamelo wakwe, a mu laya hi ku neha hloko ya- 
kwe: makunu a ya mu tsema hloko paxweni, 

28 A neha hloko yakwe hi ngelo, a yi nyika 
ka nhwana; nhwana a yi nyika ka nyine wakwe. 

29 Lezi ba xi zwile bapizani bakwe, ba ta ba 
teka zirumbi xakwe, ba xi lahla nkeleni. 

80 Makunu bapizani ba tsombana ka Jesu, ba 
mu byeletela zonkle lezi ba zi mahileko, ni lezi 
ba zi gonzisako. 

31 A ku kabwe, Ngonani nwina hi le klelweni 
se ka utsamo ga xiwunza, mu humule xikata- 
nyana. Hakuba ba wa hi kona banyingi ba 
p ta, ni bo famba, a ba nga hi na xikati xa 

u ga. 

33 Ba famba hi ngalaba se ka utsamo ga xi- 
wunza ba le xikundleni. 

83 Banhu ba ba wona ba' ya, bo tala ba mu 
tiba, ba tsutsuma kona hi milengi ba huma mitini 
yonkle, ba ba rangela. 

34 Naa humile, a wona xidlemo xahombe, a 
xi zwela busiwana ; hakuba ba maha kota tiivu 
ti nga haba ni murisi ; a sangula ku ba gonzisa 
timhaka titele. 

35 Lezi siku gi mbetile ba ta kakwe bapizani 
bakwe, ba ku, Utsamo hi xiwunza, makunu hi 
agambo: 

36 Ba klerise, kasi ba ya zimutaneni lezi zi 
renzelekako xikari, ni se mitini, ba ti xabele 
zoga. 

87 A hlamula a ku kabwe, Ba pameleni nwina, 
ba ga. Ba ku kakwe, Hi ta ya, hi xaba zibaba 
hi tidenario ta mazana mabiri, hi ba he zoga ke? 

38 A ku kabwe, Mu nazo zibaba zingani? 
Fambani mu ya wona. Lezi ba zi tiba ba ku, Hi 
nklanu, ni zidluwani zimbiri. 

39 A ba laya, a ku ba tsama bonkle hi mikla- 
waklawa hehla ka byanyi lego gonyuka. 

40 Makunu ba tsama, ba abana hi mazana, ni 
hi nklanu wa makumi. 

41 A teka zibaba za nklanu ni zidluwani zi- 
mbiri, a languta le tilweni, a kesa, makunu a 
kema zibaba; a ba nyika bapizani ku beka ma- 
hlweni ka bona, ni zidluwani zimbiri a zi abela 
— bonkle. 

42 Ba ga bonkle, ba ku ba xura. 

43 Ba rolela maklakla hi zirunzu za kumi ni 
zimbiri zitele, ni za zidluwani. 

44 Laba ba nga ga zibaba ba wa hi nklanu wa 
makumi ya mazana ya banuna. 

45 Lukuluku a kurumeta bapizani ba yena ku 
engena ngalabeni, ba mu rangela ba pelela le 
tsungeni wa Betsaida, lezi yena a ha klelisa xi- 
dlemo. 

46 Lezi a ba klelisile, a kanziya xitsungeni ku 
ya kongela. 

47 Na gi hlwile gambo, ngalaba yi wa hi le 
xikarı ka bimbi, yena i le ha yece misabeni. 

48 A ba wona ba xaniseka hi ku bonza, hakuba 
meho yi hambene na bona, hi xikati xa mune 
wa mulabeleli wa usiku, a ta kabwe, a famba 
heħla ka bimbi; a laba a ya ku ba hunza. 

49 Kani bona, loku ba mu wona wo famba 
hehla ka bimbi, ba fembela ba ku, hi xigono, ba 
bahuwa : 

50 Hakuba bonkle ba mu wona, ba dzuka. 
Kani yena a haklisa a wulawula nabo, a ku 
kabwe, Tiyani: hi mina, mu nga cabi. 

51-A kilela kabwe ngalabeni; meho yi miyela ; 
ba hlamala nguvu. 

52 Hakuba ba nga ingisangi ziriwuko xa 
nklanu wa zibaba, kani lezi mbilu yabwe yi bi- 
nziwa. 

53 Lezi ba pelile, ba cikela tikweni ga Gene- 
sareta, ba tsinela siwoni. 

54 Na ba humile ngalabeni, lukuluku ba mu 
tiba, 

55 Ba tsutsumela tikweni lego gonkle, ba sa- 
ngula ku rwala hi masango labo ba babyako, ba 
ba neha laho ba zwa a ku i wa hi kona. 

56 Laha a engena kona, zimutaneni, ni mitini, 
kumbe masinwini, ba beka bo babya mitsenzeli, 
ba mu kongela ba ku ba kumbe mupetso wa 
nguwo yakwe ntsena; laba ba mu kumbako ba 
hanyisa. 


NiPpimo 7. 


1 Ku hlengeletana kakwe Ba-Farisi ni ba- 
nwani ba batsali, ba huma Jeruselema, 

2 Laba ba wa wonile banwani ba bapizani ba- 
kwe ba ga zibaba hi mandla zo biha, lezi zi tibya, 
hi mandla ma nga hlazwangi. 

3 Hakuba Ba-Farisi, ni Ba-Juda bonkle, loku 
ba nga hlambisisi mandla, a ba gi, ba ku koma 
matsamelo ya zikosati. 

4 Loku ba huma utsanweni go tsombana, loku 
ba nga ti hlambi, a ba gi: zi kona zinwani 
zilo zinyingi lezi ba zi amukeleko ku zi koma, 
hi ku hlaza tikopo, ni timbita, ni zibya za 
suka. 

5 Makunu Ba-Farisi ni batsali ba mu wutisa 
ba ku, Bapizani ba wena a ba fambi' hi yini kota 
matsamelo ya zikosani, kani lezi ba ga zoga hi 
mandla a ma nga hlazwangi. 

6 A ku kabwe, Isaya a kanela kwatsi ka 
nwina bazengeteli, kota ku tsaliweko a ku, Laba 

banhu ba nzi dumisa hi milomu yabwe, kani lezi 
mbilu yabwe yi nga hi kule na mina. 

7 Ba nzi koza haba, ba gonzisa zigonziso lezi 
hi milao ya banhu. 

8 Mu tsika nao wa Nungungulu, mu koma ma- 
tsamelo ya banhu. 

9 A ku kabwe, Futsi mu ala nao wa Nungu- 
ngulu, kasi mu gonga matsamelo ya nwina. 

10 Hakuba Mosi i te nga lo, Dzunza raru wa 
wena ni nyine wa wena; kambe, loyi a nga wu- 
lawula zo biha ka raru wakwe kumbe nyine wa- 
kwe, a ku fe hi kufa. 

11 Kani nwina mu ku, Loku munhu a ku ka 
raru kumbe nyine, Hi korbana, lexi xi tibya, nyi- 
kelo, lowu wu nga vunetela hi mina; 

12 Nwina mu nga ha mu vumeli ku mahela ka 
raru kumbe nyine ncumo; 

13 Mu maha mhaka ya Nungungulu yi haba 
ncumo hi matsamelo ya nwina, lawo mu gonzisi- 
leko; ni zinwani zilo zitele lezo mu zi mahako. 

14 A engeta a bitana banhu, a ku kabwe, Nzi 
zweni nwina wenkle mu ingise : 

15 A ku na ncumo hi lahandle ka munhu, lexi 
xi engena lomo nzeni ka yena, xi ta mu sihalisa; 
kani lezi zilo zi humako ka munhu hi lezi zi mu 

sihalisako munhu. 

17 Makunu na .a engenile ndlwini a suka ka 
xidlemo, bapizani bakwe ba mu wutisa mufana- 
niso. 
 I8A ja kabwe, Hi lezi nwina mu haba kui- 
ngisa kambe ke? A inu zwali, mu ku zonkle zi 
hi lahandle zi engena ka munhu, a zi koti ku mu 


bihisa. 

19 Hakuba zi nga engeni mbilwini yakwe, kani 
lezi zi engena rumbwini, zi humeswa lahandle 
ke? Hi zona zi hlaziwe zoga zonkle. 

20 A ku, Lexi xi humako ka munhu hi lexi xi 
mu bihisako munhu. 

291 Hakuba hi lomo nzeni, zı huma mbilwini 
ya banhu miehleketo yo biha, ni utsele, 

22 Kuyiba, kudaya, kubaya, kunabela, kubiha, 
kukohlisa, kudokodela ko biha nguvu, tihlo go 
biha, tinhlamba, matsanza, bupupulu. 

23 Lezi zilo zonkle zo biha zi huma lomo nzeni, 
zi bihisa munhu. 

24 Makunu a suka kwa laho, a ya makle- 
Iweni ya Tire ni Sidoni. A engena ndlwini, a nga 
ranzi ku zi tibiwa hi munhu; a tsanzeka yena 


ku fihliwa. 
25 Kani lezi lukuluku itratsi, nhanyanana wa 


loyi i nawo moya wo biha, na a zwile ka yena, a 


ta a wa mikonzweni yakwe. 

926 Makunu wasati i wa hi Mu-Greki, Mu-Si- 
rofenikisi hi kuhanyiwa. A mu kongela a ku a 
hlongole idemoni nhanyaneni wakwe. 

97 A ku kakwe, Vumela banana ba ku ba 
xura kusangula: hakuba a hi kwatsi ku teka 
zibaba za banana zi hoxiwe timbyaneni. 

98 A hlamula a ku kakwe, Eno, Hosi, kani 
lezi timbyana lahasi ka meza ti ya ga maklakla 
ya banana. 

29 A ku kakwe, Hi kwa laho ka mhaka leyi, 
famba; idemoni gi humile ka nhanyana wa wena. 

30 A suka a ya ndlwini yakwe, a kuma nwa- 
nana a eklele sangweni, ni idemoni gi humile. 

31 A klela a hama maklelweni ya Tire, a tse- 

makanya Sidoni a cikela se ka bimbi ga Galile, 
a tsemakanya xikari ka maklelo ya Dekapoli. 

32 Ba tisa kakwe ziwirhi ni xirimi; ba mu 
kongela ba ku a beke canja gakwe hehla kakwe. 

33 A mu teka klelweni a mu sireta ka xidlemo, 
a beka titiho takwe tindlebeni takwe, a pela ma- 
rhi, a kumba lirimi lakwe ; 

84 A languta le tilweni, a keta, a ku kakwe, 
Efata, lexi xi ku, Vululeka. 

35 Tindlebe takwe ti vululeka, ni ngoti ya lirimi 
lakwe yi klakleka, a wulawula kwatsi. 

36 A ba laya a ku ba nga byeli munhu: kani 
lezi ba kanela kahombe hi ku klurisa kulaya 
kabwe. 

37 Ba hlamala nguvu nguvu, ba ku, I mahile 
zilo zonkle kwatsi; a maha ziwiri zi zwa, ni ti- 
mbebebe ti wulawula. 


NiPpimo 8. 


1 Hi lawo masiku, lezi banhu bo tala ba nga 
kona kainbe, makunu ba haba ncumo ni kuga, a 
bitana bapizani, a ku kabwe, 

2 Nzi zwela busiwana ka xidlemo, hakuba ma- 
kunu hi masiku manharu zi tsamile na mina, a 
xi na ncumo ku ga: 

3 Loku nzi ba klerisela se kabwe ba ni ndlala, 
ba ta karala ndleleni; banwani ba bona ba huma 
kule. 

4 Ba mu hlamula bapizani bakwe ba ku, Mu- 
nhu i ta kota hi kwihi ku xurisa laba hi zibaba 
laha manangeni ? 

5 A ba wutisa a ku, Mu nazo zibaba zingani ? 
Ba ku, Zi nklanu ni zimbiri. 

6 A laya xidlemo ku tsama lahasi: a teka 
nklanu wa zibaba ni zimbiri, a kesa, a kema, a zi 
nyika bapizani ba yena ba ku ba beka mahlweni 
ka zona; ba zi beka mahlweni ka xidlemo. 

7 Ba wa hi nazo zidluwani zitsongwanyani; na 
zi katekisile, a byela a ku ba ba abela na zona. 

8 Ba ga, ba xura; ba rolela maklakla ma se- 
leko, hi nklanu wa zirunzu ni zimbiri. 

9 Ba wa hi mune wa makumi ya mazana: a ba 
klelisa. 

10 A haklisa a engena ngalabeni ni bapizani 
bakwe, a ta maklelweni ya Dalmanuta. 

11 Ba huma Ba-Farisi, ba sangula ku mu wu- 
tisa, ba laba kakwe xikombiso xa le tilweni, ba 
mu ringa. 

12 A keta nguvu-moyenı wakwe, a ku, Hi yini 
lolu lixaka li labela xiwoniso? zinene nzi ku ka 
nwina, xi nga ta nyikiwa xiwoniso ka lizaka 
lolu. 

13 A ba siya, a klela a engena ngalabeni, a 
suka a ya le tsungeni. 

14 Ba ribala hi ku teka zibaba; a ba nga nazo 
zibaba ngalabeni sine zibaba zinwe ntsena. 

15 A ba laya a ku, Cuwukisani, mu klariha 
somelo ga Ba-Farisi, ni xomelo ga Herodi. 

16 Ba ehleketisana munwe ni munwani, ba ku, 
Hi hakuba a hi nga hi na zibaba. 

17 Jesu wo xi tiba a ku kabwe, Hi yini mu 
ehleketisana mu ku, hi hakuba a hi nga hi na 
zibaba? A mu zwali, a mu ingisi ke? mu siha- 
lalisile mbilu ya nwina ke? 

18 Mu na mahlo, a mu woni ke? mu na ti- 
ndlebe, a mu zwi ke? a mu alakanyi ? 

19 Lezi nzi kema nklanu wa zibaba zikari ka 
nklanu wa makumi ya. mazána, zirunzu zingani 
z1 teleko za maklakla mu zi rolelako? Ba ku 
kakwe, Ikumi ni zimbiri. 

20 Ni lezi nklanu wa zibaba ni zimbiri zikari 
ka mune wa makumi ya mazana ya banhu, ziru- 
nzu zingani zi teleko za maklakla mu zi rolelako? 
Ba ku kakwe, Nklanu ni zimbiri. 

ai A ku kabwe, A mu si ingisa ke? 

9 Ba cikela Betsaida. Ba yisa kakwe munhu 
hi zikumu, ba mu kongela a ku a mu kumba. 

93 Makunu a koma xikumu hi canja, a mu 
koka lahandle ka ximutana; a pela mari ma- 
hlweni vakwe, a beka mandla hehla kakwe, a 
mu wutisa a ku, U wona xilo ke? 

24 Wa languta, a ku, Nzi wona banhu ; kani 
lezi nzi ba wona kota tisinya, to famba. 

25 Makunu a engeta a beka mandla hehla ka 
mahlo yakwe; a languta kunene, a hanyisa, a zı 
wona kwatsi. 

26 A mu rumela ndiwini WAA a ku, U nga 
engeni ximutaneni: 

27 Jesu a huma, ni bapizani bakwe, zimutaneni 
za Kesaria Filipu ; hi ndleleni a wutisa bapizani 
bakwe, a ku kabwe, Banhu ba ku, nzi hi mani? 

28 Ba mu byela, ba ku, Johani Mu-Bapatizi; 
banwani ba ku, Elija; kani lezi banwani ba ku, 
munwe wa baprofeti. 

29 A ku kabwe, Kani nwina mu ku nzi hi 
mani? Petro a hlamula a ku kakwe, Wena u hi 
Kristu. 

30 A ba laya a ku ba nga byeh munhu ka 
yena. 

(Sheetswa, Mark.) 9 

31 Makunu a sangula ku ba gonzisa, a ku, 
Nwana wa munhu ita xaniseka hi zilo zitele, a 
koneka hi bakulukumba, ni bapristi bahombe, ni 
batsali, a dayiwa, hi lenzako ka masiku manharu 
a klela a vuka. 

32 A wulawula mhaka hi ku klamusela. Petro 
'a mu teka, a sangula ku mu tsanwa. 

33 Kani lezi a hunzuka, wo wona bapizani 
bakwe, a mu tsanwa Petro, a ku, Suka le nzako 
ka mina, Satani; hakuba a ku kanakaneli lezi 
za Nungungulu, kani lezi zilo za banhu. 

34 Makunu a bita xidlemo ni bapizani bakwe, 
a ku kabwe, Loyi a ranzako ku nzi lanzela, a ku 
tı tsikele, a teke xihambano xakwe, a nzi lanzi- 
sela. 

35 Hakuba loyi a ranzako ku hlayisa kuhanya 
kakwe, i ta lahleka kuhanya kakwe; kani loyi a 
lahlekako kuhanya kakwe hi kwa laho ka mina, 
ni ka ivangeli, i ta ku hlayisa. 

86 Hakuba ku ta mu vunetela hi yini munhu 
ku binzula misaba yonkle, ni ku lahla muhefe- 
mulo wakwe? 

37 Hakuba munhu i ta nyika yini ku tekisa 
muhefemulo wakwe? 

38 Hakuba loyi a nga na tingana na mina, ni 
timhaka ta mina ka lolu lixaka li bayako ni li 
onhako, Nwana wa munhu i ta maha tingana hi 
yena, loku a ta hi wuhosi ga Dadani wakwe 
zinwe na tingelosi to basa. 


Nipimo 9. 


1 Zinene nzi ku ka nwina, Ba kona banwani 
laba ba yimako laha, laba a ba nga ta zwa kufa, 

hi kala ba wona mufumo wa Nungungulu wu ta 
hi ntamo. 

2 Anzako ka nklanu wa masiku ni siku ginwe, 
Jesu a teka naye Petro, ni Jakobi, ni Johani, a ba 
yisa le xitsungeni xo leha xikundleni boce: a hu- 
nzuka mahlweni kabwe: 

3 Tinguwo takwe ti hatima, ti maha to basa 
nguvu; kani lezi ku haba misabeni muhlazi i na 
ntamo ku ti basisa lezo. 

4 Ku woneka kabwe Elija ni Mosi; ba wa 
wulawula ni Jesu. 

5 Petro a hlamula a ku ka Jesu, Rabi, Za sa- 
seka hi ku hi tsama laha, a hi akeni mixaxa mi- 
-= nharu; munwe wu maha wa wena, munwe wu 
maha wa Mosi, ni munwe wu maha wa Elija. 

6 Hakuba a nga tibi lexi a xi hlamulako ha 
xona; hakuba ba wa caba nguvu. 

7 Ku cikela refa gi ba sirela, gi huma gezo re- 
fwini gi ku, Loyi hi Nwananga a ranziwako, mu 
ingiseni. 

8 Hi kudzuka ba langutela, ba nga ha woni 
munhu, sine Jesu ntsena i wa nabo. 

9 Lezi bo relela xitsungeni, a ba laya a ku ba 
nga byeli munhu zilo ba zi wonileko, hi kala 
Nwana wa munhu na a vukile ka ba fileko. 

10 Ba yi gongela mhaka, bo wutisana ku yini 
kuvuka ka ba fileko. 

11 Ba mu wutisa ba ku, Batsali ba wulawula 
ba ku, Elija a fanela ku ta kusangula. 

12 A ku kabwe, Elija wa ta kusangula futsi ; 
a wuyisa zilo zonkle: ni ku tsaliwe hi ku yini 
Nwana wa munhu a ku, i ta xaniseka hi zilo zo 
tala, a kanyeka ? 

13 Kani lezi nzi ku ka nwina, Elija i tile, ba 
mahile kakwe zonkle lezi ba zi ranzako, kota lezi 
ku tsaliweko hi yena. 

14 Makunu lezi ba cikele ka bapizani, ba wona 
xidlemo xahombe na bona, ni batsali bo wutisana 
nabo. 

15 Lukuluku banhu bonkle, lezi ba mu wonile, 
ba hlamala nguvu, ba ta hi ku tsutsuma, ba mu 
losetela. 

16 A ba wutisa a ku, Ku yini mu wutisana na 
ari 

7 Munwe wa xidlemo a mu hlamula a ku, 
Mugonzisi, nzi lo neha mwana wa mina, i na 
moya wa mbebebe; 

18 Laha wu mu koma kona, wu mu wisa: a 
humesa kubi, a kweva meno, a onza; nzi wula- 
wulile ka bapizani ba wena ba ku ba wu hlo- 
ngola; ba tsanzeka. 

19 A ba hlamula a ku, Lixaka lo kala kuko- 
lwa, nzi ta tsama na nwina kungani? nzi ta 
mu hunisela kungani? mu tiseni ka mina. 

20 Ba mu tisa kakwe: lezi a mu.wona, moya 
wu haklisa wu mu hanzula nguvu, wa ku wa, a 
puluwunza, a humesa kubi. 

21 A wutisa raru wakwe a ku, Lexi zi mu ci- 
kelele rini? a ku, Hi sangula nwanana. 

29 Zikati zitele wu mu hoxile nzilweni ni 
matini kasi wu mu daya; kani loku u tiba ku 
maha xilo, u hi vune, hi mahele uxinji. 

23 Jesu a ku kakwe, Loku u tiba, oake? zi 
nga maheka ka loyi a kolwako. 

“24 Lukuluku a bita nguvu raru wa nwana, à 
ku, Nza kolwa; vuna ku kala kukolwa ka mina. 

25 Lezi Jesu a wona a ku xidlemo xi hlengele- 
tana hi ku tsutsuma, a tsanwa moya wo biha, a 
ku ka wona, Wena moya hi ziwiri ni mbebebe, 
nzi ku laya, huma ka yena, u nga engeni kakwe 
kambe. 

26 Na a bile huwa, wu mu hanzula nguvu, wu 
huma: nwana wa maha kotile a fileko ; kasi lezi 
banyingi ba ku, I file. 

27 Kani lezi Jesu a mu koma hi canja gakwe, 
a mu vuxa, a suka a yima. 

28 Na a cikele ndiwini, bapizani ba yena ba 
mu wutisa hi xikunåleni, ba ku, Hina hi tsa- 
nzeka ku wu hlongola. 

29 A ku kabwe, Lolu lixaka li tsanzeka ku 
huma hi ncumo, sine hi kukongela ntsena. 

80 Makunu ba suka kwa laho, ba tsemakanya 
Galile; a nga ranzi a ku munhu a xi tiba. 

31 Hakuba a gonzisa bapizani bakwe, a ku 
kabwe, Nwana wa munhu i ta nyikelwa ma- 
ndleni ya banhu, ba ta mu daya; na a delwe, 
le nzako ka masiku anaU i ta klela a 
vuka. 

32 Kani lezi a ba ingisangi mhaka, ba caba ku 
mu wutisa. 

33 Ba ta Kapernaume. Makunu lezi u le 
ndiwini, a ba wutisa, a ku, Ku yini mu kanetana 
ndleleni ? 

34 Kani lezi ba miyela: hakuba ba kanetisana 
ndleleni ba ku, hi mani loyi wahombe. 

35 Makunu a tsama, a ba bita laba kumi ni 
bambiri, a ku kabwe, Loku munhu a ranza ku 
maha wo ranga, i ta maha wa le nzako ka bona 
bonkle, ni nanza ga bona bonkle. 

36 A teka nwanana, a mu beka zikari ka 
bona: -wo mu angatela, a ku ka bona, 

37 Loyi a ta nga amukela munwe wa laba ba- 
nana bo kota laba hi bito ga mina, wa nzi amu- 
kela; ni loyi a amukelako mina, a nga amukeli 
mina, kani yena a nzi rumileko. 

38 Makunu Johani a ku kakwe, Mugonzisi, hi 
lo wona munwe wa hlongola mademoni hi bito 
ga wena, hi mu tsimbetela hakuba a nga hi la- 
nzeli. 

39 Jesu a ku, Mu nga mu tsimbi; hakuba a ku 
na munhu loyi a mahako ntiro wahombe hì bito 
ga mina, a nga tiba ku haklisa ku wulawula zo- 
biha hi mina. 

40 Hakuba loyi a nga hambaniko na hina, wa 
hi yimela. 

41 Hakuba loyi i ta mu nyikako koko ya mati 
- hi bito ga mina, hakuba mu hi ba Kristu, zinene 
nzi ku ka nwina, a i nga ta vumala ncacezelo 
wakwe. 

42 Makunu loyi i ta hungukisako munwe wa 
laba batsongwanyani laba ba nga vumela ka 
mina, zi nga maha zinene hi ku boheleliwa ri- 
bye ga xigayo xahombe nhanweni yakwe, a ho- 
xiwa bimbini. 

43 Loku canja ga wena gi ku beletela, u gi 
tseme; z1 nga saseka ka wena ku engena kuha- 
nyeni u hi xilema, ni ku ya gehena, nzilweni 
lowu wu nga timekiko, u na mandla mambiri. 

45 Ni loku konzo wa wena wu ku kunguba- 
nyisa, wu tseme; hi ku saseka ka wena ku 
engena kuhanyeni u hi xilema, ni u na mikonzo 
mimbiri, u cukumetiwa gehena. 

47 Ni loku tihlo ga wena gi ku beletela, u gi 
xokole ; zi nga saseka ka wena ku engena mufu- 
meni wa Nungungulu, u .na tihlo ginwe, hi ku 
klula loku u na mahlo mambiri, u hoxiwa ge- 
hena; 

48 Laha ziwungwani kabwe xi nga fiko, ni 
laha nzilo wu nga timekiko. . 

49 Hakuba bonkle ba ta lungwa hi nzilo. 

50 Munyu wu saseka; kani loku munyu wu 
pyama, mu ta wu lunga hi ku yini? Mu mahe 
ni munyu xikari ka nwina, mu tsamisane ku- 
nene. 


Nipimo 10. 


1 Wa suka kwa laho, a ta maklelweni ya Ju- 
dia ni le tsungeni wa Jordani: zidlemo zi engeta 
zi tsombana kakwe; kota kutolabela kakwe, a 
engeta a ba gonzisa. 

2 Ku cikela kakwe Ba-Farisi, ba mu wutisa ba 
ku, Ku vumelwa munhu ku hlongola wasati wa- 
kwe ke? ba ku mu ringa. 

3 A hlamula a ku kabwe, Mosi a mu laya ku 
yini ? 

4 Ba ku, Mosi a vuinela ku tsala dangarila go 
hambana, ni ku mu hlongola. 

5 Kani lezi Jesu a ku kabwe, Hi kunonoha ka 
mbilu ya nwina i lo mu tsalela nao lowu. 

6 Kani lezi kusanguleni ka misaba, a ba maha 
wanuna ni wasati. 

7 Hi kwa laho ka lexi wanuna i ta siya raru 
wakwe ni nyine wakwe, a namarela ka wasati 
wakwe. j 

8 Laba bambiri ba ta maha hlonge yinwe: lezo 

ba nga hi na bambiri kambe, kani lezi ba hi hlo- 
nge yinwe. 

9 Makunu lexi Nungungulu a xi klanganisi- 
leko, xi nga abanyiswi hi munhu. 

10 Makunu ba le ndiwini bapizani ba engeta 
ba mu wutisa hi mhaka leyi. 

11 A ku kabwe, Loyi a hlongolako wasati wa- 
kwe, a teka munwani, a baya ka yena: 

12 Loku wasati yena nwinyi 1 ta hlongola wa- 
nuna wakwe, a teka munwani, a baya. 

13 Ba tisa kakwe zihlangana, a kua zi ku- 
mba; kani lezi bapizani ba ba tsanwa. 

14 Kani lezi Jesu a wona, a kariha, a ku ka- 
bwe, Vumelani banana ba ta ka mina, mu nga ba 
tsimbeteli; hakuba mufumo wa Nungungulu hi 
ku maha kota bona. 

15 Zinene nzi ku ka nwina, loyi a nga amuke- 
liko mufumo wa Nungungulu kota nwanana, a a 
nga ta engena kona. 

16 Makunu a ba angatela, a ba katekisa, wo 
beka mandla hehla kabwe. 

17 Na a ha humela ndleleni, munwe wa tsu- 
tsumela kakwe, a kizama kakwe, a mu wutisa, 
Mugonzisi wo saseka, nzi ta maha yini loku nzi 
ga ntsomba wa kuhanya ka kupinzuka ? 

18 Jesu a ku kakwe, Hi yini u nzi bitako a ku 
nzi sasekile? A ku na munhu wo saseka, mu- 
nwe ntsena, hi Nungungulu. 

19 U yi tiba milao, U nga dayi, U nga bayi, U 
nga yibi, U nga lombeti, U nga wukleli munhu 
xomaha, Dzunza raru wa wena ni nyine. 

20 A ku kakwe, Mugonzisi, lezi zonkle nzi zi 
hlayisile ka se usweni ga mina. 

21 Jesu a mu languta, a mu ranza, a ku ka- 
kwe, U: vumala xilo xinwe: famba, xabisa zonkle 
u nga nazo, u ha zisiwana ; u ta maha ni zuma 
le tilweni: ngona, u nzi lanze. 

22 A tsuba hi leyi mhaka, a suka hi ku xa- 
nuka, hakuba i naxo xuma xo tala. 

23 Jesu a cuwukela, a ku ka bapizani bakwe, 
Ku tsanzeka ka labo bo fuma ba engena mufu- 
meni wa Nungungulu. 

24 Bapizani ba hlamala hi timhaka takwe. 
Kani lezi Jesu a engeta a hlamula, a ku kabwe, 
Banana, Ku tsanzeka ka laba ba tsumbako xu- 
meni ku engena mufumeni wa Nungungulu. 

25 Ku oloba a ku kameli gi tsemakanya mba- 
ngeni ya lisungunu, ni munhu a fumileko ku 
engena mufumeni wa Nungungulu. 

26 Ba riwuka nguvu, ba ku kakwe, Hi mani i 
ta hanyisa ? 

27 Jesu wa ba langutela, a ku, Ka banhu ku 
tsanzeka; kani lezi a ku tsanzeki ka Nungungulu: 
hakuba Nungungulu a zi kota zilo zonkle. 

28 Petro a sangula a ku kakwe, Languta, hi 
tsikile zonkle, hi ku lanzele. 

29 Jesu a ku, Zinene nzi ku ka nwina, A ku 
na munhu loyi a siyileko yindlu, kumbe bamaka- 
bye, kumbe bamakabye ba xisati, kumbe raru, 
kumbe nyine, kumbe banana, kumbe matiko, hi 
kwa laho ka mina, ni hi kwa laho ka ivangeli. 
30 Yena i ta amukela zana makunu hi xikati 
lexi, tindlu, ni bamakabye, ni bamakabye ba xi- 
sati, ni banyine, ni banana, ni matiko, zinwe ni 
kuxaniseka ; ni tikweni gi tako kuhanya hi kala 
hi pinzuka. 

31 Kani lea banyingi laba bo ranga ba ta 
maha ba le nzako; ni laba ba le nzako ba ta 
maha labo ranga. 

82 Ba wa hi ndleleni, bo kanziya le Jeruse- 
lema; Jesu a rangela mahlweni ka bona; ba 
hlamala, laba ba lanzelako ba caba. A engeta a 
teka laba kumi ni bambiri, a sangula ku ba byela 
lezi zi ta mu humelelako. 

33 A ku, Langutani, hi kanziya le Jeruselema, 
Nwana wa munhu i ta nyikelwa ka bapristi laba 
bahombe ni batsali; ba ta mu abanyisela lifu, ba 
ta mu nyikela ka bamatiko : 

34 Bona ba ta mu tseketsela, ba mu tsekela hi 
mari, ba mu xupula, ba mu daya; ni anzako ka 
masiku manharu i ta vuka. 

35 Ba ta kakwe Jakobi ni Johani, bana ba 
Zebedi, ba ku kakwe, Mugonzisi, hi ranza hi ku 
u hi mahela lexi hi nga ta xi kombela. 

36 I te nga lo kabwe, Mu ranza nzi mu ma- 
hela yini? 

37 Makunu ba ku kakwe, Hi nyike a ku hi 
tsama, munwe hi xineneni xa wena, munwe hi 
ximatseni xa wena, le wuhosini ga wena. 

38 Jesu a ku kabwe, A mu tibi lexi mu xi ko- 
mbelako. Mu nga tiba ku nwa koko leyi nzi 
nga ta nwa ka yona ke? ni ku bapatizwa hi 
ku bapatizwa loku nzi nga ta bapatizwa ha kona 
ke? 

39 Makunu ba ku kakwe, ha zi tiba. Jesu a. 
ku kabwe, Koko leyi nzi ta yi nwako mu ta nwa 
ha yona, ni kubapatizwa loku nzi bapatizwako 
ha kona mu ta bapatizwa ha kona; 

40 Kani lezi ku tsama xineneni xa mina ni 

xibabeni za: mina, a hi ka mina ku nyika: 
kani lezi At ka bona laba ba xi longiselweko 
kona. 

41 Makunu na ba xi zwile ba kumi, ba sangula 
ku kariha hi Jakobi ni Johani. 

42 Jesu a ba bitana, a ku kabwe, Mu zi tiba 
mu ku laba ba hlayelwako ku fumela bainatiko 
ba fuma hehla kabwe; ni laba bahombe babwe 
ba ba gisa hi ntamo hehla kabwe. , 

43 Zi nga mahi lezo xikari ka nwina: kani 
loyi a ranzako ku maha wahombe zikari ka 
nwina,:a mahe nanza ga nwina: 

44 Makunu loyi a nga ranza ku maha wo ra- 
nga ka nwina, i ta maha xitiri xa bonkle. 

45 Hakuba na yena Nwana wa munhu a nga 
telangi ku tireliwa, kani lezi hi ku tirela ni ku 
nyika kuhanya ka yena kurihela banyingi. 

46 Ba cikela Jeriko. Makunu lezi wa huma 
Jeriko ni bapizani bakwe, ni banhu bo tala, 
nwana wa Timeu, Bartimeu, xikumu xa muko- 
mbeli, xi tsama ndleleni. 

47 Na xi zwile xi ku hi Jesu wa Nazareta, xi 
sangula ku bahuwa, xi ku, NWwana wa Davida, 
Jesu, nzi zwele busiwana. 

48 Ba mu tsanwa. bo tala, ba ku a miyele: 
kani yena a engeta a bahuwa nguvu, a ku, Vwana 
wa Davida, nzi mahele uxinji. 

49 Jesu a yima, a ku, Mu biteni. Ba xi bita 
xikumu, ba ku ka xona, Tiyisa mbilu, suka u 
yime, wa ku bita. 

50 Yena wo cukunyeta nguwo yakwe, a suka 
a ya ka Jesu. 

31 Jesu a mu angula, a ku, Ku yini u ranzako 

nzi ku mahela? Xikumu xi ku kakwe, Raboni, 
a ku nzi klerise nzi wona. 

52 Jesu a ku kakwe, Famba, kukolwa ka 
wena ku ku hanyisile. Lukuluku a wona ka- 
mbe, a mu lanzisela ndleleni. 


Kipimo 11. 


1 Makunu lezi ba tsinelela Jeruselema, ni Be- 
tefage ni Betania, hi le zitsungeni za Ma-Olivia, 
a ruma bambiri ba bapizani bak we, 

2 A ku kabwe, Yanani mutaneni lowo wu hi 
mahlweni ka nwina; lukuluku mu engena ka 
wona, mu ta kuma role gi bohilweko, a ku na 
munhu a nga tsama ka gona; gi klakliseni, mu 
gi yise. 

8 Loku munhu a ku ka nwina, Hi yini mu maha 
lexi? Mu kv, Hosi yi gi laba; lukuluku yi ta 
engeta yl gi rumela laha. 

4 Ba ya, ba kuma role gi bohilwe hi le nya- 
'ngweni lahandle ndleleni ; ba gi klakla. 

5 Bo kari babwe ba nga yima kwa laho ba ku 
kabwe, Ku yini mu nga maha, mu klakla role 
ke? 

6 Ba te nga lo kabwe kota Jesu i wa wulile: 
ba ba tsika. 

7 Ba neha role ka Jesu, ba andlala tinguwo 
tabwe hehla ka gona: a tsama hehla ka gona. 

8 Banyingi ba andlala tinguwo tabwe ndleleni ; 
banwani ba haula marabi ya tisinya, ba ma andlala 
ndleleni. 

9 Makunu laba ba nga rangela mahlweni, ni 
laba ba nga lanzela, ba bahuwa, ba ku, Hozana ; 
I katekile loyi a tako hi bito ga Hosi : 

10 Ku katekile mufamo wu tako wa dada- 
ni wa hina Davida: Hozana a nga le hehla- 
hehla. 

11 Makunu a engena Jeruselema ni le tempeleni; 
lezi a wa langutile zilo zonkle, hakuba agambo 
gi wa hi kona, a huma a ya Betania zinwe na ba 
kumi ni bambiri. 

12 Ni mixo, lezi bo huma Betania, a zwa 
ndlala. 

13 Wa wona nkuwu kule wu hi nayo ma- 
kluka, a ta, a ku kumbe i ta kuma zomaha ka 
wona, na a cikele ka wona, a nga kumangi 
ncumo makluka ntsena; hakuba yi nga hi nguba 
ya makuwu. 

14 A hlamula a ku ka wona, munhu a nga ha 
gi mihanzu ka wená ku sangula makunu hi kala 
hi pinzuka. Ba zwile bapizani bakwe. 

15 Ba ta Jeruselema: a engena tempeleni, a 
sangula ku hlongola laba ba xabisako ni laba ba 
xabako tempeleni, a kubuneyeta timeza ta laba 
ba binzulusako malana, ni zitsamo za laba ba 
xabisako matuba. 

16 A nga vumeli a ku munhu a tsemakanya 
tempeli, a rwala xibya. 

17 A gonzisa a ku kabwe, A. ku tsaliwe ke a ku, 
Yindlu ya mina yi ta bitwa yindlu yo kongelela 
bamatikweni bonkle ? kasi nwina mu yi mahile 
bako ga bawukli. 

18 Bapristi bahombe ni batsali ba zi zwa, ba 
laba ba ku ba nga mu daya ha xona; hakuba ba 
mu caba, hakuba.xidlemo xonkle xi hlamala hi 
kugonzisa kakwe. 

19 Na gi hlwile gambo a huma mutini. 

20 Kota lezi ba ha hunza ni mixo, ba wona 
nkuwu wu omile ni se mitswini. 

21 Petro wa alakanya a ku kakwe, Rabi, la- 
nguta, nkuwu lowu u rukatelako wu omile. 

22 Jesu a hlamula a ku kabwe, Kolwani Nu- 
ngungulu. 

23 Zinene nzi ku ka nwina, Loyi i ta ku ka 
xitsunga lexi, Klakuswa, u cukumetiwe bimbini; 
a i nga ta bilela mbilwini yakwe, kani lezi & ko- 
lwa a ku lexi a xi wulako xı ta mahwa, xi ta mu 
mahelwa. 

24 Hi kwa laho nzi ku ka nwina, Zonkle lezi 
mu zi kongelako, mu z1 kombelako, kolwani mu 
ku mu zi amukela, zi ta mu mahelwa. 

25 Loku mu yima mu kongela, Tsetselelani, 
loku mu na nanzu ni munwani, a ku kasi Da- 
dani wa nwina wa le tilweni a mu tsetselela zo- 
goha za nwina. 

27 Ba klela ba cikela Jeruselema. Lezi wo 
famba tempeleni, ba ta kakwe bapristi bahombe, 
ni batsali, ni bakuluku mba, 

28 Ba ku ka yena, Hi ntamo wa yini u zi ma- 
hako zilo lezi? kumbe hi mani i ku nyikileko 
ntamo lowu a ku u zi maha lezi zilo ? 

.29 Jesu a ku kabwe, Nzi ta mu wutisa mhaka 
yinwe, mu nzi hlamule; makunu nzi ta mu 
byela ntamo nzi mahako ha wona lezi zilo. 

30 Kubapatiza ka Johani ku huma tilweni, 
kumbe ku huma ka banhu ke? Nzi hlamuleni. 

31 Ba ehleketisana zinwe, ba ku, Loku hi ta 
ku, Ku huma tilweni, i ta ku, A mu kolwangi 
yena hi yini? 


32 Kani loku hi ku, Ku huma ka banhu; ba 

i wa hi muprofeti wunene. 

33 Ba hlamula Jesu, ba ku, A. hi zi tibi. Jesu 
a ku kabwe, Na mina, a nzi mu byeli ntamo lowu 
nzi mahako zilo lezi ha wona. 


Kipimo 12. 


1 Wa sangula ku wulawula kabwe hi mifana- 
niso, a ku, Munhu a gyala simu ga xivini, a xi bi- 
yela hi xipetso, a kehla xigowolo xa waini, a aka 
xikupi xo tiya nguvu, a gi lombela barimi, a enza, 
a ya tikweni ginwani. 

2 A ruma nanza ka barimi hi nguba, a ku 
kasi a amukela ka barimi mihanzu ya simu ga 
xivini. 

3 Ba gi koma, ba gi ba, ba gi enzisa ni gi haba 
ncumo. 

4 A engeta a ruma kukiwa ginwani nanza; na 
lego ba gi ba hlokweni, ba gi koma hi ku biha. 

5 A ruma ginwani; na lego ba gi daya; ni 
manwani matele, ba ma ba manwani, manwani 
ba ma daya. 

6 I wa ha nawo munwe, nwana a ranzwako ; 
a mu ruma kabwe kugameleni, a ku, Ba ta mu 
maha tingana ka nwana wa mina. 

7 Kani lezi labo barimi ba ku xikari kabwe, 
Loyi hi mugi wa tsomba; ngonani, a hi mu da- 
yeni, makunu tsomba wu ta maha wa hina. 

8 Ba mu koma, ba mu daya, ba mu hlongolela 
lahandle ka simu ga xivini. 

9 Yi ta maha yini hosi ya simu ga xivini? yi 
ta ta, yi ba daya barimi, yi gi nyikela simu ga 
xivini ka banwani. 

10 A mu gonzangi lowu mutsalo wu ku, Ribye 
lego gi nga hoxilwe hi baakı, legi gi mahwa hloko 
ya magumo ? 

11 Lexi xi humile ka Hosi; xi riwukisa ma- 
hiweni ya hina. 

12 Ba laba ku mu koma; ba caba zidlemo ; 
hakuba ba zi tiba ba ku i wulawulile mufana- 
niso hi bona. Ba mu siya, ba suka. 

13 Ba ruma kakwe bo kari ba Ba-Farisi ni ba 
le Herodi, ba ku kasi ba mu dembele hi kuwula- 
wula kakwe. 

14 Lezi ba cikele, ba ku kakwe, Mugonzisi, Ha 
zi tiba a ku u kunene, a ku kanakaneli munhu ; 
hakuba a u languti tingohe ta banhu; kani Jezi 
u gonzisa ndlela ya Nungungulu hi zinene: 
ku fanele ku luba nzubo ka Kesari, kumbe 
a nga lubi ke? Hi nyike, kumbe hi nga nyi- 
ki ke? 

15 Kani yena, wo tiba kuxengetela kabwe, a 
ku kabwe, Mu nzi ringa hi yini? yi neheni ka 
mina denario, nzi yi wone. 

16 Ba yi neha. A ku kabwe, Xa mani hi xi- 
fananiso lexi ni mutsalo? Ba ku ka yena, Hi za 
Kesari. 

17 Jesu a ku kabwe, Nyikani Kesari za Ke- 
sari, ni ka Nungungulu lezi za Nungungulu. Ba 
riwuka nguvu hi yena. 

18 Ba-Sadusi ba ta kakwe, laba ba nga lo a 
ku na kuvuka ka ba fileko; ba mu wutisa, ba 
ku, 

19 Mugonzisi, Mosi a hi tsalela a ku, Loku 
makabye wa munhu a fa, a siya wasati le nzako 
kakwe, a nga siyi nwana, makabye wakwe 1 ta 

mu teka sati wakwe, a belekele ntralo ka maka- 
bye wakwe. 

20 Ba wa hi kona bamakabye ba nklanu na 
bambiri: makunu wo ranga a teka wasati, a fa a 
nga siyi ntralo ; 

21 Ni kambiri a mu teka, a fa, a nga siyi 
ntralo, ni wa kanharu a maha lezo. 

29 Ni ba nklanu ni bambiri ba nga siyi ntralo ; 
le nzako ka bona bonkle ni wasati a fa. 

23 Kuvukeni ka laba ba fileko, 1 ta maha sati 
wa mani? Hakuba ba nklanu ni bambiri ba wa 
hi nawo hi sati wabwe. 

24 Jesu a ku kabwe, A mu gohi hi kwa laho 
ka lexi, hakuba mu nga tibi mitsalo, ni ntamo wa 
Nungungulu ke? 

25 Hakuba kuvukeni ka laba ba fileko, a ba 
teki bawasati, a ba korokiswi, kani lezi ba kotisa 
tingelosi ta le tilweni. 

26 Kani lezi hi ka laba ba fileko, ba ku ba 
vuxiwe, a mu gonzangi dangarileni ga Mosi a ku, 
kuhweni hi ku yini Nungungulu a wulawula ka- 
kwe, a ku, Hi mina Nungungulu wa Abrahama, 
ni Nungungulu wa Isaka, ni Nungungulu wa 
Jakobi ? 

27 Yena a hi Nungungulu wa laba ba fileko, 
kani lezi ka laba ba hanyako: mu goha nguvu. 

28 Makunu munwe wa batsali a ta, a ba zwa 
ba wutisana, wo tiba a ku i ba angule zinene, a 
mu wutisa a ku, Hi wihi nao wo ranga wa yona 
yonkle ke? 

29 Jesu a hlamula, a ku, Wo ranga, wu ku, 
Ingisa, Israeli, Hosi Nungungulu wa hina hi Hosi 
yinwe: 

[Sheetswa, Mark.) 10 

80 U ta ranza Hosi Nungungulu wa wena hi 
mbilu yonkle ya wena, ni hi muhefemulo wonkle 
wa wena, ni hi kualakanya konkle ka wena, ni 
hi ntamo wonkle wa wena. 

31 Wa mimbiri hi lowu, u ta ranza akelana wa 
wena ku kota lezi u ti ranza wena. A wu na 
munwani nao wahombe wo klula leyi. 

32 Makunu mutsali a ku kakwe, Zinene, Mu- 
conzisi, u wulawulile kwatsi u ku hi munwe; a 
ku na munwani sine a nga hi kona: 

33 Ku mu ranza hi mbilu yonkle, ni kualaka- 
nya konkle, ni ntamo wonkle, ni ku ranza akelana 
na wena ku kotisa lezi ku ti ranza wena nwinyi, zi 
klurisa yonkle minyikelo ya kuhisa ni tinhamba. 

34 Jesu, lezi a wona a ku i hlamulile hi kuku- 
nguha, a ku kakwe, A ku kule ni mufumo wa 
Nungungulu. Makunu a ku na munhu loyi 2 
tiyako ku mu wutisa. 

35 Jesu a hlamula a ku, wo ha gonzisa tempeleni, 
Batsali ba wula hi ku yini ba ku, Kristu hi nwa- 
nana wa Davida ? 

36 Na yena Davida a ku hi Moya wo Basa, 
Hosi yi ku ka Hosi ya mina, Tsama hi xinenene 
xa mina, hi kala nzi maha zita za wena zi mahe 
xikegetelo xa mikonzo ya wena. 

37 Yena Davida a mu bita a ku Hosi; hi 
nwana wa yena hi ku yini? Banhu bo tala ba 
mu zwa hi kubuma. 

38 Kugonziseni kakwe a ku, Klarihani batsali 
laba ba ranzako ku famba tinguweni to leha, ni 
ku loswa matsanweni ya kutsombana, 

39 Ni zitsamo zi mahlweni masinagogeni, ni 
matsamo manene za kugeni : 

40 Ba gako tindlu ta tinoni, hi ku kohlisa ba 
lehisa kukongela kabwe; laba ba ta amukela 
kuabanyiswa hi kahombe. 

41 Na a tsamile a languta xigwama xa malana, 
a cuwuka laha banhu bo tala ba celako malana 
xigwameni: banyingi bo fuma ba cela nguvu. 

42 Makunu ku ta noni ya xisiwana, yi cela 
malanyana mambiri, laya ma mahako dezi ya 
mune. 

43 A bitana bapizani bakwe, a ku kabwe, Ži- 
nene nzi ku ka nwina, Leyi noni ya xisiwana yi 
celile ku klurisa bonkle laba ba nga cela xigwa- 
meni xa malana: 

44 Hakuba bonkle ba celile hi kutala kabwe, 
kani yena hi kuvumala kakwe yi celile zonkle 
lezi a nga nazo, zonkle za utome gakwe. 


Kipimo 13. 


1 Makunu lezi a ha huma tempeleni, munwe 
wa bapizani bakwe a ku kakwe, Mugonzisi, 
languta maribye me yiniyini, ni tindlu kasi ti 
tani! 

2 Jesu a ku kakwe, U ya wona leti tindlu ta- 
hombe ke? gi nga ta siyiwa laha ribye na ginwe 
hehla ka ginwani, leg1 gi nga ta kungumuka. 

3 Kota lezi a tsamile zitsungeni za Ma-Olivia 
mahlweni ka tempeli, Petro, ni Jakobi, ni Johani, 
ni Andru, ba mu wutisa hi klelo, 

4 Ba ku, Hi byele, zilo lezi zi ta mahwa 
rini? xo yini xiwoniso lezi zilo zonkle zi ta 
mahiswa ? 

5 Jesu a sangula ku wulawula kabwe, Cuwu- 
kisani, kumbe munhu i ta mu pengisa. 

6 Banyingi ba ta ku ta hi bito ga mina, ba ku, 
Nzi mina yena; ba ta pengisa bo tala. 

7 Loku mu zwala kulwa ni mahungu ya ku- 
lwa, mu nga xaniseki; zilo lezi zi fanela ku ma- 
heka; kani lezi kuhetisa a ku si ku cikela. 

8 Hakuba lixaka li ta homelana ni lixaka, mu- 
famo wu ta vukela mufumo: mitsekatseko ya 
misaba yi ta maha matsanweni matele; ti ta 
maha kona tindlala: zilo lezi. zi kusangula ka 
kombo. E 

9 Kani lezi ti klariheleni ; hakuba ba ta mu 
nyikela makungwini; mu ta biwa masinagogeni ; 
ni mahlweni ka bafumi ni tihosi mu ta yima 
hi kwa laho ka mina, ku maha wumbuni ka 
bona. 

10 Ivangeli vi ta kanelwa kuranga matikweni 

yonkle. 
11 Loku ba mu yisa kuabanyiseni, ba mu nyi- 
kela, mu nga kanakaneli mahlweni lexi mu ta 
xi wulawula; kani lezi lexi xi ta nyikiwa ka 
nwina hi lexo zikati, mu xi wulawule; hakuba 
a hi nwina mu wulawulako, kani lezi hi Moya 
wo Basa. 

12 Makabye i ta nyikela makabye kufeni, ni 
raru 2 ta nyikela nwanana; banana ba ta vukela 
bakulukumba babwe, ba ba dayise. 

13 Mu ta bengiwa hi banhu bonkle hi kwa laho 
ka bito ga mina: kani loyi a tiyisako ka kugu- 
mesa loy1 1 ta hanyisa. 

14 Kani lezi mu wona manyala ya kombo ma 
yimile laha ma nga faneliko (yena a gonzako a ku 
ingise), makunu laba ba nga le Judia ba cabele 
zitsungeni : 

15 Ni loyi a nga hehla ka yindlu a nga ciki, a 
nga engeni ku teka ncumo ndiwini yakwe: 

16 Ni loyi a nga sinwini a nga kleleli le nzako 
ku teka nguwo yakwe. 
17 Kani lezi ba na kombo ka laba ba xura nyi- 

mba, ni laba ba anwisako hi lawo masiku ! 

18 Kongelani mu -ku ku nga mahi ni ku hi 
makalakaya. 

19 Hakuba masiku lawo ma ta maha kombo, 
legi gi nga hi kona ka ha hi kusanguleni ka ku- 
maha, loku Nungungulu a nga maha hi kala ma- 
kunu, cima a gi nga ta ha maha kona. 

20 Loku Hosi yi nga hunguli masiku lawo, ku 
nga hlayisi munhu ni munwe: kani lezi hi kwa 
laho ka laba ba hlauliweko, laba a nga ba hlaula, 
yi ma hungutile masıku. 

21 Makunu loku munhu a ku ka nwina, La- 
ngutani, laha Kristu, ni, langutani, lahaya; mu 
nga mu kolwi. 

22 Hakuba ba ta huma Ba-Kristu ba mawu- 
nwa, ni baprofeti ba mawunwa, ba ta kombisa 
ziwoniso ni masingita ya ku pengisa, loku ku nga 
maheka, ni laba ba hlauliweko. 

23 Kani nwina ingisani; langutani, nzi mu 
byeletelile zonkle hi mahlweni. 

24 Kani lezi hi lawo masiku, le nzako ka ko- 
mbo lego, gambo gi ta fupela, hweti a yi nga ta 
humesa kuwoninga ka yona, 

25 Ni tinyeleti ti ta wa ti huma tilweni, ni 
mitamo ya le tilweni yi ta tsekatsekiwa. 

26 Makunu ba ta wona Nwana wa munhu wa 
ku ta marefwini ni ntamo wahombe ni wuhosi. 

27 Makunu i ta rumela tingelosi, i ta hlengeleta 

laba ba hlauliweko bakwe, ba huma timehwini 

ta mune, ku sangula magunwini ya misaba ku ya 

cikela magunwini ya tilo. 

28 Gonzani mufananiso hi nkuwu ; loku rabi 
ga wona gi ha olobile gi hluka makluka, mu zi 

tiba mu ku gi kona kusuhani uzika: 

29 Lezo ni nwina, loku mu wona zilo lezi zi ku 
humelela, mu tibe mu ku i kusuhani, hi se tinya- 
ngweni. 

30 Zinene nzi ku ka nwina, Lixaka lolu a 
li nga ta hunza hi kala lezi zilo zonkle zi 
mahiswa. 

81 Tilo ni misaba yi ta hunza: kani lezi ti- 
mhaka ta mina a ti nga ta hunza. 

32 Kani lezi hi siku lego ni lexo xikati, a ku 
na loyi a xi tibako, ge, ni tingelosi ta tilo, ni 
Nwana, ku tiba Dadani ntsena. 

33 Klarihanı, mu rinzele, hakuba a mu xi tibi 
xikati. 

34 Ku kotisa munhu, loyi a enzileko tikweni 
ginwani, a siya yindlu yakwe, a ma nyika mala- 
nza yakwe ntamo, ka ginwani na ginwani ntiro 
wa gona a laya murinzeli wa nyangwa a ku a 
labelele. 

35 Makunu rinzelani, hakuba a mu xi tibi 
Xikati hosi ya yindlu yi tako ha zona, kumbe | 
agambo, kumbe laha xikari ka usiku, kumbe 
hi kuyimbeni ka nkuku, kumbe ni mixo bi- 
nzuka; 

36 Loku wa kuta hi ku dzuka, a mu kuine 
mu eklele. 

37 Lexi nzi wulawulako ka nwina nzi ku ka 
bona bonkle, Rinzelani. 

Nipimo 14. 


1 Makunu anzako ka masiku mambiri wu wa 
hi kona mubuzo wa pasika ni zibaba zi nga haba 
xomelo. Bapristi bahombe ni batsali ba laba 
lexo ba ta mu koma ha xona hi mano, ba mu 
aaye: 

2 Hakuba ba ku, Ku nga mahi inubuzweni, 
kumbe ku ta maha kona dzolonga ga banhu. 

3 Lezi i wa hi kona Betania ndlwini ya Simioni 
hlokonho, na a tsamile za kugeni, a ta wasati 1 
nazo xikudzana xa mafura ya nardi yo nanziha, 
hi ntsengo wahombe nguvu; a panza xikudzana, 
a ma cela mafura hlokweni yakwe. 

4 Kani lezi ba wa hi kona banwani ba nga ka- 
riha xikari kabwe, ba ku, Laya mafura ma hala- 
a hi yini ? 

5 Hakuba laya mafura ngo ma xabisilwe hi 
oen wo klula mazana manharu ya tidenario, 
hi ku hiwa zisiwana. Ba mu tsanwa. 

6 Kani lezi Jesu a ku, Mu tsikeni; mu 
mu karela hi yini? u tirile ntiro wo saseka ka 
mina. 

7 Hakuba mu nazo zisiwana hi xikati xonkle, 
loku mu ranza mu tiba ku zi koma kwatsi: kani 
lezi a mu na mina xikati xonkle. 

8 I mahile lexi a xi tibako: i tile hi mahlweni 
ku tola miri wa mina hi ku kelelwa. 

9 Zinene nzi ku ka nwina, laho ivangeli yi ta 
kanelwa kona tikweni gonkle, ni lexi a xi mahi- 
leko loyi wasati xi ta kanelelwa xi maha xialaka- 
nyo xakwe. 

10 Makunu Judasi Iskarioti, munwe wa ba 

kumi ni bambiri, a ya ka bapristi bahombe, a ku 
a mu nyikele kabwe. 

11 Na ba zwile ba nengela, ba mu tsumbisa, 
ba ku ba ta mu nyika malana. Wa laba xikati 
xineneė a nga ta ba nyikela yena ha xona. 

12 Hi siku go ranga ga zibaba zi nga haba xo- 
melo, lezi ba klabela pasika, bapizani bakwe ba 
ku kakwe, U ranza hi ku hi ya hi longisela kwihi 
u ku u ge pasika ? 

13 Wa ruma bambiri ba bapizani bakwe, a ku 
kabwe, Fambani mu ya mutini, mu ta klangana 
ni munhu a rwele mmbita ya mati; mu lanze- 
leni: 

14 Laha a engenako kona, wulawulani mu ku 
ka nwinyi wa yindlu, Mugonzisi a ku, Xi kwihi 
xilubelo xa mina kwa laha nzi gako kona pasika 
na bapizani ba mina ? 

15 Na yena i ta mu kombeta yindlu a, 
leyi yi nga hehla yi bombisilweko yi longisileko : 
hi laho hi longiseleni kona. 

16 Makunu bapizani ba suka, ba ya mutini, ba 
kuma kota lezi a nga ba gyela zona; ba longisa 
pasika. 

17 Lezi agambo gi nga kona a ta zinwe na ba 
kumi ni bambiri. 

18 Na ba tsamile ba ha ga, Jesu a ku, Zinene 
nzi ku ka nwina, Munwe wa nwina i ta nzi nyi- 
kela, yena a gako na mina. 

19 Ba sangula ku xanuka, ba ku ka yena mu- 
nwe na munwe, Hi mina ke? 

. 20 A ku kabwe, Hi munwe wa ba kumi ni 
bambiri, loyi a nusako kateginwe na mina nge- 
Jwini. 

21 Hakuba Nwana wa munhu a ya, kotile ku 
tsaliweko kakwe: kani lezi ku ta maha kombo 
ka munhu loyi Nwana wa munhu a nyikelwako 
hi yena! Ku nene ka yena loku munhu loyi a 
nga hanyiwangi. 

22 Makunu na ba ha ga, a teka xibaba, a kesa, 
a xi kema, a nyika kabwe, a ku, Tekani: lexi hi 
miri wa mina. 

23 A teka kopo, na a kesile, i lo ba nyika: ba 
nwa ka yona bonkle. 

24 A ku kabwe, Lexi hi nkata wa mina wa xi- 
nakulobye, lowu wu halatiwako hi kwa laho ka 
banyingi. 

25 Zinene nzi ku ka nwina, A nzi nga ha ta 
nwa mihanzu ya xivini hi kala gi ta lego siku 
nzi nga ta nwa yiswa mufumeni wa Nungungulu. 

26 Lezi ba yimbile lisimu, ba huma ba ya xi- 
tsungeni xa Ma-Olivia. 

27 Jesu a ku kabwe, Nwina wenkle mu ta hu- 
nguka, hakuba ku tsaliwe, Nzi ta ba murisi, tiivu 
ti ta hangalaka. 

28 Kani lezi hi le nzako ka kuvuka ka mina, 
nzi ta mu rangela mahlweni ku ya Galile. 

29 Kani lezi Petro a ku kakwe, Kumbe bonkle 
ba ta hunguka, kani mina kokwihi. 

80 Jesu a ku kakwe, Zinene nzi ku ka wena, 
wena nyamukla, hi legi usiku, wu nga si yimba 
nkuku kambiri, u ta nzi ala kanharu. 

31 A tiyisa nguvu a ku, Loku nzi fa na wena, 
a nzi nga ta ku ala. Bonkle ba wula lezo. 

32 Ba cikela utsanweni gi tibya Getsemane; a 
ku bapizani bakwe, Tsamani laha, nzi ya ko- 
ngela. 

33 A teka naye Petro ni Jakobi ni Johani, a 
sangula ku hlamala nguvu, ni ku tsuba. 

34 A ku kabwe, Muhefemulo wa mina wu 
xanukile nguvu hi ku cikela kufeni: tsamani 
kwa laha, mu rinzele. 

. 85 Makunu a hunzela mahlweni xitsongwa- 
nyani, a wa lahasi, a kongela a. ku, loku zi nga 
mahiwa, a hunze kakwe leza xikati. 

36 A wa ku, Abba, Dadani, zilo zonkle zi nga 
ku tiba ka wena ; a ku suse kopo leyi ka mina: 
kasi lezi ku nga mahiwi hi kuranza ka mina, 
kani lezi a ku mahiwe ka wena. 

37 Wa ta, a ba kuma ba eklele, a ku ka Petro, 
Simoni, u eklele ke? u tsañzekile ku rinzela hora 
yinwe ke? 

38 Rinzelani mu TERN kasi mu nga engeni 
kuringeni: moya wu na kuvumela, kani lezi nya- 
ma yi-tsanile. 

39 Makunu a engeta a ya kongela, wo wula- 
wula leti timhaka to sangula. 

'40 Makunu lezi a klelela, a ba kuma ba engeta 
ba eklela, hakuba mahlo yabwe ma ya tika nguvu; 
ba nga zi tibi lexo ba mu hlamule ha xona. 

41 Makunu a ta hi ka kanharu, a ku kabwe, 
Eklelani makunu, mu humula: ku enele, xikati 
xi cikele; langutani, Nwana wa munhu i nyi- 
kiwa mandleni ya baonhi. 

42 Sukani, a hi fambeni; wonani, loyi a nzi 
nyikelako i kusuhani. 

43 Lukuluku, a ha wulawula, ku cikela J udasi, 
munwe wa ba kumi na bambiri, zinwe naye Xi- 
dleimo ni tisupadu ni zigomba, ba huma ka ba- 
pristi bahombe, ni batsali ni bakulukumba. 

44 Loyi a mu nyikelako i wa ba nyikile xifu- 
ngu, a ku, Loyi nzi nga ta mu trotra, hi yena; 
mu komeni, mu mu fambisa hi kutiyisa. 

45 Na a cikele, a haklisa a ta kakwe, a ku, 
Rabi; a mu trotra. 

46 Ba beka mandla hehla kakwe, ba mu koma. 

47 Kani lezi munwe wo kari wa laba ba nga 
yima kona a hlomula supadu yakwe, a ba nanza 
ya mupristi wahombe, a tsema ndlebe yakwe. 

48 Jesu a hlamula a ku kabwe, Mu humile, 
kotie hi mupangi, ni tisupadu ni zigomba ku nzi 
koma ke? 

49 Masiku ni masiku nzi wa hi kona na nwina 
le tempelini nzo gonzisa, a mu nzi komangi: kani 
lezi lexi hi ku tatiseka mitsalo. 

50 Ba mu siya bonkle, ba cabela. 

51l [jaha go kari gi lanzisela naye, gi ambala 
nguwo yo basa mirini wakwe wa ximbwiri : ba 
mu koma ; 

52 Kani pe gi siya nguwo, gi alali Xi- 
mbwiri. 

53 Ba mu yisa Jesu ka mupristi wahombe; ba 
tsombana naye bapristi bonkle bahombe ni baku- 
lukumba ni batsali. 

54 Petro a mu lanzela hi kule, hi ku engena 
hubyeni ya mupristi wahombe; 1 wa tsama ni 
bahlamuli, a ora hi nzilo. 

55 Bapristi bahombe ni huwo yonkle ba laba 
wumbuni hi Jesu ba ku ba mu daye; a ba gi 
kumangi. 

56 Hakuba bo tala ba tiyisa mawunwa hi 
yena, kani lezi kutiyisa kabwe a ku klangana- 
'ngi. 

57 Makunu ba suka ba yima bo kari ba mu 
lombeta mawunwa hi yena, ba ku, 

58 Hi mu zwile a ku, Nzi ta kungumula leyi 
tempeli yi nga mahiwe hi mandla, hi masiku 
manharu nzi ta aka yinwani yi nga mahwiko hi 
mandla. 

59 Kasi lezi wumbuni gabwe a gi nga fanani. 

60 Makunu mupristi wahombe a suka a yima 
xikari ka bona, a wutisa Jesu, a ku, A ku hla- 
muli ncumo ke? Lexi ba xi tiyisako hi wena 
xi yini ? 

61 Kani lezi a miyela, a nga hlamuli ncumo. 
Mupristi wahombe a engeta a mu wutisa, a ku 
kakwe, Hi wena Kristu, Nwana wa loyi a kate- 
kisileko ke? 

62 Jesu a ku, Hi mina: mu ta wona Nwana 
wa munhu a tsame hi ka xinene xa ntamo, a ta 
hi marefu ya tilo. 

63 Mupristi wahombe a hanzula nguwo yakwe, 
a ku, Hi ha labela yini tinwani timbuni? 

64 Mu zwile kurukwa: mu fembela yini? 
Bonkle ba mu abanyisa ba ku i fanele ku fa. 

65 Banwani ba sangula ku mu pelela hi mari, 
ba vala ngohe yakwe, ba mu pakata marama, ba 
ku kakwe, Vumba: tinzuna ti mu amukela hi 
kupakata ka mandla ya tona. 

66 Petro i wa le hubyeni hi lahasi, ku ta 
ginwe nanza ga banhwana ba mupristi wa- 
hombe; ; 

67 Makunu gi mu wona Petro a ora, gi mu 
languta, gi ku, Na wena, u wa hi ni Mu-Naza- 
reta, Jesu. 

68 Kani yena wa ala, a ku, A nzi zi tibi, a nzi 

ingisi lexi u xi wulako: makunu a humela laha- 
ndle. 

69 Nanza ga nhwana gi mu wona, gi sangula 
kambe gi ku ka laba ba yimileko kwa laho, Loyi 
hi munwe wa bona. 

70 A engeta a ala. Hi le nzako ka xikata- 
nyana laba ba yimileko kwa laho ba engeta ba 
ku ka Petro, Kunene na wena u munwe wa bona; 
hakuba u Mu-Galile. 

71 Kani lezi a sangula ku rukatela, ni ku hla- 
mbanya, a ku, a nzi mu tibi munhu loyi mu mu 
wulawulako. 

72 Lukuluku nkuku wu viii hi kambiri. 
Makunu Petro a alakanya mhaka Jesu a nga 
yi wula kakwe, a ku, Nkuku wu nga si yimba 
kambiri, u ta nzi ala kanharu. Na a ehleketile 
ka lexi, a rila. 


KIPIMO 15. 


1 Lukuluku na gi.ca bapristi bahombe ba xuxa 
makungu zinwe na bakulukumba na batsali, ni 
huwo yonkle, ba mu boha Jesu, ba mu yisa, ba 
mu nyikela ka Pilatu. 

2 Pilatu a mu wutisa, a ku, Wena u Hosi ya 
Ba-Juda ke? A hlamula a ku kakwe, U wula 
wena. 

3 Bapristi bahombe ba mu kecara nguvu. 

4 Pilatu a engeta a mu wutisa, a ku, A ku 
hlamuli ncumo kę? Languta, zilo zingani ba ku 
tiyisela ha zona. 

5 Kani lezi Jesu a nga ha hlamuli ncumo ; 
kasi lezi a hlamala Pilatu. 

6 Makunu zikatini xa mubuzo a tolobela ku 

klaklela mubohiwa munwe, loye ba mu kombe. 
lako. 

7 U wa hi kona munhu i tibya Baraba, a kotsi- 
weko zinwe na laba ba nga vuxa dzolonga, ba wa 
dele munhu hi dzolonga. 

8 Makunu xidlemo xi kanziya xi sangula ku 
mu kombela ku maha kota lezi a nga tolobela ku 
maha ka bona. 

9 Pilatu a ba hlamula, a ku, Mu ranza mu ku 
nzi mu klaklela Hosi ya Ba-Juda ke? 

10 Hakuba i tibile a ku bapristi bahombe ba 
mu nyikele hi wukuxu. 

11 Kani lezi bapristi bahombe ba xi vuxa xi- 
dlemo, xi ku a ba susela Baraba. 

12 Pilatu a engeta a hlamula, a ku kabwe, Nzi 
ta maha yini ka loyi mu mu bitåko mu ku hi 
Hosi ya Ba-Juda ? 

183 Ba engeta ba bahuwa, ba ku, Mu be- 
lele. - 

14 Pilatu a ku kabwe, Hi yini, 1 mahile ku 
yini hi kubiha ? Ba bahuwa kahombe nguvu, ba 
ku, Mu belele. 

15 Makunųn Pilatu, wo ranza ku kolisa banhu, 
a ba klaklela Baraba; a mu nyikela Jesu, lezi a 
mu xupulile, a ku a belelwe. 

16 Banyakasani ba mu yisa lomo nzeni hi 
kubyeni yi tibya Pretorio; ba rambela nklawa 
wonkle. 

17 Ba mu ambalisa hi nguwo ya xiwunguwu- 
ngu, ba luka nzalama ya mizwa ba mu rexa yona 
hlokwem. 

18 Ba sangula ku mu losa, ba ku, Xewe, Hosi 
ya Ba-Juda. 

19 Ba mu ba hlokweni hi lihlanga, ba mu pe- 
lela hi mari, ba kizama, ba mu dzunza. 

20 Lezi ba mu hlekele, ba mu funungula xiwu- 
nguwungu, ba mu ambexa tinguwo takwe. Ba 
mu yisa ba ya ba mu belela. 

21 Ba kurumeta munwani a hunzako, Simoni 
wa Kurene, a nga huma tikweni, raru wa Ale- 
ksandro ni Rufasi, a ku a rwale xihambano 
xakwe. 

22 Ba mu neha utsanweni gi tibya Golgota, hi 
lego gi ku hi ku ringanisela, Utsamo ga hloko. 

23 Ba mu nyika waini go vabiswa ni mure; 
kani lezi a nga gi amukelangi. 

24 Makunu ba mu belela, ba abelana tinguwo 
takwe, ba hlahlubana tihlolo ha tona ti ku, mu- 
nwe ni munwe a nga teka yini. 

25 Zi wa hi zikatı zinharu, ba mu bolela. 

26 Ku tsaliwa dangarila ga nanzu wakwe le 
hehla kakwe gi ku, Hosi ya Ba-Juda. 

27 Ba belela zinwe naye bapangi bambiri, 
munwe hi ka xinene, ni munwe hi ka xibaba 
xakwe. 

29 Makunu laba ba hunzako ba mu wula zi- 
lala, ba hlakahlela tihloko tabwe, ba ku, Hae! 
wena u kungumula tempeli, u engeta u aka hi 
masiku manharu, 

30 Ti hanyise wena, u cike xihambanweni. 

31 Hi kota lezi bapristi laba bahombe ba mu 
tseketsela zinwe na batsali ba ku, I hanyisile 
banwani ; yena i tsanzeka ku ti ponisa. 

32 Kristu, Hosi ya Israeli, yi nga cika makunu 
xihambanweni, hi fela ku wona, hi kolwe. Ni 
labo ba nga belelwa zinwe naye ba mu rukatela. 

33 kasi ku cikele hora ya wunklanu na yinwe, 
munyama wu wa hi kona misabeni yonkle ku 
kala yi cikela hora ya wunklanu na mune. 

34 Hi hora ya wunklanu na mune Jesu a ba- 
huwa hi gezo gahombe, a ku, Eloi, Eloi, lama 
sabaktani? xi tibya, hi ku ringanisela, Nungu- 
ngulu ka oaan, Nungungulu ka mina, u nzi si- 
yele hi yini ? 

35 Makunu banwanyani ba bona ba yimileko 
kwa laho, lezi ba zwile, ba ku, Languta, a bita 
Elija. 

36 Munwe a tsutsuma, a tatisa kubi hi ntsubi, 
a gi klomeka lihlangeni, a mu nwisa, a ku, Tsi- 
kani, a hi woneni loku Elija i ta ta ku mu cisa. 

37 Jesu a bahuwa hi gezo gahombe, a fa. 

38 Nguwo ya tempeli yi hanzuka hi zikari, yi 
sangula le hehla ku cika lahasi. 

39 Nzuna ya zana, leyi yi nga yima mahlweni 
kakwe, lezi yi wona a ku a fa lezo, yi ku, Zinene 
loyi munhu i wa hi Mwana wa Nungungulu. 

40 Ba wa hi kona bawasati laba ba nga languta 
hi kule; xikari ka bona i wa hi Maria Magda- 
lene, ni Maria nyine wa Jakobi loyi tsongwani ni 
wa Jose, ni Salome; 

41 Labo, lezi 1 kona Galile, ba mu lanzela, ba 
mu kozela; ni banwani bo tala laba ba nga ka- 
nziya naye se ka Jeruselema. 

42 Na gi wa tile agambo, hakuba gi wa hi siku 
go longisa, gi tibya, siku hi mahlweni ka Sabado, 

43 Ku ta Josefa wa Arimatia, zigela xi fumi- 
leko, loyi na yena nwinyi a ha langutela mufumo 
wa Nungungulu : a engena ka Pilatu hi wurena, 
a kombela xirumbi xa Jesu. 

44 Pilatu a hlamala a ku loku i file makunu; 
a bitana nzuna ya zana, a yi wutisa loku i file 
lukuluku. 

45 Lezi a zwile hi nzuna ya zana, a nyika xi- 
rumbi ka Josefa. 

46 A xaba nguwo ya muri, a mu haulela, a mu 
petsela nguwini ya muri, a mu beka nkeleni wu 
nga xokola ribyeni, a wumbuluta ribye nyangwe- 
ni ya nkele. 

47 Maria Magdalene ni Maria nyine wa Jose, 
ha languta laha a bekiwa kona. 


Kipimo 16. 


1 Na gi hunzile Sibado, Maria Masdalene, ni 
Maria nyine wa Jakobi, ni Salome, ba xaba ma- 
fura yo nanziha nguvu, kasi ba nga ku mu tota. 

2 Ni mixo binzuka nguvu hi siku go ranga ga 
sonto, ba ta nkeleni ku humeni ka gambo. 

3 Ba wulawulana ba ku, Hi mani i ta nga hi 
wumbulutela ribye nyangweni ya nkele ? 

4 Na ba langutile, ba wona ribye gi wumbulu- 
tilwe; hakuba gi wa hi gahombe nguvu. 

5 Ba engena nkeleni, ba wona jaha gi ku 
tsama hi xineneni, gi ambala nguwo yo basa; ba 
dzuka. 

6 Gi ku kabwe, Mu nga dzuki: mu laba Jesu, 
Mu-Nazarene, loyi a belelweko: i vukile; 1 haba 
laha: langutani, utsamo laha ba nga mu beka 
kona ! 

7 Kani lezi fambani, mu ya byela bapizani 
bakwe ni Petro mu ku, I rangela mahlweni ka 
nwina ku ya Galile: mu ta mu wona kwa laho, 
kotile a wulako ka nwina. 

[Sheetswa, Mark.) 11 

8 Makunu ba huma ba eabela nkeleni; ha- 
kuba kururumela ni kuhlamala ku ta hehla 
kabwe: a ba wuli ncumo ka munhu; hakuba 
ba caba. 

9 Na a vukile ni mixo binzuka hi siku go ranga 
ga sonto, a woneka kusąngula ka Maria Magda- 
lene; 1 wa hlongolile ka yena nklanu wa made- 
moni ni mambiri. | 

10 Yena a ya a ba byela labo ba nga wa hi 
kona naye; ba ha hlumula ba rila. 

11 Makunu laba, lezi ba zwile a ku a hanya, i 
wa wonwile kakwe, ba kala ku kolwa. 

12 Anzako ka zilo lezi a woneka ka bambiri 
babwe hi xinwani xiyimo, ba ha famba, ba ya 
tikweni. 

13 Laba ba ya ba ya byela banwani: ba nga 
kolwangi bona. 

14 Hi le nzako a woneka ka kumi ni munwe, 
kotile ba tsamile za kugeni, a ba tsanwa hi ku 
. vumala kukolwa kabwe, ni kunonoha ka mbilu, 
- hakuba ba nga kolwangi labo ba wa mu wonileko 
na a vukile. 

15 A ku kabwe, Fambani mu ya misabeni yo- 
nkle, mu kanele ivangeli ka tixaka tonkle. 

16 Loyi a nga kolwa a bapitizwa i ta ha- 
nyisa; kani loyi a nga kolwiko i ta koneka. 

17 Laya masingita ma ta ba heleketa. laba ba 
kolwako: hi bito ga mina ba hlongola made- 
moni; ba wulawula hi tirimi tiswa; 

18 Ba ta koma tinyoka; loku ba nwile xilo 
lexi xi dayako xi nga ba bayisi ncumo; ba ta 
beka mandla hehla ka laba ba nga babya, ba ta 
hanya. 

19 Makunu Hosi Jesu, na a wulawulile ka- 
bwe, yi amukelwa le tilweni, ji tsama xineneni 
xa Nungungulu. 

20 Ba huma, ba ya kanela nienn gonkle, 
Hosi yi tira nabo, yi tiyisa mhaka hi ziwoniso zi 
lanzelako. Ameni. 

IVANGELI HI KUTSALA 


HI LUKI. 


Kipimo 1. 


1 Kota lezi banyingi ba ringile ku longisa da- 
ngarileni leto timhaka ti humesileko xikari ka 
hina. 

2 Kota lezi ba # nyikile ka hina, labo ba nga 
wona hi mahlo, ni labo ba nga bakozeli ba mhaka 
ka kusanguleni, 

3 Ku woneka kwatsi ka mina kambe, hi lezi 
nzi kambile kwatsi zonkle za kusanguleni, ku 
tsalela ka wena hi ku lanzisana, Teofilu a fumi- 
leko; 

4 A ku u fela ku tiba xitiyiso xa leti timhaka 
u ti gonzisiweko ha tona. 

5 I wa hi kona masikwini ya Herodi, hosi ya 
Judia, mupristi wo kari, bito gakwe hi Zakaria, 
wa nklawa wa Abia; sati wakwe i wa hi wa 
banhwana ba Aroni, bito gakwe hi Elisabeti. 

6 Ba wa lulamile laba bambiri mahlweni ka 
Nungungulu, bo famba milaweni yonkle ni kula- 
yeni konkle ka Hosi, na ba nga hi na nanzu. 

7 Na ba nga hi na nwana, hakuba Elisabeti a 
wa hi ngonwa, laba bambiri ba wa kosehele. 

8 Makunu lezi a maha ntiro wa mupristi ma- 

hlweni ka Nungungulu, hi kulanzelana ka nklawa 
wakwe, 

9 Hi matsamelo ya ntiro wa mupristi, a hlauli- 
weko hi tihlolo ku engena tempeleni ya Hosi, a 
ku a hise mhamba ya libano. 

10 Xidlemo xonkle xa banhu xi wa kongela 
lahandle hi xikati xa mhamba ya libano. 

11 Makunu ku woneka kakwe ingelosi ya Hosi, 
yi yima hi xineneni xa ganzelo ga mhamba ya 
libano. 

12 Makunu a dzuka Zakaria na a yi wona, 
kucaba ku cikela hehla kakwe. 
= 13 Kani lezi ingelosi yi ku kakwe, U nga cabi, 
Zakaria; hakuba ku zwilwe kukongela ka wena, 
sati wa wena Elisabeti a ta ku belekela mwana; 
u ta cula bito gakwe hi Johani. 

14 U ta maha ni kubuma ni kutii wena ; 
banyingi ba ta nengela hi kuhanyiwa ka yena. 

15 Hakuba i ta maha wahombe mahlweni ka 
Hosi; a i nga ta nwa waini ni byalwa; i ta tala 
hi Moya wo Basi a le nyimbeni ya nyine wa- 
kwe. | 

16 Banyingi i bana ba Israeli 1 ta ba hunzu- 
kisa ka Hosi Nungungulu wabwe. 

17 I ta famba mahlweni kakwe hi moya ni 
ntamo wa Elija, a ku a klerise timbilu ta bararu 
ka banana, ni laba ba nga kolwiko ku famba ku- 
klarihem ka labo lulama, ku longisela Hosi banhu 
ba longileko ka yona. 

18 Makunu Zakaria a ku ka ingelosi, Nzi ta 
tiba lexi hi ku yini? hakuba nzi kosehele mina, 
sati wa mina na yena hi xikosani nguvu. 

19 Ingelosi yi hlamula yi ku kakwe, Hi mina 

Gabireli, loyi a yimako mahlweni ka Nungu- 
ngulu; nzi rumiwile ku ta wula ka wena, ni ku 
ku kanelela timhaka leti nene. 

20 Makunu languta, u ta maha mbebebe, u 
tsanzeka ku wulawula kala gi cikela siku legi 
timhaka leti ti nga ta mahiswako, hakuba a ku 
kolwangi timhaka ta mina, ti nga ta humelela hi 
xikati xa tona. 

21 Banhu ba langutela Zakaria, ba riwuka hi 
ku hlwela kakwe tempeleni. 

22 Na a humele, a tsanzeka ku wula na bona; 
ba tiba ba ku i wonile muwoniso tempeleni: na 
yena a ba kweneta, a tsama a le mbebebe. 

23 Makunu lezi ma hetile masiku ya kukozela 
kakwe, a suka a ya ndlwini yakwe. 

24 Anzako ka masiku laya, Elisabeti, sati wa- 
kwe a teka nyimba; makunu a ti fihla nklanu 
wa tihweti, a ku, 

25 Hi zona lezo Hosi yi mahileko ka mina, 
masikwini yi nga nzi languta ku susa tingana ta 
mina xikari ka banhu. 

26 Makunu hi hweti ya wunklanu ni yinwe 
ingelosi Gabireli yi rumiwa hi Nungungulu ku 
ya mutini wa Galile, wu tibyako Nazareta, 

27 Ka nhwana a wutilweko hi wanuna, bito 
gakwe hi Josefa, wa yindlu ya Davida ; bito ga 
nhwana hi Maria. 

28 Lezi yi engena kakwe, yi ku, Xeweni, wena 
muhaukeliwa, Hosi yi na wena. 

29 Kani yena a dzuka nguvu hi mhaka ley, a 
ehleketa kuxeweta loku ku yini. 

30 Ingelosi yi ku kakwe, U nga cabi, Maria, 
hakuba u kumile uxinji hi Nungungulu. 

31 Languta, u ta xura nyimba, u ta beleka 
nwana, u ta cula bito gakwe Jesu. 

32 I ta maha wahombe yena, i ta culiwa Nwana 
wa Loyi a nga Hehla-hehla: Hosi Nungungulu yi 
ta mu nyika xitsamo xa Davida, dadani wakwe : 

33 1 ta fumela yindlu ya Jakobi hi kala hi 
pinzuka ; mufumo wakwe a wu nga heti. 

34 Maria a ku ka ingelosi, Lexi xi ta maha hi 
ku yini, hi lezi a nzi mu tibi nuna ? 

35 Ingelosi yi hlamula yi ku kakwe, Moya wo; 
Basa wu ta cikela ka wena, ni ntamo wa Loyi a 
nga Hehla-hehla wu ta ku funengeta: hi kwa 
laho lexi xi ta beleka Ai wena xi ta culiwa xi 
basile, Vwana wa Nungungulu. 

86 Makunu languta, Elisabeti makwenu, na 
yena i belekile nwana kukosahaleni kakwe; leyi 
hi hweti ya wunklanu ni yinwe na yena a nga 
tibya ngonwa. 

37 Hakuba a ku na mhaka ya Nungungulu yi 
nga ta vumala ntamo. 

38 Maria a ku, Languta, nanza ga Hosi; a zi 
mahe ka mina kota mhaka ya wena. Makunu 
ingelosi yi suka kakwe. 

39 Maria a suka hi lawo masiku, a haklisa a 
ya tikweni ga zitsunga, mutini wa Judia ; 

40 A engena ndlwini ya Zakaria, a xeweta 
Elisabeti. 

41 Makunu lezi Elisabeti a zwa kulosa ka 
Maria, nwana a tsukumatsukuma nyimbeni ya- 
kwe; Elisabeti a tala hi Moya wo Basa ; 

42 A bahuwa hi gezo gahombe, a ku, Ku 
katekile wena xikari ka bawasati, ku katekile ni 
lixaka la nyimba ya wena. 

43 Xi humelele hi kwihi lexi ka mina, xi ku 
nyine wa Hosi ya nga i tile ka mina? 

44 Hakuba languta, gezo ga kulosa ka wena 
na gi engenile tindlebeni ta mina, mwana a tsu- 
kumatsukuma hi kutsaka nyimbeni ya mina. 

45 Ku katekile yena a kolwako; hakuba ku ta 
maha kuhumeswa ka zilo zi kanelweko hi Hosi 
ka yena. 

46 Maria a ku, Muhefemulo wa mina wu du- 
. misa Hosi, 

47 Ni moya wa mina wu tsakele Nungungulu 
Muhanyisi wa mina. 

48 Hakuba i langutile usiwana ga nanza ga- 
kwe: hakuba languta, ku sangula makunu tixaka 
tonkle ti ta ku nzi katekile. 

49 Hakuba Yena 1 na ntamo i nzi mahele zilo 
zahombe; gi basile bito gakwe. 

50 Uxinji gakwe gi kona ka tixaka ni tixaka 
ka laba ba mu cabako. 

51 I kombetile ntamo hi woko gakwe, 1 hanga- 
lasile laba ba ti kukumukisako kualakanyeni ka 
timbilu tabwe. 

52 I wisile tihosi zitsanweni za tona, a ba kla- 
kusile laba zisiwana. 

53 Laba ba zwako ndlala, a ba xurisile hi zilo 
zo nanziha;. laba ba nga fuma a ba klerisile ba 
vumala. 

541 mu vunetelile Israeli, nanza gakwe, kasi i 
nga ku alakanya uzinji, 

55 Kota i wulawulile ka bararu ba hina, ka 
Abrahama ni lixaka lakwe hi masiku ni masiku. 

56 Maria a sala naye tihweti tinharu, a klelela 
kaya. 

57 Makunu xi heta xikati xa Elisabeti xi ku a 
beleke, a beleka nwana wa wanuna. 

58 Makunu bakelene naye ni maxaka yakwe 
ba zwa ba ku Hosi vi mu mahele uxinji gaho- 
mbe; ba tsaka naye. 

59 Makunu hi siku ga wunklanu ni manharu, 
ba ta ku cekisa xihlangana ; ngo ba xi culile hi 
bito ga Zakaria, dadani wakwe. 

60 Kasi nyine wakwe a hlamula a ku, Kokwi- 
hi: kani lezi i ta culiwa Johani. 

61 Ba ku kakwe, A ku na munhu wa xaka ga 
wena loyi a nga tibya hi bito legi. 

62 Makunu ba mu kweneta raru wa yena, ba 
ku a mu ranza ku culiwa mani. 

63 A kombela xibyana xa kutsala a tsala, 
a ku, Bito gakwe hi Johani. Ba riwuka 
bonkle. 

64 Nomu wakwe wu vululeka lukuluku, lirimi 
lakwe li klakleka, a wulawula a kesela Nungu- 
ngulu. 

65 Kucaba ku ta ka laba bonkle ba nga aka 
nabo : leti timhaka tonkle ti zwala tikweni go- 
nkle ga zitsunga za Judia. 

66 Bonkle ba zwako ba ti hlayisa timbilwini 
tabwe, ba ku, Nwana loyi i ta maha yini? Ha- 
kuba canja ga Hosi gi wa hi naye. 

67 Makunu Zakaria, dadani wakwe, a tala hi 
Moya wo Basa, a kanela, a ku, 

68 A ku kesiwe Hosi, Nungungulu wa Israeli; 
hakuba yi enzile banhu bakwe, yi ba rihela, 

69 Yi hi vuzele mhonzo ya kuhanyisa ndiwini 
ya Davida, nanza gakwe, 

70 Kota lezi a kanelako hi nomu wa baprofeti 

labo saseka bakwe, laba ba nga maha kona kusa- 
nguleni ka misaba, 

71 Kuhanyisa balaleni ba hina, ni canjeni ga 
bona bonkle ba hi bengako; 

72 Hi ku mahela uzinji ka bararu ba hina, ni 
ku alakanya xinakulobye xakwe lexo saseka ; 

73 Xihlambanyo lexo a nga hlambanya ka 
Abrahama dadani wa hina, 

74 Ku nyika ka hina a ku hi klaklilwe canjeni 
ga balala ba hina, hi yi kozela hi ku kala kucaba, 

75 Hi kubaseni ni kululama mahlweni kakwe 
masiku yonkle ya hina. 

76 Na wena, nwana, u ta bitwa muprofeti wa 
Loyi a nga Hehla-hehla; hakuba u ta rangela 
mahlweni ka Hosi ku longisa tindlela takwe ; 

77 Ku nyika kutiba ka kuhanyisa ka banhu 
bakwe hi kutsikiswa ka zonho zabwe, 

18 Hi kwa laho ka uxinji ga Nungungulu wa 
hina, legi gi nga ta hi enza hi gona kuca ka le 
hehla, 

79 Ku woninga laba ba nga tsama munyameni 
ni nzutini wa lifu; ku fambisa mikonzo ya hina 
ndleleni ya kutsaka. 

80 Makunu nwana a kula, a tiya hi ntamo mo- 
yeni; a tsama manangeni ku kala ku cikela siku 
ga kuhumelela kakwe ka Israeli. 


Kipimo 2. 


1 Makunu ku mahisile masikwini lawo kuka- 
nela ku humele ka Kesari Augusto a ku ku tsa- 
liwa matiko yonkle. 

2 Loku kutsaliwa loko ku rangako ku mahiwa 
lezi Kurenio hi wa nganakana ya Siria. 

3 Ba ya bonkle ku tsaliwa, munwe na munwani 
mutini wakwe. 

4 Na yena Josefa a suka Galile, a huma mu- 
tini wa Nazareta, a ya Judia, mutini wa Davida, 
lowo wu tibya Betlehema, hakuba i wa hi se ka 
yindlu ni xaka ga Davida; 

5 A ku a tsaliwe zinwe na Maria, loyi a teki- 
Mera hi yena, a nga hi ni nyimba. 

6 Kota lezi ba wa hi kona, ma heta masiku ya 
kubeleka kakwe. 

7 Wa tiula nwanana wakwe; a mu petsela hi 
dzowo, a mu eklelisa xigowolweni, hakuba a gi 
nga hi utsamo kabwe ndlwini ya bapfumba. 

8 Ba wa hi kona barisi tikweni lego, ba eklele 
nhobeni, ba labelela nklambi wa bona ni usiku. 

9 Ingelosi ya Hosi yi ta yi yima nabo, wuhosi 
ga Hosi gi hatima hehla kabwe: ba caba nguvu. 

10 Ingelosi yi ku kabwe, Mu nga cabi; hakuba 
langutani, Nzi neha ka nwina timhaka to tsaka 
tahombe leti ti ta maha ka banhu bonkle: 

11 Hakuba i hanyilwe ka nwina nyamukla, 
mutini wa Davida, Muhanyisi, Hi Kristu Hosi. 

12 Lexi xi ta maha xikombiso ka nwina, mu 
ta kuma xihlangana xi petselwe hi dzowo, xi 
eklele xigowolweni. 

13 Ku wa hi kona lukuluku ni meci zinyi- 
ngi za bandla ga le tilweni, zi dzunza Nungu- 
ngulu, zi ku, 

14 A ku mahe wuhosi ka Nungungulu a nga 
hehla-hehla, ni misabeni kurula ka banhu laba ba 
nga ni matsenya. 

15 Makunu lezi tingelosi ti enzile kabwe ti ya 
le tilweni, barisi ba wulawulana, ba ku, A hi 

yeni Betlehema, hi ya wona lexi xi mahileko 
kona, lexı Hosi yi nga hi tibisa xona. 

16 Makunu ba haklisa ba. ya, ba kuma Ma- 
ria ni Josefa, ni xihlangana xi eklele xigowo- 
lweni. 

17 Na ba wonile, ba kanela mhaka leyi yi nga 
wulawulilweko ka bona hi nwanana loyi. 

18 Bonkle ba nga zwa ba hlamala hi leti ti- 
mhaka ti nga wuliwa kabwe hi barisi. 

19 Kani lezi Maria a hlayisa timhaka leti to- 
nkle a ti alakanya mbilwini yakwe. 

20 Makunu barisi ba klela, ba mu dumisa Nu- 
ngungulu, ba mu dzunza hi kwa laho ka zonkle 
ba zi zwileko ni ba zi wonileko, kota lezi ku nga 
wulawulilwe kabwe. 

21 Lezi nklanu wa masiku ni manharu ma he- 
tile ku mu ceka, bito gakwe gi culiwa hi Jesu, 
lego gi nga cula hi ingelosi ka gona, a nga si xu- 
riswa nyimbeni. 

22 Makunu na ma hetile masiku ya kuhlazeka 
kabwe kota nao wa Mosi, ba mu p J eruselema, 
ku ya mu kombisa ka Hosi, 

23 Ku kota lezi ku tsaliweko naweni wa Hosi 
a ku, bonkle bawanuna ba nga hi bamatiwula, 
ba ta tibya ba basilweko hi Hosi, 

24 Ku nyikela nyikelo wo kwatsi lowo wu 
wulilweko naweni wa Hosi a ku, Matuba mambiri, 
kumbe mavinyani mambiri. 

25 Languta, i wa hi kona munhu Jeruselema, 
bito gakwe hi Simeoni; makunu munhu loyi i 
lulamile, a dzunza Nungungulu, a langutela ku- 
cabelela ka Israeli: ni Moya wo Basa wu wa hi 


kakwe. 

26 Ku wonekiselwe kakwe hi Moya wo Basa, 
a ku a 1 nga ta wona lifu, a nga si wona Kristu 
wa Hosi. 

27 A ta tempeleni hi Moya: lezi bakulukumba 
ba engenisile nwanana Jesu, ba ku ba mu ma- 
hela kota mahanyela ya nao, 

28 Makunu a mu angatela, a kesa Nungu- 
ngulu, a ku, 

29 Hosi, makunu a ku enzise nanza ga wena 
hi kutsaka, kota mhaka ya wena; 

30 Hakuba mahlo ya mina ma wonile kuha- 
nyisa ka wena, 

31 Loku u ku longisileko mahlweni ka banhu 
bonkle, 

32 Kuwonekela ku woninga bamatiko, ni ukosi 
va banhu ba wena ba Israeli. 

33 Raru wakwe ni nyine ba hlamala hi zilo 
lezi zi wuliwako ka yena. 

34 Makunu Simeoni a ba katekisa, a ku ka 
Maria nyine wakwe, Languta, nwana loyi, i yi- 
miselwe kukungumula ni kuvuka ka banyingi ba 
Israeli, ni ku maha xikombiso lexi xi nga ta ka- 
netwa ; 

85 Na wena, klari gi ta klaba gi. tsemakanya 
muhefemulo wa wena, a ku kasi ku humelela 
miehleketo ya timbilu tinyingi. 

36 Makunu i wa hi kona Ana, muprofeti wa 
wasati, nhanyana wa Fanueli, wa lixaka la Aseri, 
i kosehele nguvu, a tsama ni nuna nklanu wa 
malembe ni malembe mambiri anzako ka kute- 
kiwa kakwe, 

37 I wa hi ni noni nklanu wa makumi ya ma- 
lembe ni makumi manharu ya inalembe ni mune, 

loyi a nga sukangi tempeleni, a koza hi kuyila 
ni kukongela usiku ni hlikani. 

38 Na yena a cikela hi lexo xikati, a kesela 
Nungungulu, a wulawula kakwe ka bona bonkle 
laba ba wa langutela kurihiwa ka Jeruselema. 

39 Makunu na ba hetile zonkle zo kwatsi nao 
wa Hosi, ba klelela Galile, mutini wabwe Naza- 
reta. 

40 Makunu nwana a kula, a tiya hi ntamo, a 
tala hi wuklari, ni kurula ka Nungungulu ku 
tsama hehla kakwe. 

41 Bakulukumba bakwe ba ya Jeruselema hi 
malembe yonkle mubuzweni wa pasika. 

42 Lezi i nawo malembe ya kumi ni mambiri, 
ba kanziya kota matsamelo ya mubuzo ; 

43 Lezi ba hetile masiku, ni kukleleleni se 
kabwe, Jesu mufana a sala anzako le Jeruselema; 
ni bakulukumba bakwe a ba zi tibangı. 

44 Kani lezi ba ehleketa ba ku i wa hi kona le 
nklaweni, ba famba mpfuka wa siku ginwe; ba 
mu labela xikari ka masaka yabwe ni xikari ka 
laba ba nga tibana na bona: 

45 Makunu lezi ba nga mu kumi, ba klelela 
Jeruselema, ba ya mu laba. 

46 Makunu anzako ka masiku manharu ba mu 
kuma tempeleni, a tsama xikari ka bagonzisi, a 
ba ingisa, a ba wutisa. 

47 Bonkle ba nga mu ingisa, ba hlamala hi 
kuklariha kakwe ni kuhlamula kakwe. 

48 Lezi ba mu wona, ba hlamala; nyine wa- 
kwe a ku kakwe, Nwananga, Hi yini u mahileko 
lezo ka hina? Languta, raru wa wena na mina 
hi ku laba hi kombo. 

49 A ku kabwe, mu nzi labela hi yini? A mu 
zi tibi mu ku nzi fanela ku tirela Dadani ke? 

50 Makunu a ba ingisangi mhaka leyi a yi 
wulawulako kabwe. 

51 A ngirimela nabo, a cikela Nazareta; a ba 
ingisa. Nyine wakwe a hlayisa ei timhaka 
tonkle mbilwini ya yena. 

52 Jesu a hunza kuklariheni, ni kukula, ni 
kuranzwa mahlweni ka Nungungulu ni banhu. 


Vipimo 3. 


1 Makunu hi lembe ga kumi ni nklanu wa 
kufuma ka Tiberi Kesari, Pontio Pilatu hi ngana- 
kana ya Judia, Herodi hi nganakana ya Galile, 
Filipu makabye wakwe hi nganakana ya Ituria 
ni tiko ga Trakoniti, ni Lusanio nganakana ya 
Abilene, 

2 Wupristini wahombe wa Anasi ni Kaiafasi, 
ku cikela mhaka ya Nungungulu ka Johani nwa- 
na wa Zakaria le manangeni. 

3 A ta maklelweni yonkle ya se Jordani, wo 
kanela kubapatiza ka kuhunzuluka hi kutsetse- 
lelwa zonho ; 

4 Kota lezi ku tsaliweko dangarileni ga timha- 
ka ta Isaya muprofeti, a ku, Gezo ga loyi a bahu- 
wako manangeni a ku, Longisani ndlela ya Hosi, 
lulametani tindlela takwe. 

5 Minzelelo yonkle yi ta tatisa, ni zitsunga 
zonkle ni zitsungana zi ta wiswa; ni magombo 
ma ta lulametwa, ni tindlela ta magomogoma ti 
ta ecetelwa ; 

6 Banhu bonkle ba ta wona kuhanyisa. ka 
Nungungulu. 

7 Makunu a ku ka zidlemo lezi zi nga humela 
ku bapatizwa hi yena, Lixaka la mapiri, hi mani 
a nga mu kunguhisa ku cabela kulo gi tako? 

8 Humesani mihanzu yi fanele kuhunzuluka, 
mu nga sanguli ku wula xikari ka nwina, Hi na 
Abrahama dadani wa hina; hakuba nzi ku ka` 
nwina, Nungungulu wa tiba ku vuxela Abrahama 
banana hi maribye laya. 

9 Kasi makunu xihloka xi bekiwe mitswini ya 
tisinya: tisinya tonkle leti ti nga traliko mihanzu 
yo nanziha, ti ta tsemiwa, ti hoxiwe nzilweni. 

10 Makunu banhu banyingi ba mu wutisa, ba 
ku, Hi fela ku maha yini ? 

11 A hlamula a ku kabwe, Loyi a nga ni ti- 
nguwo timbiri, a ku abele loyi a vumalako, ni 
loyi a nga ni za kuga a ku mahe lezo. 

12 Ku cikela ni bahlengisi ku bapatizwa, ba 
ku kakwe, Mugonzisi, hi ta maha yini? 

13 A ku kabwe, Mu nga teki hi ku wukla xilo 
xi klurisako lexi xi layisiweko nwina. 

14 Ni banyakasani ba mu wutisa, ba ku, Na 
hina, hi ta maha yini? A ku kabwe, Mu nga 
wukli munhu ncumo, mu nga kecari munhu hi 
ku hembela, kolwani hı hakelo ya nwina. 

15 Banhu ba ha langutela, bonkle ba ehleketa 
timbilwini tabwe hi Johani, ba ku kumbe hi yena 
Kristu; 

16 Johani a hlamula, a ku ka bona bonkle, 
Mina zinene nzi mu bapatiza hi mati; kani lezi 
wa ta loyi a nga ni ntamo wahombe wa nzi klu- 
la, a nzi faneli ku klakla tingoti ta zilato zakwe : 
yena i ta mu bapatiza hi Moya wo Basa ni 
nzilo. 

17 Lihlela lakwe li kona canjeni gakwe, ku 
herisisa mabele ya yena, a hlengeletela wona ma- 
gombeni yakwe; kani lezi i ta hisela muhungu hi 
nzilo wu nga timekiko. 

18 Hi tinwani timhaka to tala a ti kanela ba- 
nhwini, a ba kunguhisa. 

19 Kani lezi Herodi nganakana, na a tsanwilwe 
hi yena hi kwa laho ka Herodia sati wa maka- 
bye wakwe, ni hi kwa laho ka zilo zonkle zo biha 
lezi a zi mahileko Herodi, 

20 A. engetela ni lexi hehla ka zinwani zonkle, 
a mu valela Johani le kotsweni. 

21 Makunu lezi ba bapatizwe banhu bonkle, na 
yena Jesu a bapatizwe, a ha kongela, ku vulu- 
liwa tilo, 

22 Ni Moya wo Basa wu cika hehla kakwe hi 
xiyimo xa miri, wo kwatsi tuba, ni gezo gi ta gi 
huma tilweni, gi ku, Wena hi Nwana wa mina a 
ranziwako, nzi tsakisako hi wena. 

23 Na yena Jesu, lezi a sangula ku gonzisa, i 
wa hi na malembe ma laba ku maha makumi 
manharu, hi wa, kota ku fembelwa, nwana wa 
Josefa, wa Heli, 

24 Wa Matati, wa Levi, wa Melki, wa Janai, 
wa Josefa, 

25 Wa Matatiasi, wa Amosi, wa Naumi, wa Esli, 
wa Nagai, 

26 Wa Maati, wa Matatiasi, wa Semei, wa Jo- 
seki, wa Joda, 

27 Wa Joana, wa Resa, wa Zorobabeli, wa Sa- 
latieli, wa Neri, 

28 Wa Melki, wa Adi, wa Kosami, wa Elma- 
dami, wa Eri, 

29 Wa Jesu, wa Eliezeri, wa Jorimi, wa Matati, 
wa Levi, | 

30 Wa Simeoni, wa Juda, wa Josefa, wa Jo- 
nami, wa Eliakimi, 

31 Wa Melea, wa Menani, wa Matata, wa Na- 
tani, wa Davida, 

32 Wa Jesi, wa Jobedi, wa Boazi, wa Sali, wa 
Nasoni, 

33 Wa Adimeni, wa Arani, wa Hesroni, wa 
Faresi, wa Juda, 

34 Wa Jakobi, wa Isaka, wa Abia DaT, wa 
Tara, wa Nakora, 

35 Wa Seruki, wa Ragau, wa Faleki, wa Eberi, 
wa Sali, 

36 Wa Kenani, wa Anfaxadi. wa Xemi, wa 
Noa, wa Lameki, 

. 37 Wa Matusala, wa Enoki, wa Jaredi, wa Ma- 
leleli, wa Kenani, 

38 Wa Enosi, wa Seti, wa Adamu, wa Nungu- 
ngulu. 
l Vipimo 4. 

1 Jesu, i tele hi Moya wo Basa, a klela Jordani, 
a yisiwa hi Moya manangeni hi mune wa ma- 
kumi ya masiku, 

2 A ringiwa hi Satani. A nga gangi ncumo 
hi masiku lawo; na ma hetile, a zwa ndlala. 

3 Satani a ku kakwe, Loku u Vwana wa Nu- 
ngungulu, laya ribye legi a gi mahe xibaba. 

4 Jesu a hlamula ka yena, Ku tsaliwe a ku, 
Munhu a i nga ta'hanya hi xibaba ntsena. 

5 A mu yisa le hehla, a mu kombeta mifumo 
yonkle ya inisaba hi xikatanyana. 

6 Satani a ku kakwe, Nzi ta ku nyika lowu 
ntamo wonkle ni wuhosi ga yona: hakuba wu 
nyikelwe ka mina; ni ka loyi nzi ranzako ku mu 
nyika yona, nzi nga mu nyika. 

7 Hi kwa laho loku u dzunza mahlweni ka 
mina, zonkle zi ta maha za wena. 

8 Jesu a hlamula a ku kakwe, Ku tsaliwe a ku, 
U ta dzunza Hosi Nungungulu wa wena, u mu 
koza yena ntsena. 

9 A mu yisa se ka Jeruselema, a mu beka xi- 
xungweni xa tempeli, a ku kakwe, Loku u hi 
Nwana wa Nungungulu, ti hoxe hasi ka laha. 

10 Hakuba ku tsaliwe a ku, I ta laya tingelosi 
takwe hi wena, ti ku hlayise, 

11 Ni mandleni ya tona ti ta ku klakusela, 
sine u kungubanyeka konzo wa wena ribyeni. 

12 Jesu a hlamula a ku kakwe, Ku wulawuli- 
lwe a ku, U nga ringi Hosi, Nungungulu wa 
wena. 

13 Satani lezi a hetile kuringa konkle, a mu 
siya xikati. 

14 Makunu Jesu a klela hi ntamo wa Moya a 
ya Galile: wudumo wakwe wu zwele tikweni 
gonkle gi nga kona. 

15 A gonzisa masinagogeni yabwe, a dumiswa 
hi banhu bonkle. 

16 Makunu a ta Nazareta, laha i wa wundli- 
weko kona: a engena sinagogeni, kota matsamelo 
yakwe, hi siku ga Sabado,. a suka a yima ku 
gonza. 

17 Ku nyikiwa kakwe dangarila ga muprofeti 
Isaya. A klamusa dangarila, a kuma utsamo 
kwa laho ku tsaliweko a ku, 

18 Moya wa Hosi wu le hehla ka mina, hakuba 
yi nzi tolile ku kanela timhaka to saseka ka zi- 
siwana: yi nzi rumile ku kanela kuklakliwa ka 
labo ba komilweko, ni ku hanyanyisa zikumu, ku 
klakla labo ba xanisilweko, 

19 Ku kanela lembe ginene ga Hosi. 

20 A petsa dangarila a gi klerisela ka nanza, a 
tsama. Ba mu langutisisa bonkle ba nga hi kona 
sinagogeni. 

21 A sangula a ku kabwe, Nyamukla ku tati- 
sekile kutsala loku tindlebeni ta nwina. 

22 Bonkle ba mu tiyisa, ba riwuka hi timhaka 
tinene ti nga huma nonwini wakwe: makunu ba 
ku, Loyi a nga hi nwana wa Josefa ke? 

23 A ku kabwe, Futsi mu ta wulawula ka 
mina mufananiso lowu, Nanga, ti hanyise: lezi 
zonkle hi zi zwileko zi nga mahiwe le Kaperna- 
ume, maha ni laha tikweni ga wena. 

24 A ku, Zinene nzi ku ka nwina, A ku na 
muprofeti loyi i i dzunzileko tikweni gakwe. 

25 Kani lezi zinene nzi ku ka nwina, Ku 
wa hi kona ka Israeli tinom titele masikwini 
ya Elija, lezi gi nga valeka tilo malembe ma- 
nharu ni nklanu wa tihweti ni hweti yinwe, 
lezi yi wa hi kona ndlala yahombe tikweni 
gonkle ; 

26 Elija a nga rumelwangi ka munwe wa 
bona, kani lezi ka Sarefati, tikweni ga Sidoni, ka 
wasati loyi a nga hi-noni ntsena. 

27 Ku wa hi kona tihlokonho tinyingi ka Isra- 
eli masikwini ya Elixa muprofeti, a ku nga hla- 
ziswangi na munwe wa bona, sine Namana wa 
Siria ntsena. 

28 Ba tala hi kulo bonkle ba se sinagogeni, na 
ba zwile zilo lezi ; 

29 Ba suka, ba mu hlongolela lahandle ka muti, 
ba mu yisa ntsurini wa xitsunga, laha muti wa- 
bwe wu akilweko hehla ka wona, ba ku ba mu 
hoxa lahasi. 

m Kani yena wo tsemakanya xikari kabwe a 
suka. 

31 A relela Kapernaume, muti wa Galile. A 
ba gonzisa hi siku ga Sabado. . 

32 Ba hlamala hi kugonzisa kakwe; hakuba 
mhaka yakwe yi wa hi ni ntamo. 

33 Ku wa hi kona sinagogeni munhu loyi a 
nga ni moya wa demoni go biha, a maha huwa 
yahombe, 

34 Hae! hi na yini na wena, Jesu wa Nazareta ? 
u tile ku hi mbetisa ke? Nzi ku tiba nzi kn hi 
wena mani, wa ku Basa wa Nungungulu. 

35 Jesu a mu tsanwa, a ku, Miyela, u hume ka 
yena. Demoni gi mu hoxa lahasi xikari, gi huma 
kakwe, gi nga si mu bayisa. 

36 Kuhlamala ku ta hehla ka bonkle, ba wula- 
wulana, ba ku, Yo yiniyini mhaka leyi? hi lezi 
a laya mimoya yo biha hi kugisa hi ntamo, yi 
huma. 

37 Ku zwala wudumo gakwe matsanweni yo- 
nkle ya tiko gi nga kona. 

38 A suka sinagogeni, a engena ndlwini ya Ñi- 
moni. Mukokati wa Simoni i wa hi na kukuku- 
mbala kahombe ; ba mu kongelela kakwe. 

39 A yima hehla kakwe, a beleta kukukumbala, 
ku mu tsika; lukuluku a suka, a ba kozela. 

40 Na gi ha pela gambo, bonkle ba nga na liba 

ba babyako hi mitungu yinyingi ba ba tisa ka- 
kwe; a beka mandla hehla ka bona bonkle, a ba 
hanyisa. 

41 Mademoni ma huma ka banyingi, ma ba- 
huwa ma ku, Wena u Vwana wa Nungungulu. 
Wa ku ma tsanwa, a ma tsimbetela ku wula- 
wula ; hakuba ma mu tiba ma ku hi yena Kri- 
stu. 

42 Na ku'cile, a huma a ya utsanweni ga xi- 
wunza: zidlemo zi mu laba, zi ta kakwe, zi mu 
hlwelisa zi ku a nga suki ka zona. 

43 A ku ka zona, Nzi fanela ku kanela ivangeli 
ya mufumo wa Nungungulu ni ka yinwani miti; 
hakuba hi kwa laho nzi rumilweko. 

44 I wa kanela masinagogeni ya Judia. 


XIPIMO 5. 


1 Makunu lezi banhu ba mu kamanyeta ku 
Me mhaka ya Nungungulu, a yima se tiveni 
ga Genesareta. 

2 A wona tingalaba timbiri ti nga cekama se 

nongeni wa tiva; kani lezi badembi ba humele 
ka tona, ba hlaza tikoka tabwe. 
3 A engena ka yinwe ngalaba, leyi hi ya Si- 
moni, a mu wutisa a ku a yi nikinye kutsongwa- 
nyani misabeni. Makunu a tsama ngalabeni, a 
gonzisa banhu. 

4 Lezi a hetile ku wulawula, a ku ka Simoni, 
Nikinyela zizibeni, mu hoxe tikoka ta nwina, mu 
dembele. 

5 Simoni a hlamula a ku, Hosi, hi tirile usiku 
gonkle, a hi dembelangi ncumo: kani lezi hi 
mhaka ya wena nzi ta hoxa tikoka. 

6 Na ba mahile lexi, ba koma xidlemo xahombe 
xa zidlhuwani; tikoka tabwe ti wa hanzuka. 

7 Makunu ba kweneta banakulobye babwe ba 
le ngalabeni yinwani, ba ku ba ta ba vunetela. 
Ba ta, ba tata tingalaba timbiri, kasi lezi ti sa- 
ngula ku wela. 

8 Kani lezi Simoni Petro lezi a wona leri, a ti 
wisa madzolweni ya Jesu, a ku, Suka ka mina; 
hakuba nzi munhu wa ku onha, Hosi. 

9 Hakuba a hlamala yena, ni labo bonkle ba 
nga hi. naye, hi ku koma ka zidluwani lezi ba nga 
ringela. 

10 Ba maha lezo na bona Jakobi ni Johani, 
bana ba Zebedi, labo ba nga hi banakulobye ba 
Simoni. Jesu a ku ka Simoni, U nga cabi; ku 
sangula makunu u ta koma banhu. 

11 Lezi ba cekamisile tingalaba tabwe, ba siya 
zilo zonkle; ba mu lanzela. 

12 Makunu, lezi 1 le mutini wo kari, languta, 
munhu a bayisa nguvu hi nkatankulu; na a wona 
Jesu, a wa hi ngohe yakwe, a mu kongela, a ku, 
Hosi, loku u ranza, u nga nzi hlaza. 

13 A nauluta canja gakwe, a mu kumba, a ku, 
Nza zi ranza; hlazeka. Lukuluku nkatankulu 
yi suka kakwe. 

14 A mu laya a ku a nga byeli munhu; kani 
lezi famba, u ti wonise ka mupristi, u nyikele hi 
kuhlaziwa ka wena kota a nga laya Mosi, ku 
mahe wumbuni ka bona. 

15 Kani lezi mhaka yakwe yi zwala kahombe; 
banhu banyingi ba hlengeletana ku mu zwa, ni 
ku hanyisa ka mitungu yabwe. 

16 Kani yena a enza a ya ziwunzeni, a kongela. 

17 Mukunu hi ginwe ga lawo masiku, a ha go- 
nzisa; ba wa tsamile kona Ba-Farisi ni bagonzisi 
ba nao, laba ba humako mitini yonkle ya Galile 
ni Judia ni Jeruselema: ni ntamo wa Hosi wu hi 
kona naye ku holisa. 

18 Languta, banhu ba rwala munhu hi sango, 
loyi hi xikurubu, ba laba ku mu engenisa, ni ku 
mu beka mahlweni kakwe. 

19 A ba kumangi ndlela ya ku mu engenisa 
hi kwa laho ka banhu, ba kanziya hehla ka 
lwangwa, ba mu cisa hi titeya zinwe ni sango 
gakwe laha xikari ka banhu mahlweni ka 
Jesu. 

20 Na a wona kukolwa kabwe, a ku, Wanuna, 
zonho za wena zi tsetselelwe. 

21 Makunu batsali ni Ba-Farisi ba sangula ku 
ehleketa, ba ku, Hi mani loyi a wulawulako zi- 
lala? Hi mani a nga tsetselelako zonho, loku a 
nga hi Nungungulu yece ? 

22 Kani lezi Jesu a yi tiba miehleketo yabwe, 
a hlamula a ku kabwe, Mu ehleketa yini timbi- 
lwini ta nwina ? 

23 Ku yini ku hehukako, ku wula, Zonho za 
wena zi tsetselelwe; kumbe ku wula, Suka u fa- 
mba ke? 

24 Kani lezi mu fela ku tiba mu ku Vwana wa 
munhu i na ntamo misabeni ku tsetselela zonho, 
a ku ka xikurubu, Nzi ku ka wena, Suka, u teka 
sango ga wena, u ya ndlwini ya wena. 

25 Makunu a haklisa a suka mahlweni kabwe, 
a teka lego a nga eklela ka gona, a ya ndiwini 
yakwe, a dumisa Nungungulu. 

26 Makunu ba hlamala bonkle, ba mu dumisa 

Nungungulu; ba caba nguvu, ba ku, Hi wonile 
masingita nyamukla. 

27 Anzako ka zilo lezi a huma, a wona muhle- 
ngisi, bito gakwe Levi, wo tsama utsanweni go 
lubisa, a ku kakwe, Nzi lanze. 

28 A siya zonkle, a suka, a mu lanza. 

29 Levi a mu mahela mubuzo wahombe ndlwini 
yakwe; makunu ba wa hi kona banhu bo tala 
bahlengisi ni banwani ba wa tsamileko nabo za 
kugeni. 

30 Ba-Farisi ni batsali ba klokola ka bapizani 
bakwe, ba ku, Hi yini mu gako mu nwako na 
bahlengisi ni baonhi ? 

31 Jesu a hlamula a ku kabwe, Labo ba 
nga ni utomi a ba labi nanga, kani labo ba 
babyako. 

32 A nzi tangi ku bita bolulama, kani lezi ba- 
onhi hi kuhunzulukeni. 

33 Ba ku kakwe, Bapizani ba Johani ba yila 
zoga zinyingi, ba maha kukongela, lezo ni laba ba 
le Ba-Farisi; kani lezi laba ba wena ba ga, ba 
nwa. 

34 Jesu a ku kabwe, Mu kota ku ba maha ba- 
nakulobye ba mukonwana ba yila, loku muko- 
nwana a ha hi na bona ke? 

35 Kani lezi masiku ma ta ta; lezi mukonwana 
1 ta susiwa kabwe makunu ba ta yila hi lawo 
masiku. 

36 A engeta a kanela mufananiso kabwe, a 
ku; A ku na munhu a hanzulako xitiba xiswa 
nguwini yiswa a xi rungela nguwini yo hlakala ; 
kumbe i ta hanzula yiswa, ni xitiba xiswa xi nga 
vumelani ni yo hlakala. 

37 A ku na munhu a cela waini giswa mikwa- 
meni ya kale; kumbe waini giswa gi ta boza 
N gi halaka, ni mikwama yi onhe- 

ele. 

38 Kani lezi waini giswa gi celiwa mikwameni 
yiswa. 

39 A ku na munhu na a nwileko wamm ga 
kale a gi ranza giswa: hakuba a ku, "a na- 
nziha ga kale. 


NIPIMO 6. 


1 Makunu ku mahisile hi Sabado, wa ku tse- 
makanya masinwini, bapizani bakwe ba kola 
mabele, ba ga, ba yi hloswa mandleni ya bona. 

2 Kani lezi bo kari ba Ba-Farisi ba ku, Hı 
yini mu mahelako lexi xi nga faneliko ku mahiwa 
hi Sabado ke? 

3 Jesu a hlamula a ku kabwe, A imu gonzangi 
lexi xi nga mahiwa hi Davida, na a zwile ndlala, 
yena, nabn ba nga hi naye? 

4 Kasi a engena ndiwini ya Nungungulu, a 
teka zibaba za kubekelwa, a ga, a ha ni laba ba 
nga hi naye; zi nga faneliko ku giwa kt munhu, 
sine bapristi ntsena ? 

5 A ku kabwe, Nwana wa munhu hi Hosi ya 
Sabado. 

6 Makunu hi ginwani Sabado, a engena sina- 
gogeni, a gonzisa: i wa hi kona munhu, ni canja 
gakwe ga xinene gi lameleko. 

7 Batsali ni Ba-Farisi ba mu langutela, loku 1 
ta hanyisa hi Sabado; kasi ba kuma nanzu ba 

nga mu kecara ha wona. 
8 Kani yena a yi tiba miehleketo yabwe, a ku 

ka munhu loye a nga ni canja go lamala, Suka, 
u yime laha xikarı. Makunu a suka a yima. 

9 Jesu a ku kabwe, Nzi ta mu wutisa, ZI fa- 
nela ku maha zinene hi Sabado ke? kumbe ku 
maha zobiha, ku hanyisa munhu, kumbe ku mu 
daya ke? 

10 A ba cuwukela bonkle, a ku kakwe, Nau- 
luta canga ga wena. A maha lezo. Makunu 

canja gakwe gi holiswa. 

11 Kani lezi ba tala hi kukariha; ba wulawu- 
lana zinwe lexi ba nga ta xi maha ka Jesu. 

12 Makunu hi masiku lawo, a huma a ya xi- 
tsungeni ku kongela; i wa hi kona usiku gonkle 
kukongeleni ka Nungungulu. 

13 Na ku cile, a bitana bapizani bakwe, a la- 
nga ka bona ba kumi ni bambiri, a ba culako a 
ku bapostoli ; 

14 Simoni, a mu cula bito gi tibya Petro, ni 
Andru makabye wakwe, ni Jakobi ni Johani, ni 
Filipu ni Bartolome, 

15 Mateu ni Tomasi, Jakobi wa Alfeu ni Si- 
moni 1 tibya Zeloti, 

16 Ni Juda wa Jakobi, ni Judasi Iskarioti, loye 
a nga hi xibilibili ; 

17 A ngirimela nabo, a yima utsanweni ga 
pama, ni bapizani bakwe ba ku tala, ni xidlemo 
xahombe xa banhu ba humako ka Judia gonkle 
ni Jeruselema ni tikweni ga Tire ni Sidoni hi se 
ka bimbi, 

18 Ba tako ku mu ingisa, ni ku hanyisa ka 
mitungu yabwe; na bona ba nga xaniswa hi ml- 
moya yo biha ba hanyisa. 

19 Banhu bonkle ba laba ku mu kumba; ha- 

kuba ntamo wu huma ka yena, wu ba hanyisa 
bonkle. 

20 A langutela bapizani bakwe, a ku, Mu kate- 
kile nwina zisiwana; hakuba mufumo wa Nu- 
ngungulu wu hi wa nwina. | 

21 Mu katekile nwina mu zwako ndlala ma- 
kunu; hakuba mu ta xuriswa. Mu katekile 
nwina mu rilako makunu ; hakuba mu ta hleka. 

22 Mu katekile nwina, loku banhu ba mu 
benga, ni ba mu abanyisa ka bona, ba mu ruka- 
tela, ba gi hoxa bito ga nwina kota kubiha, hi 
kwa laho ka Nwana wa munhu. 

23 Tsakani hi lego siku, mu klula At kubuma; 
hakuba langutani, ncacazelo wa nwina wahombe 
le tilweni; hakuba bakulukumba babwe ba lo 
maha lezo ka baprofeti. 

24 Kani lezi ku ta maha kombo ka nwina mu 
fumileko! hakuba mu amukele kuhlakana ka 
nwina. 

25 Ku ta maha kombo ka nwina mu xurileko 
makunu! hakuba mu ta zwa ndlala. Ku ta 
maha kombo ka nwina, mu hlekako makunu ! 
hakuba mu ta hlumula, mu rila. 

26 Kombo ka nwina, loku 'banhu bonkle ba 
wulawula kwatsi ka nwina! hakuba bakuluku- 
mba bakwe ba lo maha lezo ka baprofeti ba ma- 
wunwa. 

27 Kani lezi nzi ka ku nwina mu zwako, Ra- 
nzani balala ba nwina, mu mahe kwatsi ka labo 
ba mu bengako, 

28 Mu katekise labo ba mu rukatelako, mu ba 
kongelele labo ba nga mu komiko kwatsi. 

29 Loyi a ku pakatako rama ginwe, mu nyikele 

ni ginwani; ni loyi a tekako nguwo ya wena,u 
nga mu beleteli ni bagi ga wena. 

30 Mu he loyi a kombelako ka wena; ni ka 
loyi a tekako za wena u nga engeti u zi wutise. 

31 Kota lezi mu ranzako mu ku banhu ba 
nga maha ka nwina, mahani lezo ka bona. 

32 Loku mu ranza labo ba mu ranzako, mu na 
ni kukesiwa ko yini? hakuba ni baonhi ba ra- 
nza labo ba ba ranzako. 

33 Loku mu koma kwatsi labo ba mu komako 
kwatsi, mu na ni kukesiwa ko yini? ni baonhi 
ba maha lezo. 

34 Loku mu lomba kabwe mu tsumbako ku 
amukela ka bona, mu na ni kukesiwa ko yini? 
ni baonhi ba lomba ka baonhi, ba ku ba nga ku 
amukela hi zona lezo. 

35 Kani lezi ranzani balala ba nwina, mu ba 
mahe kwatsi, mu lombe, mu nga tsumbi ku amu- 
kela ncumo; ncacazelo wa nwina wu ta maha 
wahombe, mu ta maha bana ba Loyi a nga He- 
hla-hehla: hakuba yena a rula ka labo ba nga 
kesiko ni bobiha. 

36 Mahanı kurula, kota Raru wa nwina a ru- 
lako. 

87 Mu nga hlamusi, a mu nga ta hlamuswa ; 
mu nga abanyisi, a mu nga ta abanyiswa. Tse- 
tselelani, makunu mu ta tsetselelwa : 

38 Nyikani, makunu ku ta hiwa ka nwina; hi 
Kipimo xinene, xi kanyetelwe, zi kucungelwe, xi 
halakela, ba ta nyikela xifubeni za nwina. Ha- 
kuba hi lipimo lolo mu nga pimela hi lona mu ta 
pimelwa hi lona. 

89 A engeta a wulawula mufananiso kabwe, a 

ku, Xikumu xi nga koma xikumu ke? a zi nga 
ta wela zimbiri nkeleni ke? 

40 Mugonzi a nga kluli mugonzisi wakwe; 
kani loyi a hetileko i ta maha kota mugonzisi 
wakwe. 

41 Hi yini u-langutela xilabe zi nga tihlweni ga 
makwenu, kani lezi a ku woni ntsanza lowo wu 
nga hi le tihlweni ga wena ke? 

42 U nga wula hi ku yini ka makwenu u ku, 
Makweru, kwatsi nzi suse xilabe xi nga hi le 
tihlweni ga wena, na wena, a ku woni ntsanza 
lowu le tihlweni ga wena ke? Muzengeteli, 
susa kusangula ntsanza tihlweni ga wena, ma- - 
kunu u ta wona kwatsi ku susa xilabe xi nga hi 
le tihlweni ga makwenu. 

43 A ku na sinya yo saseka yi tralako im hsnzu 
yo biha ; ni sinya yo biha yi tralako mihanzu yo 
nanziha. 

44 Hakuba tisinya tonkle ti tibya hi bana ba 
yona. Hi lezi mizweni a ba koli makuwu, ni 
makahweni a ba koli magerepi. 

45 Munhu wo saseka a humesa lexo xi saseki- 
leko kufumiweni ku sasekileko ka mbilu yakwe; 
ni munhu wo biha, kufumiweni ko biha ka mbilu 
yakwe a humesa lexo zi bihako; hakuba hi ku- 
tala ka mbilu nomu wakwe wu wulawula. 

46 Mu nzi bitela hi yini mu ku, Hosi, Hosi, 
mu nga zi mahi zilo nzi zi wulawulako ? 

47 Loyi a tako ka mina, a zwako timhaka ta 
mina, a ti maha, nzi ta mu wonisa loyi a fana- 

nako naye. 

48 U fanana ni munhu a akako yindlu, a ki- 
dingisako nguvu, a beka xiseketelo le ribyeni: 

loku ku cikela ntalo, congo wu ba yindlu leyo, 
wu tsanzeka ku yi tsekatsekisa; hakuba yi wa 
akilwe kwatsi. 

49 Kani loyi a zwako, a nga mahi, u fanana ni 
munhu a akako yindlu misabeni yi haba xiseke- 
telo, congo wu ba ka yona, lukuluku yi wa; 
kukungumuka ka yindlu leyo ku wa hi kaho- 
mbe. 


XIPIMO 7. 


1 Na a hetile tonkle timhaka takwe tindlebeni 
ta banhu, a engena Kapernaume. 

2 Nanza ga nzuna yo kari ya zana gi babya; 
gi hi kusuhani ni kufa, legi gi ranzwako nguvu 
hi yona. 

3 Makunu lezi yi zwile hi Jesu, yi ruma ka- 
kwe zikosani za Ba-Juda, yi ku mu wutisa a ta 
a hanyisa nanza gakwe. 

4 Bona, lezi ba cikele ka Jesu, ba mu kongela 
nguvu, ba ku, Yena i fanele u mu mahela lexi; 

5 Hakuba a ranza tiko ga hina, yena nwinyi a 
hi akela sinagoga. 

6 Makunu Jesu a famba nabo. Lezi a nga si 
maha kule ni yindlu nzuna yi ruma kakwe ba- 
ngana, yi ku ka yena, Hosi, u nga ti karati; ha- 
kuba a nzi faneli nzi ku u engena lahasi ka lwa- 
ngwa ya mina. 

7 Hi kwa laho nzi ti ehleketa nzi ku a nzi 
faneli ku ta ka wena: kani lezi wula mhaka, 
. makunu nanza ga mina gi ta hanyisa. 

8 Hakuba na mina nzi munhu loyi hi lahasi 
ka tihosi, nzi na banyakasani lahasi ka mina; 
nzi ku ka loyli, Yana, a ya; ni ka muzwani, 

Ngona, makunu a ta; ni ka nanza ga mina, 
Maha lexi, gi xi maha. 

9 Lezi Jesu a ingisa timhaka leti, a hlamala hi 
yona, a hunzulukela ka banhu ba nga mu lanzi- 
sela a ku, Nzi ku ka nwina, A nzi si kumi ku- 
tsumba kahombe kota loku, kokwihi, ni ka Israeli. 

10 Labo ba rumilweko, lezi ba klelela le kaya, 
ba kuma nanza gi hanyile. 

11 Makunu hi manziko, a enzela mutini wu 
tibya Naine; ni bapizani bakwe ba famba naye, 
ni xidlemo xahombe. 

12 Makunu lezi a tsinela kusuhi ni nyangwa 
ya muti, languta, u wa rwaliwa mufi, nwana a hi 
yece ka nyine wakwe, ni yena hi noni; ni banhu 
bo tala ba muti ba wa hi naye. 

13 Hosi, lezi yi mu wona, yi mu zwela usi- 
wana, yi ku kakwe, U nga rili. 

14 Makunu yi tsinela, yi kumba mpingu ; ba 
rweleko ba yima, yi ku, Jaha, nzi ku ka wena, 
Vuka. 

15 Yena a fileko, a tsama, a sangula ku wula- 
wula; yi mu nyika nyine wakwe. 

16 Ba koma hi kucaba bonkle, ba mu dumisa 
Nungungulu, ba ku, Muprofeti wahombe i humele 
xikari ka hina: makunu, Nungungulu i enzile 
banhu bakwe. 

17 Mhaka leyi yi zwala hi yena Judia gonkle 
ni tikweni gonkle ga maklelo. 

18 Makunu bapizani ba Johani ba kanela ka- 
kwe hi zilo lezi zonkle. Johani a bita bapizani 
bakwe bambiri, a ba ruma ka Hosi, a ku, 

19 Hi wena yena a faneleko ku ta, kumbe hi 
ha langutela munwani ke? 

20 Bawanuna, lezi ba cikele kakwe, ba ku, 
Johani Mu-Bapatizi i hi rumile ka wena, a ku, 
Wena u hi yena a tako ke, kumbe hi ha langu- 
tela munwani ? | 

21 Hi lexo xikatı a hanyisa bo tala mitungwini, 
ni kuxanisekeni, ni ka mimoya yo biba; ni zi- 
kumu zinyingi a zi nyika ku wona. 

22 A hlamula a ku kabwe, Fambani mu ya mu 
byele Johani lezi mu zi wonileko, ni mu zi zwi- 
leko; zikumu zi ya wona, ni zilema zi ya famba, 
tihlokonho ti hlaziwa, ziwiri zi zwa, ni bafi ba 
vuka, zisiwana zi nato timhaka tinene ti kane- 
lwa ka zona. 

23 Ku katekile layi a nga hungukiko hi kwa 
laho ka mina. 

24 Lezi yi sukile mintsumi ya Johani, a sangula 
ku wulawula za Johani ka banhu, a ku, Mu 
huma mu ya inanangeni ku wona yini? lihla- 
nga li tsekatsekisileko hi meho ke? 

25 Kani lezi mu huma mu ya wona yini? mu- 
nhu loyi a ambeleko tinguwo to saseka ke? La- 
ngutani, laba ba bombileko nguvu, ba gako lezo 
nanziha ba le tindlwini ta tihosi. 

26 Kani lezi mu huma mu ya wona yini? mu- 
profeti ke? Ena, nzi ku ka mwina, ni loyi a 
klulako muprofeti. 

27 Hi yena loyi ku nga tsaliwa zakwe, ku nga 
lo, Languta, nzi ruma ntsumi wa mina mahlweni 
ka ngohe ya wena, wu ta longiselako ndlela ya 
wena mahlweni ka wena. 

28 Nzi ku ka nwina, Xikari ka laba ba hanyi- 
lweko hi bawasati a ku na munwe loyi wahombe 
wo hunza Johani Mu-Bapatizi: kani loyi a nga 

tsongwanyani mufumeni wa Nungungulu hi wa- 
hombe a mu klula. 

29 Banhu bonkle na ba zwile, ni bahlengisi, 
ba mu dumisa Nungungulu, ba bapatizwa hi ku- 
bapatizwa ka Johani. 

30 Kani lezi Ba-Farisi ni bagonzisi ba nao ba 
ti onhele makungu ya Nungungulu, ba nga bapa- 
tizwangi hi yena. 

31 Makunu nzi ta ba fananisa banhu ba lixaka 
lolu hi yini? ba fanana ni yini? 

32 Ba fanana ni banana ba tsamileko utsa- 
nweni ga kuhlengeletana, ba bahuwana, ba ku, ` 
Hi mu yimbele, a mu kinangi; hi hlumula, a 
mu rilangi. 

33 Hakuba Johani Mu- Bapatizi i i tile, a nga gi 
Xibaba a nga nwi waini; mu ku, I na demoni. 

34 Nwana wa munhu i tile, a ga, a nwa; ma- 
kunu mu ku, Langutani, munhu mulonzoli ni 
beuti, nakulobye wa bahlengisi ni baonhi! 

35 Wuklari gi lulamisile hi bonkle banana ba 
gona. 
36 Munwani wa Ba-Farisi a mu kongela kasi 
a ga naye. -A engena ndiwini ya Mu-Farisi, a 

tsama za kugeni. 

37 Languta, wasati a nga hi kona mutini, mu- 
onhi ; makunu na a tibile a ku a tsama za kugeni 
ndlwini ya Mu-Farisi, a neha xikudzana xa ala- 
basteri xa mafura, 

38 A yima le nzako ka yena, hi se mikonzo 
yakwe, wo rila, a sangula ku tsakamisa mikonzo 
yakwe hi mihloti, a yi hlangula hi misisi ya 
hloko yakwe, a trotra mikonzo yakwe, a yi tota 
hi mafura. 

39 Makunu Mu-Farisi loyi a nga mu bita, naa 
wonile, a wulawula mbilwini yakwe, a ku, Loyi 
munhu, loku hi muprofeti, ngo u tibile loyi ni 
wasati wa ku yiniyini loyi a mu kumbako, ha- 
kuba hi muonhi. 

40 Jesu a hlamula a ku kakwe, Simoni, nzi na 
lexi ku xi wula ka wena. A ku, Mugonzisi, wu- 
lawulaka. 

41 Ba wa hi kona banhu bambiri ba nga 
hi ni nanzu ni munhu wo kari: munwe i 
wa hi ni nanzu wa nklanu wa mazana ya 
tidenario, munwani tidenario. ta nklanu wa 
makumi. 

42 Makunu lezi ba vumala lexi ba nga rihako 
ha zona, a ba tsetselela hi bambiri. Hi wihi wa 
bona a nga ta mu ranza nguvu ? 

43 Simoni a hlamula a ku, Nzi ehleketa nzi ku, 
hi loyi a nga tsetselelwa zahombe. A ku kakwe, 
U abanyisa kwatsi. 

44 A hunzulukela ka wasati, a ku ka Simoni, 
Wa mu wona loyi wasati ke? nzi engenile 
ndiwini ya wena, a ku nzi hangi mati ku hlaza 
mikonzo ya mina: kani yena i tsakamisile miko- 
nzo ya mina hi mihloti, a yi hlangula hi misisi 
ya hloko yakwe. 

45 A ku nzi trotrangi; kani yena, hi kusa- 
ngula nzi engenako, a nga tsikangi ku trotra 
mikonzo ya mina. 

46 Hloko ya mina a ku yi totangi hi mafura; 
kani yena i totile mikonzo ya mina hi mafura 
yo nanziha. 

47 Hi kwa laho nzi ku ka wena, Zonho za- 
kwe lezo tala, zi tsikisilwe, hakuba i ranzile 

nguvu: kanı lezi ka loyi a nga tsikeliwa lezi 
zitsongwanyani, a ranza zitsongwanyani. 

48 A ku kakwe, U tsikisilwe zonho za wena. 

49 Makunu laba ba tsamileko za kugeni naye, 
ba sangula ku wulawula timbilwini tabwe, ba ku, 
Hi mani loyi a tsetselelako zonho ? 

50 A ku ka wasati, Kutsumba ka wena ku ku 
hanyisile; famba kwatsi. 


XIPIMO 8. 


1 Makunu ku mahisile anzako ka lezi, a fa- 
mbafamba mitini ni zimutaneni, wo kanela, a 
hlamusa timhaka ti sasekileko ta mufumo wa 
Nungungulu, ba nga hi naye ba kumi ni ba- 
mbiri, 

2 Ni bawasati bo kari laba ba wa holisilweko 
ka mimoya yo biha ni mitungwini, Maria a nga ti- 
bya Magdaleni, ma wa humile ka yena mademoni 
ya nklanu ni mambiri, 

3 Ni Joana, sati wa Cuza, xigela xa Herodi, ni 
Susana, ni banwani bo tala, labo ba nga kozela 
bona hi ziwbya zabwe. 

4 Lezi xi tsombene xidlemo xahombe, na bona 
ba miti yonkle ba huma kakwe, a wulawula hi 
mufananiso, a ku, 

5 Ku huma muxwanyi, a ya ku xwanya mbeu 

akwe; kuxwanyeni kakwe, yinwani yi wa laha 
ndleleni; yi kanziyelwa At banhu, ni tinyanyani 
ta tilo ti yi jowotela. 

6 Yinwani yi wa le ribyeni; na yi milile, yi 
wuna, hakuba yi haba ni nzongo. 

7.Yinwani yi wa xikari ka mizwa; mizwa yi 
kula zinwe na yona, yi yi daya. 

8 Yinwani yi wa misabeni yo saseka, yi mila, 
yi trala bana hi zana. Naa wulawulile timhaka 
leti, a kanela a ku, Loyi a nga ni tindlebe ta ku 
zwa a ku zwe. 

9 Makunu bapizani bakwe ba mu: wutisa ba 
ku, Wu yini inufananiso lowu ke? 

10 I te nga lo, Ka nwina ku nyikiwe ku tiba 
zifihlalo za mufumo wa Nungungulu : kani lezi 
ka banwani hi mifananiso; a ku ba ku wona ba 
nga woni, ni ba ku zwa ba nga ingisi. 

11 Makunu mufananiso hi lowu: mbeu hi 
mhaka ya Nungungulu. 

12 Laba ba nga hi ndleleni hi labo ba zwileko; 
makunu ku ta Satani, a yi susa mhaka mbilwini 
yabwe, kasi ba nga tsumbi, ba hanyise. 

13 Laba ba nga hi le ribyeni hi labo loku ba 
zwile, ba yi amukela mhaka hi kutsaka; ni laba 
a ba na mutsu, ba tsumba zikatanyana, hi xikati 
Xa kuringiwa ba pfuka. 

14 Leyo yi nga wa mizweni hi laba, ba zwileko, 
ba famba ba klimbiswa hi zikarato, ni xuma, ni 
kuhlakana ka kuhanya loku, a ba humesi bana 
ba ku buva. 

15 Leyo yi le misabeni yo saseka, hi laba ba 
yi zwako mhaka hi mbilu yinene ni yo saseka, ba 
yi hlayisa, ba trala bana hi kuhunisa. 

16 A ku na munhu, lezi a yi kondletile kandiya, 
a yi funengeta hi xiwbya, kumbe a yi beka lahasi 
ka uriri; kani lezi a yi klomeka sinyeni, kasi laba 
ba nga engenako ba wona kuwonekela. 

17 Hakuba a ku na xilo xi siretileko lexi xi 
nga ta wonekeliswa; ni zilo xi fihliweko xi nga 
ta tibiwa, xi ta kuwonekeleni. 

18 Ingisani kasi mu zwe: hakuba loyi a nga 
nazo, ku ta nyikiwa kakwe, ni loyi a nga na 
ncumo, ku ta wukliwa ni lezi a nga ehleketako a 
nga nazo. 

19 Makunu ku ta kakwe nyine ni bamakabye 
bakwe, ba tsanzeka ku cikela kakwe hi zidlemo. 

20 Ku byeliwa kakwe a ku, Nyine wa wena 
ni bamakwenu ba yima lahandle, ba laba ku ku 
wona. 

21 A hlamula a ku kabwe, Nyine wa mina ni 
bamakweru hi laba ba yi zwako mhaka ya Nu- 
ngungulu, ba yi maha. 

22 Ku mahisile hi lawo masiku, a engena nga- 
labeni, yena ni bapizani bakwe; a ku kabwe, 
A hi peleni le tsungeni wa tiva; ba suka. 

23 Kani lezi kufambeni kakwe a eklele: ku 
cika xipupuri xahombe le tiveni; ba ku tatiswa 
hi mati, ba wa hi le mhangwini. 

24 Ba ta ba mu vuxa, ba ku, Hosi, Hosi, ha fa. 
A vuka, tsanwisa meho ni kuhenya ka mati ; 
miyela, makunu ku wa hi kona malenga. 

23 A ku kabwe, Ku kwihi kutsumba ka nwina? 
Bo caba ba hlamala, ba wulawulana, ba ku, Hi 
mani loyi, a ku a layako timeho ni mati, ni zi mu 
ingisa. 

26 Ba cikela tikweni ga Ba-Geraseni, legi gi 

langutanako ni Galile. 
27 Na a humile muhanzeni, a klanganyetiwa 
hi munhu wo kari wa mutini, loyi a. nga nayo 
mademoni; xikati xahombe a nga si ambala 
nguwo, a nga tsami ndlwini, kani lezi a tsama 
zilahleni. 

28 Lezi a wona Jesu, a bahuwa, a wa mahlweni 

kakwe, a ku hi gezo gahombe, Nzi na yini na 
wena, Jesu, Vwana wa Nungungulu a nga He- 
hla-hehla? Nzi ku kongela u nga nzi xanisi. 

29 Hakuba a laya moya wo biha ku huma 
munhwini. Hi lezi wu mu komile zikati zinyi- 
ngi: a langutelwa a bohiwa hi mangenji ni ziko- 
tso; wo beula ziboho, a yiswa hi demoni mana- 
ngeni. 

30 Jesu a mu wutisa a ku, Wena mani bito ga 
wena? A ku, Hi Legeoni; hakuba mademoni 
manyingi ma wa engenile ka yena. 

31 Ma mu RoUe Hapi a nga layi wona ku ya 
irinzini. 

32 Makunu wu wa i kona nklambi wa maku- 
mba matele ma ga xitsungeni; ma mu kongela 
ma ku a ma vumela ku engena ka wona. A ma 
vumela. 

33 Mademoni ma huma ka munhu, ma. engena 
makumbeni; nklambi wu tsutsumela nzelelweni 
le tiveni, wu wela. 

34 Lezi laba ba ma risako ba wonile lexi xi 
mahilweko, ba cabela, ba ya ba hlautela mutini 

ni tikweni. 

35 Ba huma ba ya ku wona lexo xi mahilweko, 
ba ta ka Jesu, ba kumana munhu wo tsama, loyi 
mademoni ma humeleko kakwe, a ambala, a 
ingisa, hi mikonzo ya Jesu; ba caba. 

86 Makunu laba ba nga wona ba ba byeletela 
kasi yena a hanyisa loyi a nga nayo mademoni. 

7 Banhu bonkle ba le Geraseni ba mu wutisa 
a suke kabwe, hakuba ba komiwa hi kucaba ka- 
hombe: a engena ngalabeni, a klelela. 

38 Kani lezi wanuna ku nga humiwako ka- 

kwe mademoni, a mu kongela a ku a tsame naye: 
kani lezi a mu enzisa, a ku, 

39 Klelela le kaya ka wena, u kanela zilo zo- 
nkle a zi mahileko ka wena Nungungulu. A 
suka a ya a kanela mutini wonkle zonkle Jesu i 
wa zi mahileko ka. yena. 

40 Makunu kukleleni ka Jesu, banhu ba mu 
wuyetana; hakuba bonkle ba wa mu langutela. 

41 Languta, ku ta munhu, bito gakwe hi Ja- 
iru, loyi hi wa hosi ya sinagoga, a wa hi miko- 
nzweni ya Jesu, a mu kongela a ku ata a engena 
ndiwini yakwe: 

42 Hakuba 1 wa hi nawo nhanyana woce, ma- 
lembe yakwe hi kumi ni mambiri, na yena a ha 
hlala. Kani lezi kufambeni kakwe banhu ba mu 
kamanyeta. 

43 Makunu wasati loyi a nga ni kuhuma ka 
nkata kumi ga malembe ni mambiri, loyi a nga 
tsanzekako ku hanyiswa hi munhu, 

44 A ta lenzako, a kumba mupetso wa nguwo 
yakwe; lukuluku kuhuma ka nkata wakwe ku 
kaule. 

45 Jesu a ku, Hi man: a nzi kumbileko ? 
Lezi ba kaneta bonkle, a ku Petro, Hosi, banhu 
ba ku kamanyeta, ba ku kunya. 

46 Kani lezi Jesu a ku, Munhu i lo nzi kumba, 
hakuba nzi zwa ntamo wu humele ka mina. 

47 Wasati na a wonile a ku a nga fihlali, a ta 
wo rurumela, a kizamela mahlweni kakwe, a mu 
byela mahlweni ka banhu bonkle hi yini a mu 
kumbileko, ni a ku a hanyisa lukuluku. 

48 A ku kakwe, Nwananga, Kutsumba ka 
wena ku ku hanyisile; famba kwatsi. 

49 Kota lezi a ha wulawula, ku cikela munhu 
wa hosi ya sinagega, a ku, Nwana wa wena u 
file; u nga mu karati Mugonzisi. 

50 Kani lezi Jesu wa ku zwa mhaka leyi, a 
mu hlamula a ku, U nga cabi; kolwa ntsena, 1 ta 
hanyisa. 

51 Na a cikele ndiwini, a nga vumelangi a ku 
a engena munhu naye, sine Petro, ni Johani, ni 
Jakobi, ni raru ni nyine wa nhwana. 

52 Ba rila bonkle, ba mu hlalukela. Kani 
yena a ku, Mu nga rili; hakuba a nga fangi, 
a eklele. 

53 Ba mu hleka, ba ku tiba ba ku u file. 

54 Kani yena, a mu koma hi canja, a bahuwa, 
a ku, Nhwanyana, vuka. 

55 Ku klela moya wakwe, a vuka lukuluku; 
a laya a ku a hiwe zoga. 

56 Bakulukumba bakwe ba riwuka: kani yena 
a ba laya a ku ba nga byeli munhu lexo xi ma- 
hilweko. 


Kipimo 9. 


1 Wa ba bita ba kumi ni bambiri, a ba nyika 
ntamo ni wuhosi hehla ka mademoni yonkle, ni 
ku hanyisa mitungu. 

2 A ba ruma a ku ba ya kanela mufumo wa 
Nungungulu, ni ku hanyisa. 

3 A ku kabwe, Mu nga teki ncumo hi ndleleni, 
ni nhonga, ni funeko, ni xibaba, ni malana; mu 
nga teki tinguwo timbiri. 

4 Ni ndiwini mu engenako kona, tsamani 
kona. inu hume kwa laho. 

5 Ni laba ba nga mu amukeliko, lezi mu huma 

mutini lowo, pumunhani ntsuri wa mikonzo ya 
nwina ku maha wumbuni ka bona. 

6 Ba lo suka, ba tsemakanya zimutaneni ba 
kanela ivangeli, ba hanyisa utsanweni gonkle. 

7 Makunu Herodi nganakana a zwa zonkle zi 
nga mahwako: a kanganyisa nguvu, hakuba hi 
ku wulawuliwa hi banwani ba ku, Johani i vu- 
kile ka ba fileko; 

8 Banwani ba ku, u wonekile Elija ; banwani 
ba ku, munwe wa baprofeti ba kale i vukile. 

9 Herodi a ku, Johani nzi mu tsema hloko: 
kani lezi hi mani loyi, nzi zi zwako zilo leżi hi 
yena? 'A laba ku mu wona. 

10 Bapostoli, lezi ba klelile, ba mu byela zonkle 
ba wa z1 mahileko. A ba teka a potsoloka xiku- 
ndleni se ka muti wu tibya Betsaida. 

11 Kani lezi zidlemo zo zi tiba zi mu lanzela : 
a ba amukela, a kanela kabwe hi mufumo wa 
Nungungulu, a hanyisa labo ba wa labako ku 
hanyisa. 

12 Makunu siku gi sangula ku pela; ba kumi 
ni bambiri ba ta, ba ku kakwe, Ba enzise banhu, 
ba ku ba ya zimutaneni ni tikweni gi nga kona, 
ba hambuka, ba kuma za kuga; hakuba hi kona 
laha utsanweni sa xiwunza. 

13 A ku kabwe, Ba heni nwina, ba ge. Ba te 
nga lo, Hi nazo nklanu wa zibaba ni zidluwani 
zimbiri ntsena; sine hi ya hi ba xabela laba ba- 
nhu bonkle za kuga. 

14 Hakuba ba wa hi kona banuna nklanu wa 
makumi ya mazana. A ku ka bapizani bakwe, 
Ba tsamiseni hi miklawa, hi nklanu wa ma- 
kumi. 

15 Ba maha lezo, ba ba tsamisa bonkle. 

16 A teka zibaba za nklanu ni zidluwani zi- 
mbiri, a languta le tilweni, a zi kesa, a kema, a 
uvika ka bapizani ba ku ba zi beke mahlweni ka 
banhu. 

17 Ba ga, ba xura bonkle: ku rolelwa makla- 
kla ma seleko kabwe zirunzu za kumi ni zimbiri. 

18 Ku mahisile, kota wo kongela ha yece, ba- 
pizani ba wa hi naye; a ba wutisa, a ku, Banhu 
ba ku mina nzi mina mani? 

19 Ba hlamula ba ku, Johani Mu- Bapatizi ; 
banwani ba ku, hi Elija; banwani ba ku, munwe 
wa baprofeti ba kale i vukile. 

20 A ku kabwe, Kani nwina mu ku mina 
nzi mina mani? Petro a hlamula a ku, U hi. 
Kristu wa Nungungulu. 

21 A ba lelela hi ku laya ba nga byeli lexi ka 
munhu ; 

22 U nga lo, Nwana wa munhu i ta xaniseka 
nguvu; a aliwe hi zikosani ni bapristi bahombe 
ni batsali, a dayiwa, a klela a vuka hi siku ga 
manharu. 

23 A ku ka bona bonkle, Loku munhu a ranza 
ku nzi lanzela, a ti tsike, a tekele xihambaniso 
xakwe masiku ni masiku, a nzi lanzele. 

24 Hakuba loyi a ranzako ku hlayisa kuhanya 
kakwe, i ta ku lahleka; kani loyi a lahlekako 
kuhanya kakwe hi kwa laho ka mina, loyi 1 ta 
ku hlayisa. 

25 Hakuba munhu a vunetela hi yini, hi ku 
binzula misaba yonkle, a ti lahleke kumbe a ti 
onhekele yena nwinyi? 

26 Hakuba loyi a mahako tingana hi mina 

ni hi timhaka ta mina, Nwana wa munhu i ta 
maha tingana hi yena, loku a tako hi wuhosi wa- 
kwe, ni wa Dadani, ni wa tingelosi ta ku basa. 

27 Zinene nzi ku ka nwina, Ba kona banwani 
ba yimileko laha, a ba nga ta zwa kufa, hi kala 
ba wona mufumo wa Nungungulu. 

28 Makunu anzako ka timhaka leti hi masiku 
ya nklanu ni manharu, a teka Petro ni Johani ni 
Jakobi a kanziya a ya zitsungeni ku kongela. 

29 Kota lezi wa ku kongela, kuwoneka ka 
ngohe yakwe ku hunzuluka, nguwo yakwe yi 
basa yı hatima. 

30 Languta, banuna bambiri ba wulawula 
naye, a ba hi Mosi ni Ehja ; 

31 Ba wonekako wuhosini, ba wulawula hi 
kuenza kakwe loku a wa kari a hetile Jeruselema. 

32 Makunu Petro ni laba ba nga hi naye ba 
kudzihela nguvu; lezi ba hanyanya nguvu, ba 
wona wuhosi wakwe, ni banuna bambiri ba nga 
yima naye. 

33 Kota lezi ba ha suka kakwe, Petro a ku ka 
Jesu, Hosi, za saseka zi ku hi tsama laha: a hi 
akeni mixaxa minharu, munwe wu maha wa 
wena, munwe wu maha wa Mosi, munwe wu 
maha wa Elija; a nga tibi lexi a wulako xona. 

34 Naa ha wulawula timhaka leti, refu gi 
cikela gi fupela bona; ba cabile lezi ba engenile 
refwini. 

35 Gezo gi huma refwini, gi ku, Loyi hi Nwa- 
na wa imina, a hlauliweko, mu ingiseni. 

36 Na gi cikele gezo, Jesu 1 wa kumiwa ha 
yece. Ba miyela, a ba nga byelangi munhu hı 
lawo masiku zilo lezo ba wa zi wonileko. 

37 Makunu hi manziko, lezi ba ngirimele zitsu- 
ngeni, banhu banyingi ba mu klanganyeta. 

38 Languta, munhu xidlenwini a bahuwa, a 
ku, Hosi, nza ku kongela, cuwukela nwana wa 
mina ; hakuba hi nwanana woce wa mina: 

39 Languta, moya wu mu koma, lukuluku a 
rila nguvu; wu mu hanzula a humesa kubi, wu 
nga suki kakwe, wu mu bayisa nguvu. 

40 Nzi kongela bapizani ba wena kasi ba wu 
hlongola, ba tsanzeka. 

41 Jesu a hlamula, a ku, Lixaka li nga tsu- 
mbiko ni li pengileko, nzi ta maha na nwina 
#ingani, nzi mu hunisela? Neha laha nwana wa 
wena. 

42 Kota lezi wa ha ta, demoni gi mu wisa, gi 
mu hanzula nguvu. Kani lezi Jesu a tsanwa 
moya wo biha, a holisa nwana, a mu klerisela ka 
raru wakwe. 

43 Ba hlamala bonkle hi wal ga Nungu- 
ngulu. Kani lezi bonkle ba ha hlamele hi zilo 
zonkle a zi mahileko, a ku ka bapizani bakwe, 

44 Bekani timhaka leti tindlebeni ta nwina ; 
hakuba Nwana wa munhu i ta nyikelwa ma- 
ndleni ya banhu. 

45 Kani laba ba nga ingisi mhaka leyi, yi 
fihlalilwe kabwe, kasi ba nga yi ingisi; ba caba 
ku mu wutisa hi mhaka leyi. 

46 Ku suka kukanetisana zikari kabwe, ba ku 
hi mani i ta maha wahombe ka bona. 

47 Kani lezi Jesu na a wonile kuehleketa ka 
mbilu yabwe, a teka nwanana, a mu beka kusuhi 
nguvu naye, 

48 A ku kabwe, Loyi a nga ta amukela loyi 

nwanana hi bito ga mina wa nzi amukela mina, 
ni loyi wa nzi amukelako wa amukela loyi a nzi 
rumileko; hakuba loyi hi tsongwanyani zikari ka 
nwina wenkle, yena hi wahombe. 

49 Johani a hlamula a ku, Hosi, Hi wonile 
munhu wo hlongola mademoni hi bito ga wena; 
hi mu tsimbetela, hakuba a nga lanzeli na hina. 

50 Jesu a ku kakwe, Mu nga mu tsimbeteli: 
hakuba loyi a nga hambaniko na hina u yima na 
hina. 

51 Makunu lezi ma hetıle masiku ma ku a 
klakuswe, a langutisa ngohe yakwe ku ya Jeru- 
selema, 

52 A ruma mintsumi mahlweni kakwe: yi ya 
yi engena mutini wa Ba-Samaria, ku mu longi- 
sela. | 

. 53 A ba nga mu amukelangi, hakuba ngohe 
yakwe yi maha hi ku ya Jeruselema. 

54 Bapizani bakwe, Jakobi ni Johani, na ba 
wonile lexi, ba ku, Hosi, a u zi ranze hi bite hi 
ku nzilo wu cike tilweni, wu ba mbetise ke ? 

55 A renzeleka, a ba tsanwisa. 

56 Makunu ba ya ka munwani muti. 

57 Kota lezi ba ha famba ndleleni, munhu wo 
kari a ku kakwe, Nzi ta ku lanzisela laha u yako 
kona. 

58 Jesu a ku kakwe, Bahlati ba ni mikele, ni 
tinyanyani ta tilo ti na zisaka, kani lezi Nwana 
wa munhu a nga na laha a nga seketelako hloko 
yakwe kona. 

59 A ku ka munwani, Nzi lanze. Kani yena 
a ku, Nzi vumele kusangula nzi ya ku lahla da- 
dani. 

60 Kani yena a ku kakwe, Tsika bafi ba lahla 
bafi babwe; kani wena famba, u ya kanela mu- 
fumo wa Nungungulu. 

61 Munwani a ku, Nzi ta ku lanza, Hosi; kani 
lezi nzi vumele nzi ranga nzi ya salisa ba le kaya 
ka mina. 

62 Kani lezi Jesu a ku kakwe, A ku na mu- 
nhu, loyi a bekako canja gakwe xikonwini, a 
cuwuka le nzako, u fanele mufumo wa Nungu- 
ngulu. 


Nipimo 10. 


1 Makunu anzako ka zilo lezi Hosi yi hlaula 
banwani ba nklanu wa makumi ni makumi ma- 
mbiri, yi ba ruma hi bambiri ni bambiri mahlweni 
ka yena ku ya mitini yonkle ni utsanweni gonkle, 
laho a labako ku ya kona yena nwinyi. 

2 A ku ka bona, Kutsoba hi kupfuna, kani lezi 
zitiri zitsongwanyani: hi kwa laho kongelani 
Hosi ya kutsoba, a ku a rume zitiri kutsobeni 
kakwe. 

3 Fambani; langutani, nzi mu ruma mu kota 
tiivu xikari ka timhisi. 

4 Mu nga weleli mkwama, ni xigwamana, ni 
zilato; mu nga loseteli munhu ndleleni. 

5 Ndlwini mu yi engenako, kusangula mu ku, 
Kurula a ku mahe ka yindlu leyi. 

6 Loku ku kona nwana wa kurula, kurula, ka 
nwina ku ta tsama hehla kakwe; kani loku i 
haba, ku ta klelela ka nwina. 

7 Tsamani ndlwini leyo, mu ge mu nwe zilo 
zabwe; hakuba xitiri xi fanele hakela ya xona. 
Mu nga hunzi yindlu ni yindlu. 

8 Mutini imu laha engenako kona, ba mu 
amukela, ganani zilo zi bekiwako mahlweni ka 
nwina : 

9 Mu hanyise bobabya ba wona, mu ku kabwe, 
Mufumo wa Nungungulu wu tsinele ka nwina. 

10 Kani lezi mutini mu nga ta engena kona, 
ba nga mu amukeli, humelani mitsenzeleni ya 
wona, mu ku, 

11 Ni ntsuri wa muti wa nwina, lowu wu na- 
mareleko mikonzo ya hina, hi wu hlangulela ka 
hina: kasi lezi mu tibe lexi, mufumo wa Nungu- 
ngulu wu tsinela. 

12 Nzi ku ka nwina, Ku ta maha kuhehuka ka 
Sodoma hi lego siku ku klula muti lowu. 

13 Kombo ka wena, Korazini! Kombo ka 
wena, Betsaida ! hakuba loku mitiro yahombe yi 
nga mahilweko ka nwina, yi wa mahilweko Tire 
ni Sidoni, kale-kale nga ba hunzukile, bo tsama 
hi nguweni yo rila ni kuma. 

14 Kasi lezi ku ta maha kuhehuka ka Tire ni 
Sidoni A stku go abanyisa, ni ka nwina. 

15 Na wena, Kapernaume, u ta klakuswa ti- 
Iweni ke? u ta ciselwa se ka haidesi. 

16 Loyi a mu zwako wa nzi zwa; ni loyi a mu 
alako, wa nzi ala; ni loyi a nzi alako, wa mu 
alako yena a nzi rumileko. 

17 Ba nklanu wa makumi ni makumi mambiri. 
ba klela hi kutsaka, ba ku, Hosi, ni mademoni 
ma hi ingisela hi bito ga wena. 

18 A ku kabwe, Nzi languta Satani a wa ti- 
lweni kotile xingwalangwanza. 

19 Langutani, nzi mu nyikile ntamo ku kanzi- 
yela tinyoka ni zizabanana, ni hehla ka ntamo 

wonkle wa nala; a ku na xilo xi ta mu onhi- 
sako. 

20 Kasi lezi mu nga bumi hi lexi, a ku made- 
moni ma mu ingisa; kani lezi tsakani hakuba 
mabito ya nwina ma tsaliwe tilweni. 

21 Hi lexo xikati a tsaka Moyeni wo Basa, a 
ku, Nza ku kesa, Dadani, Hosi ya tilo ni misaba, 
hakuba u fihlele zilo lezi ka laba boklariha ni ba 
tibako, a zi wonekelisa ka zihlangana: eno, Da- 
dani, hakuba hi zona lezo hi kukolisa mahlweni 
ka ben 

2 Zonkle zi nyikelwe ka mina hi Dadani, a 
Sa na loyi a tibako Nwana, a ku hi mani, sine 
Dadani; a ku na loyi a tibako Dadani yena hi 
mani, sine Vwana, ni loyi Nwana a ranzako ku 
mu wonekelisa kakwe. 

23 Wo renzeleka ka bapizani bakwe, boce, a ku, 
Ma katekile mahlo ma zi wonako zilo mu zi wo- 
nako. 

24 Hakuba nzi ku ka nwina, Baprofeti banyi- 
ngi ni tihosi ba lo ranza ku wona zilo mu zi wo- 
nako a ba zi wonangi, ni ku zwa zilo mu zi- 
zwako a ba zi zwangi. 

25 Languta, mugonzisi wo kari wa nao a suka 
a yima wo mu ringa, a ku, Mugonzisi, nzi ta 
maha yini nzi ge ntsomba wa kuhanya hi kala 
hi pinzuka ? 

26 A ku kakwe, Ku tsaliwe yini naweni ? wa 
gonza hi ku yini? ? 

27 A hlamula a ku, U ta ranza Hosi Nungu- 
ngulu wa wena hi mbilu yonkle ya wena, ni 
muhefemulo wonkle wa wena, ni ntamo wonkle 
wa wena, ni kualakanya konkle ka wena; ni 

[Sheetswa, Luke.) 14 

akelene wa wena ku kota lezi u t: ranza wena 
nwinyi. 

28 Makunu a ku kakwe, U hlamule kwatsi : 
maha lexi, u ta hanya. 

29 Kani yena, wa ku ranza ku ti lulamisa, a 
ku ka Jesu, Hi mani akelene wa mina ke? 

30 Jesu a hlamula a ku, Munhu wo kari a 
cika Jeruselema ku ya Jeriko; a kumana bawu- 
kli, ba munyenga, ba mu ba, ba ti fambela, ba 
mu siya a hi le yikatini xa kufa. 

31 Mupristi wo kari a relela hi ndlela leyo, lezi 
a mu wona a potsoloka. 

32 Lezo ni Mu-Levi, na yena lezi a cikela lego 
utsamo, a mu wona a potsoloka. 

33 Kani lezi Mu-Samaria wo kari, a enzako, a 
ta kakwe, lezi a mu wona, a mu zwela busiwana. 

34 Makunu a ta kakwe, a bohelela timbanga 
takwe, a cela mafura ni wami; a mu beka xitu- 
weni xakwe, a mu tisa ndiwini ya bapfumba, a 
mu gongola. 

35 Makunu ni mixo a humesa tidenario ti- 
mbiri, a ti nyika nwinyi wa yindlu, a ku, Mu go- 
ngole ; ni zonkle lezi u nga ta zi humesa ku klu- 
risa leti, nzi ta klerisa ka wena kuwuyeni ka 
mina. 

36 Hi wihi ka laba banharu, u ehleketako ka 
wena, loyi hi akelene na yena a nga wela zikari 
ka bawukli ke ? . 

37 A ku, Hi loyi a mu mahelaka uxinji. Jesu 
a ku kakwe, Famba na wena, u mahe lezo. 

38 Makunu kota ba ha famba, a engena mutini 
wo kari; wasati wo kari, i tibya Marta, a mu 
amukela ndlwini yakwe. 

39 I na ni makabye wa xisati i tibya Maria, 
loyi. & nga tsama hi le mikonzweni ya Hosi, a 
ingisa mhaka yakwe. 

40 Kani lezi Marta a karata nguvu hi kukozela 
kahombe; a ta a ku ka Hosi, a ku kanakani 
ncumo loku makweru a nzi siya nzi kozela nzoce 
ke? Wula ka yena a ku a nzi vune. 

41 Hosi yi hlamula yi ku kakwe, Marta, Marta, 
u kanakanela, u ti karata hi zilo zo tala: 

42 Kasi lezi zilo zıtsongwani kumbe xilo lexi 
xinwe xi vumala ntsena : hi lezi Maria u ti hlau- 
lele kuabelwa kosaseka, loku a ku nga ta tekiwa 
kakwe. 


KIPIMO 11. 


1 Makunu, kotile u wa hi kona utsanweni go 
kari wo kongela, na a hetile, munwe wa bapizani 
bakwe a ku kakwe, Hosi, hi gonzise ku kongela, 
kota Johani a gonzisako bapizani bakwe. 

2 A ku kabwe, Loku mu kongela, mu ku, Da- 
danı, Bito ga wena a gi hlauliwe. 

3 A wu te mufumo wa wena. U hi he kuga 
ka hina ka siku ginwe na ginwani. 

4 U hi tsetselele zonho za hina, hakuba na hina 
hi ba tsetselela bonkle ba nga na milanzu ka 
hina. U nga hi yisi kuringweni. 

5 Makunu a ku kabwe, U wihi ka mwina u na 
nakulobye i ta ya kakwe ni usiku laha zikari, a 
ku kakwe, Kaka ga nga, nzi lombe zibuba zi- 
nharu ; 

6 Hakuba nakulobye wa mina u kanbiikols ka 
mina, hi kuenzeni ka yena, nzi vumala lezi nzi 
nga zi bekako mahlweni kakwe; 

7 Na yena lomo ndiwini i ta hlamula a ku, U 
nga nzi karati: livati li valilwe makunu, ni ba- 
nana ba mina ba kona na mina masangweni; nzi 
tsanzeka ku vuka nzi ku ha. 

8 Nzi ku ka nwina, Kumbe a i nga ta vuka a 
mu nyika, hakuba hi xaka gakwe, kasi lezi hi 
kwa laho ka kukurumeta kakwe, i ta vuka, a mu 
nyika zonkle a zi labako. 

9 Na mina nzi ku ka nwina, Kombelanı, ku ta 
nyikiwa ka nwina; labani, mu ta zi kuma; go- 
ngonzani, ku ta vululeliwa ka nwina. 

10 Hakuba loyi a kombelako wa amukela ; ni 
loyi a labako wa zi kuma; ni ka loyi a gongo- 
nzako ku ta vululeliwa. 

11 Hi wihi xikari ka nwina loyi hi raru, loku 
nwana wakwe i ta kombela xidluwani, ni utsa- 
nweni ga xidluwani a mu nyika nyoka ke? 

12 Kumbe a mu kombela tanza, i ta mu nyika 
xizabanana ke? 

13 Makunu loku nwina, mu nga labo biha, mu 
zi tiba ku ha ziranza zo saseka ka banana ba 
nwina, 1 ta klurisa nguvu Dadani wa nwina wa 
le tilweni ku ba nyika Moya wo Basa ka laba 
ba kombelako ka yena ke? 

14 Makunu wa hlongola demoni lego hi mbe- 
bebe. Makunu lezi demoni gi humele, mbebebe 
yi wulawula. Zidlemo zi riwuka. 

15 Kani lezi banwani ba bona ba te nga lo, 
Wa hlongola mademoni hi Bezebuli, hosi ya ma- 
demoni. 

16 Banwani ba ku mu ringa, ba laba ka yena 
xiwoniso xa tilweni. 

17 Kani yena, wo yi tiba miehleketo yabwe, a 

ku kabwe, Mufumo wonkle wu abanyiseneko 
woce, wu ta mbeta, ni yindlu yi abanyiseneko ni 
yindlu ya wa. 

18 Loku Satani a abanyisene ni yena nwinyi, 
mufumo wakwe wu ta yima hi ku yini? hakuba 
mu ku, nzi hlongola mademoni hi Bezebuli. 

19 Loku nzi hlongola mademoni hi Bezebuli, 
barana ba nwina ba ma hlongola hi mani ke? 
Hi lezi laba ba ta maha baabanyisi ba nwina. 

20 Kani loku nzi hlongola mademoni, hi litiho 
la Nungungulu, makunu mufumo wa Nungungulu 
wu tile ka nwina. 

21 Nhena loku yi hlomile, yi rinzela yindlu 
ya yona, zibya za yona zi hlayiseka hi kurula : 

22 Kani loku ku cikela nhena leyi yi nga mu 
klulako, yi mu hlulako, yi wukla ziklangu ni 
mawura yonkle yakwe, a nga tsumbileko ha zona, 
a xi abanyisa lexi a xi wuklileko. 

23 Loyi a nga na mina u hambene na mina; 
ni loyi a nga hlengeletiko na mina wa hanga- 
lasa. 

24 Loku moya wo biha wu huma ka munhu, 
wu tsemakanya matsanweni ma nga haba mati, 
wu ku laba kuhumula; wu nga ku kumi, ma- 
kunu wu ku, Nzi ta klelela ndlwini ya mina kwa 
laho nzi humeleko ha kona. 

25 Na wu cikele, wu ja kuma yi swiyeliwe, yi 
bombisiwe. 

26 Makunu wu ya, a teka yinwani mimoya ya 
nklanu ni mimbiri ya ku biha yi klula yena nwi- 
nyi; yi engena, yi tsama kona: ni kuheta ka 
munhu loye hi kubiha ku klula kuranga. 

27 Makunu kota lezi a kanela timhaka leti, 

wasati wo kari le banhwini a klakusa gezo ga- 
kwe, a ku kakwe, Yi katekile nyimba yi ku rwa- 
lako, ni mabele lawo u nwako. 

28 Kani yena a ku, Eno, zinene, ba katekile 
labo ba yi zwako mhaka ya Nungungulu, ba yi 
hlayisa. 

29 Lezi zidlemo zi wa tsombana, a sangula ku 
wula, Lixaka lolu hi lixaka la ku biha: li ku 
laba siwonekiso; li haba xiwonekiso xi ta li nyi- 
kiwako kasi xiwoniso xa Jona ntsena. 

30 Hakuba kotile Jona i wa hi xiwoniso ka ba 
le Niniva, hi zona lezo Nwana wa munhu i ta 
maha ka lixaka lolu. 

31 Wasati hi hosi ya dzonga u ta suka a 
yima kuabanyiseni zinwe na banhu ba lixaka 
lolu, 1 ta ba kona; hakuba a ta a huma magu- 
nwini ya misaba ku zwa wuklarıi ga Solomoni; 
langutani, u kona laha loyi wahombe a klulako 
Solomoni. 

32 Banhu ba le Niniva ba ta suka ir yima ku- 
abanyiseni zinwe na lixaka lolu, ba ta li lahla : 
hakuba ba hunzuluka hi kukanela ka Jona; la- 
ngutani, u kona laha loyi wahombe a klulako 
Jona. 

33 A ku na munhu, loku a kondleta kandiya, 
a yi beka nkeleni wahombe, kokwihi ni hi lahasi 
xirunzu, kani lezi sinyeni, kasi laba ba engenako 
ba wone kuwonekela. 

34 Kandiya ya miri hi tihlo ga wena: loku 
tihlo ga wena gi nene, miri wonkle wa wena wu 
ta tala hi kuwonekela; kani loku gi bihile, miri 
wa wena wu ta tala hi munyama. 

85 Hi kwa laho cawuka loku kuwonekela 

loku ku nga nzeni ka wena ku nga mahi mu- 
nyana. 

36 Hi kwa laho loku miri wonkle wa wena wu 
tala hi kuwonekela, wu nga mahi ni utsamo ga 
munyama, wu ta tala wonkle hi kuwonekela, 
kota loku kandiya yi ku woningako hi kuhatima 
ka yona. 

37 Makunu na a ha wulawula, Mu-Farisi a 
inu wutisa ku ga naye: a engena, a tsama za ku- 
geni. 

38 Mu-Farisi lezi a z: wona, a riwuka a ku 
a nga rangi a ya hlamba mahlweni ka xifi- 
hlulo. 

39 Hosi yi ku kakwe, Makunu nwina Ba-Fa- 
risi mu hlaza kopo ni ngelo hi lahandle, kani lezi 
hi xikari ka nwina mu tala hi kuwukla ni ku- 
biha. 

40 Nwina bapupulu, yena a nga maha laha- 
ndle a nga mahangi ni lomo nzeni ke? 

41 Kasi lezi nyikelani minyekelo zilo lezo zi 
nga hi lomo nzeni; makunu, langutani, zilo zo- 
nkle zi hlazekile ka nwina. 

42 Kani lezi kombo ka nwina Ba-Farisi! ha- 
kuba mu hlengisa hi ka kumi minte ni rue ni 
timbeu tonkle, mu hunza kuabanyisa ni kuranza 
ka I Nungungulu : kani lezi mu fanela ku zi maha 
zona, mu nga tsiki zinwani zo kala ku mahiwa. 

43 Kombo ka nwina Ba-Farisi! hakuba mu 
ranza zitsamo zo ranga masinagogeni, ni kulose- 
telwa matsanweni ya kuxabisa. 

44 Kombo ka nwina! hakuba mu kota mikele 
yi nga wonekiko, banhu laba ba fambako hehla 
ka yona ba nga yi tibi. 

45 Munwe wa bagonzisi ba nao wo hlamula a 
ku kakwe, Mugonzisi, hi kuwulawula lezo wa hi 
rukatela na hina. 

46 A ku kakwe, Ku ta maha ni kombo na 
nwina, bagonzisi ba nao! hakuba mu ba rexa 
' banhu mirwalo yo binza nguvu, nwina banwinyi 
a mu kumbi mirwalo leyo ni litiho linwe la 
nwina. 

47 Ku ta maha kombo ka nwina! hakuba mu 
yi aka mikele ya baprofeti laba bararu ba nwina 
ba nga ba daya. 

48 Hi zona lezo mu tiyisela mu ku mu vumela 
mitiro ya badadani ba nwina: hakuba ba ba dele, 
nwina mu aka mikele yabwe. 

49 Hi kwa laho wuklari ga Nungungulu, gi ku, 
Nzi ta ba rumela baprofeti ni bapostoli ; banwani 
ba bona ba ta daya, ba ta ba xanisa ; 

50 Kasi nkata wa baprofeti bonkle, lowo wu 
nga halatiwa ku suka masangulo ya misaba, wu 
labiwe ka lixaka lolu ; 

51 Ku sangula hi nkata wa Abela ku cikela 
ka nkata wa Zakaria, loyi a nga dayiwa xikari 
ka ganzelo ni tempeli : enaka, nzi ku ka nwina, 
wu ta labiwa ka lixaka lolu. 

52 Ku ta maha kombo ka nwina bagonzisi ba 
nao! hakuba mu susile fungulu ya kutiba: a mu 
engenangi nwina, ni labo ba wa ha engenako mu 
ba beletela. 

53 Lezi a humile kwa laho, batsali ni Ba-Farisi 
ba sangula ku mu susumeta nguvu, ni ku mu 
karihisa a hlamule hi zilo zinyingi; 

54 Ba mu labetela, ku koma mhaka yi humako 
nonwini wakwe. 

Nipimo 12. 


1 Hi kati lego, na ba tsombene banhu ba ma- 
zana ya mazana manyingi, kasi ba kanziyelana, 
a sangula ku wula ka bapizani bakwe kuranga, 
Klarihani nwina xomelo xa Ba-Farisi, xi hi ku- 
xengetela. 

2 Kani lezi a ku na xilo xi siretileko lexo a xi 
nga ta wonekeliswa; ni xi fihliweko lexo a xi 
nga ta tibya. 

3 Hi kwa laho zonkle mu zi wulawulileko mu- 
nyameni, zi ta zwiwa kuwonekeleni; ni zonkle 
mu zi kaneleko ndlebeni makubini, zi ta kanelwa 
hehla ka tindlu. 

4 Nzi ku ka nwina, bangana ba mina, Mu nga 
ba cabi laba ba dayako miri, makunu anzako ka 
lezi a ba na ncumo ba engeta ku zi maha. 

5 Kani mina nzi ta mu kombeta loyi mu ta mu 
cabako: Mu cabeni loyi, anzako a dele, i na 
ntamo ku hoxa gehena; ena, nzi ku ka „wina, 
Mu cabeni loyi. 

6 Bamanjingiri ba nklanu a ba xabiswi hi ti- 
desi timbiri ke? A ku kohlwangi na munwe 
wa bona mahlweni ka Nungungulu. 

7 Kani lezi misisi yonkle ya tihloko ta mwina 
yi hlayiwe. Mu nga cabi; mu klula bamanji- 
ngiri bo tala. 

8 Nzi ku ka nwina, Loyi 1 ta nzi vumelako 
mahlweni ka banhu, Vwana wa munhu i ta mu 
vumela mahlweni ka tingelosi ta Nungungulu: 

9 Kani loyi a nzi kanetako mahlweni ka ba- 
nhu, i ta kanetiwa mahlweni ka tingelosi ta 
Nungungulu. 

10 Ni loyi i ta wulako mhaka yo bitha hi 
Nwana wa imunhu, yi ta tsetselelwa kakwe : 
kani lezi ka loyi a rukatelako Moya wo Basa a 
ku nga ta tsetselelwa. 

11 Loku ba inu tisa masinagogeni, ni mahlweni 
ka tinganakana, ni le tihosini, mu nga kanaka- 
neli mu ku mu ta hlamula hi ku yini, kumbe mu 
ta wulawula yini: 

12 Hakuba Moya wo Basa wu ta mu go- 
nzisa hi lexo xikati lezo zi fanele mu zi wula- 
wulako. 

13 Makunu munwe xikari ka banhu a ku ka- 
kwe, Mugonzisi, byela makweru a ku a nzi hu- 
ngulele ntsomba na mina. 

14 Kani yena a ku kakwe, Munhu, hi mani a 
nga nzi beka muabanyisi kumbe muhunguleli 
zikari ka nwina ? 

15 A ku kabwe, Cuwukisani, mu ti beletele 
kunabela konkle: hakuba kuhanya ka munhu 
ku nga humi zilweni zo pfuna lezi a zi fumileko 
ha zona. 

16 Makunu a wulawula mufananiso kabwe, a 
ku, Masimu ya munhu wo kari loyi a fumileko 
ma trala nguvu. 

17 Wa ti ehleketa mbilwini yakwe, a ku, Nzi 
ta maha yini? hakuba a nzi na laha nzi hlenge- 
letako kona zoga za mina. 

18 A ku, Nzi ta maha lexi: nzi ta hlahla ma- 
tsala ya mina, nza aka laya yahombe; nzi ta 
hlengeleta kona zonkle zoga za mina ni xuma xa 
mina. 

19 Nzi ta ku ka muhefemulo wa mina, Mu- 
hefemulo, u na xuma xo tala xi beketelweko 

malembe manyingi; humula, u ga, u nwa, u 
tsaka. 

20 Kani lezi Nungungulu a ku ka yena, Wena 
pupulu, hi legi usiku muhefemulo wa wena wu ta 
rambiwa ka wena; makunu zilo lezi u zi longisi- 
leko, zi ta maha za mani ke? 

21 Hi zona lezo loyi a ti beketelako xuma, ni 
a nga fumi ka Nungungulu. 

22 Makunu a ku ka bapizani bakwe, Hi kwa 
laho nzi ku -ka nwina, Mu nga kanakaneli hi 
kuhanya ka nuina, yini mu ta gako, ni hi miri 
wa nwina, yini mu ta bohako. 

23 Hakuba kuhanya ku klula zoga, ni miri wu 
klula zifunengelo. 

24 Langutani, mu ehleketa zikunguwa; ha- 
kuba a zi zwanyi, a zi tsobeli; a zi na yindlu, a 
zi na itsala; kasi Nungungulu a zi wundla: a 
mu klurisi nguvu tinyanyani ke? 

25 Hi mani ka nwina loyi a nga engetelako 
nkono munwe kuleheni kakwe hi ku kanakanela 
ke ? 
26 Makunu, loku mu tsanzeka hi lexi xitso- 
ngwanyani, mu kanakanela hi yini ka zinwa- 
nyani? 

27 Langutani makonwa, hi laha ma milako ha 
kona; a ma tiri, a ma luki; kasi nzi ku ka nwina, 
Solomoni na yena, hi ukosini wonkle wakwe, a 
nga bombangi kota ginwe ga wona. 

28 Loku Nungungulu a ambeza lezo byanyi 
legi gi nga kona nhobeni nyamukla, kasi manziko 
gi ta cukumetiwa kombarini ga nzilo; a 1 nga 
ta mu funengeta nguvu-nguvu, nwina mu na ni 
kutsumba kutsongwanyani ke? 

29 Nwina, mu nga labi lexi mu ta xi ga, ni 
lexi mu ta xi nwa; mu nga bileli timbilwini. 

30 Hakuba zilo lezi zonkle zi laba hi tizaka ta 
misaba ; kani lezi Dadani wa nwina wa zi tiba a 
ku mu zi vumala zilo lezi. 

31 Kasi lezi labani mufumo wakwe, zilo lezi zi 
ta engeteliwa ka nwina. 

32 Mu nga cabi, nklambanyana; hakuba hi 
kutsakisa ka Dadani wa nwina ku mu nyika 
mufumo. 

33 Nabisani lezi mu nga nazo, mu nyike zira- 
nzwa; mu ti mahela mikwama leyi yi nga goha- 
liko, xuma le tilweni xi nga hetiko, kwa laho 
kamba gi nga tsineleliko, ni titsumba yi nga 
giko. 

34 Hakuba laha xuma xa nwina xi nga kona, 
ni laha timbilu ta nwina ti ta maha kona. 

35 A zi bohiwe ziwunu za nwina, ni tikandiya 
ta mwina ti vure; 

36 Mu mahe kota banhu ba langutelako hosi 
yabwe, lezi yi klelako ukatini; kasi, na yi ta yi 
gongonza, ba yi vululele lukuluku. 

37 Ma katekile lawo malanza, hosi ya wona 
loku yi cikela yi ta ma kuma ma rinza; zinene 
nzi ku ka nwina, yi ta ti boha yona, yi ta ma 
tsamisa za kugeni, ya ta yi ma kozela. 

38 Makunu loku yi cikela hi xirinzo xa ku- 
mbiri, kumbe xa kunharu, yi ma kuma lezo, ma 
katekile lawo malanza. 

39 Kani lezi tibani lexi, a ku, loku nwinyi wa 
yindlu i wa tibile xikati lexo kamba gi tako ha 
xona, ngo u rinzile, u nga tsiki yindlu yakwe ku 
panzeka. 

40 Na nwina longani, hakuba hi xikati mu 
nga xi ehleketiko Nwana wa munhu u ta ta ha 
xona. 

41 Makunu Petro a ku, Hosi, wa wulawula 
mufananiso lowu ka hina, ku mbe ka bona bonkle 
ke? 

42 Hosi yi nga lo, Hi mani zitiri yi tsumbileko, 
ni xo klariha, hosi ya xona yi ta xi beka hehla 
ka yindlu ya yona, ku ba abela zoga zabwe hi 
xikati zinene ? 

43 Gi katekile nanza lego, hosi yakwe, loku yi 
cikele, yi ta gi kuma gi ku maha lezo. 

44 Zinene nzi ku ka nwina, yi ta gi beka he- 
hla ka zomaha zakwe zonkle. 

45 Kani loku lego nanza gi ta ku mbilwini 
yakwe, Hosi ya mina yi hlwela ku ta; gi sangula 
ku ba zitiri za banuna ni zitiri za basati, ni ku ga, 
ni ku nwa, ni ku popiwa ; 

46 Hosi ya nanza lego yi ta ta hi siku gi nga 
yi languti ha gona, ni hi zikati gi 'nga xi tibiko, 
yi ta gi tsema kumbiri, yi ta lelela kuabela kakwe 
kateginwe na laba ba nga tsumbekiko. 

47 Lego nanza, gi tibako kuranza ka hosi ya 
gona, gi nga ti longisi, si nga mahi kota kuranza 
kakwe, gi ta biwa hi timbirimði tinyingi ; 

48 Kani loyi a nga tibiko, kasi i lo maha zilo 
zi faneleko timbirimbi, 1 ta biwa hi zimbirimbi 
titsongwani. Ni ka loyi zi nyikiweko zotala, zo- 
tala zi ta labiwa kakwe: nı ka loyi ba bekako 
zotala, ba ta labiwa kakwe kahombe. 

49 Nzi tile ku hoxa nzilo misabeni; nzi ranza 
yini, loku wu ha vurile ? 

50 Kani mina nzi na kubapatiza nzi ya ku ba- 

patizwa ha kona; nzi xaniswa ha yini hi kala ku 
hetisako ! 

51 Mu ehleketa mu ku nzi tile ku nyika kurula 
misabeni ke? Kokwiīihi, nzi ku ka nwina; kasi 
nzi tile ku nyika kuaban yisa. 

52 Hakuba hi ku suka makunu ba ta maha ba 
nklanu ndiwini yinwe ba abanyiseneko, banharu 
ni bambiri, ni bambiri ni banharu. 

53 Ba ta abanyiswa, raru ni mwanana, ni nwa- 
nana ni raru; nyine ni nhanyana, nhanyana ni 
nyine ; mamani ni nwananga wakwe, ni nwana- 
nga ni mamani wakwe. 

54 A ku ka zidlemo, Loku mu wona refu gi 
suka hi muhlwagambo, lukuluku mu ku, Yi ta na 
vula, hi zona lezo. 

55 Loku mu wona meho ya dzonga yi pupuxa, 
mu ku, Ku ta hisa nguvu, hi zona lezo. 

56 Nwina bazengeteli, mu zi tiba ku ehleketa 
ngohe ya misaba ni tilo; kani lezi mu nga ringa- 
niseli hi ku yini xikati lexi ? 

57 Hi yini a mu abanyisi hi ka nwina lexo xi 
lulamileko ? 

58 Hakuba kota wo famba na nala wa wena se 
ka nzuna, u ha ndleleni, ringa ku klakliwa ka 
yena; kumbe a ku kokela ka muabanyisi, ni mu- 
abanyisi a ku nyikele ka muhlamuli, muhlamuli i 
ta ku beka le kotsweni. 

59 Nzi ku ka wena, a u nga ta huma kona, hi 
kala u riha malanana yo gumesa. 


Xıipimo 13. 


1 Makunu ba wa hi kona hi xikati lexo ba- 
nwani ba nga mu byela hi ba le Galile, nkata 

wabwe Pilatu a wa vubisako ni minyikelo ya- 
bwe. 

2 A hlamula a ku kabwe, Mu ehleketa mu ku 
laba Ba-Galile ba wa hi baonhi hehla ka Ba- 
Galile bonkle, hakuba ba lo xaniseka hi zilo- 
lezi ke? 

3 Ge, nzi ku ka nwina; kani loku mu nga 
hunzuluki, mu ta mbeta ni nwina wenkle lezo. 

4 Ni labo ba kumi ni nklanu ni banharu xi wela 
hehla ka bona xitsunzulu xa Siloami, xi ba daya, 
mu ehleketa mu ku ba wa maha baonhi ba ku 
n banhu bonkle ba tsamileko Jeruselema 

e? 

5 Kokwihi, nzi ku ka nwina; kanı loku mu nga 
hunzuluki, nwina wenkle mu ta hangalaka lezo. 

6 A kanela lowu mufananiso; a ku, Munhu wo 
kari 1 wa nawo nkuwu wu gyaliweko sinwini 
gakwe ga xivini; a ta a laba mihanzu ya wona, 
a nga yi kumangi. 

7 A ku ka zitiri xa simu ga xivini, Languta, 
laya malembe manharu nzi ha ta nzi laba miha- 
nzu ka nkuwu lowu, nzi nga yi kumi: wu tseme, 
wu ha onha misaba hi yini ? 

8 Wa angula a ku kakwe, Hosi, wu tsike ni legi 
lembe, hi kala nzi ta kela ka wona, nzi cela nkoho 
wa tihomo. 

9 Makunu loku wu trala mihanzu, hi kwatsi ; 
kani loku wu nga trali, u ta wu tsema. 

10 U wa gonzisa sinagogeni hi Sabado. 

11 Languta, wasati a nga nawo moya wa ntu- 
ngu kumi ga malembe ni nklanu wa malembe 
ni manharu ; wa barama, u tsanzeka ku ti lula- 


misa. 

12 Jesu lezi a mu wona, a mu bita, a ku ka- 
kwe, Wasati, u klakliwe ka ntungu wa wena. 

13 A beka mandla hehla kakwe; lukuluku a 
lulamisa, a kesela Nungungulu. 

14 Hosi ya sinagoga, ya ku kariha hakuba 
Jesu a hanyisa hi Sabado, ya hlamula, yi ku ka 
banhu, Ma kona nklanu wa masiku ni siku gi- 
nwe banhu ba fanela ku tira ha wona: 

15 Kani lezi yi mu hlamula Hosi, yi ku, Vwina 
bazengeteli, loyi wa ka nwina a nga klakliko 
habi yakwe, kumbe buru gakwe xigowolweni hi 
Sabado, a yi yisa ku yi nwisa ke? 

16 Loyi nhanyana wa Abrahama, loyi Satani i 
wa bohileko, languta, laya malembe ya kumi ni 
nklanu ni manharu, a ku faneli a klakliwe ka 
lexi xikotso hi siku ga Sabado ke? 

17 Kota lezi a wula timhaka leti, ba komiwa 
hi tingana bonkle laba ba kanetisanako na yona; 
kasi banhu bonkle ba buma hi mitiro yahombe yi 
mahilweko hi yona. 

18 Makunu a ku, Mufumo wa Nungungulu wu 
fanana ni yini? Nzi ta wu fananisa ni yini? 

19 Wu fanana ni nyungi ya xinapi, a yi teka 
munhu, wa yi gyala sinwini gakwe; yi mila, yi 
maha sinya ; zinyonyani za tilo zi tsama mara- 
beni ya yona. 

20 Wa engeta a ku, Nzi ta fananisa mufumo 
wa Nungungulu ni yini? 

21 Wu fanana ni xomelo, a nga xi teka wasati, 
a xi fihla mapini ya zipimo zinhharu, hi kala ma 
kukumuka yonkle. 

22 A ya tsemakanya mitini ni zimutaneni, wa 
ku gonzisa, wo famba a ya Jeruselema. 

23 A ku munwe kakwe, Hosi, batsongwani ba 
hanyisako ke? A ku kabwe, 

24 Ringani ku engena hi livati li hlongileko: 
hakuba nzi ku ka nwina, banyingi ba ta laba ku 
engone; ba ta tsanzeka. 

25 Loku nwinyi wa yindlu a suka, a vale livati, 
mu sangula, mu yima lahandle, mu gongonza liva- 
tini, mu ku, Hosi, hi vululele ; yi ta hlamula, yi 
ta ku ka nwina, A nzi mu tibi laha mu humako 
kona; 

26 Makunu mu ta sangula ku wula, Hi ha ga, 
hi ha nwa mahlweni ka wena, wa gonzisa initse- 
nzeleni ya miti ya hina. 

27 Yena i ta ku, Nzi mu byela, a nzi mu tibi 
laha mu humako kona; sukani ka mina, nwina 
wenkle laba ba mahako zobiha. 

28 Ku ta maha kona mikosi ni kuluma ka 
meno, loku mu wona Abrahama, ni Isaka ni Ja- 
kobi, ni baprofeti bonkle, mufumeni wa Nungu- 
ngulu, kasi nwina mu hlongolwa lahandle. 

29 Ba ta ta ba huma buceni, ni bupelagambo, 
ni nwalungweni, ni dzongeni, ba ta tsama za ku- 
ceni mufumeni wa Nungungulu. 

30 Languta, ba le nzako ba kona ba nga ta 
maha boranga, boranga ba kona ba nga:ta maha 
laba ba le nzako. 

31 Hi lexo xikati ba cikele Ba-Farisi bo kari, 
ba ku kakwe, Huma, u suke laha; hakuba He- 
rodi a laba ku ku daya. 

32 A ku kabwe, Fambani, mu ya byela hlati 
loye, Languta, nzi hlongola mademoni, nzi ha- 
nyisa mitungu nyamukla ni manziko, siku ga 
manharu nzi hetiwa. 

(Sheetewa, Luke.) 15 

33 Kasi lezi ku fanele nzi fambe nyamukla ni 
“ manziko ni siku ga mondiwani; hakuba ku nga 
maheki a ku muprofeti a hangalake hi lahandle 
ka Jeruselema. . 

34 J eruselema, J E wu dayako bapro- 
feti, wu ba gandlako hi maribye labo ba rume- 
lweko ka wona! ngo.nzi ranzile kungani ku hle- 
ngeletela banana ba wena kota treli y1 Alengelete- 
lako tihukwana ta yona lahasi ka tipapa ta yona; 
a mu vumelangi. 

35 Langutani, yindlu ya nwina yi siyelwe ka 
nwina yi hangalaka. Nzi ku ka nwina, A mu 
nga ta ha nzi wona, hi kala mu ta wi U katekile 
loyi a tako hi bito ga Hosi. 


Nipimo 14. 


1 Makunu lezi a engena ndiwini ya munwe 
wa zigela za Ba-Farisi hi Sabado, kasi ku ga 
oga, ba wa mu langutela. 

2 Languta, ku wa hi kona munhu wo kari 
mahlweni kakwe u nga nazo zitsamba. 

3 Jesu a hlamula a ku ka bagonzisi ba nao ni 
Ba-Farisi, Ku fanele ku hanyisa hi Sabado, ku- 
mbe a hi zona ke? 

4 Kani lezi ba miyela. Wa mu teka, a mu 
hanyisa, a mu tsika. 

5 A ku ka bona, Hi mani ka nwina, loku 
nwana, kumbe homu yakwe yi wela nkeleni, a 
i nga ta mu simula lukuluku hi siku ga Sabado 
ke ? 

6 Ba tsanzeka ni ku hlamula ka timhaka: 
leti. 

7 A wulawula mufananiso ka labo ba rambi- 

weko, na a wona hi laha ba hlaulela zitsamo zo 
ranga; aku kabwe, 

8 Loku u bitiwe hi munhu ku ta ukatini, u nga 
tsami xitsanweni xo ranga; kumbe munhu wo 
duma loyi a ku klulako wena a bitaniwe hi yena; 

9 Makunu loyi a nga mu bitana ni wena i ta 
ta, a ku ka wena, Sukela loyi xitsamo lezi, ma- 
kunu u ya sangula hi tingana ku teka utsamo 
lego gi nga le nzako. 

» 10 Kani loku u bitaniwe, famba u ya tsama 
utsazweni ga le nzako; kasi loyi a ku bitanileko, 
loku a ta, uta ku ka wena, Mungana, suka, u 
hunzele mahlweni: makunu u ta dzunziswa ma- 
hlweni ka bona bonkle ba tsamileko za, kugeni 
na wena. 

11 Hakuba loyi ati "EE ENRE TAA YA i ta kora- 
miswa; ni loyi ati koramisako, u ta kukumuki- 
swa. -> 
12 A ku ka loyi a mu bitanileko, Loku u maha 
xifihlulo kumbe xilalelo, u nga biti bangana ba 
wena, kumbe bamakwenu, kumbe maxaka ya 
wena, kumbe bakelene na wena laba ba fumi- 
leko; kutani na bona ba klela ba ku bitana, ba 
klerisa za wena. 

13 Kani loku u maha mubuzo, bita zisiwana, 
ni zilema, ni laba ba kwitako, ni zikumu : 

14 U ta kateka ; hakuba a ba na ncumo ku 
klerisa ka wena; hi lezi u ta kleriswa kuvukeni 
ka laba ba lulamileko. 

15 Na a zwile timhaka leti, munwe wa laba 
ba tsamileko naye za kugeni, a ku kakwe, U ka- 
tekile loyi i nga ta ga xihaba mufumeni wa Nu- 
ngungulu. 

16 A ku kakwe, Munhu wo kari a maha xila- 
lelo xahombe ; a ramba banyingi. 

17 Wa ruma xitiri xakwe hi xikati xa xilalelo, 
ku wulawula ka laba ba rambiweko, Tanani; 
hakuba zonkle zi longisile. 

18 Kasi bonkle ba sangula ku ti alela kategi-: 
nwe. Loyi wo ranga a ku kakwe, Nzi xabile 
tiko, nzi fanela ku ya gi wona: nza ku kongela, 
u nzi klakle. 

19 Munwani a ku, Nzi xabile kumi ga tihabł, 
nzi ha ya ti ringa; nza ku kongela, u nzi klakle. 

20 Munwani a ku, Nzi tekile wasati, hi kwa 
laho nzi tsanzeka ku ta. 

21 Kitini xi klela xi hlautela hosi ya xona ti- 
mhaka leti. Makunu nwinyi wa yindlu wa he- 
nyela, a ku ka xitiri xakwe, Haklisa u hume, u 
ya tindleleni ni mitsenzeleni ya muti, u tise laha 
zisiwana, ni zilema, ni zikumu, ni zinzunzela. . 

22 Yi ku xitiri, Hosi, ku mahiwe lexo u xi 
layako, kasi lezi gi ha kona utsamo. 

23 Yi ku hosi ka xitiri, Huma u ya tindleleni 
ni mibinganweni, u ba kurumeta ku engena, kasi 
yindlu ya mina yi tatiswe. 

24 Hakuba nzi ku ka nwina, a ku na munwe 
wa labo banhu ba rambiweko i ta ringa xilalelo 
xa mina, 

25 Makunu ba famba naye banhu banyingi; a 

hunzuka, a ku ka bona, 
26 Loku munhu a ta ka mina, a nga bengi raru 
wakwe ni nyine, ni wasati, ni banana, ni bama- 
kabye, ni bamakabye ba xisati, eno, ni kuhanya 
kakwe, a nga koti ku maha mupizani wa mina. 

Ji Loyi a nga rwaliko xihambano xakwe, a 

nzi lanzele, a ngatibi ku maha mupizani wa 
mina. 

28 Hakuba hi wihi ka mwina, loku a ranza ku 
aka xitsunzulu, a nga rangi a tsame, a hlayela 
ntsengo wo aka, a wone a ku i na kuenela ku 
heta ? 

29 Kumbe ku mahisile, lezi a hetile maseketelo, 
a tsanzeka ku heta, bonkle ba xi wonako, ba sa- 
ngula ku mu tsanwa, 

30 Ba ku, Loyi munhu a sangula ku aka, ma- 
kunu a tsanzeka ku heta. 

31 Kumbe hi yihi hosi, leyi yi sukako ku lwana 
ni hosi yinwani, yi nga rangi ku tsama, yi maha 
makungu, a ku yi tiba loku yi na ntamo hi kumi 
ga kumi ga zana ku klangana na yona a tako ka 
yona, yi na makumi mambiri ya kumi ga zana ? 

32 Kani loku a yi nga nawo, yi ha hi kule, yi 
ruma mintsumi yi kombela kueklela ka tiko. 

33 Hi zona lezo loyi zikari ka nwina a nga tsi- 
kiko zonkle a nga nazo, a nga koti ku maha mu- 
pizani wa mina, 

34 Makunu munyu wu saseka; kasi loku mu- 
nyu wu pyama, wu ta lungwa hi ku yini ? 

35 A wu ha faneli misaba ni mikoho; ba wu 
hoxa lahandle. Loyi i na tindlebe ta ku zwa, a 
ku zwe. 


Nipimo 15. 


1 Makunu ba tsinela kakwe bonkle bahlengisi 
ni baonhi ku mu zwa. 

2 Ba-Farisi ni batsali ba tsanwa, ba ku, Loyi 
munhu wa klangana ni baonhi, wa ga nabo. 

3 A kanela kabwe mufananiso lowu, a ku, 

4 U wihi munhu xikari ka nwina u nato zana 
ga tiivu, a lahleka yinwe ya tona, a nga ti siyi 
nklanu wa makumi ni mune wa makumi ni 
nklanu ni mune manangeni, a ya laba leyo yi 
lahlekileko, hi kala a yi kume? 

5 Na a yi kumile, a yi beka makakleni yakwe, 
'wb buma. 

6 Lezi a cikela se kaya, a bitana maxaka ya- 
kwe, ni bakelene naye, a ku kabwe, Bumani na 
mina; hakuba nzi yi kumile ivu ya mina yi 
lahlekeliko. 

7 Nzi ku ka nwina, lezo ku ta maha kutsaka 
ni le tilweni hi muonhi munwe a hunzulukako, 
hi ku klula ba nklanu wa makumi ni mune wa 
makumi ni nklanu ni mune ba lululamileko, 
Jaba ba nga vumaliko kuhunzuluka. 

8 Kumbe u wihi wasati loyi a nga ni kumi ga 
zikenwana za malana, loku a lahleka xikenwana 
xinwe, a nga kondleti kandiya, a swiyela yindlu, 
a Xi labisisa, hi kala a xi kume? | 

9 Na a xi kumile, a bitana maxaka yakwe ni 
bakelene naye, a ku, Tsakani na mina, hakuba 
nzi Yi kumile zikenwana lezo nzi zi lahleki- 
leko. 

10 Lezo, nzi ku ka nwina, ku kona kutsaka 
mahlweni ka tingelosi ta Nungungulu hi muonhi 
munwe a hunzulukako. 

11 Makunu a ku, Munhu wo kari i wa nabo 
banana bambiri. 

12 Nzisana yi ku ka raru wakwe, Dadani, nzi 
he xiabelo xa nzaka leyi yi nga ta maha ya mina. 
Wa ba abanyisela nzaka yakwe. 

13 Makunu anzako ka masiku ma nga mahi 

manyingi, nwana loyi wa tsongwani a hlengeleta 
zonkle, a famba a ya tikweni lego gi nga kule; a 
hangalasa kona xuma xakwe hi ku tsama kubi- 
heni. 

14 Na a hetile zonkle, ku wa hi kona ndlala 
yahombe tikweni lego; a sangula ku vumala. 

15 Makunu a ya a ti klanganisa ni munhu wa 
tiko lego; a ruma matsangeni yakwe ku risa 
makuınba. i 

16 A nabela ku ga makamba ma,giwako hi 
makumba; a nga nyikiwangi hi munhu. 

17 Kani lezi a ti ehleketako a ku, Bangani ba- 
tiri ba dadani ba na ni zoga zo tala, Kani mina, 
ha leno, nza fa hi ndlala. 

18 Nzi ta suka, nzi ya ka dadani, nzi ta mi 
kakwe, Dadani, nzi onhile tilweni ni mahlweni 
ka wena: 

19 A nzi ha faneli ku culiwa nwana wa wena ; 
nzi mahe kota munwe wa batiri ba wena. 

20 A suka, a ta ka' raru wakwe. Kani lezi a 
ha le kule, raru wakwe a mu wona, a mu zwela 
busiwana, a tsutsuma, a wela nhanweni yakwe, 
a mu trotra. 

21 A ku nwana kakwe, Dadani, nzi onhele 
tilweni ni mahlweni ka wena; a nzi ha faneli ku 
culiwa nwana wa wena. 

22 Kani lezi raru wakwe a ku ka batiri 
bakwe, Haklisani imu tise nguwo yo saseka 
nguvu, mu mu funengeta ha yona; mu beke 
pera litihweni yakwe, ni zilato mikonzweni 
yakwe: 

23 Tisani role gi nonisiweko, mu gi klabe, hi 
ge, hi tsake: 

24 Hakuba loyi nwana wa mina a wa file, u 
hanyile kambe, a wa lahlekile, u kumiwile. Ba 
sangula ku tsaka. 

25 Makunu nwana wakwe loyi wahombe a le 
sinwini; kota lezi a cikela, a tsinelela yindlu, a 
zwa kuyimbelela ni kukina. 

26 A bita munwe wa batiri, a mu wutisa a ku 
zo yini zilo lezi ? 

27 A ku kakwe, Makwenu u cikele; raru wa 
wena u klabile role gi nonisiweko, hakuba u mu 
amukele a ha hanya. 

28 Kani yena a kariha, a ala ku engena. Raru 
wakwe a huma, a mu kongotela. 

29 A hlamula a ku ka raru wakwe, Languta, 
laya malembe ma tele nzi ku kozele, cima nzi nga 
klulangi xilayo xa wena; kasi wena cima u nzi 
nyikangi ni ximbutanyana, a ku kasi nzi tsaka 
ni banakulobye ba mina. 

30 Kani lezi mwana wa wena, loyi a gileko 
xuma xa wena, a tsama ni zigango, na a cikele, 
u mu klabele role gi nonisiweko. 

31 A ku kakwe, Vwananga, wena u na mina 
masiku ni masiku, ni zonkle za mina hi za 
wena. 

32 Kani lezi hi fanele ku tsaka ni ku nengela; 
hakuba makwenu loyi'a wa file, u ha hanyile; a 
wa lahlekile, u kumiwile. 


Kipimo 16. 


1 A ku ka bapizani bakwe, U wa hi kona inu- 
nhu wo kari loyi a fumileko, a nga na xigela ; 
yena a kecariwa kakwe a ku a hangalasile xuma 
xakwe. 

2 A xi bita, a ku kakwe, Xi yini lexi nzi xi 
zwako hi wena? Hlayisela wugela ga wena; 

hakuba a u nga ta ha maha xigela. 
 .3A ku xigela mbilwini yakwe, Nzi ta maha 
yini, loku hosi ya mina yi nzi tekeleko wugela ? 
Nzi nga tsanzeka ku rima, ku kombela nzi maha 
tingana. 

4 Nzi tiba lexi nzi nga ta xi maha, nzi ku loku 
nzi hlongoliwa wugeleni ga mina, ba nzi amu- 
kele tindiwini tabwe. 

5 Wo bitana bonkle ba nga na milanzu ka hosi 
yakwe, a ku ka loyi wo ranga, U na nanzu ku- 
ngani ka hosi ya mina? 

6 A ku, Izana ga zipimo za mafura. A ku ka- 
kwe, Teka papilo ga wena, u tsama, u haklisa u 
ya tsala nklanu wa makumi. 

7 Makunu a ku ka munwani, Wena u na na- 
nzu kungani? A ku, Izana ga zipimo za mabele. 
A ku kakwe, Teka papilo ga wena, u tsala nklanu 
wa makumi ni makumi manharu. 

8 Hosi yi dzunzisa xigela xi nga lulamiko ha- 
kuba xi mahile hi ku klariha: hakuba bana ba 
tiko legi ba klarihile ba klurisa bana ba kuwone- 
kela lixakeni labwe. 

9 Na mina nzi ku ka nwina, Ti maheleni ba- 
ngana hi xuma lexo xi nga lulamiko, a ku kası, 
loku xi vumala, ba mu amukele tindlwini leto ti 
nga hetiko. 

10 Yena a tsumbekako hi lexo xitsongwanyanı 
u tsumbekile ni lexo zahombe; ni loyi a nga lu- 
lamiko hi lexo xitsongwanyani a nga lulami ni 
lexo xahombe. 

11 Makunu loku mu nga tsumbekangi xumeni 

lexo xi nga lulamiko, hi mani i ta mu tsumbe- 
lako ni zuma zinene? 

12 Loku mu nga tsumbekangi hi zilo za mu- 
nwani, hi mani a nga ta mu nyika za nwina ? 

13 A ku na xitiri xi nga kozelako tihosi ti- 
mbiri: hakuba xi ta benga yinwani, xi ranza yi- 
nwani; kumbe xi ta komelela yinwani, xi kanya 
yinwani. Mu tsanzeka ku kozela Nungungulu 
ni Mamona. 

14 Makunu Ba-Farisi, laba ba nga hi baranzi 
ba malana, na ba zwile leti timhaka tonkle, ba mu 
tseketsela. 

15 A ku kabwe, Nwina hi laba ba ti lulami- 
sako mahlweni ka banhu, kasi lezi Nungungulu 
wa ti tiba timbilu ta nwina: hakuba lexo xi ku- 
kumukiswako hi banhu, xi hi manyala mahlweni 
ka Nungungulu. 

16 Nao ni baprofeti ku wa hi kona hi kala àa 
cikela Johani: hi ku suka hi lexo xikati mufumo 
wa Nungungulu wu kanelwe, ni bonkle ba wukla 
ku engena ka wona. 

17 Kani lezi hi ku hehuka kasi ku hunza tilo 
ni misaba, ni ku hunza naweni hlangana yinwe. 

18 Loyi a hlongolako sati wakwe, a teka mu- 
nwani, wa baya: na yena a tekako loyi a hlongo- 
lweko hi wanuna, wa baya. 

19 Makunu ku wa hi kona munhu wo fuma, a 
wa bohile ziwunguwungu ni nguwo yo basa 
nguvu, a ga lezo za nanziha masiku yonkle. 

20 Ku wa hi kona mukombeli wo kari, bito 
gakwe hi Lazaru, loyi a bekilweko le nya- 
ugweni yakwe, a tatile hi zilonza, 

21 Wo nabela ku ga maklakla ma wako me- 

zeni ya xitutu; ena, tiimbyana ti ta ti laza zilonza 
zakwe. 

22 Makunu ku mahisile, a ku mukombeli a fa, 
a yiswa hi tingelosi xifubeni xa Abrahama: xi fa 
ni xitutu, xi kelelwa. 

283 YI le haidesi xa languta, xi ni kuxanisekeni 
kahombe, xa wona Abrahama kule, ni Lazaru 
xifabeni xakwe. | 

24 A bahuwa a ku, Dadani kiwa nzi ma- 
hele uzinji, U rume Lazaru, kasi a pete wukla ga 
litiho lakwe matini, a te ku holisa lirimi la mina; 
hakuba nza zaniswa hi lowu hlavingo. 

25 Abrahama a ku, Nwananga, alakanya u 
ku wa amukela zosaseka za wena kuħanyeni 
ka wena, ni Lazaru zobiha: kani lezi makunu 
laha yena wa tsakiswa, wa komiwa hi, kombo 
wena. 

26 Kambe hi lahandle zilo lezi zonkle, xikari 
ka hina ni nwina gi kona rinzi gahombe gi tiyi- 
sile, kasi laba laha ba ranzako ku ya ka nwina 
ba nga koti, ni laba kwa laho ba tsanzeka ku pe- 
lela ba ta laha ka hina. 

27 Makunu a ku, Nza ku kongela, dadani, nzi 
ku, u mu rumele ndlwini ya raru wa mina; 

28 Hakuba nzi na bamakabye ba nklanu; a ku 
=a kanele kabwe, ba nga ti utsanweni legi ga 
kuzaniseka. 

29 Kani lezi Abrahama a ku, Ba na Mosi ni 
baprofeti; a ba zwe bona. 

30 A ku, Ge, dadani Abrahama ; kani loku a 
suka munhu ka laba ba fileko, a ye kabwe, ba ta 
hunzuluka. 

31 A ku kakwe, Loku ba nga ingisi Mosi ni 

baprofeti, a ba nga ta vumela, ni loku a vuka 
munhu ka ba fileko. 


Kipimo 17. 


1 A ku ka bapizani bakwe, A ku nga maheki 
kani lezi zikungubanyekiso zi ta; kani lezi kombo 
ka yena zi tako hi yena. : 

2 Ku mu saseke yena, a ku ribye ga xigayo gi 
hayekiwe nhanwini yakwe, a hoziwe bimbini ni 
a ku a kungubanyise munwe wa laba batsongwa- 
nyani. | 

3 Ti pimeleni. Loku makwenu wa ku onhela, 
u mu tsanwe; loku a hunzuluka, u mu tsetse- 
lele. . 

4 Loku a ku onhela nklanu wa zikati ni zi- 
mbiri hi siku ginwe, a klelele ka wena zikati za 
nklanu ni zimbiri, a ku, Nza hunzuluka, u ta mu 
tsetselela. 

5 Makunu bapostoli ba ku ka Hosi, Hi engetele 
hina kukolwa. 

6 Hosi yi ku, Loku mu na kukọlwa ku kota 
nyungi ya xinapi, ngo mu ku ka leyi sinya.ya 
sukamini, A ku tsuwuliwe, u gyaliwe bimbini; 
ngo yi mu ingisile. 

7 Kani lezi hi mani ka nwina loyi a nga na 
nanza ga rimako, kumbe ga risako tiivu, loyi 1 ta 
ku kakwe, loku a klela sinwini, Haklisa tsinela, 
u tsame, u ge? 

8 A i nga ta wula kakwe a ku, Longisa lexo 
nzi ta sako, u ti bohe, u nzi tirele, hi kala nzi 
ge, nzi nwe; anzako ka lezi u ta ga, u ta nwa? 

9 Wa gi kesa nanza hakuba gi mahile lezi zi 
layiweko ? 

10 Lezo na nwina, loku mu zi mahile zonkle zi 
mu layisiwako, wulawulani mu ku, Hina a hi 
malanza ya ncumo; hi mahile lexo xi hi faneleko 
ku xi maha. 

11 Makunu ku mahisile, kufambeni kakwe ku 
ya Jeruselema, wa tsemakanyisa xikari ka Sama- 
ria ni Galile. 

12 Na a engenile mutini wo kari, kumi ga ti- 
hlokonho ti mu klanganyeta, ba nga yima kule: 

13 Ba bahuwa ba ku, Jesu, Hosi, hi mahele 
uxinji. 

14 Lezi a ba wonile, a ku ka bona, Fambani, 
mu ya mu ti wonisa ka bapristi. Makunu lezi 
ba ha famba, ba hlaziswa. 

15 Munwe wabwe, lezi a wona a ku a holisilwe, 
a klela, a dumisa Nungungulu hi gezo gahombe. 

16 Wa wa hi ngohe yakwe mikonzweni yakwe, 
a mu klangela: na yena a hi Mu-Samaria. 

17 Jesu a hlamula a ku, A ba hlazisiwangi ba 
kumi ke? Laba ba nklanu ni mune ba kwihi 
ke? 

18 A ku na banwani ba kumiweko ba klele ku 
nyika kuklangela Nungungulu, sine mupfumba 
loyi ntsena ke? 

19 A ku kakwe, Suka, u fambe, kukolwa ka 
wena ku ku hlayisile. 

20 Wa ku wutiswa hi Ba-Farisi ba ku, wu ta 
mufumo wa Nungungulu rini, a ba hlamula a ku, 
Mufumo wa Nungungulu wu nga ti hi ku langu- 
tiwa. 

91 A ba nga ta wula ba ku, Languta, laha! 
kumbe, Lahaya! hakuba langutani, mufumo wa 
Nungungulu wu kona zikari ka nwina. 

22 A ku ka bapizani bakwe, Masiku ma ta, 
lezi mu ta nabelako ku wona siku ginwe ga 
Nwana wa munhu, a mu nga ta gi wona. 

23 Ba ta ku ka nwina, Langutani, lahaya ! 
kumbe, Langutani, laha! mu nga enzi, mu nga 
ba lanzi. 

24 Hakuba kota zingwalangwanza, loku xi 
hatima utsanweni ginwe lahasi ka tilo, xi woni- 
nga xi cikele ka ginwani utsamo lahasi ka tilo; 
= ta maha lezo Nwana wa munhu At siku ga- 

we. 

25 Kasi lezi kusangula a fanela ku zaniseka 
hi zilo zo tala, a koniwe hi hi lixaka lolu. 

26 Kotile ku mahisileko masikwini ya Noa, 
ku ta maha lezo masikwini ya Vwana wa mu- 
nhu. 

27 Ba lo ga, ba lo nwa, ba lo teka bawasati, 
ba wa korokiswa, gi kala gi cikela siku Noa a 
engenako tarhweni, wu cikela ntalo, wu ba mbe- 
tisa bonkle. 

28 Lezo ni kotile ku mahisile masikwini ya 
Loti; ba lo ga, ba lo nwa, ba lo xaba, ba lo xa- 
bisa, ba lo gyala, ba lo aka; 

29 Kani lezi hi lego siku Loti a huma Sodoma 
ha gona, wu na nzilo ni solufa, wu huma le ti- 
Iweni, wu ba mbetisa bonkle. 

30 Ku ta maha lezo hi siku lego Nwana wa 
munhu i ta wonekeliswa ha gona. 

31 Hi lego siku, loyi a nga hehla ka yindlu, 
ni xuma xakwe ndlwini, a a nga ciki ku ya xi 
teka; lezo ni yena a nga kona nhobeni a a nga 
kleli. 

32 Alakanyani sati wa Loti. 

33 Loyi a labako ku hlayisa kuhanya kakwe 
i ta ku lahleka; kani loyi a nga ta lahleka kuha- 
nya kakwe, i ta ku hlayisa. 

34 Nzi ku ka nwina, Hi lego usiku ku ta maha 
kona banhu bambiri sangweni ginwe, munwe u ta 
tekiwa, munwani u ta siyiwa. 

35 Ba ta gaya bawasati bambiri kateginwe ; 
munwe u ta tekiwa, munwani u ta siyiwa. . 

37 Bo hlamula ba ku kakwe, Kwihi, Hosi? 
A ku kabwe, Laha xi kona xirumbi, hi laha ma- 
ranzala ma ta hlengeletana kona. 


Nipimo 18. 


1 A kanela mufananiso kabwe ku kombisa a 
ku banhu ba fanele ku kongela zikati zonkle, ba 
nga karali. 

2 A ku, Muabanyisi u wa hi kona mutini wo 
kari, loyi a nga cabi Nungungulu, a nga mahi 
tingana ka munhu. 

3 I noni yi wa hi kona mutini lowo; yi ta ka- 
kwe, yi ku, Nzi klerisele ka xita xa mina. 

4 A nga vumeli hi xikatana ; kani lezi anzako 
a ku mbilwini yakwe, Kumbe nzi nga cabi 
Nungungulu, nzi nga mahi tingana ka munhu; 

5 Kasi lezi hakuba noni leyi a nzi karata, 
nzi ta mu kleriselela, kumbe kuta kakwe kambe- 
kambe ku nzi bayisa mbilu.. 

6 Yi ku Hosi, Ingisani lexi xı nga wuliwa hi 
muabanyisı a nga lulamiko. 

7 Nungungulu a i nga ta rihisela bahlauliwa 
bakwe, laba ba rilako kakwe hlikani ni usiku, a 
ba hunisele nguvu ke? 

8 Nzi ku ka nwina, i ta ba rihisela hi ku ha- 

klisa. Kasi lezi NVwana wa munhu, hi kuta 
kakwe, i ta kuma kukolwa misabeni ke? 

9 Makunu a kanela mufananiso lowu ka laba 
ba ti tsumbako ba ku ba lulamile, ba kanya ba- 
nwani, a ku: 

10 Banhu bambiri ba kanziya tempeleni ku ya 
kongela; munwe hi Mu-Farisi, munwani hi mu- 
hlengisi. 

11 Mu-Farisi a yima a kongela lezo, Nungu- 
ngulu, nza ku kesa hakuba a nzi fanani ni banhu 
banwani, bawukliwa, ba nga lulami, babayi ni 
kota loyi muhlengisi. 

12 Nzi yila zoga kambiri hi sonto ginwani na 
ginwani; nzi abela za kumi za zilo zonkle nzi zi 
holako. 

13 Kani lez muhlengisi a yima kule, na nga 
si nga languta tilweni; kani lezi a ba xifuba 
xakwe, a ku, Nungungulu, u nzi mahele uxinji 
mina nzi nga muonhi. 

14 Nzi ku ka nwina, Loyi a relele ndiwini ya- 
kwe a lulamisilwe hi ku klula munwani: hakuba 
loyi a ti kukumukisako u ta koramiwa; kani 
loyi a ti koramako u ta kukumukiswa. 

15 Makunu ku tisiwa kakwe zihlangana, a fela 
ku zi kumba: kasi bapizani na ba wonile ba ba 
tsanwa. 

16 Kani lezi Jesu a ba bitana a ku, Vumelani 
banana ku ta ka. mina, mu nga ba tsimbeteli ; 
hakuba mufumo wa Nungungulu hi wu maha 
leze hi bona. 

17 Zinene nzi ku ka nwina, loyi a nga amuke- 
liko mufumo wa Nungungulu kota nwanana, a 
nga ta engena kona. 

18 Hosana yo kari yi mu wutisa, yi ku, Mugo- 
nzisi wo saseka, nzi ta maha yini nzi ku nzi ge 
ntsomba ya kuhanya hi kaia hi pinzuka ? 

19 Jesu a ku kakwe, Hi yini u nzi bitako u 
ku nzi sasekile? A ku na munhu a sasekileko, 
munwe ntsena, hi Nungungulu. 

20 Wa yi tiba milao yi ku, U nga bayi, U nga 
dayi, U nga yibi, U nga ti maheli mawunwa, 
Dzunza raru wa wena ni nyine. 

21 A ku, Lezi zonkle nzi zi hlayisile ka le 
usweni ga mina. 

22 Lezi Jesu a xi zwile, a ku kakwe, Xilo xi- 
nwe u ha xi vumalako: xabisa zonkle u nga nazo, 
u zi abele zisiwana, makunu u ta maha ni xuma 
tilweni; u te, u nzi lanzisele. 

23 Kani lezi a zi zwile zilo lezi a xanuka 
nguvu, hakuba u na ni xuma xo tala nguvu. 

24 Jesu wo mu wona a ku, Ku ta tsanza 
nguvu ka laba ba na xuma zo tala ku engena 
mufumeni wa Nungungulu ! 

25 Hakuba hi ku hehuka kameli`gi engene 
mbangeni ya lisungunu, hi ku klula loyi a fu- 
mileko ku engena mufumeni wa Nungungulu. 

26 Ba ku laba ba zwileko, Hi mani a nga ha- 
nyisako ? 

27 Kani yena a ku, Ziln zi tsanzekako ka ba- 
nhu zi nga tsanzeki ka Nungungulu. 

28 A ku Petro, Languta, hi siyile za hina, hi 
ku lanzele wena. 

29 A ku kabwe, Zinene nzi ku ka nwina, A ku 
na munhu .a siyileko yindlu, ni wasati, ni bama- 
kabye, ni bakulukumba, ni banana, hi kwa laho 
ka mufumo wa Nungungulu, 

[Sheetswa, Luke.] 16 

30 Loyi a i nga ta amukela zinyingi hi xi- 
kati lexi, ni tikweni gi tako kuhanya hi kala hi 
pinzuka. 

31 A teka ba kumi ni bambiri, a ku kabwe, 
Langutani, hi kanziya Jeruselema, zi ta hetiswa 
zilo zonkle zi tsaliweko hi baprofeti hi Nwana wa 
munhu. 

82 Hakuba i ta nyikelwa ka bamatiko, i ta 
tseketseliwa, i ta komiwa hi ku biha, i ta pelel wa 
hi mari: 

33 Ba ta mu xupula, ba mu daye ; hi siku ga 
manharu i ta klela a vuka. 

34 Kanı lezi ba nga ingisi ncumo hi zilo lezi; 
mhaka leyi vi wa fihlala ka bona, ba lo kala ku 
tiba timhaka ti wa kaneliwako. 

35 Makunu lezi a tsinela Jeriko, xikumu xo 
karı xi tsamile laha ndleleni, xi ku kombela. 

36 Xo zwa xidlemo xa hunza, xi wutisa xi ku 
zi yini lexi. 

37 Ba xı byela, ba ku Jesu wa Nazareta u ya 
hunza. 

38 Xi bahuwa xi ku, Jesu, Nwana wa Davida, 
nzi zwele uxinji. 

39 Kasi laba ba rangako mahlweni ba xi tsa- 
nwa, xi fela ku miyela: kani lezi xi engeta xi þa- 
huwa nguvu, xi ku, Nwana wa Davida, nzi ma- 
hele uxinji. 

40 Jesu a yima, a laya a ku xi tisiwe kakwe: 
na xi tsinela a xi wutisa, 

41 A ku, U ranzako u ku nzi ku mahele yini ? 
Xi ku, Hosi, kasi nzi klele nzi langute. - 

42 Jesu a ku ka xona, Languta: kukolwa ka 
wena ku ku hanyisile. 

43 Lukuluku wa languta, a mu lanzisela, wa 
ku dumisa Nungungulu. Banhu bonkle, lezi ba 
xi wonile, ba kesela Nungungulu. 


Nipimo 19. 


K, Makunu a engena wa ku tsemakanya Je- 
riko. | 

2 Languta, munhu u wa hi kona, a culiwako 
hi bito ga Zakeu ; yena i wa hi muhlengisi wa- 
hombe, a fumile nguvu. 

3 Wa laba ku wona Jesu a ku hi mani; wa 
tsanzeka hi banhu, hakuba u komile. 

4 A tsutsumela mahlweni, a bunyeta sinyeni 
ya nkuwu, a ku a mu wone; hakuba i ta hunza 
kona. 

5 Na a cikele ka lego utsamo, Jesu a languta le 
hehla, a ku ka yena, Zakeu, haklisa u cika, hakuba 
nyamukla zi fanele nzi ya hambukela ndlwini ya 
wena. 

6 A haklisa a cika, a mu amukela hi kutsaka. 

7 Na ba wonile ba kloklola bonkle, ba ku, U 
engenile ku hambukela ni munhu loyi hi mu- 
onhi. . 

8 Zakeu a yima, a ku ka Hosi, Languta, Hosi, 
nzi zi ha zisiwana hi laha xikari ka xuma xa 
mina; loku nzi wuklile munhu xilo, nzi mu kle- 
risela ka mune. 

9 Jesu a ku kakwe, Nyamukla kuhanyisa ku 
cikele ka yindlu ley1, hakuba na yena hi nwana 
wa Abrahama. 

10 Hakuba Nwana wa munhu u tile ku laba 
ni ku hanyisa lezi xi lahlekileko. 

11 Lezi ba ha zwa timhaka leti, a engeta a 


Google 


244 Lurki, 19. 


kanela mufananiso, hakuba u wa hi kusuhi ni 
Jeruselema, hakuba ba ehleketa ba ku mufumo 
wa Nungungulu wu ta hakla ku humelela. 

12 A ku, Munhu wo kari wahombe a suka a 
enza tikweni ga le kule, a ku a teke mufumo, ni 
ku wuya. | 

13 A bita malanza yakwe ya kumi, a ba nyika 
tipondo ta kumi, a ku kabwe, Kabisani ka tona 
nzi kala nzi klela. 

14 Kani lezi banhu ba se kabwe ba mu benga, 
ba ruma mintsumi le nzako kakwe, ba ku, A hi 
ranzi munhu loyi ku hi fumela hina. 

15 Makunu ku mahisile, na a klelile, na a te. 
kile mufumo, a laya a ku laya malanza, a nga 
ma nyika malana, ma bitiwe kakwe, a ku kasi a 
tiba lexo ba wa xi binzulileko hi kuxabisa. 

16 Makunu ku cikela wo ranga, a ku, Hos, 
pondo ya wena yi binzulile tipondo ta kumi. 

17 A ku kakwe, Hi zona, nanza gi nene; ha- 
kuba u tsumbekile hi lexi xitsongwanyani, famela 
miti ya kumi. 

18 Ku cikela wa bambiri, a ku, Hosi, pondo ya 
wena yi binzulile nklanu wa tipondo. 

19 A ku kakwe, Na wena, fumela nklanu wa 
miti. 

20 Makunu munwanyani a ta, a ku, Hosi, la- 
nguta, pondo ya wena, leyi nzi yi putsele hi 
lesu : 

21 Hakuba nzi ku cabile, hi lezi u hi munhu 
wa wukuxu; u tẹka lexi u nga xi bekiko, u tso- 
bela lexi u nga xi xwanyiko. 

22 A ku kakwe, Hi nomu wa wena nzi ta ku 
abanyisa, wena nanza go biha. U zi tibile u ku 

nzi munhu wa wukuxu, nzi ku teka lexi nzi nga 
xi xwanyiko. 

23 Hi yini a ku bekangi malana ya mina kubi- 
nzuleni ? makunu kukleleni ka mina, ngo nzi ma 
tekile zirnwe ni binzu. 

24 A ku ka laba ba yimileko kona, Mu tekeleni 
pondo, mu yi nyike ka loyi a nga na kumi ga 
tipondo. 

25 Ba ku kakwe, Hosi, u nato kumi ga tipo- 
ndo. 

26 Nzi ku ka nwina, ka loyi a nga naxo u ta 
nyikiwa; kani loyi a vumalako, ni lexi a nga 
naxo xi ta tekiwa kakwe. 

27 Kasi lezi laba balala ba mina, laba ba nga 
ranzi ngo nzi fuma hehla kabwe, ba tiseni laha, 
mu ba daye mahlweni ka mina. 

28 Lezi i wa wulile lezo, a ya rangela mahlweni, 
a kanziya Jeruselema. 

29 Makunu na a tsinelele Betefage ni Betania, 
le xitsungeni xi tibyako Ma-Olivia, a ruma bapi- 
zani bambiri, a ku, i 

30 Yanani mutaneni lowo wu mahlweni ka 
nwina; kota lezi mu engena kona mu ta kuma 
role gi bohiweko, hehla ka gona cima a nga tsami 
munhu; gi klakliseni, mu gi tise. 

31 Loku munhu a mu wutisa a ku, Mu gi kla- 
klela hi yini? mu ta ku lezo, Hosi ya gi laba. 

.32 Laba ba rumiweko ba suka, ba ya kuma 
kota lezi a nga wulako kabwe. 

33 Makunu lezi ba ha klakla role, benyi ba 
gona ba ku kabwe, Mu gi klaklela role hi yini? 

34 Ba ku, Hosi ya gi laba. 

35 Ba gi tisa ka Jesu, ba beka tinguwo tabwe 

le hehla ka role, makunu ba mu kilelisa Jesu ka 
gona. 

36 Wa ha famba, ba andlala tinguwo tabwe 
ndleleni. 

37 Makunu lezi a tsinelele kureleleni ka xi- 
tsunga xa Ma-Olivia, xidlemo xonkle xa bapizani 
xa sangula ku tsaka ni ku dzunza Nungungulu 
hi gezo gahombe, hi kwa laho ka mitiro yonkle 
yahombe leyi ba wa yi wonileko; 

38 Ba ku, A ku kesiwe Hosi yi tako hi bito ga 
Hosi: a ku mahe kurula tilweni, ni ukosi gi nga 
hehla-hehla. 

39 Banwanyani Ba-Farisi ba le banhwini ba 
ku kakwe, Mugonzisi, ba tsanwe  bapizani ba 
wena. 

40 A hlamula a ku, Nzi ku ka nwina, loku 
laba ba miyela, maribye ma ta bahuwa. 

41 Makunu lezi a tsinelele, a wona muti, a wu 
rilela, 

42 A ku, Loku u zi tibile hi sikweni legi, na 
wena, zilo za kurula! kasi makunu zi fihlalile ka 
mahlo ya wena. 

43 Hakuba masiku ma ta ta hehla ka wena, 
lezi balala ba wena ba ta ku biyela hi zitsunzulu, 
ba ku renzelekela xikari ha xona, ba ku valela hi 
marebe yonkle; 

44 Ba ta ku kungumula, wena ni banana ba 
wena laba ba nga zikari ka wena; a ba nga ta 
siya ka wena ribye ginwe hehla ka ribye ginwa- 
nyani; hakuba a ku tibangi xikati xa kuenzelwa 
ka wena. 

45 A engena tempeleni, a sanguli ku hlongo- 
lela laba ba xabisako, 

46 A ku kabwe, Ku tsaliwe a ku, Yindlu ya 
mina yi ta maha yindlu ya kukongela; kasi 
nwina mu yi mahile bako ga makamba. 

47 I wa gonzisa hi masiku tempeleni. Kani 
lezi bapristi bahombe, ni batsali, ni bakulukumba 
ba banhu ba laba ku mu daya: 

48 Ba tsanzeka ku kuma xilo ba nga xi ma- 
hako ha tona; hakuba banhu bonkle ba kome- 
lela kakwe ku mu zwa. 


Kipimo 20. 


1 Makunu ku mahisile, hi ginwe ga lawo ma- 
siku, a ha gonzisa tempeleni, wo kanela ivangeli, 
ku ta bapristi bahombe, ni batsali, zinwe na ba- 
kulukumba, 

2 Ba wulawula, ba ku kakwe, Hi byele, Hi 
ntamo wa yini u mahako ha wona zilo lezi? ku- 
mbe hi mani a nga ku nyika ntamo lowu ? 

3 A hlamula a ku kabwe, Na mina nzi ta mu 
wutisa mhaka; mu nzi byele: 

4 Kubapatiza ka Johani ku huma tilweni, ku- 
mbe hi ka banhu ke? 

5 Ba ti ehleketisana, ba ku, Lohu hi ku, Hi le 
tilweni, u ta ku, Hi yini a mu kolwangi yena? 

6 Kani loku hi ku, Hi ka banhu; banhu bonkle 
ba ta hi gandla hi maribye; hakuba ba vumeli- 
swa ba ku Johani i wa hi muprofeti. 

7 Ba hlamula ba ku, A ba zi tibi laha > hu- 
P kona. 

8 Jesu a ku kabwe, Na mina a nzi mu byeli 
ntamo nzi mahako ha wona zilo lezi. 

9 A sangula ku kanela ka banhu mufananiso 
lowu: Munhu a gyala simu ga xivini, a gi lo- 

mbela ka barimi, a enza a ya ka ginwanyani tiko 
xikati xahombe. 

10 Hi zikati za mihanzu a rumela nanza ka 
barimi, kasi ba mu nyike mihanzu ya simu ga 
xivini: kani lezi barimi ba gi ba, ba gi enzisa 
ku haba ncumo. 

11 Wa engeta a ruma nanza ginwanyani: ba 
gi ba na gona, ba gi koma hi tihlamba, ba gi 
enzisa ku haba ncumo. 

12 Wa engeta a ruma ga banharu; ba gi bayisa 
na gona, ba gi hlongolela lahandle. | 

13 Makunu hosi ya simu ga zivini yi ku, Nzi 
ta maha yini? Nzi ta ruma nwana ya mina a 
ranziweko; kutani ba ta mu dzunza. 

14 Kani lezi barimi, na ba mu wonile, ba ti 
ehleketisana, ba ku, Loyi hi mugi wa ntsomba : 
a hi mu dayeni, makunu ntsomba wu ta maha wa 
hina. 

15 Ba mu hlongolela lahandle ka simu ga xi- 
vini, ba mu daya. Hosi ya simu ga zivini yi ta 
maha yini kabwe? 

16 Yi ta ta yi ba daye laba barimi, yi ta nyika 
simu ga xivini ka banwanyani. Lezi ba xi zwile 
- lexi ba ku, A hi zona lezo. 

17 Kani yena a ba cuwukela, a ku, Xi yini 
lexi xi tsaliweko xi ku, Ribye legi gi hoxilwe- 
ko hi baaki, hi gona gi mahisilwe hloko ya 
magumo. 

18 Loyi a wako hehla ka lego ribye i ta faya- 
tela; kani loyi gi nga ta wa hehla ka yena, gi ta 
mu silisa. 

19 Bapristi bahombe ni batsali ba laba ku beka 
mandla hehla kakwe hi lexo xikatı ; kasi ba caba 

banhu; hakuba ba zi tiba ba ku u kanelile mu- 
fananiso lowu hi bona. 

20 Ba mu xiya, ba ruma tihluri, leti ti ti pu- 
ngako to lulama, kasi ba mu koma hi timhaka 
aa ba fela ku nyikela naweni ni mandleni ya 

osi 

21 Ba mu wutisa, ba ku, Mugonzisi, hi tiba hi 
ku wa wula, u gonzisa hi kululama, a ku langu- 
teli ngohe ya munhu, kani lezi u gonzisa ndlela 
ya Nungungulu hi kunene. 

22 Hi fanela ku hlenga nzubo ka Kesari, ku- 
mbe a hi zona ke? 

23 Kani :yena a wona mano yabwe, a ku ka- 
bwe. 

24 Nzi kombeni denario, yi na xifananiso xa 
mani ni kutsala ka mani? Ba ku, Xa Kesari. 

25 A ku kabwe, Makunu kleriselani Kesari 
lezi zi nga za Kesari, ni ka Nungungulu lezi zi 
nga za Nungungulu. 

26 Ba tsanzeka ku mu koma hi kukanela kakwe 
mahlweni ka banhu; ba riwuka hi kuhlamula 
kakwe, ba miyela. 

27 Ba ta kakwe bo kari ba Ba-Sadusi, laba ba 
wulawulako ba ku a ku na kuvuka ka laba ba 
fileko, ba mu wutisa, 

28 Ba ku, Mugonzisi, Mosi a hi tsalela a ku, 
Loku makabye wa munhu a fa, loyi i na ni wa- 
sati, yena a nga hi na nwanana, makabye wakwe 
i ta teka wasati, a vuxele makabye wakwe li- 
xaka. 

29 Makunu ba wa hi kona bamakabye ba nklanu 
ni bambiri: wo ranga a teka wasati a fa a nga 
hi na nwanana. 

30 Wa bambiri, ni wa banharu a mu teka: 

31 Lezo ni ba nklanu ni bambiri ba fa, ba nga 
siyangi banana. 

32 Anzako ka lezi wasati na yena a fa. 

33 Kuvukeni ka laba ba fileko u ta maha wa- 
sati wa mani ka bona? hakuba ba nklanu ni 
bambiri ba wa hi nawo hi sati wabwe. 

34 Jesu a ku kabwe, Banana ba tiko legi ba ha 
teka, ba ha korokiswa: 

85 Kani labo ba ta hlayelwako ba fanele ku 
cikela lego tiko, ni kuvuka ka ba fileko, a ba 
teki, a ba korokiswi. 

36 Hakuba ba tsanzeka ba klela ba fa; ha- 
kuba ba kotisa tingelosi, ba hi banana ba Nu- 
ngungulu, ba ku maha banana ba kuvuka. 

37 Kani lezi bafi ba vuxiwa, ni Mosi a wonisa 
kuhwini, lezi a bita Hosi a ku, Nungungulu wa 
Abrahama, ni Nungungulu wa Isaka, ni Nungu- 
ngulu wa Jakobi. 

38 A hi Nungungulu wa ba fileko, kani lezi 
wa laba ba hanyako; hakuba bonkle ba hanya 
ka yena. 

39 Makunu banwanyani ba batsali ba hlamula 
ba ku, Mugonzisi, u kanele kwatsi. 

40 Hakuba ba nga ha tiyi ku mu wutisa 
ncumo. 

41 A ku kabwe, Ba wulawula hi ku yini ba 
ku, Kristu hi nwanana wa Davida ke? 

42 Hi lezi na yena Davida a ku dangarileni ya 
tisimu, Hosi yi ku ka Hosi ya mina, Tsama hi 
canjeni ga xinene za nga, 

43 Hi kala nzi mahe balala ba wena zikegetelo 
xa mikonzo ya wena. 

44 Makunu Davida a mu bita a ku, Hosi, hi 
nwanana wakwe hi ku yini? 

45 Na ba ha zwa banhu bonkle, a ku ka bapi- 
zani bakwe, 

46 Cabani batsali laba ba ranzako ku famba 
ba boha tinguwo to leha, ba ranza kulosetelwa 
matsanweni ya kuxabisa, ni zitsamo zi nga ma- 
hlweni masinagogeni, ni zitsamo zo ranga mibu- 
zweni: 

47 Ba ga tindlu ta tinoni, ni hi kutimahisa ba 
kongela xikati xo leha: laba ba ta amukela ku- 
koniwa kahombe. 


Nipimo 21. 


1 Wa languta, wa ba wona ba fumileko ba cela 
ngazeni minyikelo yabwe. 

“2 A wona noni yo kari ya xisiwana yi cela 
kona malanyana mambiri. 

3 A ku, Zinene nzi ku ka nwina, leyi noni ya 
zisiwana u celile ku klurisa bonkle: 

4 Hakuba bonkle laba ba celile minyikelwini 
hi kutala kabwe; kani yena hi usiwana gakwe u 
. celile konkle kuhanya kakwe, zonkle lezi a nga 
nazo. 

5 Banwani ba wa wulawula hi tempeli ba ku, 
yi bombisilwe hi maribye manene ni minyikelo, a 
ku, 

6 Lezi zilo mu zi wonako, ku ta cikela masiku 
a ku nga ta siyiwa hi lawo ribye hehla ka ribye 
laha, legi a gi nga ta kungumuka. 

7 Ba mu wutisa, ba ku, Mugonzisi, zilo lezi: zi 
ta maha rini? ni xi yini zt ta maha xiwoniso 
loku zilo lezi zi ta maheka ? 

8 A ku, Cuwukisani mu nga pengiswi; hakuba 
banyingi ba ta ta hi bito ga mina, ba ku, Nzi 
mina yena, ni xikati xi tsinele; mu nga ba la- 
nzeli. 

9 Loku mu ta ku zwa kulwa ni madzolonga, 
mu nga cabi; hakuba zilo lezi zi fanela ku mahi- 
swa kusangula ; kani lezi kugumesa ku nga ha- 
klisi ku cikela. 

10 Makunu i te nga lo kabwe, Tiko gi ta vu- 
kela tiko, mufumo wu ta vukela mufumo : 

11 Ku ta maha kona kutsekatseka kahombe ka 
misaba, ni matsanweni matele tindlala ni mitu- 
ngu; ku ta maha kona kucaba ni masingita ya- 
hombe hi le tilweni. 

12 Kani lezi ku ranga zilo lezi zonkle, ba ta 
beka mandla yabwe hehla ka nwina, ba mu xa- 
nise, ba ku mu nyikela masinagogeni ni mapa- 
xweni, mu tisiwa mahlweni ka tihosi ni ka bafu- 
mi, hi kwa laho ka bito ga mina. 

13 Ku ta hunzuka ka nwina hi kutiyisa. 

14 Hi kwa laho yimisani timbilwini ta nwina, 
mu nga zi ehleketi mahlweni lezo mu ta- hlamula 
ha zona: 

15 Hakuba nzi ta mu nyika nomu ni wuklan, 
lezi balala bonkle ba nwina ba ta tsanzeka ku 
yimela, kumbe ku kaneta ha zona. 

16 Kani nwina mu ta nyikelwa hi bakuluku- 
mba, ni bamakwenu, ni maxaka, bangana; ni 
banwani ba nwina ba ta ba dayisa. 

17 Mu ta bengiwa hi banhu bonkle hi kwa 
laho ka bito ga mina. 

18 Ni sisi munwe wa hloko an nwina a wu 
nga ta lahleka. 

19 Hi kuhunisa ka nwina mu ta hilayi isa mihe- 
femulo ya nwina. 

20 Kani lezi mu wona Jeruselema wu ongiwa 
hi tiyimpi, makunu tibani mu ku ku tsinele ku- 
hangalaka ka wona. 

21 Makunu laba ba le Judia a ba cabele zi- 
tsungeni; ni laba ba le xikari ka wona ba 
hume ; ni laba ba le tikweni ba nga engeni ka 
wona. 

22 Hakuba laya hi masiku ya kuklerisela, kasi 
zilo zonkle zi tsaliweko zi tatiseke. 

23 Ba na kombo laba ba nga ta xura nyimba, 
ni laba ba nga ta anwisa, hi lawo masiku! ha. 
kuba kombo gi ta maha gahombe tikweni, ni kulo 
hehla ka laba banhu. 

24 Ba ta wa hi wukari ga sapadu, ba ta yisiwa 
hi mahlonga bamatikweni bonkle: Jeruselema 
wu ta kanziyeliwa hi bamatiko, zi kala zi heta 
zikati za bamatiko. 

25 Ku ta maha kona ziwoniso gambwini, ni 
hwetini, ni tinyiletini; ni misabeni kuzaniseka 
ka tixaka, kukanganyiseni hi kwa laho ka kudzi- 
nza ka bimbi ni masgandlati ; 

26 Banhu ba ku hlala hi kucaba, ni kulangu- 
tela zilo lezi zi tako misabeni: hakuba mitamo 
ya tilo yi ta tsekatsekiswa. 

27 Makunu ba ta wona Nwana wa munhu wa 
ku ta hi refu ni ntamo ni ukosi gahombe. 

28 Kani lezi zi sangula ku mahiswa zilo lezi, 
langutani le hehla, mu klakuse tihloko ta nwina ; 
hakuba ku tsinele kuhanyisa ka nwina. 

29 A kanela mufananiso kabwe a ku, Langu- 
tani, nkuwu, ni tisinya tonkle: 

80 Loku ti hlukile, mu ya wona, mu zi tiba hi 
ka nwina mu ku makunu bucika gi kusuhi. 

31 Lezo na nwina, loku mu wona zilo lezi za 
humesa, mu tibe mu ku mufumo wa Nungungulu 
wu kusuhani. 

32 Zinene nzi ku ka nwina, Lolu lixaka a 
li nga ta hunza, zi kala zi mahiswa zilo lezi 
zonkle. 

33 Tilo ni misaba yi ta hunza; kani lezi ti- 
mhaka ta mina a ti nga ta hunza. 

34 Kani lezi ti cuwukeleni nwina, kutani ti- 
mbilu ta nwina ti maha xibinzo hi kulonzola, ni 
kupopiwa, ni makanakanelo ya kuhanya loku, gi 
ta hehla ka nwina hi kudzuka siku lego kota 
nklamu : 

35 Hakuba gi ta ta lezo hehla ka bona bonkle 
ba tsamako ngoheni ya yonkle misaba. 

36 Kani lezi rinzani zikati zonkle, mu kongele, 
kasi mu tiya ku potsa zilo lezi zonkle zi nga ta 
maheka, ni ku yima mahlweni ka Nwana wa 
munhu, 

37 Hi masiku u wa gonzisa tempeleni; busiku 
a huma, a hambuka xitsungeni lexo xi tibyako 
zitsunga xa Ma-Olivia. 

38 Banhu bonkle ba suka ni mixo binzuka, ba 
klela kakwe tempeleni, ku mu zwa. 


Kipimo 22. 


1 Makunu wu tsinele mubuzo wa zibaba zi nga 
haba xomelo, wu culiwako Pasika. 

2 Bapristi bahombe ni batsali ba laba laha ba 
nga mu daya; hakuba ba ba caba banhu. 

3 Makunu Natani 2 engena ka Judasi loyi a 

nga tibya Iskarioti, hi yena wa hlayiwa zinwe na 
ba kumi na bambiri. 

4 A suka a ya wulawula na bapristi bahombe 
ni bahlamuli, a ku hi laha a nga ta mu nyikela 
kabwe ha kona. 

- 5 Ba tsaka, ba vumelana ku mu nyika ma. 
lana. 

6 A vumela, a laba xikati ku mu nyikela ka- 
bwe ha xona xi nga haba xidlemo. 

7 Gi cikela siku ga zibaba zi nga haba xomelo, 
gi nga klabya ha gona Pasika. 

8 A ruma Petro ni Johani, a ku, Fambani mu 
ya mu hi longisele Pasika, kasi hi ga. 

9 Ba ku kakwe, Hi kwihi laha u ranzako hi ya 
longisela kona ? 

10 A ku kabwe, Langutani, na mu engenile 
mutini mu ta klangana ni munhu a rwele mbita 
ya mati; mu lanzeleni mu ya ndlwini laha a 
engenako kona. 

11 Mu ku ka nwinyi wa yindlu, Mugonzisi a 
ku ka wena, Xı kwihi xilubelo laha nzi nga ga 
kona Pasika ni bapizani ba mina? 

12 U ta mu kombeta yindlu yahombe, leyi 
yi nga hehla, yi andlaleko; mu longisele kwa 
laho. 

13 Ba suka, ba ya kuma kotile i wa wulawuli- 
leko kabwe, ba longisa Pasika. 

14 Na xi cikele yzikati, a tsama ni bapostoli 
zinwe naye. 

15 A ku kabwe, Hi ku nabela nzi nabela ku 
ga na nwina legi Pasika, na nzi nge se ku xani- 
seka. 

16 Hakuba nzi ku ka nwina, a nzi nga ta ha 

engeta nzi gi ga, gi kala gi tatiswa mufumeni wa 
Nungungulu. 

17 A amukela kopo, na a kesile, a ku, Tekani 
leyi, ni yi abanyiseleneko. 

18 Hakuba nzi ku ka nwina, a nzi nga ta ha 
engeta nzi nwa mihanzu ya xivini, hi kala mu- 
fumo wa Nungungulu wu cikele. 

19 Wa teka xibaba, a kesa, a kema, a nyika 
kabwe, a ku, Lexi hi miri wa mina, wu nyike- 
lwako nwina: lexi xi maheni hi ku alakanya 
mina. 

20 A teka kopo lezo anzako ka xilalelo, a 
ku, Leyi kopo hi xinakulobye xiswa hi nkata 
wa nga, lowu wu halatiwako hi kwa laho ka 
nwina. 

21 Kani lezi langutani, canja ga loyi a nzi 
nyikelako gi kona na mina mezeni, ` 

22 Hakuba Nwana wa munhu wa ya kunene, 
kotile ku layisilweko; kani lezi kombo ka munhu 
loye a nyikelwako hi yena! | 

23 Makunu ba sangula ku wutisana, ba ku hi 
mani kabwe i nga ta maha zlo lexi. 

24 Kukanetana ku maha kona xikari kabwe a 
ku, hi mani wa bona i nga ta maha wahombe. 

25 A ku kabwe, Tihosi ta matiko ti ma fuma; 
ni laba ba ba fumako hi ntamo ba bitiwa laba ba 
mahako zinene. 

26 Kani nwina á mu nga ta maha lezo; kani 
loyi hi wahombe xikari ka nwina a mahe kota 
loyi tsongwani, ni loyi a famako kota loyi a tire- 
lako. 

27 Hakuba loyi wahombe hi mani, loyi a tsa- 
mileko kugeni, kumbe loyi a tirako kona ke? a 

hi loyi a tsamileko kugeni ke? Kani mina nzi 
le xikari ka nwina kota yena a kozako. 

28 Kani lezi hi nwina laba ba tiyiseleko na 
mina kuringweni ka mina. 

29 Na mina nzi mu yimisela mufumo, kotile 
Dadani a nzi yimiseleko mina; 

30 Kasi mu ge, mu nwe mezeni ya mina mu- 
fumeni wa mina; mu ta tsama zitsanweni, ma 
abanyisa tixaka ta kumi ni timbiri ta Israeli. 

31 Simoni, Simoni, languta, Satani u ku wuti- 
sisa ku kuma wena, kasi u ku hlele kota mabele. 

32 Kani lezi nzi ku kongelele, kasi kutsumba 
ka wena ku nga heti: lezi u hunzulukile, u ba 
tiyise bamakwenu. 

33 A ku kakwe, Hosi, nzi longile ku ya na 
wena ni le pazweni ni le kufeni. 

34 A ku, Nzi wula ka wena, Petro, Nkuku wu 
nga si yimba nyamukla, u kala u ta kaneta ka- 
nharu u ku u nzi tiba. 

35 Makunu a ku ka bona, Lezi nzi mu rumile 
mu nga haba zigwamana, ni mkwama, ni zilato, 
mu vumala xilo ke? Ba ku, A hi vumalangi 
ncumo. 

36 A ku kabwe, Kani lezi makunu, loyi a nga 
na xigwamana, a xi teke, lezo ni mkwama: ni loyi 
a vumalako sapadu, a xabise nguwo yakwe, a 
xabe sapadu. 

37 Hakuba nzi ku ka nwina, Lexi xi tsaliweko 
xi fanele ku hetisiwa ka mina, xi ku, A wa hla- 
yiwa zinwe na zigohi : hakuba lexi xi vumbiweko 
hi mina xi ta hetiseka. 

38 Ba ku, Hosi, languta, tisapadu timbiri hi 
leti. A ku kabwe, Zi enele. 

39 A huma a ya kota kumaha ka yena zitsu- 
ngeni xa Ma-Olivia; bapizani ba mu lanzisela 

40 Na a cikele utsanweni lego, a ku kabwe, 
Kongelani mu ku mu nga engeni kuringweni. 

41 A wa tsikiwa kabwe hi mpfukanya wa ku- 
hoza ribye, a kizama a kongela, 

42 A ku, Dadani, loku wa vumela, susa leyi 
kopo ka mina; kasi lezi ku nga mahiwi kuranza 
ka mina, kani lezi a ku mahiwe kuranza ka 
wena. 

43 Makunu ku woneka kakwe ingelosi ya le 
tilweni ya mu tiyisa. 

44 A le kuxanisekeni kahombe a tiyisa kuko- 
ngela: nyuku wa yena wu kotisa madona yaho- 
mbe ya nkata yi donela lahası misabeni. 

45 Na a suka kukongeleni a ta ka bapizani 
bakwe, a ba kuma ba eklele hi kombo. 

46 A ku kabwe, Hi yini mu ekleleko? vukani, 
mu kongele, kasi mu nga engeni kuringweni. 

47 Lezi a ha wulawula, languta, xidlemo, na 
yena a nga tibya Judası munwe wa ba kumi na 
bambiri, a rangela mahlweni kabwe, a tsinela ka 
Jesu, ku mu trotra. l 

48 Kani lezi Jesu a ku kakwe, Judasi, hi ku- 
trotra wa mu nyikela Vwana wa munhu ke? 

49 Makunu laba ba nga hi naye lezi ba wona 
lexi x1 nga ta humelela, ba ku, Hosi, hi ta tsema 
hi sapadu ke? 

50 Munwe wo kari wa bona a tsema nanza ga 
mupristi wahombe, a tsema ndlebe yakwe ya xi- 
nene. 

5l Kani lezi Jesu a hlamula a ku, Mu vumele 
lezo. A kumba ndlebe yakwe, a yi holisa. 

52 Jesu a ku ka bapristi bahombe, ni zigela za 
tempeli, ni bakulukumba, labo ba tileko ka yena, 
Mu humele ni tisapadu ni zigomba kota lezi nzi 
hi muwukli ke? 

53 Nzi wa hi kona na nwina tempeleni masiku 
ni masiku, a mu tsambulutangi mandla hehla ka 
mina: kani lezi lexi hi xikati xa nwina ni ntamo 
wa munyama. 

54 Makunu ba mu koma, ba ya naye, ba mu 
yisa ndiwini ya mupristi wahombe. Kani lezi 
Petro a lanzela hi kule. 

55 Na ba dzivela nzilo xikari le hubyeni, 
na ba tsamile zinwe, Petro a tsama xikari 
kabwe. 

56 Makunu nhwana wo kari wa ku mu wona 
a tsama kuwonekeleni ka nzilo, wa mu languti- 
sisa, a ku, Loyi u wa hi naye. 

g Kani yena a kaneta, a ku, Wasati, a nzi mu 
tibi. 

58 Anzako ka xikatanyana, munwanyani wa 
ku mu woua, a ku, Wena u hi munwe wa 
bona. Kani lezi Petro a ku, Wanuna, a nzi hi 
mina. 

59 Na ku hunzile xikati xi laba ku maha hora 
yinwe, munwani wa tiyisisa, a ku, Hi zinene 
loyi u wa hi naye, hakuba hi Mu-Galile. 

60 Kani lezi Petro a ku, Wanuna, a nzi tibi 
lexi u xi wulako. Lukuluku, a na wulawula, 
nkuku wu yimba. 

61 Makunu Hosi yi hunzuka, yi languta Petro. 
Petro a alakanya mhaka ya Hosi, kotile a wula 
ka yena, Nkuku wu nga si yimba nyamukla, u 
ta nzi kaneta kanharu. 

62 A huma lahandle, a rila nguvu-nguvu. 

63 Makunu bawanuna laba ba mu komako 
Jesu, ba mu hleka, ba mu fumbuta. 

64 Ba mu vala mahlo, ba mu wautisa, ba ku, 
Vumba, hi manı loyi a ku bileko? 

65 Ni zilo zinwanyani zo tala ba wulawula 
kakwe, ba mu rukatela. 

66 Na gi cile mixo, kutsombana ka bakulu- 
kumba ba banhu, na bapristi bahombe ni batsali, 
ba mu yisa hubyeni yabwe, ba ku, 

67 Loku u hi Kristu, hi byele. Kani yena a 
ku kabwe, Loku nzi mu byela, a mu nga ta ko- 
lwa. 

68 Loku nzi mu wutisa, a mu nga ta hlamula. 

69 Kani lezi ku suka hi laha Vwana wa mu- 
nhu i ta tsama hi le xineneni xa ntamo wa Nu- 
ngungulu. 

70 Ba ku bonkle, U hi Nwana wa Nungu- 
ngulu ke? A ku kabwe, Nwina mu wula mu 
ku nzi mina yena. 

71 Ba ku, Hi ha labela yini wumbuni gi- 
nwani? Hakuba hina hi mu zwile hi nomu wa- 
kwe. 


Nipimo 23. 


1 Kidlemo zonkle xa bona xi suka, ba mu yisa 
ka Pilatu. 

2 Ba sangula ku mu kecara, ba ku, Hi kumile 
loyi wa ku lahlisa banhu ba hina, a ba tsimbisa 
ku luba ka Kesari, a ku, hi yena u hi Kristu hosi. 
3 Makunu Pilatu a mu wutisa, a ku, Wena u 

hi Hosi ya Ba-Juda ke? A mu hlamula a ku, 
U wula wena. 

4 Pilatu a ku ka bapristi bahombe ni ka banhu, 
A nzi kumi nanzu munhwini loyi. 

5 Kani lezi ba tiyisa ba ku, U vindlukisa ba- 
nhu, a gonzisa Judia gonkle, a sangula Galile a 
ta a cikela kwa laha. 

6 Kasi Pilatu, lezi a xi zwile, a wutisa loku 
munhu loyi hi Mu-Galile. 

7 Na a zwile a ku hi munhu wa mufumo wa 
Herodi, a mu rumela ka Herodi, loyi a nga kona 
le Jeruselema na yena hi laya masiku. 

8 Makunu Herodi, na a wonile Jesu, a tsaka 
nguvu; hakuba hi kale a ranza ku mu wona, 
hakuba a wa zwile hi yena; a tsumba ku wona 
xiriwuko xi mahiwa hi yena. 
= 9A mu wautisa hi timhaka ti tele; kani lezi a 

nga mu hlamulangi ncumo.. 

10 Bapristi bahombe ni batsali ba yima ba mu 
kecara nguvu. 

11 Makunu Herodi na banyakasani bakwe ba 
mu tsanwa, ba mu tseketsela, ba mu funengeta 
hi nguwo ya ku bangama; a mu klerisela ka 
Pilatu, i 

12 Hi lego siku Pilatu ni Herodi ba klela 
ba maha bangana: hakuba mahlweni a ba be- 
ngana. 

13 Makunu Pilatu a bitela kateginwe bapristi 
bahombe, ni bakulukumba, ni banhu, 

14 A ku kabwe, Mu tisile ka mina munhu loyi, 
kota muzwe a lahlisa banhu; langutani, nzi mu 
wutisile mahlweni ka nwina, a nzi kumangi na- 
nzu ka munhu loyi, wa lezi mu mu kecarako ha 
zona. 

15 Ge, ni Herodi; hakuba a mu klerisela ka 

hina; langutani, a ku na ncumo xi mahiweko hi 
yena, lexi xi faneleko kufa ha zona. 

16 Hi kwa laho nzi ta mu xupula, nzi mu 
tsika a ya. 

18 Kani lezi ba bahuwa kateginwe, ba ku, 
Susa loyi munhu, u hi klaklele Baraba. 

19 Loyi a nga bekiwe le paxweni, hi kwa laho 
ka dzolonga go kari mutini, ni hi kudaya. 

20 Kambe Pilatu a wulawula kabwe, a ranza 
ku mu klakla Jesu. 

21 Kani lezi ba bahuwa, ba ku, Belela, mu be- 
lele. 

22 A ku kabwe hi zikati zinharu, Ku yini ku- 
biha loyi munhu a ku mahileko? A nzi kuma- 
ngi ka yena nanzu wu fanele kufa: hi kwa laho 
nzi ta mu xupula, nzi mu klakle. 

23 Kani lezi ba pikelela ba bahuwa hi magezo 
yahombe, ba kombela ba ku a ku belelwe. Ma- 
gezo yabwe ma hluliwa. 

24 Makunu Pilatu a abanyisa a ku kukombela 
kabwe a ku mahiwe. 

25 A mu klakla loyi a nga bekiwa le paxweni 
hi dzolonga ni kudaya, ba mu kombelako ; kani 
lezi a mu nyikela Jesu kuranzeni kabwe. 

26 Makunu kota lezi ba mu yisa, ba koma mu- 
nwani hi Simoni wa Kurene, a huma sinwini, ba 
mu rexela xihambano, a xi rwale le nzako ka 
Jesu. 

27 Makunu xi mu lanzisela xidlemo zahombe 
xa banhu, ni xa bawasati, laba ba hlalukelako, 
ba mu rilela. 

28 Kani lezi Jesu a renzelekela kabwe, a ku, 
Banhanyana ba Jeruselema, mu nga nzi rileli 

mina, kani lezi ti rileleni nwina, ni banana ba 
nwina. 

29 Hakuba, langutani, masiku ma ta ku ta, hi 
laya ba ta ku, Ku katekile tingonwa ni tinyi- 
mba leti ti nga belekangiko, ni mabele ma nga 
anwisangiko. 

30 Makunu ba ta sangula ku wula ka zitsu- 
nga, Welani hehla ka hina; ni ka zitsungana, 
Hi funengete. 

31 Hi lezi loku ba zi maha zilo lezi sinyeni 
yo tsakama, ku ta mahiwa yini ka leyo yi omi- 
leko? 

32 Makunu ba yisiwa banwanyani bambiri, hi 
zigohi, zinwe naye ku ya dayiwa. 

33 Lezi ba cikela utsanweni go tibya Hloko, ba 
mu belela kwa laho, ni zigohi, zinwe hi xineneniì, 
xinwani hi ximatseni. 

34 Makunu Jesu a ku, Dadani, u ba tsetselele, 
hakuba a ba tibi lexi ba xi mahako. Ba ku 
abanyisana tinguwo takwe, ba hlahluba tihlolo. 

35 Banhu ba yima bo languta. Bafumi na 
bona ba mu tseketsela, ba ku, A hanyisa ba- 
nwani; a ku ti hanyise yena, loku hi Kristu wa 
Nungungulu, a hlauliweko. 

36 Ni banyakasani ba mu hleka, ba ta kakwe, 
ba mu nyika ntsubi, 

37 Ba ku, Loku u hi hosi ya Ba-Juda, ti ha- 
nyise wena. 

38 Ku wa hi kona kutsala hehla ka yena a ku, 
Loy nı Hosi ya Ba-Juda. 

39 Makunu munwe wa labo biha ba nga ha- 
yekiwa naye, a mu rukatela, a ku, A hi wena 

ristu ke ? ti ponise wena na hina. 

40 Kani lezi munwanyani a hlamula, a mu 
tsanwisa, a ku, A ku cabi Nungungulu, kasi u 
abanyisilwe zinwe naye ke? 

41 Kasi hina hi fanele ku koniwa; hakuba hi 
amukela lexi xi faneleko zilo lezi hi zi mahileko : 
kani loyi a nga onhangi ncumo. 

42 A ku, Jesu, Nzi alakanye, loku u cikele 
mufumeni wa wena. 

43 A ku kakwe, Zinene, nzi ku ka wena, Nya- 
mukla u ta maha na mina Paradisini. 

44 Makunu zi laba ku maha hora ya wunklanu 
na yinwe, munyama wu wa hi kona misabeni 
yonkle, wu kala wu cikela ka hora ya wuklanu 
na mune, 

45 Kuwonekela ka gambo ku fupela, nguwo 
ya tempeli yi hanzuka hi xikari. 

46 Jesu na a bitanile hi gezo gahombe, a ku, 
Dadani, hi mandleni ya wena nzi nyikela moya 
wa mina: na a wula lexi, a fa. 

47 Makunu nzuna ya zana lezi yi wonile lexi 
xi mahilweko, yi dumisa Nungungulu, yi ku, Ži- 
nene munhu loyi u wa lulamile. 

48 Banhu bonkle ba hlengeletaneko ku wona 
lexi, lezi ba langutile zilo zi mahilweko, ba klelela 
ba ku ti ba zifuba. | 

49 Makunu bonkle ba tibanako naye, ni bawa- 
sati ba mu lanzelako ba huma Galile, ba yima 
kule, ba languta zilo lezi. 

50 Languta, u wa hi kona munhu bito gakwe 
hi Josefa, munhu wa makungu, hi munhu wo 
saseka ni wo lulama. 

51 (Yena a nga vumelangiko makunsa yabwe 
ni kumaha kabwe), munhu wa Arimatia, muti 

wa Ba-Juda, loyi a nga langutela mufumo wa 
Nungungulu. 

52 Loyi munhu a ya ka Pilatu, a kombela xi- 
rumbi xa Jesu. 

53 A zi cisa, a xi petsela nguwini yo basa, a 
mu beka nkeleni, wu xokoliweko ribyeni, kwa 
laho munhu cima a nga eklelangi. 

54 Makunu hi siku lego hi ga kulongisa, Sa- 
bado ga tsinela. 

53 Bawasati, laba ba nga ta ba huma Galile 
naye, ba lanzisela, ba languta nkele, ni kubekiwa 
ka xirumbi xakwe. 

56 Ba klelela, ba longisa mibandwa ni ma- 
fura yo nanziha. Hi Sabado ba humula kota 
nao. 


Nipimo 24. 


1 Kani lezi hi siku go ranga ga sonto, le ku- 
ceni, ba cikela nkeleni, ba neha mibandwa ba yi 
longisileko. 

2 Ba kuma ribye gi wumbulutile nkeleni. 

3 Ba engena, a ba kumangi zirumbi xa Hosi 
Jesu. 

4 Makunu lezi ba wa kanganyisa hi lexi, la- 
nguta, bawanuna bambiri ba yima na bona, ba 
bohile hi zifunengelo zo hatima. 

5 Ba ha dzuka, ba korama hasi, ba ku kabwe, 
Hi yini mu labelako loyi a hanyako .xikari ka 
bafi ? 

6 U haba laha, kani lezi u vukile: alakanyani 
hi laha a nga wula ka nwina ha kona, lezi a le 
-© Galile, 

7 A ku, Nwana wa munhu u fanele ku nyi- 

kiwa mandleni ya banhu bo biha, a belelwe, hi 
siku ga manharu a klele a vuke. 

8 Makunu ba alakanya timhaka takwe. 

9 Ba klela nkeleni, ba zi byela zilo lezi zonkle 
ka ba kumi ni munwe, ni ka banwanyani bonkle. 

10 Ku wa hi kona Maria Magdalene, ni Jo- 
ana, ni Maria nyine wa Jakobi; ni banwani ba 
wa hi nabo, ba byela zilo lezi ka bapostoli. 

11 Makunu timhaka leti ti maha mahlweni 
kabwe kota mikuwo; a ba ti kolwangi. 

12 Kani lezi Petro a suka, a tsutsuma a ya 
nkeleni: a korama, a wona tinguwo to basa toce ; 
a suka, wo hlamala hi lexi xi mahileko. 

13 Languta, bambiri xikari kabwe hi lego siku 
ba suka ba ha ya ximutaneni xa bito ga Emau, 
lexo kule ni Jeruselema hi mipfuka ya nklanu 
wa makumi ni kumi ginwe. 

14 A ba wulawulana hi zonkle lezi zi humele- 
leko. 

15 Makunu lezi ba ha hlamulana, ba wutisana, 
Jesu, hi yena nwinyi, a ba tsinelela, a famba na 
bona. 

16 Kani lezi mahlo yabwe ma sireliwa, kasi ba 
nga mu tibi. 

17 Makunu a ku kabwe, Timhaka to yini leti, 
mu wulawulako ha tona, mu famba? Ba yima, 
ba tsuba. 

18 Munwani, bito gakwe hi Kleopasi, a hla- 
mula, a ku kakwe, Hi wena wece u enzile Jeru- 
selema, u nga tibiko zilo lezi zi mahilweko kona 
hi masikwini laya ke? 

19 A ku kabwe, Zo yini ke? Ba te nga lo 
kakwe, Hi za Jesu wa Nazareta, loyi hi mupro- 

feti wa ntamo ntirweni, ni mhakeni, mahlweni ka 
Nungungulu ni banhu bonkle: 

20 Ni laha bapristi bahombe, ni tihosana ta 
hina ba mu nyiketeko ku abanyiselwa lifu, ba mu 
belele. 

21 Kani hina hi tsumbile hi ku, hi yena u ta 
rihelako Israeli: kasi lezi ni zonkle lezi, nyamu- 
kla hi siku ga manharu zilo lezi zi mahisile. 

22 Kambe bawasati ba ka hina ba hi riwuki- 
sile, ba yile nkeleni ni mizo binzuka nguvu; 

23 Makunu ba nga xi kumi xirumbi xakwe, ba 
ta. ba ku, ba wa wonile muwoniso wa tingelosi, 
leti ti ku, Wa hanya. 

24 Makunu banwani bo kari ba ka hina ba 
suka ba ya nkeleni, ba kumile kota lezi bawasati 
ba wulawulileko, kani yena a ba mu wonangi. 

25 Makunu a ku kabwe, Vwina mapupulu mu 
hi welako timbilwini ku kolwa zonkle lezi z1 ka- 
nelweko hi baprofeti. 

26 A zi nga faneli lezi a ku Kristu a zaniswa 
hi zilo lezi, a engena wuhosini gakwe ke? 

27 A sangula hi ka Mosi ni baprofeti bonkle, a 
ringanisela kabwe timhaka ti kanelelweko hi 
yena mitsalini yonkle. 

28 Ba tsinelela ximutaneni laha ba yako kona; 
a ti maha ku kaluta. 

29 Makunu ba mu kurumeta, ba ku, Tsama na 
hina; hakuba gi hlwile, ni ganno gi pelile. A 
engena a tsama nabo. 

30 Makunu, lezi a tsamile kigeni nabo, a teka 
xibaba, a kesa, a kema, a ba nyika. 

31 Mahlo yabwe ma hanyanya, ba mu tiba ; 
makunu a nyamalele mahlweni kabwe. 

32 Ba wulawulana, ba ku, timbilu ta hina a ti 
nga hisangi nzeni ka hina, kotile a ha wulawula 
na hina ndleleni, a hi ringanisela mitsalo ke? 

33 Ba suka hi lexo xikati, ba klelela Jerusele- 
ma, ba kuma ba kumi ni munwe ba tsombene, ni 
laba ba nga nabo, 

34 Ba ku, Hosi yi vukile zinene, yi wonekile 
ka Simoni. 

35 Makunu ba hlautela lezi zi mahilweko ndle- 
leni, ni laha a tibiweko ka bona hi ku kema xi- 
baba. 

36 Ba ha wulawula timhaka leti, a yima zikari 
ka bona hi yena nwinyi, a ku kabwe, Kurula a 
ku mahe ka nwina. 

37 Kani lezi ba dzuka, ba caba, ba ehleketa ba 
ku ba wona moya. 

38 Makunu a ku kabwe, Mu dzukela hi yini? 
miehleketo yi humelela hi yini timbilwini ta 
nwina ? 

39 Langutani mandla ya mina, ni mikonzo ya 
mina, nzi ku hi mina hi nwinyi; nzi kumbeni, 
mu wone, hakuba moya a wu na hlonge ni ma- 
rambo kota lezi mu nzi wonako nzi nga na wona. 

40 Na a wulawulile lezo, a ba wonisa mandla 
ni mikonzo. 

41 Makunu lezi ba kala ku ddia hi kutsaka, 
1 ha hlamala, a ku kabwe, Mu na za kuga laha 

e? 

42 Ba mu ha xiklowu xa xidluwani xi oci- 
weko. 

43 A teka, a ga mahiweni kabwe. 

44 A ku kabwe, Leti hi timhaka ta mina nzi 
nga wulawula ka nwina, lezi nza ha hi na 

nwina, nzi ku, zi fanele zi mahiseka zonkle zi tsa- 
liweko hi mina nahweni wa Mosi, ni baprofeti, 
ni tisimu. 

45 Makunu a vulula timbilu tabwe, kasi ba 
ingisa mitsalo; 

46 A ku kabwe, Lezo a ku tsaliwe, a ku zi 
fanele Kristu a xaniseka, a klela a- vuka ka ba 
fileko hi siku ga manharu ; 

47 Ku kanelwa hi bito gakwe kuhunzuluka ni 
kutsetselwa zonho matikweni yonkle; hi ku sa- 
ngula Jeruselema. 

48 Nwina mu hi timbuni ta zilo lezi. 

49 Langutani, nzi ya rumela ntsumbiso wa 
Dadani hehla ka nwina; kani lezi tsamani mu- 
tini, mu kala mu funengetiwe hi ntamo wu hu- 
mako le hehla. 

50 Makunu a ba yisa lahandle hi mahlweni 
ka Betania; a klakusa mandla yakwe, a ba kate- 
kisa. 

51 Makunu lezi a ha ba katekisa, a abanyisa 
nabo, a klakuselwa tilweni. 

52 Ba mu dzunza, ba klelela Jeruselema hi ku- 
tsaka kahombe : 

53 Ba wa hi kona ni masiku tempeleni, ba ku 
kesa Nungungulu. 

1 Teofilu, dangarila go ranga nzi gi tsalileko hi 
lezo zonkle, Jesu a sangula ku zi maha ni ku zi 
gonzisa, 

2 Gi kala gi cikela siku a nga klakuswa ha 
gona, na a layile hi Moya wo Basa bapostoli, 
laba a ba hlaulileko : 

3 A ti kombisa kabwe, a ha hanya, anzako ka 
kuxaniseka kakwe, hi ziwoniso zinyingi, wa ku 
woneka kabwe hi mune wa makumi ya masiku, 
wo wula timhaka ta mufuwo wa Nungungulu. 

4 Na a hlengeletene nabo, a ba laya a ku ba 
nga suki Jeruselema, kani lezi ba langutele 
ntsumbiso wa Dadani, lowu mu wu zwile ka 
mina: 

5 Hakuba Johani kunene a bapatiza hi mati; 
kani nwina inu ta bapatizwa hi Moya wo Basa 
makunu a ku nga mahi masiku manyingi. 

6 Hi kwa laho, lezi ba tsombene, ba mu wutisa, 
ba ku, Hosi, u ta klerisela mufumo ka Ba-IĪsraeli 
hi xikati lexi ke? 

7 A ku kabwe, A hi ka nwina ku tiba zikati 
ni tinguba, lezi Dadani a zi yimisileko hi ntamo 
wa yena. 


Google 


Mirtiro, 1. 271 


8 Kani lezi mu ta amukela ntamo, na wu cikele' 
Moya wo Basa hehla ka mwina; mu ta maha ti- 
mbuni ta mina le Jeruselema, ni "le Judia gonkle, 
ni Samaria, ni ku cikela se ka magumo ya mi- 
saba. 

9 Na a ha kanela timhaka leti, ba ku ha 
languta, a klakuswa; ni refu gi mu amukela 
mahlweni kabwe. 

10 Makunu kota lezi ba ha mbilukela le ti- 
Iweni, hi kufambeni kakwe, languta, bawanuna 
bambiri ba yima nabo, ba bohile hi tinguwo to 
basa : 

11 Ba ku, Nwina mandota ya le Galile, hi 
yini mu yimileko mu ku languta le tilweni ke? 
Loyi Jesu a klakusilweko ka nwina a amukelwa 
le tilweni, i ta ku ta kota lezi mu mu wonileko 
wa ku ya tilweni. 

12 Makunu ba klelela Jeruselema, ba huma 
xitsungeni xi tibyako Ma-Olivia, xi nga kusuhi 
ni Jeruselema, hi mpfuka wa kufamba hi Sa- 
bado. 

13 Na ba engenile, ba kanziya le kubini legi 
gi nga hehla, laha ba wa tsamako kona, hi Petro 
ni Johani ni Jakobi ni Andru, Filipu ni Tomasi, 
Bartolome ni Mateu, Jakobi wa Alfen, ni Simoni 
Mu-Zeloti, ni Juda wa Jakobi. 

14 Laba bonkle ba tiyisa hi mbilu yinwe kuko- 

eleni, zinwe ni bawasati, ni Maria nyine wa 
Baa a ni bamakabye bakwe. 

15 Hi masiku laya Petro a suka a yima xikari 
ka bamakabye, a ku (xi wa hi kona xidlemo xa 
banhu ba tsombeneko, ba laba ku maha ba zana 
ginwe ni makumi mambiri), 

16 Mandota, bamakabye, hi ku fanele a ku ku 
tatiseke kutsala, loku ku kanelwako mahlweni hi 
Moya wo Basa hi nomu wa Davida hi Judasi, 
loyi a nga hi muyisi wa labo ba nga mu koma 
Jesu. 

17 Hakuba a hlayilwe xikari ka hina, a amu- 
kela utsamo ga kukozela loku. 

18 Makunu loyi munhu a xaba tikwanyana 
hi binzu ga zobiha zakwe; a wa hi hloko, a 
tsema xikari, ma halatiwa marumbu yonkle. 

19 Xi zwaliwa lexi ka bona bonkle ba le Jeru- 
selema; kasi tikwanyana lego gi culiwa hi lirimi 
labwe gi ku, Akeldama, legi gi tibya, Tiko ga 
nkata. 

20 Hakuba ku tsaliwe dangarileni ga Tisimu 
a ku, Yindlu yakwe a yi mahe xiwunza, a nga 
tsami munhu lomo nzeni ka yona: ni utsamo ga- 
kwe a gi tekiwe hi munwani. 

21, Hi kwa laho ku fanele ku yimisa munwe 
wa laba banhu ba nga famba na hina xikati xo- 
nkle Hosi Jesu a engena a huma ka zona xikari 
ka hina, 

92 Hi kusangula kubapatizeni ka Johani hi 
ku cikela ka siku a nga klakuswa ha gona ka 
hina, a mahe mbuni ya kuvuka ka yona kategi- 
nwe na hina. 

23 Ba yimisa bambiri, Josefa a tibyako Ba- 
rsaba, loyi a nga culiwa bto ginwani hi Justusi, 
ni Matia. 

24 Ba kongela ba ku, Wena, Hosi, u tibako 
timbilu ta banhu bonkle, kombete hi wihi ka laba 
bambiri u mu hlaulileko, 

25 Ku teka utsamo ga kukozela loku ni bupo- 

stoli, a pfukako ka gona Judasi kasi ku ya utsa- 
nweni gakwe. ` 

26 Ba hlahluba tihlolo tabwe, ihlolo yi koma 
Matia; a hlayiwa zinwe na bapostoli ba kumi ni 
munwe. 


Kipimo 2. 


1 Makunu na gi cikele siku ga Pentekosti, 
ba wa hi kona bonkle kateginwe utsanweni 
ginwe. 

2 Hi kudzuka ku huma tilweni kuvumavuma . 
kota xipupuri xi pupuxa hi ntamo, ku yi tatisa 
yindlu laha ba tsamileko kona. 

3 Ku woneka kabwe tirimi ti abanyiseneko ti 
kota ta nzilo; li tsama hehla ka bona bonkle. 

4 Bonkle ba tatiswa hi Moya wo Basa, ba sa- 
ngula ku wulawula hi tinwani tirimi, kota lezi 
Moya wu ba hako ku klamusa. 

5 Makunu ba wa tsama le Jeruselema Ba-Juda, 
banhu ba kolwako, ba huma matikweni yonkle 
ma nga lahasi ka tilo. 

6 Na ku zwele kuvumavuma loku, xidlemo xi 
tsombana, banhu ba kanganyiswa, hakuba munwe 
na munwani a ba zwa bo wulawula hi lirimi la 
yena. 

7 Ba hlamala, ba riwuka, ba ku, Langutani, 
laba bonkle ba kanelako a hi nga ba le Galile 
ke? 

8 Ha zwa hi ku yini, munwe ni munwani 
hi lirimi la hina hi hanyilweko na lona ke? 

9 Ba-Patia ni Ba-Media ni Ba-Elamitia, ni laba 
ba tsamako le Mesopotamia, ni le Judia ni Kapa- 
dozia, ni le Pontu ni Asia, 

(Sheetswa, Acts.) 18 

10 Frigia ni le Pamfilia, Gipiti ni makleweni 
ya Libia se ka Kurene, ni ba le Roma ba enzako 
kona, Ba-Juda ni laba ba hunzulukileko ba ma- 
tiko, 

11 Ba le Krete ni ba le Arabia, ha ba zwa bo 
wulawula hi tirimi ta hina mitiro yahombe ya 
Nungungulu. 

12 Ba hlamala bonkle, ba kanganyiswa, ba 
wulawulana, ba ku, Xi ringanisa xi yini lexi? 

13 Kani lezi banwanyani ba tseketsela, ba ku, 
Laba ba xuriswe hi waini giswa. 

14 Kası lezi Petro, a yima na ba kumi ni mu- 
nwe, a bahuwa, a kanela kabwe, a ku, Nwina 
mandota ya Judia ni nwina wenkle mu tsamako 
Jeruselema, lexi a xi tibeke ka nwina, mu ingi- 
sele timhaka ta mina. l 

15 Hakuba laba a ba popiwi, kota mu ehleke- 
tako, hakuba makunu hi hora ya tinharu ya siku 
nisena : 

'16 Kani lezi lexi hi lexo xi nga kanelwa hi 
muprofeti Joeli a ku, 

17 Ku ta maha masikwini yo gumesa, a ku 
Nungungulu, nzi ta cela Moya wa mina hehla 
ka banhu bonkle; bafana ba nwina ni banha- 
nyana. ba nwina ba ta kanela, ni majaha ya 
nwina ma ta wona miwoniso, ni zikosani za 
nwina zi ta lora milorho. 

18 Eno ni hehla ka malanza ya mina ni hehla 
ka malanza ya mina ya zisati hi masiku lawo 
nzi ta cela Moya wa mina; ma ta kanela. 

19 Nzi ta kombeta masingita tilweni le hehla, 
ni ziwoniso misabeni lahasi; nkata, ni nzilo, ni 
hunguba ya musi: 

20 Gambo gi ta hunzuka munyameni, hweti 
yi ta maha nkata, na gi nge se ku cikela siku ga 
Hosi, lego siku gahombe ni ga cabekako : 

21 Ku ta maha lezo a ku, loyi a nga ta kongela 
biteni ga Hosi a ta hanyisa. 

22 Nwina mandota ya Israeli, a mu zwe ti- 
mhaka leti: Jesu wa Nazareta, munhu wa tiyi- 
swa ka Nungungulu xikari ka nwina hi mitiro 
yahombe na masingita ni ziwoniso, a nga zi maha 
Nungungulu hi yena xikari ka nwina, kota lezi 
mu zi tibako nwina; 

23 Loyi, a nyikelwe hi makungu ma yimisi- 
lweko ni kutibya ka Nungungulu, hi mandla ya 
banhu ba haba nao mu mu belele, mu mu dele: 

24 Yena a mu vuzako Nungungulu, a klakliwe 
kombo ga kufa; hakuba ku tsanzeka a ku a ta 
komiwa ha kona. 

25 Hi lezi Davida a kanela hi yena, a ku, Nzi 
yi languta Hosi mahlweni ka ngohe ya mina hi 
zikati zonkle; hakuba yi hi xineneni xa mina, 
kasi nzi nga kala ku tsekatsekiswa. 

26 Hi kwa laho mbilu ya mina yi wa nengela, 
ni lirimi la mina li tsakile; kambe hlonge ya 
mina yi ta humula kutsumbeni. 

27 Hakuba a u nga ta siya muhefemulo wa 
mina haidesi, a u nga ta nyikela loyi Wobasa wa 
wena ku wona kubola. 

28 U nzi tibisile tindlela ta kuhanya;. u ta 
nzi tatisa hi kutsaka mahlweni ka wena. 

29 Mandota, bamakabye, nzi nga ku kanela ka 
nwina kwatsi hi koko Davida, a ku, a fa, a 
lahliwa, ni nkele wakwe wu kona ka hina ni 
nyamukla makunu. 

30 Hi kwa laho a hi muprofeti, wa ku tiba a 
ku Nungungulu a hlambanya hi .kuhlambanya 
ka yena a ku, ntraleni wa xisuti xakwe a ta 
beka munwe xitsanweni xakwe ; 

31 Yena wa ku wona leri hi mahlweni, a ka- 
nela hi kuvuka ka Kristu a ku, a nga siyiwangi 
haidesi, ni hlonge yakwe yi nga wonangi kubola. 

32 Loyi Jesu Nungungulu a mu vuza, hina 
honkle hi timbuni ta loku. 

33 Makunu u klakuswa hi xineneni xa Nu- 
ngungulu, a wu amukele ntsumbiso wa Moya wo 
Basa ka Dadani, u celile lexi, mu xi wonako ni 
`. mu Xi zwako. 

34 Hi lezi Davida a nga kanziyangi le tilweni, 
kani lezi a ku yena, Hosi yi ku ka Hosi ya mina, 
Tsama hi xineneni xa mina, 

35 Nzi kala nzi mahe balala ba wena ba mahe 
xikegetelo xa mikonzo ya wena. 

86 Hi kwa laho a yi tibise yindlu yonkle ya 
Israeli yi ku, Nungungulu u mu mahile Hosi ni 
Kristu, loyi Jesu mu nga mu belela, 

37 Makunu lezi ba zwa lexi, ba klabeka timbi- 
| wini tabwe, ba ku ka Petro ni ka banwani bapo- 
stoli, Mandota, bamakabye, hi ta maha yini? 

38 Petro a ku kabwe, Hunzulukani, mu bapa- 
tizwe nwina wenkle hi bito ga Jesu Kristu kutse- 
tselelweni ka zonho za nwina; mu, ta amukela 
xinyikiwo xa Moya wo Basa. 

89 Hakuba ntsumbiso wu ka nwina, ni banana 
ba nwina, ni ka bona bonkle ba hi kule, ni ka 
labo yi nga ta ba bita Hosi Nungungulu wa 
hina. 

40 A tiyisa hi tinwanyani timhaka tinyingi, a 

kunguhisa bona, a ku, Ti poniseni ka lixaka lolu 
li onhekeleko. 

41 Makunu laba ba nga amukela mhaka ya- 
kwe ba wa bapatizwa; ku engetelwa ka bona hi 
siku lego mihefemulo yi laba ku maha makumi 
manharu ya mazana. 

42 Ba tiyisa ba yima kugonziseni ka bapostoli, 
ni kuklanganeni, ni kukemeni xibaba, ni kuko- 
ngeleni. 

“43 Kucaba ku ta hehla ka banhu bonkle: zi- 
riwuko ni ziwoniso zinyingi zi wa mahiwa hi 
bapostoli. 

44 Bonkle ba kolwako ba wa hi le utsanweni 
ginwe, ba zi hlengela zilo zonkle. 

45 Ba xabisa zibya zabwe ni xuma, ba zi abe- 
lana bonkle hi kota ku vumala kabwe. 

46 Masiku ni masiku ba ha tiya hi mbilu yi- 
nwe le tempeleni, ba ku kema xibaba tiyindlu ni 
tiyindlu, ba ga za kuga zabwe hi kunengela ni 
mbilu yo saseka ; 

47 Ba dzunza N ungungulu, ba ranzeka hi ba- 
nhu bonkle Hosi yi engetela ka bona siku ni siku 
laba ba nga ta hanyisa. 


XıiPiMo 3. 


1 Makunu Petro ni Johani ba kanziya ba ya 
tempeleni hi xikati xokongela, lexi hi xikati xa 
wunklanu ni mune. 

2 Munhu wo kari a nga hi xirela ka nyimbeni 
ya nyine wakwe a rwalwa, ba mu bekako ma- 
siku ni masiku le nyangweni ya tempeli leyo yi 
tibyako Yinene, kasi ku kombela ziranzwa ka 
laba ba engenako tempeleni; 

3 Loyi wa ku wona: Petro ni Johani ba ha ta 
ku engena tempeleni, a kombela ku amukela zi- 
ranzwa. 

4 Makunu Petro a mu langutisisa zinwe ni 
Johani, a ku, Hi langutele. 

5 A ingisa ka bona, wo languta ku amukela 
xilo kabwe. 

6 Kani lezi Petro a ku, A nzi na siliva ni nza- 
lama ; kasi lezi lexi nzi nga na xona, nzi xi nyika 
ka wena; hi bito ga Jesu Kristu wa Nazareta, 
famba. 

7 A mu koma hi canja ga xinene, a mu kla- 
kusa: lukuluku mikonzo yakwe ni mahlakala 
yakwe ma tiyiwa. 

8 Wo jatama, a yima, a sangula ku famba; a 
engena na bona tempeleni, wo famba, wo jatama, 
wo dumisa Nungungulu. 
= 9 Banhu bonkle ba mu wona wa ku famba wa 

ku dumisa Nungungulu : 
10 Ba mu tiba ba ku hi loyi a nga tsamela za 
kuhiwa le nyangweni Yinene ya tempeli, ba wa 
tatiswa hi kuriwuka ni kuhlamala hi lexo xi ma- 
hisilweko ka yena. 

11 A ha komelela Petro ni Johani, TE bo- 
nkle ba tsutsuma ba tsombana kabwe le kurisini 
gi tibya ga Solomoni, ba ku hlamala nguvu. | 

12 Petro lezi a wona lez, a hlamula, a ku ka 
banhu, Mandota Ba-Israeli, hi yini mu riwukelako 
hi munhi loyi? hi yini mu hi cuwukelako, ku 
kota hi ntamo wa hina ni kusaseka ka hina hi 
mu fambisile ? 

13 Nungungulu wa Abrahama, ni wa Isaka, ni 
wa Jakobi, Nungungulu wa bararu ba hina, u 

dumisile Vwana wakwe Jesu, mu nga mu nyl- 
kela, mu mu pika mahlweni ka ngohe ya Pilatu, 
lezi a abanyisile ku mu klakla. 

14 Kani nwina mu pikile Wobasa ni Wolalu- 
ma, mu kombela mu ku munhu mudayi ku nyi- 
kiwa ka nwina. 

15 Mu yi daya Hosi ya kuhanya, leyo Nungu- 
ngulu a yi vuxileko ka ba fileko; hina hi timbuni 
ba yona. 

16 Hi kukolwa biteni ga yona, loyi munhu mu 
mu wonako ni mu mu tibako, gi mu tiyisile bito 
ga yona; ena, hi kukolwa loku hi yona ku mu 
nyikile kuhanya loku mahlweni ka nwina wenkle. 

17 Makunu, bamakabye, nza zi tiba nzi ku mu 
xi maha hi ku kala kutibeni, kota tihosi ta nwina 
ti nga maha. 

18 Kani lezi Nungungulu u zi tatisile lezo, zilo 
a zi kombetako mahlweni hi nomu wa baprofeti 
bonkle zi ku, Kristu wakwe i ta xaniseka. 

19 Hunzulukani hi kwa laho, mu klele kambe, 
kasi 21 vinyetelwe zonho za nwina, 

20 Kasi zi nga ku ta zikati za kuhumula zi 
huma mahlweni ka Hosi; a ku kasi yi nga ta 
ruma Kristu Jesu loyi a nga yimiselwe nwina: 

21 Loyi a fanelako ku amukelwa hi tilo zi kala 
zi cikele zikati za kukleriselwa zilo zonkle, a zi 
kanelako Nungungulu hi nomu wa baprofeti ba- 
kwe ba ku basa ba nga hi kona laha ka sangulo 
ka misaba. 

22 Mosi a wula kunene a ku, Hosi Nungu- 
ngulu yi ta mu vuxela muprofeti xikari ka bama- 
kwenu, kota mina ; mu ta mu ingisa yena hi zilo 
zonkle a ta nga zi kanela ka nwina. 

23 Ku ta maheka, a ku mihefemulo yonkle, 
leyi a yi nga ta mu ingisa muprofeti loyi, yi ta 
dayisiwa xikari ka banhu. 

24 Eno, bonkle baprofeti, ku sangula ka Samu- 
eli ni labo ba nga lanzela le nzako, bonkle ba 
kanelako, ba byeletela hi masiku laya. 

25 Nwina mu hi banana ba baprofeti, ni ba 
kuvumelana, Nungungulu a ku mahako ni bararu 
ba nwina, a ku ka Abrahama, Ntralweni wa wena 
tixaka tonkle ta misaba ta ta katekiswa. 

26 Kusangula Nungungulu lezi a mu vuxile 
Nwana wakwe, a mu rumela ka nwina ku mu 
katekisa, hi kuhunzuluka nwina wenkle zonhwe- 
ni za nwina. 


Nipimo 4. 


1 Makunu na ba ha kanela ka banhu, bapristi 
bahombe, ni nzuna ya tempeli, ni Ba-Sadusi, ba 
ta kabwe, 

2 Ba kariha nguvu hakuba ba gonzisa banhu, 
ba ku kanela hi Jesu kuvuka ka ba fileko. 

3 Ba ba koma, ba ba beka le pazweni ku cikela 
manziko; hakuba makunu gi wa hi agambo. 

4 Kani lezi banyingi ba laba ba yi zwako 
mhaka ba kolwa, ntsengo wa banhu wu laba ku 
maha nklanu wa makumi ya mazana. 

5 Makunu ku mahiswa hi manziko, bafumeli 
babwe, ni bakulukumba, ni batsali, ba hlengele- 
tana Jeruselema ; 

6 Ni Anasi mupristi wahombe u wa hi kona, 
ni Kaiafa, ni Johani, ni Alesandro, ni bona bonkle 
ba nga hi maxaka ya mupristi wahombe. 

7 Lezi ba ba yimisa xikari kabwe, ba wutisa, 

ba ku, Hi ntamo wa ku yini, kumbe hi bito go 
yini, mu mahileko lexi ? 

8 Makunu Petro wa ku tata hi Moya wo Basa, 
a ku ka bona, Nwina bafumeli ba banhu, ni zi- 
kosani, 

9 Loku hi wutiswa nyamukla hi ntiro wo sa- 
seka wu mahilweko ka munhu a nga babya, a ku 
u hanyisilweko hi ku yini munhu loyi, 

10 A ku tibiseke ka nwina wenkle, ni ka ba- 
nhu bonkle ba Israeli, a ku hi bito ga Jesu Kri- 
stu wa Nazareta, mu mu belelako, Nungungulu a 
mu vuxileko ka laba ba fileko, hi yena loyi 
munhu u yimile mahlweni ka nwina, u hanyi- 
sile. 

11 Yena hi ribye gi nga tsanwa hi nwina baaki, 
gi wa mahilweko hloko ya magumo. 

12 A ku na kuhanyisa hi munwani; hakuba a 
ku na bito ginwani lahasi ka tilo, gi nyikilweko 
banhwini, hi nga hanyiswa hi gona. 

13 Makunu lezi ba wonile wurena ga Petro ni 
Johani, ba wa zwile ba ku hi banhu ba nga go- 
nzangiko ba wa hi banhu ntsena, ba hlamala ; 
ba ba tiba ba ku ba wa hi kona ni Jesu. 

14 Bo wona munhu loyi a hanyisilweko a yi- 
mile na bona, ba tsanzeka ku kaneta ncumo. 

15 Kani lezi ba ba laya ba ku ba hume laha- 
ndle hubyeni, ba hlamusana boce, 

16 Ba ku, Hi ta maha ku yini ka laba banhu ? 
hi lezi xiriwuko xi dumileko xi mahilweko hi 
bona xi kombetile ka bona bonkle ba tsamako 
Jeruselema, hi tsanzeka ku xi kaneta. 

17 Kani lezi xi nga kala ku engeta ku xi 
kanelwa banhwini, a hi ba honokele, kasi ba 

ai ha wulawuli ka munhu na munwe hi bito 
egi. 

18 Lezi ba ba bitanile, ba ba laya ba ku ba 
nga kaneli, ba nga gonzisi hi bito ga Jesu na 
kanwe. 

19 Kani lezi Petro ni Johani ba hlamula ba ku 
kabwe, Loku ku lulamile mahlweni ka Nungu- 
ngulu ku ingisela ka nwina ku klula ku ingisela 
ka Nungungulu, a mu abanyise nwina : 

20 Hakuba hi tsanzeka ku tsika ku kanéla zilo 
hi zi wonileko ni hi zi zwileko. 

21 Makunu lezi ba engeta ba ba honokela, ba 
ba tsika, bo kala ba nga kumi ncumo laha ba 
nga ba zanisa ha xọna, hi kwa laho ka banhu; 
hi lezi banhu bonkle ba mu dumisa Nungungulu 
hi lexi zi mahilweko. 

22 Hakuba munhu u na malembe yo klula 
mune wa makumi, xi nga mahiwa ka yena lexi 
xiriwuko xa kuhanyisa. 

23 Na ba tsikiwe, ba ta ka laba se kabwe, ba 
ba hlautela zonkle bapristi bahombe ni zikosani 
ba nga zi wulawula kabwe. 

24 Makunu lezi ba zi zwile, ba klakusa gezo 
gabwe ka Nungungulu hi mbilu yinwe, ba ku, 
Hosi, wena u nga maha tilo ni misaba ni bimbi, 
ni lezi zonkle zi nga kona xikari ka zona ; 

25 Loyi u wulako hi Moya wo Basa, hi nomu 
wa dadani-wa hina nanza ga wena Davida, u ku, 
Bamatiko ba rukatela hi yini, ni banhu ba ehle- 
keta xilo xo haba ? 

26 Tihosi ta misaba ti ti yuzela, ni bafumeli ba 
tsombana  kateginwe hi yona Hosi, ni hi yena 
Kristu wa yona. 

27 Hakuba zinene mutini lowu ba hlengeletana 
zinwe hi Vwana wa wena wa ku Basa, Jesu, u 
mu tolileko, Herodi ni Pontio Pilatu, ni bamatiko 
ni banhu ba Israeli, 

28 Kasi ku maha zonkle canja ga wena ni 
makungu ya wena ma zi layisileko hı mahlweni, 
zı ku zi mahiwe. 

29 Ni makunu, Hosi, languta kuhonokela ka- 
bwe, u ma nyike malanza ya wena ku kanela 
timhaka ta wena hi ku tiya konkle, 

30 Hi ku nauluta canja ga wena ku hanyisa, 
kasi ku mahiwe ziwoniso ni ziriwuko hi bito ga 
Nwana wa wena wa ku Basa, Jesu. 

31 Lezi ba kongelile, gi tsekatsekiswa utsamo 
laha ba tsombeneko kona, ba tatile bonkle hi 
Moya wo Basa, ba kanela timhaka ta Nungungulu 
hi wurena. 

32 Bonkle ba A ba maha mbilu yinwe 
ni muhefemulo munwe: a ku na munwe wa bona 
a ku, zilo a nga nazo hi zakwe; kani lezi ba hle- 
ngela zilo zonkle za bona. 

33 Makunu hi ntamo wahombe bapostoli ba 
tiyisa wumbunu ga kuvuka ka Hosi Jesu; 
ni uxinji gahombe gi wa hi hehla ka bona 
bonkle. 

34 Hi lezi a ku na loyi a vumalako zikari ka 
bona : hakuba bonkle ba nga ni masimu ni tiyi- 
ndlu, ba kabisa zona, ba neha mitsengo ya zilo zi 
nga xabiswako: 

35 Ba yi beka hi mikonzo ya bapostoli: = 
abelwa bonkle kota kulaba kabwe. 

36 Makunu Josefa, loyi a tibyako hi bapostoli 
Barnaba, (lexi xi ku hi kuringanisela, Nwana wa 

kunengelisa), Mu-Levi, munhu wa Kupero hi 
lixaka, 

37 U nago tiko, a gi xabisa, a neha malana, a 
ma beka mikonzweni ya bapostoli. 


XIPIMO 5. 


1 Kani lezi munhu wo kari, bito gakwe hi 
Anania, ni Safira sati wakwe, a xabisa nzaka, 

2 A kweketa kihlanya wa ntsengo, wa ku tiba 
ni wasati, a neha kihlanya wo kari, a wu beka 
mikonzweni ya bapostoli. 

3 Kani lezi Petro a ku ka Anania, hi yini Sa- 
tani a tatisile mbilu ya wena ku hemba wunwa 
ka Moya wo Basa, a ku u kwekete kihlanya wa 
ntsengo wa saba ke? 

4 Lezi gi nga ha kona, a wu nga hi wa wena 
ke? anzako lezi wu xabisilwe, a wu nga hi nta- 
nwini wa wena ke? U ehleketa hi ku yini 
xomaha lexi mbilwini wa wena? a ku hemba- 
ngi ka banhu, kani lezi u hemba ka Nungu- 
ngulu. 

5 Anania wo zwa timhaka leti a wa lahasi, a 
fa: ku ta kucaba kahombe hehla ka bona bonkle 
ba nga zwa lexi. 

6 Majaha ma suka, ma mu petsela, ma mu 
rwala lahandle, ma mu lahla. 

T Makunu ku mahisile anzako ka xipimo xa 
tihora tinharu, wasati wakwe, wo kala ku tiba 
lexo xi nga mahilweko, a engena. 

8 Petro a hlamula kakwe a ku, Nzi byele loku 
mu xabise saba hi malana mangani? A ku, 
Enaka, hi mangani. , 

9 Kani lezi Petro a ku kakwe, Hi ku yini mu 

klangeneko ku ringa Moya wa Hosi? Languta, 
mikonzo ya labo ba keleleko wanuna wa wena 
yi le nyangweni, ba ta ku rwala lahandle. 

10 A haklisa a wa mikonzweni yakwe, a fa: 
majaha ma engena ma mu kuma i file, ma mu 
Sa. lahandle, ma:mu lahla hi se nuneni wa- 

we. 

11 Ku ta kucaba kahombe hehla ka bandla 
gonkle, ni hehla ka bona bonkle ba nga zi zwa 
zilo lezi. | 

12 Hi mandla ya bapostoli zi mahiwa ziwoniso 
ni ziriwuko zinyingi zikari ka banhu; ba wa hi 
hi kona ni mbilu yinwe le kurisini ga Solomoni. 

13 Kani lezi banwani a ba na ni munwe loyi 
a nga tiya ku: klangana na bona; kasi lezi ba- 
nhu ba ba dumisa. 

14 Laba ba kolwako ba engetelwa ka Hosi, 
zidlemo za bawanuna ni bawasati. 

15 Kasi ba ba tisa bobabya mitsenzeleni, ba ba 
beka masangweni ni uririni, a ku, wo hunza 
Petro, kutani ziruti sakwe ntsena xi ba sirela 
banwani ba bona. 

16 Ba hlengeletana banyingi ba huma mitini 
yi renzelekako Jeruselema, bo tisa bobabya, ni 
labo ba nga xaniswa hi mimoya yo biha; ba ha- 
nyisa bonkle. 

17 Kani lezi mupristi wahombe a suka, na bona 
bonkle ba nga kona naye, lolo hi lixaka la Ba- 
Sadusi, ba wa tatiswa hi kukariha, 

18 Ba ba koma bapostoli, ba ba beka paxweni 
ga banhu. 

19 Kani lezi ingelosi ya Hosi yi vulula tivati 
ta paxo ni usiku, yi ba humesa, yi ku, 

20 Fambani, mu yime mu kanele tempeleni ka 
banhu timhaka tonkle ta kuhanya loku. 

21 Na ba zwile lexi, ba engena tempeleni ku- 
ceni, ba gonzisa. Kani lezi ku cikela mupristi 
wahombe ni laba ba wa hi naye, ba ramba ti- 
huwo, ni zikosani zonkle za banana ba Israeli, ba 
rumela le paxweni kasi ba tisiwe. 

22 Kani lezi zi cikele zigela, zi nga ba kumangi 
le paxweni, zi klela zi hlamusa, 

23 Zi ku, Yindlu ya bakonwi hi yi kumile yi 
valiwe hi ku tiyisa konkle; ni balanguteli ba 
yimile tinyangweni: kani lezi hi vululile, a hi 
kumangi munhu lomo ndlwini. 

24 Makunu lezi nzuna ya tempeli ni bapristi 
bahombe ba zwile timhaka leti, ba kanganyiswa 
ha tona ba ku lexi xi ta hetiwa xi ku yini- 
yini. 

25 Ku cikela munhu a ba byela, a ku, Langu- 
tani, bawanuna labo mu nga ba beka ndlwini ya 
bakonwi, ba wa hi tempeleni, ba yima ba gonzisa 
banhu. 

26 Makunu yi ya nzuna zinwe na zigela, yi ba 
yisa, kani lezi ba nga ba susumeti hi ntamo; ha- 
kuba ba caba banhu, kutani ba nga gandliwa hi 
maribye. 

27 Na ba ba yisile, ba ba yimisa le hubyeni. 
Makunu mupristi wahombe a ba wutisa, 

28 A ku, Hi mu laya hi kulaya nguvu hi 
ku, mu nga gonzisi hi bito legi; langutani, mu 
tatisile Jeruselema hi kugonzisa ka nwina, mu 
e ku neha hehla ka hina nkata wa munhu 
oyi. 

29 Kani lezi Petro ni bapostoli ba hlamula, ba 

ku, Hi fela ku ingisela Nungungulu ii nga ingi- 
seli banhu. 

80 Nungungulu wa bararu ba hina u mu vuxile 
Jesu, loyi nwina mu mu i diii mu ku mu ha- 
yeka sinyeni; 

31 Loyi Nungungulu u mu kukumukisele hi 
xineneni xa yena, a ku a mahe Hosi ni Muha- 
nyisi, a ku a nyike kuhunzuluka ka Israeli ni 
kutsetselelwa ka zonho. 

32 Hina hi timbuni ta timhaka leti; ni lezo 
Moya wo Basa, lowo Nungungulu a wu nyikileko 
ka labo ba mu ingiselako. 

33 Kani lezi ba zwile lexi, ba henyelar nguvu, 
ba wa yeca ku ba daya. 

34 Kani lezi a suka munhu wo kari a yima le 
hubyeni, Mu-Farisi, bito gakwe hi Gamalieli, 
mugonzisi wa nao, u dumileko banhwini bonkle, 
a laya a ku banhu ba humeswe xikatanyana : 

35 A ku kabwe, Madota Ba-Israeli, Ti ringeleni 
nwina beni lexo mu ta xi mahako ka laba ba- 
nhu. 

36: Hakuba hi mahlweni ka haa masiku ku 
suka Teudasi, a ku yena hi munhu wahombe ; 
ba klangana naye bawanuna bo tala, ba laba ku 
maha mune wa makumi ya mazana: a nga,dayi- 
wako; na bona bonkle ba mu ingiselako, ba ha- 
ngalaswa, ba mbetiswa. 

87 Lenzako ka munhu loyi, a mka Judasi wa 
Galile masikwini ya kutsalelelwa, a ba koka 
banhu ba ku tala, ba mu lanzisela; a dayiwa na 
yena, na bona bonkle, ba mu ingiselako, ba wa 
hangalaswa. 

38 Makunu nzi ku ka nwina, Tsikani ka laba 

banhu, mu ba klakle: hakuba loku maku- 
ngu laya ni ntiro lowu ku huma ka banhu, ku 
ta mbeteka : 

39 Kani lezi loku ku huma ka Nungungulu, 
mu tsanzeka ku ba mbetisa, kumbe mu kumiwa 
mu ku holoba ni Nungungulu. 

40 Makunu ba vumela na yena; na ba bita- 
nile bapostoli, ba ba ba, ba ba laya ba ku ba nga 
wulawuli hi bito ga Jesu, ba ba tsika. 

41 Makunu ba huma mahlweni ka tihuwo, ba 
ku tsaka hakuba ba ehleketiwa, ba fanele ku 
komiwa hi ku biha hi bito gakwe. 

42 Ni siku ginwe na ginwani, tempeleni ni 
tindlwini tonkle, a ba tsikangi ku gonzisa ni ku 
kanela hi Jesu Kristu. 


NiPpimo 6. 


1 Makunu hi lawo masiku, lezi ba ku ha tala 
bapizani kuvuxa kutsanwa ka Ba-Greki ni Ba- 
Heberu, hakuba tinoni tabwe ti wa tsoniwa kua- 
belweni masiku ni masiku. 

2 Ba kumi ni bambiri ba bitana bandia ga 
bapizani, ba ku, A hi fanele hina hi tsike mhaka 
ya Nungungulu, hi kozele timeza. 

3 Hi kwa laho langutisani, bamakabye, xikari 
ka nwina bawanuna ba nklanu ni bambiri ba ti- 
yisileko kwatsi, ba teleko hi Moya wo Basa ni 
wuklari, kasi hi ba bekako hehla ka ntiro lowu. 

4 Kani hina hi ta tiyisa kukongeleni ni. kuko- 
zeleni ka mhaka. 

5 Mhaka yi maha kwatsi mahlweni ka xidlemo 
xonkle; ba hlaula Stefani, munhu wo tala ku- 
kolwa ni Moya wo Basa, ni Filipu, ni Prokoro, ni 


Google 


Mirtiro, 7. 289 


Nikanori, ni Timona, ni Parmena, ni Nikola, iko- 
lwa ga Antioki: 

6 Ba ba yimisa mahlweni ka bapostoli; ba 
kongela, ba beka mandla hehla kabwe. 

7 Makunu mhaka ya Nungungulu ya tala; ni 
bapizani ba engetelwa nguvu Jeruselema; ni 
banyingi ba bapristi ba wa ingisela ka kutsumba. 

8 Stefano, wo tala uxinji ni ntamo, a maha zi- 
riwuko ni ziwoniso zahombe banhwini. 

9 Kani lezi ba suka banwani ba le sinagoga go 
tibya sinagoga ga Ba-Libertino, ni ga Ba-Kurene, 
ni ga Ba-Alesandria, ni ga ba le Kilikia, ni ga ba 
le Asia, ba ku kanetisana ni Stefano. 

10 Ba tsanzeka ku kaneta kuklariha kakwe 
ni Moya a kanelako ha‘ wona. 

11 Makunu ba susumeta bawanuna ba mawu- 
nwa ba ku, Hi mu zwile wo kanela timhaka ta 
tihlamba, a rukatela Mosi ni Nungungulu. 

12 Ba vuza banhu, ni bakulukumba, ni batsali, 
ba ta ba mu koma, ba mu yisa le hubyeni, 

13 Ba yimisa timbuni ta mawunwa, ti ku, Mu- 
nhu loyi a nga tsiki ku kanela timhaka hı legi 
utsamo go basa, ni nao: 

14 Hakuba hi mu zwile, a ku, Jesu loyi wa 
Nazareta u ta mbetisa utsamo legi, a hunzuluse 
matsamelo a hi nyika wona Mosi. 

15 Makunu bonkle ba wa tsamileko kawai 
ba mu langutisisa, ba wona ngohe yakwe kota 
ngohe ya ingelosi. 


Kipimo 7. 


1 A ku mupristi wahombe, Zilo lezi zi hi zona 
lezo ke? 
(Sheetswa, Acts.) 19 

2 A ku, Madota, bamakabye, ni bakulukumba, 
ingisani. Nungungulu wa ukosi a woneka ka 
dadani wa hina Abrahama, lezi u hi le Mesopota- 
mia, na nga si ku tsama Karana, 

3 Makunu a ku kakwe, Suka tikweni ga 
nwina, ni mazakeni ya. wena, u te tikweni nzi ta 
ku kombeta gona. 

4 Makunu a huma tikweni ga Ba-Kaldia, a 
tsama Karana. Hi laha, na a file rara wakwe, 
Nungungulu a mu rurisa tikweni legi, mu tsa- 
mako ka gona makunu. 

5 A mu nyikangi ntsomba ka gona, ge, ni ku 
beka xipama xa konzo; a tsumbisa a ku u ta mu 
nyika gona ka nzaka, ni ntralo wakwe a nzako 
kakwe, a nga na hi ni nwanana. 

6 Nungungulu a kanela lezo, a ku, Ntralo wa- 
kwe wu ta tsama tikweni ga bapfumba, ba ta 
maha tikumbi, ba ba kome hi kubiha mune wa 
mazana ya malembe. 

7 Tiko ba ta maha tikumbi ka gona nzi ta gi 
abanyisa, a ku Nungungulu; anzako ka lezi ba 
ta huma, ba ta nzi kozela utsanweni legi. 

8 A mu nyika kuvumelana ka sungi: lezo 
Abrahama a beleka Isaka, a mu cekisa hi siku 
ga wunklanu ni manharu; Isaka a beleka Ja- 
kobi, Jakobi a beleka bakoko ba kumi ni ba- 
mbiri. 

9 Bakoko ba ku kariha, ba xabisa Josefa a ye 
Gipiti: kani lezit Nungungulu u wa hi naye. 

10 A mu klaklela ka yonkle makombo yakwe, 
a mu nyika uxinji ni wukari mahlweni ka Fero, 
hosi ya Gipiti; a mu maha wofumela hehla ka 
Gipiti gonkle ni hehla ka yindlu yonkle yakwe. 

11 Makunu ku ta ndlala tikweni gonkle ga 
Gipiti ni Kanani, ni kombo gahombe; bararu ba 
hina a ba kumangi za kuga. 

12 Kasi na a zwile Jakobi a ku mabele ma 
kona Gipiti, a rumela bararu ba hina kusangula. 

13 Hi zikati zimbiri Josefa a tibeka ka bama- 
kabye bakwe; ku hlauteliwa ka Fero laba ba le 
ka Josefa. 

14 Makunu Josefa a rumela, a bita Jakobi raru 
wakwe, ni mazaka yakwe yonkle, banhu ba 
nklanu wa makumi ni makumi mambiri ni 
nklanu. 

15 Jakobi a relela Gipiti; a fa, yena nwinyi, 
ni badadani ba hina. 

16 Ba wa rwaliwa ba yisiwa Xikemi, ba be- 
kiwa xilahleni a nga zi xaba Abrahama hi ntse- 
ngo wa malana, a.raba ka banana ba Hemori le 
Xikemi. 

17 Kani lezi xi tsinele xikati xa ntsumbiso, 
Nungungulu a nga xi tiyisa ka Abrahama, banhu 
ba tala, ba maha banyingi Gipiti. 

18 Hi kala yi huma hosi yinwani hehla ka Gi- 
piti, leyi yi nga mu tibangi Josefa. 

19 Yona yi koma hi wumano tixaka ta hina, 
yi ba koma hi kubiha badadani ba hina, kasi a 
ba cukumete zihiangana zabwe, zi nga hlayisi hi 
ku hanya. 

20 Hi xikati lexo a hanyiwako Mosi, wa ku 
saseka nguvu; a wundliwa tihweti tinharu 
ndiwini ya raru wakwe: 

21 Na a cukumetiwe, nhanyana ya Fero a mu 
tumba, a mu wundla a mahe nwana wa yena. 

22 Mosi a gonziswa kuklariheni konkle ka 

Ba-Gipiti; a maha ni ntamo hi timhaka ni mi- 
tiro. 

23 Kani lezi i wa hi nayo malembe ya mune 
wa makumi, ku engena mbilwini yakwe a ku a 
enzela bamakabye bakwe, banana ba Israeli. 

24Wa ku wona munhu wa bona a komiwe ku- 
biha, a mu yimela, a mu rihela, a mu daya Mu- 
Gipiti. 

25 A ehleketa bamakabye bakwe ba ingisa a 
ku Nungungulu u ta nyika kuklakliwa kabwe hi 
canja gakwe; kani lezi ba kala ku ingisa. 

26 Hi manziko a woneka kabwe, lezi ba holoba, 
ngo u ba klanganisile hi kulamula, a ku, Madota, 
nwina hi bamakabye; hi yini mu onhisana ? 

27 Kani yena a mu onhako akelene naye, a mu 
susumeta, a ku, Hi mani a nga ku maha hosi ni 
muabanyisi hehla ka hina ? 

28 U laba ku nzi daya mina kota lezi u mu 
dayako Mu-Gipiti atolo ke? 

29 Makunu Mosi a cabela hi mhaka leyi, a ya 
a maha muenzi tikweni ga Midiani, laho a nga 
beleka bawanuna bambiri. 

80 Na ma hetile malembe ya mune wa ma- 
kumi, ingelosi yi woneka kakwe manangeni ya 
xitsunga xa Đinai, hi AONI EMANI wa nzilo nku- 
hwini. 

31 Mosi na a wonile, a riwuka hi ziwoniso; a 
ha tsinela ku languta, gi ta gezo ga Hos, 

32 Gi ku, Nzi mina Nungungulu wa bararu ba 
wena, Nungungulu wa Abrahama, ni wa Isaka, 
ni wa Jakobi. Mosi a rurumela, a caba ku la- 
ngutisa. 

33 Hosi yi ku kakwe, Klakla zilato miko- 

nzweni ya wena; hakuba utsamo u yimileko ka 
gona hi saba gi basile. 

34 Nzi wonile ni ku wona kombo ga banhu 
ba mina ba Gipiti; nzi zwile kuketa kabwe, nzi 
cike kasi nzi ba klakle: makunu ngona nzi ta 
ku ruina, u ya Gipiti. 

35 Loyi Mosi, ba nga mu ala, ba ku, Hi mani a 
mahileko hosi ni muabanyisi? loyi Nungungulu 
a mu ruma, a mahe hosi ni muklakli, hi canga ga 
ingelosi yi nga woneka kakwe nkuhwini. 

36 Loyi munhu a ba humesa, a zi maha ziri- 
wuko ni ziwoniso tikweni ga Gipiti, ni bimbini 
go truka, ni manangeni malembe ya mune wa 
makumi. 

37 Yena hi loye Mosi, loyi a ku ka banana ba 
Israeli, Nungungulu u ta mu vuzela muprofeti 
xikari ka bamakabye, kota mina. 

38 Loyi hi yena a nga hi kona bandleni ma- 
nangeni, ni ngelosi yi nga kanela kakwe xitsu- 
ngeni xa Sinai, zinwe na bakulukumba ba hina ; 
loyi a nga amukela timhaka ta kuhanya ku hi 
nyika tona: 

39 Badadani ba hina ba nga vumeli ku mu 
ingisa, kani lezi ba mu ala, ba klelela Gipiti ti- 
mbilwini tabwe. 

40 Ba ku ka Aroni, Hi mahele banungungulu 
laba ba ta rangela mahlweni ka hina; hakuba 
Mosi loyi, a nga hi humesa tikweni ga Gipiti, a 
hi xi tibi lexi xi mahilweko ka yena. 

41 Ba suka ba maha role hi lawo masiku, ba 
neha nyikelo ka xifananiso, ba tsaka mitireni ya 
mandla yabwe. 

42 Kani lezi Nungungulu a fularela, a ba tsika, 

ba kozele bandla ga tilo; kotile ku tsaliweko da- 
ngarileni ga baprofeti a ku, Mu nzi nyikele mi- 
nyikelo yi klabyileko ni timhamba mahangeni 
ay wa makumi ya malembe, yindlu ya Israeli 
re? 

43 Mu teka caka ya Moloki, ni nyileti ya nu- 
ngungulu Romfani, zifananiso mu zi mahileko ku 
z1 kongela; nzi ta mu rurisa le tsungeni wa Ba- 
bulona. | 

44 Xikupi xa wumbuni xi wa hi kona na bada- 
dani ba hina manangeni, kotile a nga laya yena 
a wulawulileko ka Mosi, kasi a xi mahe hi xifa- 
naniso, lexo i wa x1 wonileko. 

45 Bararu ba hina zinwe na Joxua ba xi amu- 
kela xona, ba engena na xona nzakeni wa bama- 
tiko, labo Nungungulu a ba hlongolileko mahlwe- 
ni ka ngohe wa bararu ba hina, hi kala masikwi- 
ni ya Davida: 

46 Loyi a nga kuma uxinji mahlweni ka Nu- 
ngungulu, a kombela ku kumela yindlu Nungu- 
ngulu wa Jakobi. 

47 Kasi lezi Solomoni a mu akela yindlu. 

48 Kani lezi Loyi a nga Hehla-hehla a nga 
tsami tindlwini ti mahiwe hi mandla ; kota mu- 
profeti a nga wula a ku, 

49 Tilo hi xitsamo xa mina, ni misaba hi xike- 
getelo xa mikonzo ya mina: mu ta nzi akela yi- 
ndlu ya ku yini-yini? yi ku Hosi: go yiņi utsamo 
sa kuhumula ka mina? 

50 Canja ga mina gi lo kala ku maha lezi zilo 
zonkle ke? 

51 wina ba ku nonoha nhamo ba nga cekangi 
timbilwini ni tindlebeni, nwina mu wu alela 

Moya wo Basa zikati zonkle: kotile bakulukumba 
ba nwina ba nga maha, lezo mu maha ni nwina. 
52 Hi wihi wa baprofeti bakulukumba ba 
nwina ba nga mu zanisangi? ba ba daya bona 
ba kanela hi kuta ka Wolulama; wa loyi mwina 
mu mahileko banyikeli ni badayi bakwe makunu; 
53 Nwina mu amukeleko nao kota wu wa ka- 
nelwa hi tingelosi, kasi a mu wu hlayisangi. 

54 Makunu na ba zwile timhaka leti, ba wa 
klabyile timbilwini ta bona, ba getela meno hehla 
kakwe. 

55 Kani yena, wo tala hi Moya wo Basa, a 
langutisa le tilweni, a wona ukosi ga Nungu- 
ngulu, ni Jesu a yima hi xinene xa Nungungulu, 

56 A ku, Languta, nzi wona tilo gi vululiwe, 
ni Vwana wa munhu a yima hi xinene xa Nu- 
ngungulu. l 

57 Kani lezi ba bahuwa hi gezo gahombe, ba 
vala tindlebe tabwe, ba mu susumetela kateginwe; 

58 Ba mu hlongolela lahandle ka muti, ba mu 
gandla hi maribye. Timbuni ti beka tinguwo 
tabwe hi mikonzweni ya jaha gi nga tibya Sauli. 

59 Ba mu gandla hi maribye Stefano, wo bita 
ka Hosi, a ku, Hosi Jesu, amukela moya wa mina. 

60 A kizama hi madzolo, a bahuwa hi gezo ga- 
hombe, a ku, Hosi, u nga beki ka bona loku ku- 
onha. Na a wulawulile lexi, a eklela urongo. 


Kipimo 8. 


1 Sauli a wa vumela kufeni kakwe. Hi lego 
siku ku suka kuzaniswa kahombe ka bandla ga 
Jeruselema; bonkle ba hangalaka maklelweni 
yonkle ya Judia ni Samaria, sine bapostoli. 

2 Banhu ba kolwako ba mu lahla Stefano, ba 
mu hlalukela nguvu. 

3 Kani lezi Sauli a mbeta bandla, wo engena 
tindi wini tonkle, a koma bawanuna ni bawasati, 
a ba nyiketa pazweni. 

4 Hi kwa laho labo ba hangalakile ba famba- 
famba, ba ku kanela mhaka. 

5 Makunu Filipu a relela a ya mutini wa Sa- 
maria, a ba kanelela Kristu. 

6 Zidlemo zi ingisa hi mbilu yinwe timhakeni 
ti nga kanelwa hi Filipu, lezi ba zwile, ni ba wo- 
nile ziwoniso a nga zi maha. 

7 Hakuba ka banyingi ba bona ba nga nayo 
mimoya yo biha, yi huma, yi ku bahuwa hi gezo 
gahombe; banyingi ba nga hi zikurubu, ni laba 
ba nga hi zilema, ba hanyisa. 

8 Ku maha kona kutsaka kahombe mutini 
lowo. 

9 Kani lezi u wa hi kona munhu wo kari, 
Simoni bito gakwe, loyi hi le mahlweni u wa 
hi xitumbe mutini, a ba hlamalisa banhu ba 
Samaria, a ku, hi yena nwinyi hi munhu wa- 
hombe. 

10 Ba mu ingisela bonkle, ni batsongwanyani 
ni bahombe, ba ku, Loyi munhu hi Ntamo wa 
Nungungulu wu bitwako hi Wahombe. 

11 Ba mu ingisela, hakuba a ba hlamalisa 
zikati zahombe hi zitumbe zakwe. 

12 Kani lezi ba kolwile Filipu wo kanela ti- 
mhaka ta mufumo wa Nungungulu, ni bito ga 
Jesu Kristu, ba bapatizwa, bawanuna ni bawa- 
a ti. 

13 Simoni na yena a kolwa, a bapatizwa, a ko- 

melela ka Filipu, wa ku wona ziwonekiso ni mitiro 
yahombe yi nga mahiwa, a hlamala. 

14 Makunu bapostoli ba le Jeruselema lezi ba 
zwile ba ku, Samaria gi yi amukele mhaka ya 
Nungungulu, ba rumela kabwe Petro ni Johani: 

15 Laba, lezi ba cikele, ba ba kongelela ba ku 
ba amukele Moya wo Basa. 

16 Hakuba wu nga si cikela hehla ka munwe 
wa bona; ba wa bapatizwa hi bito ga Hosi Jesu 
ntsena. 

17 Makunu ba beka mandla hehla ka bona, ba 
amukela Moya wo Basa. 

18 Makunu na a wonile Simoni a ku hi kube- 
kiwa ka mandla ya bapostoli Moya wo Basa wu 
nyikiwa, a ba nehela malana. 

19 A ku, Nzi nyikeni na mina ntamo lowu, 
kasi loye nzi nga beka mandla hehla kakwe, a 
amukele Moya wo Basa. 

20 Kani lezi Petro a ku kakwe, Malana ya 
wena a ma mbete zinwe na wena, hakuba u ehle- 
ketile ku kuma xiranzwa xa Nungungulu hi 
malana. 

21 Wena a ku na kunyikiwa ni kuabelwa 
mhakeni leyi: hakuba mbilu ya wena yi nga 
lulami mahlweni ka Nungungulu. 

22 Hi kwa laho hunzuluka ka loku kubiha ka 
wena, u kongele Hosi, kutani kuehleketa ka 
mbilu ya wena ku tsetselel we. 

23 Hakuba nza wona u hi le nyongweni ya 
kubaba, ni kubohweni ka kubiha. 

24 A hlamula Simoni a ku, Nzi kongeleleni 
ka Hosi kasi zi nga ti hehla ka mina na zinwe 
xa zilo lezi mu zi kaneleko. 

25 Makunu lezi ba tiyisile, ba kanela mhaka 
ya Hosi, ba klelela Jeruselema, ba kanela iva- 
ngeli zimutaneni zinyingi za Ba-Samaria. 

26 Kani lezi ingelosi ya Hosi yi wulawula ka 
Filipu, yi ku, Suka, u ya hi se dzonga, ndleleni 
yo huma Jeruselema yi relelako Geza; leyi hi 
xiwunza. 

27 A suka a ya: makunu languta, munhu wa 
Itiopia, ngonwa, nzuna yahombe hasi ka Ka- 
ndake, wasati hosi ya Ba-Itiopia, leyi a nga he- 
hla ka ukosi ga yena gonkle, yi wa tileko Jeru- 
selema kasi a kozele ; 

28 Makunu a wa ha klela, wa ku tsama kare- 
tini yakwe, wo gonza muprofeti Isaya. 

29 Makunu Moya wu ku ka Filipu, Tsinela, u 
lanzele kareta leyi. 

80 Filipu a tsutsumela kona, a mu zwa wa ku 
gonza muprofeti Isaya, a ku, U xi ingisa lexi u 
xi gonzako ke ? 

31 A ku, nzi nga ingisa hi ku yini, loku a 
ku na munhu loyi a nga ta nzi byeletela? A 
mu kongotela Filipu a ku a kilele a tsama 
naye. 

82 Makunu utsamo ga kutsala, a wa gi gonzako 
hi legi, A yisiwa kuklabeni kota ivi; kota ivana 
yi hi mbebebe mahlweni ka mukayi wa yona, lezo 
a nga ahlamangi nomu wakwe. 

33 Kukorameni kakwe kuabanyisa kakwe ku 
wa susiwa: hi mani i ta byeletela lixaka la- 
kwe? hakuba kuhanya kakwe ku susiwa mi- 
sabeni. | 

34 Ngonwa yi hlamula yi ku ka Filipu, Nzi 
ku kongotela wena, nzi ku, muprofeti a kanela 

lexi ka mani? u ti wula ka yena nwinyi, kumbe 
ka munwanyani ke? 

35 Filipu a ahlama nomu wakwe, a sangula hi 
lowu mutsalo, a kanela kakwe Jesu. 

36 Makunu ba ha famba ndlelewi, ba cikela 
ka mati yo kari; ngonwa yi ku, Languta, mati 
laya; xi yini xi nzi beletelako ku bapatizwa ? 

38 A laya kareta a yi yime: ba relela matini 
ba bambiri, Filipu ni ngonwa, a yi bapatiza. 

39 Lezi ba humile matini, Moya wa Hosi wu 
mu enzisa Filipu; ngonwa yi nga ha mu wona- 
ngi; hi lezi a ya ndleleni ya yona yi ku tsaka. 

40 Kani lezi Filipu a kumiwa Azotu: wo tse- 
makanya a kanela ivangeli mitini yonkle, hi kala 
a cikeia Kesaria. 


ono 9. 


1 Kani lezi Sauli, wa ku ha pufula kuhono- 
kela ni kudaya bapizani ba Hosi, a ya ka mupri- 
sti wahombe, 

2 A kongotela kakwe madangarila ya ku ya 
Damasiku masinagogeni, kasi loku a ba kuma 
banhu ba ndlela leyi, bawanuna kumbe bawasati, 
a ba tise Jeruselema ba ku bohiwe. 

3 Kufambeni kakwe, ku mahisile lezi a tsinele 
Damasiku, hi kudzuka kuwonekela ku huma 
tilweni, ku mu woninga. 

4 A wa lahasi, a zwa gezo gi ku kakwe, Sauli, 
Sauli, u nzi zanisako hi yini? 

5 A ku, U hi mani, Hosi? Yi ku, Nzi mina 
Jesu u mu xanisako : 

6 Kani lezi suka, u ya engena mutini, u ta bye- 
lwa lexi u fanela ku xi mahako. 

7 Banhu ba nga famba naye ba yima, ba mi- 
yela, ba ku zwa gezo, kani lezi ba nga woni 
munhu. 

8 Sauli a suka lahasi ; lezi ma vululiwe mahlo 
yakwe, a nga woni ncumo: ba mu koma hi 
canja, ba mu koka, ba mu tisa Damasiku. 

9 U wa hi kona masiku manharu a nga la- 
nguti ncumo, a nga gi, a nga nwi ncumo. 

10 Makunu u wa hi kona mupizani wo kari 
Damasiku, bito gakwe Anania; Hosi yi ku kakwe 
` hi muwoniso, Anania. A ku, Languta, nzi laha, 
Hosi. 

11 Hosi y? ku kakwe, Suka, u ya ndleleni leyo 
yi bitiwako yo Lulama, u wutise ndiwini ya 
Juda loyi a tibyako Sauli, munhu wa Tarsu: 
hakuba languta, wa kongela; 

12 U wonile munhu bito sakwe hi Anania wa 
ku engena, wo beka mandla hehla kakwe, kasi 
a wone. | 

13 Kani lezi Anania a hlamula a ku, Hosi, nzi 
zwile ka banyingi hi munhu loyi, kubiha konkle 
a ku mahileko ka ba ku saseka ba wena ba le 
Jeruselema. 

14 Ni laha u na ntamo hi ka bapristi ba- 
hombe ku boha bonkle ba bitanako biteni ga 
wena. 

15 Kani lezi Hosi yi ku kakwe, Famba; ha- 
kuba loyi hi xibya xi hlauliweko ka mina, xa ku 
rwala bito ga mina mahlweni ka bamatiko, ni 
tihosi, ni banana ba Israeli; 

16 Hakuba nzi ta mu wonisa zilo lezi i ta zani- 
swa ha zona hi kwa laho ka bito ga mina. 

17 Makunu Anania a ya, a engena ndlwini; a 

beka mandla hehla kakwe, a ku, Sauli, maka- 
bye, Hosi, Jesu, loyi a nga woneka ka wena ndle- 
leni u tako ha yona, yi nzi rumile, kasi u klele u 
wone, u tatise hi Moya wo Basa. 

18 Lukuluku ku wa mahlweni yakwe zo kota 
magwaru, a wuya a languta, a suka a bapati- 
zwa. 

19 A ga za kuga,a tiya. 1 wa hi kona na 
bapizani ba le Damasiku masiku yo kari. 

20 A haklisa a kanela Jesu masinagogeni, a ku 
loyi hi Vwana wa Nungungulu. 

21 Ba hlamala bonkle ba mu zwako, ba ku, 
Loyi a hi yena a nga mbeta Jeruselema laba ba 
kongelako ka bito legi ke? a ta laha hi kwa laho 
ka lexi, kasi a ba yise ba ku bohiwe ka bapristi 
bahombe. 

22 Kani lezi Sauli a tala nguvu ntanwini, a 
ba kanganyisa Ba-Juda ba tsamako Damasiku, 
wa ku tiyisa a ku loyi hi Kristu. 

23 Lezi ma hunzile masiku manyingi, Ba-Juda 
ba zuza makungu ku mu daya. 
` 24 Kani lezi makungu yabwe yi tibiwa ka 
Sauli. Ba rinzela tinyangwa ni hlikani ni usiku, 
kasi ba mu daye. 

25 Kani lezi bapizani bakwe ba mu teka ni 
usiku, ba mu cisa xipetsweni, ba ku mu relelisa 
hi zirunzu zahombe. 

26 Na a cikele Jeruselema, a ringa ku ti kla- 
nganisa ni bapizani: ni bonkle ba mu caba, ba 
kala ku kolwa ba ku u hi mupizani. 

27 Kani lezi Barnaba a mu teka, a mu yisa ka 
bapostoli, a hlautela kabwe hi laha a yi wona 
Hosi ndleleni, ni a ku yi wulawulile naye, ni 

kukanela kakwe hi bito ga Jesu Damasiku, hi 
kutiya. 

28 Wa hi kona na bona Jeruselema, wa ku 
engena wa ku huma; | 

29 A kanela hi kutiya hi bito ga Jesu: a wula- 
wula a kanetisana ni Ba-Greki; kani lezi ba ri- 
nga ku mu daya. 

30 Makunu lezi bamakabye ba z? tibile, ba mu 
relelisa Kesaria, ba mu ruma a ya Tarsu. 

81 Lezo bandla gonkle ga Judia, ni Galile, ni 
Samaria, gi wa hi nako kurula, ni gi akiwe, go 
famba kucabeni ka Hosi, ni kutsakisa ka Moya 
wo Basa, gi tatiswa. 

32 Makunu lezi Petro wa ku tsemakanya ma- 
klelweni yonkle, a ngirimela ka laba bo saseka 


. ba tsamako Lida. 


33 A kuma kwa laho munhu wo kari, bito ga- 
kwe hi Enea, loyi ìi wa ekleleko sangweni male- 
mbe ya nklanu ni malembe manharu ; hakuba 
yena a hi xikurubu. 

84 Petro a ku kakwe, Enea, Jesu Kristu wa ku 
hanyisa; suka u ti andlalele sango ga wena. 
Lukuluku a suka. 

35 Ba mu wona bonkle ba tsamako Lida ni 
Saroni, ba hunzulukela ka Hosil. 

36 Makunu ku wa hi kona Jopa mupizani wo 
kari, bito gakwe hi Tabita, legi gi ringaniselwa 
hi Dorkasi: loyi wasatı u tele hi mitiro yo saseka, 
ni za kuha a nga zi maha. 

87 Makunu ku mahisile hi masiku lawo, a ba- 
bya, a fa; lezi ba mu hlazile, ba mu beka ndlwini 
yi nga le hehla. 

88 Lida gi wa hi kusuhi ni Jopa, bapizani, ba 

ku zwa ba ku Petro u kona, ba ruma kakwe ba- 
nhu bambiri, ba ku mu kongotela ba ku, U nga 
hlweli ku ta ka hina. 

39 Makunu Petro a suka, a famba na bona. 
Na.a cikele, ba mu yisa ndlwini yi le hehla: ti 
yima naye tinoni tonkle, to rila, ti ku mu kombeta 
mabaji ni tinguwo a wa ti mahileko Dorkasi, lezi 
u le ha na bona. 

40 Kani lezi Petro a ba humesela bonkle, a ki- 
zama, a kongela: a hunzulukela zirumbini, a ku, 
Tabita, vuka. Makunu a hanyanya; na a wo- 
nile Petro, a vuka a tsama. 

41 A mu koma hi canja, a mu klakusa; wa 
ku bita bo saseka ni tinoni, a mu pyka wa ku 
hanya. 

42 Ku zwala lezi Jopa gonkle: banyingi ba 
kolwa ka Hosi. 

43 Makunu a tsama masiku manyingi le Jopa, 
ni Simoni wo kari muhali wa madzowo. 


Nipimo 10. 


1 Makunu u kona Kesaria munhu wo kari, bito 
gakwe hi Korneliu, nzuna ya zana ga nklawa wu 
tibya nklawa wa Italia, 

2 Munhu wo kongela, a cabako Nungungulu, 
yena ni yindlu yakwe yonkle, a nga ba hana 
banhu nguvu, a kongela ka Nungungulu masiku 
yonkle. 

3 A wonisisa hi muwoniso, hi hora yi nga laba 
ku maha ya wunklanu ni mune ya siku, ingelosi 
ya Nungungulu yi ku engena kakwe, yi ku ka- 
kwe, Korneliu. 

4 A yi languta, a cabile, a > ku, Yi yini, Hosi ? 

Yi ku kakwe, Kukongela ka wena, ni za kuhana 
za wena, zi yile le hehla zi maha xialakanyiso 
mahlweni ka Nungungulu. 

5 Makunu ruma banhu, ba ya Jopa, u bite Si- 
moni wo kari, a bitwako Petro : 

6 Loyi a tsamako na Simoni wo kari muhali 
wa madzowo, yindlu yakwe yi hi le bimbini. 

7 Makunu na yi enzile ingelosi yi wa kaneleko 
kakwe, a bitana zitiri zimbiri za yindlu yakwe, 
ni nyakasani wo lulama wa bona ba komeleleko 
kakwe; 

8 Lezi a ba byeletelile zilo zonkle, a ba rumela 
Jopa. 

A Makunu ni mixo, ba ku ha famba, ba ku tsi- 
nela mutini, Petro a kanziya hehla ka yindlu ku 
kongela, hi hora ya wunklanu ni yinwe. 

10 Makunu a zwa ndlala, a ranza ku ga: kani 
lezi ba wa ha longisa, kulahleka kahombe ku ta 
kakwe; 

11 A wona tilo gi vululekile, ni zibya zo kari 
xi ku cika, kota nguwo yahombe, yt bohilweko 
hi magumo ya mune, yi cisiwa misabeni: 

12 Ku hi kona zikari ka xona zihari zonkle za 
nusaba lezi zi nga na mikonzo ya mune, ni zoko- 
kakoka za misaba, ni tinyanyani ta tilo. 
~ 0183 Ku cikela kakwe gezo gi ku, suka, Petro, 

klaba, gana. 

14 Kani lezi Petro a ku, A hi zona lezo, Hosi; 
hakuba cima a nzi gangi xilo xo biha ni xo kala 
ku giwa. l 

15 Gezo gi engeta gv ta kakwe hi zikati zi- 
mbiri, gi ku, Lexi Nungungulu a xi hlazileko, u 
nga wuli wena xi ku xobiha. 

16 Lexi xi klela xi mahwa zikati zinharu: 
xibya xi klela xi klakuswa tilweni lukuluku. 

17 Makunu kota Petro u wa ha kanganyisa 
nguvu a ku xi yini muwoniso lowu i wa wu wo- 
nileko, languta, banhu ba nga rumiwe hi Korne- 
liu, na ba wutisile yindlu ya Simoni, ba yima le 
nyangweni. 

18 Ba bitana, ba wutisa ba ku loku Simoni, 
loyi a tibyako Petro, u engenisile kona. 

19 Petro, lezi a ha ehleketa muwoniso, Moya 
wu ku kakwe, Languta, banhu banharu, ba ku 
laba. 

20 Kani lezi suka, cika, famba na bona, u nga 
bileli neumo ; hi lezi nzi ba rumile mina. 

291 Makunu Petro a cika ka banhu, a ku, La- 
ngutani, nzi mina yena mu mu labako: ku yini 
mhaka mu yi telako ha yona ke? 

22 Ba ku, Korneliu, nzuna ya zana, munhu wo 
lulama a cabako Nungungulu, a tiyiswako ku- 
nene hi lixaka lonkle la Ba-Juda, a layiwa hi 
ngelosi yo basa, yi ku a ku rumela wena u te 
ndlwini yakwe, a zwe timhaka ka wena. 

23 Lezo a ba bita ku engena, a ba tsamisa. 
Ni manziko a suka a famba na bona, ni bamaka- 
bye bo kari ba Jopa ba mu heleketela. 

24 Makunu ni manziko a engena Kasaria. 
Korneliu u wa ha ba langutela, na a bitanile 
maxaka yakwe ni bangana bakwe. 

25 Makunu na a engenile Petro, Korneliu a 
mu klanganyeta, a wa mikonzweni yakwe, a 
kongela. 

26 Kani lezi Petro a mu vuza, a ku, Suka 
yima; na mina nzi hi munhu. 

[Sheetswa, Acts.) 20 

27 Wa ku ha wulawula naye, a engena, à kuma 
banyingi ba tsombene kona. 

28 A ku kabwe, Nwina beni mu zi tiba mu 
ku hi ku tsimbeta munhu loyi hi Mu-Juda ku ti 
klanganisa kumbe ku ta ka munwe wa lixaka 
'linwani; kasi lezi Nungungulu u nzi wonisile a 
ku nzi nga biti munhu nzi ku wo biha kumbe 
munhu wa caka. 

29 Hi kwa laho ka lezi nzi ta, nzi nga hlwela- 
ngi, lezi nzi bitiwe. Makunu nza wutisa, mu nzi 
bitela mhaka yo yini. 

30 Korneliu a ku, Masiku ya mune ma hu- 
nzile, hi kala hi leyi hora, nzi wa kongela hi hora 
ya wunklanu ni mune ndlwini ya mina; languta, 
munhu a yima mahlweni ka mina, a funengela 
nguweni yo hatima, 

31 A ku, Korneliu, ku zwile kukongela ka 
wena, ni zinyikiwo za wena zi alakanyiwe ma- 
hlweni ka Nungungulu. 

32 Hi kwa laho rumela Jopa, u bite Simoni 
loyi a nga tibya Petro; loyi a tsamako ndiwini 
ya Simoni muhali wa madzowo, hi se ka bi- 
mbi. 

33 Hi kwa laho nzi haklisa nzi rauma ka wena; 
u mahile kwatsi wena hi ku ta. Makunu hina 
honkle hi kona mahlweni ka Nungungulu, ku 
ingisa zilo zonkle zi ku layiweko wena hi Hosi. 

34 Petro wa ahlama nomu wakwe, a ku, Z- 
nene, nza wona nzi ku Nu ngungulu a nga kana- 
kaneli xiyimo xa munhu: 

35 Kani lezi matikweni yoiki loyi a mu ca- 
bako, ni a mahako kululama, wa amukelwa ka 
yena. 

36 Mhaka a nga yi rumela ka banana ba Isra- 
eli, yi ku kanela timhaka to rula hi Jesu Kristu: 
(loyi hi Hosi ya bona bonkle.) 

37 Ma yi tiba leyo mhaka nwina beni, yi nga 
kanelwa Judia gonkle; ya ranga Galile, anzako 
ka kubapatiza a ku kanelako Johani; 

38 Jesu wa Nazareta, hi laha N ungungulu a 
mu tola hi Moya wo Basa ni ntamo; loyi a 
famba-famba wa ku maha zo saseka, wa ku 
hanyisa bonkle ba nga xaniswe hi Satani; ha- 
kuba Nungungulu i wa hi naye. 

39 Na hina hi timbuni ta zilo zonkle a zi 
mahileko tikweni ga Ba-Juda ni Jeruselema ; ba 
nga mu daya, ba ku mu hayeka sinyeni. 

40 Loyi Nungungulu a mu vuxa hi siku ga 
manharu, a mu nyikela a kombetiwe, 

41 A mu kombetisangi ka banhu bonkle, kani 
lezi ka timbuni ti nga hlauliwa mahlweni hi Nu- 
ngungulu, hi hina, hi gako, hi nwa naye anzako 
ka kuvuka kakwe ka ba fileko. 

42 A hi laya ku kanela ka banhu, ni ku tiyisa 
a ku yena a yimiselweko hi Nungungulu, a mahe 
muabanyisi wa ba hanyako ni ba fileko. 

43 Bonkle baprofeti ba tiyisa hi yena ba ku, 
bonkle ba kolwako kakwe ba ta amukela ku 
tsetselelwa ka zonho hi bito gakwe. 

44 Na a'ha kanela Petro timhaka leti, Moya 
wo Basa wu cikela hehla ka bona bonkle ba yi 
zwako mhaka. 

45 Laba ba sungi ba kolwako, ba tileko ni 
Petro, ba hlamala, hakuba ziranzwa za Moya 
wo Basa zi wa celiwa hehla ka bamatiko. 

46 Hakuba ba ba zwa ba ku kanela hi tirimi, 

ba ku dumisa Nungungulu. Makunu Petro a 
hlamula, a ku, 

47 Munhu wa kota ku tsimbeta mati, kasi laba 
a ba nga ta bapatizwa, ba amukeleko Moya wo 
Basa kota hina ke? 

48 A ba laya a ku ba kapatwa hi bito ga 
Jesu Kristu. Makunu ba mu i ahii ba ku a 
tsame masiku yo kari. 


Kipimo 11. 


1 Makunu bapostoli ni bamakabye ba nga ba 
le Judia ba zwa ba ku bamatiko ba yi amukele 
mhaka ya Nungungulu. 

2 Na a kanziyele Petro J WAWA laba ba 
sungi ba kanetisana na yena, 

3 Ba ku, Wena wa engena ka banhu ba ma- 
kuna, wa ga nabo. 

4 Kani lezi Petro a sangula, a ba byeletela 
mahungu hi kulanzisa, a ku, 

5 Nzi wa hi kona mutini wa Jopa nzo kongela : 
kulahlekeni nzi lo wona muwoniso, xibya xo kari 
xi ku cika, xi kota nguwo yahombe yi cisiwa 
hi le tilweni hi magumo ya mune; xi lo ta ka 
mina. 

6 Lezi nzi xi langutile, nzi ehleketa, nzi wona 
zihari za misaba zi ni mikonzo ya mune, ni zi- 
hari za kwati, ni zokokakoka, ni tifyanyani ta 
tilo. 

7 Nzi zwa gezo gi ku ka mina, Suka, Petro, 
klaba, gana. 

8 Kani mina nzi ku, A hi zona lezo, Hosi, ha- 
kuba xilo xo biha na xi si nga giwako cima xi 
nga engenangi nonwini wa mina. 

9 Kani lezi gi hlamula zikati zimbiri gezo gi 
huma tilweni gi ku, Lezi zi hlazilweko hi Nu- 
ngungulu u nga mahi wena u ku xo biha. 

10 Lexi xi engeta xi mahwa zikati zinharu : 
xi klela xonkle xi kokelwa tilweni. 

11 Languta, lukuluku banhu banharu ba yima 
mahlweni ka yindlu laha hi nga kona hina, ba 
rumelwe ka mina, ba huma Kesaria. 

12 Makunu Moya wu wula ka mina wu ku nzi 
fambe nabo, nzi nga bileli ncumo. Ba nzi hele- 
ketela laba bamakabye ba nklanu ni munwe; hi 
ya hi engena ndlwini ya munhu : 

13 A hi byela hi laha a nga yi wona ingelosi 
ndlwini yakwe, yi ku yima yi ku kakwe, Rumela 
Jopa, u bite Simoni, loyi a nga tibya Petro ; 

14 Yena i ta ku byela timhaka, u ta hanyisako 
ha tona, wena ni yindlu ya wena yonkle. 

15 Lezi nzi ku sangula ku kanela, Moya wo 
Basa wu cika hehla ka bona, kotile wu cikako 
ka hina kusangula. 

16 Makunu nzi alakanya mhaka ya Hosi, hi 
laha yi te nga lo, Johani a bapatiza hi mati, 
kani nwina mu ta bapatizwa hi Moya wo Basa. 

17 Makunu loku Nungungulu a ba nyika xi- 
ranzwa kota lezi a nga hi nyika hina lezi hi ko- 
lwa ka Hosi Jesu Kristu, mina, nzi mina mani, 
nzi ku nzi mu kanetise Nungungulu ? 

18 Lezi ba zwile timhaka leti, ba miyela, ba 
dzunza Nungungulu, ba ku, Makunu Nungu- 
ngulu u nyikile bamatiko kuhunzuluka kuha- 
nyeni. 

19 Makunu labo ba wa hangalasile hi kwa 
laho ka kuxaniswa loku ku suka hi Stefano, ba 

famba ba ya Fonike, ni se ka Kuprusi, ni se ka 
Antioki, ba kanela mhaka ka Ba-Juda boce. 

20 Kani lezi ba wa hi kona banwani ba bona, 
hi banhu ba Kuprusi ni ba le Kurene; labo, lezi 
ba cikela Antioki, ba wulawula ka Ba-Greki, bo- 
kanela Hosi Jesu. 

21 Ni canja ga Hosi gi wa hi na bona; banyi- 
ngi ba kolwako ba hunzulukela ka Hos. 

22 Ku zwala mahungu hi bona tindlebem ta 
bandla ga Jeruselema: ba rumela Barnaba kasi 
ku ya ka Antioki: 

23 Loyi, na a cikele, a wona uxinji ga Nungu- 
ngulu, a nengela; a ba laya bonkle a ku ba 
namarela ka Hosi hi kutiya ka mbilu: 

24 Hakuba hi munhu wo saseka, wo tala hi 
Moya wo Basa ni kutsumba. Banhu banyingi 
ba wa engetelwa ka Hosi. 

25 Makunu a enza, a ya Tarsu ku laba Sauli ; 

26 Lezi a mu kumile, a mu yisa ka Antioki. 
Ku mahisile, lembe gonkle ba tsombana ni ba- 
ndla, ba gonzisa banhù bo tala; ku ranga Anti- 
oki bapizani ba wa bitwa Ba-Kristu. 

27 Hi lawo masiku ba relela baprofeti ka 
Antioki, ba huma Jeruselema. 

28 A suka munwe wa bona, bito gakwe Agabu, 
a kombeta hi Moya a ku, ku ta maha kona 
ndlala yahombe tikweni gonkle; yi nga maheka 
masikwini ya Klaudio. 

29 Bapizani, munwani na munwani kota nzaka 
wa yena, ba ti yimisela ku rumela kuvunetela ka 
bamakabye laba ba nga tsama Judia: 

80 Ba lo maha lezo, bo ku rumela ka bakulu- 
kumba hi mandla ya Barnaba ni Sauli. 

Nipimo 12. 


1 Makunu hi lexo zikati Herodi hosi a nauluta 
mandla yakwe ku xanisa bo kari ba se bandleni. 

2 A mu daya Jakobi, makabye wa Johani hi 
sapadu. 

3 Lezi a wona a ku lexi xi kọlisa Ba-Juda, a 
engeta a koma ni Petro. Lawo hi masiku ya 
zibaba zi nga haba xomelo. 

4 Na mu komile, a mu beka paxweni, a mu 
nyikela ka miklawa ya mune wa banyakasani 
ku mu langutela; wa ku ehleketa ku mu hume- 
sela ka banhu anzako ka Pasika. 

5 Hi kwa laho Petro a gongiwa paxweni: kani 
lezi kukongela ni kukongela ku wa mu mahe- 
lwa ka Nungungulu hi bandla. 

6 Lezi Herodi a ranza ku mu humesa, hi usiku 
lego Petro a wa eklele zikari ka banyakasani 
bambiri, a bohiwe hi mangenji mambiri; bala- 
nguteli ba se nyangweni ba hlayisa paxo. 

7 Languta, ingelosi ya Hosi yi yima naye, ku- 
wonekela ku woninga ndlwini; yi mu dukunya 
Petro rebeni, yi mu vuxa; yi ku, Suka haklisa. 
Mangenji yakwe ma wa ka mandleni. 

8 Makunu ingelosi yi ku kakwe, Ti bohe, u 
ambale zilato za wena: a maha lezo. Yi ku ka- 
kwe, Funengeta nguwo ya wena, u nzi lanzisele. 

9 A huma, a yi lanza; a nga tibi a ku hi zi- 
nene lexo xi nga mahiwa hi ngelosi, kani lezi a 
ehleketa a ku a wona muwoniso. 

10 Lezi ba hunzile balanguteli bo ranga ni ba 
bambiri, ba cikela le nyangweni ya xiketsi yi yi- 
sako mutini, leyi yi ti vululelako ka bona; ba 

huma, ba ya hunza ndlela yinwe; lukuluku inge- 
losi yi suka yi mu tsika. 

11 Petro, lezi a alakanyile, a ku, Makunu nza 
zi tiba zinene nzi ku Hosi yi rumile ingelosi ya 
yona, yi nzi klakla canjeni ga Herodi ni kulangu- 
tela konkle ka banhu ba Ba-Juda. 

12. Na a ehleketile zilo leri, a ta ndlwini ya 
Maria, nyine wa Johani, loyi a nga tibya Marku ; 
kwa laha banyingi ba wa tsombene, ba wa ko- 
ngela. 

13 Lezi a gongonzile xikotsweni xa nyangwa, 
nhwana a ta ku hlamula, bito gakwe hi Roda. 

14. Na a gi tiba gezo ga Petro, hi ku tsaka a 
nga yi vululangi nyangwa ; kani lezi a tsutsumela 
ndlwini, a byeletela, a ku, Petro a ha yima le 
nyangweni. 

15 Ba ku kakwe, U hungukile. Kani yena a 
tiyisisa, a ku, hi zona lezo. Ba ku, Hi ingelosi 
yakwe. 

16 Kani lezi Petro a engeta ku gongonza: lezi 
ba vulula, ba mu wona, ba hlamala. 

17 Kani yena, wa ku ba kweneta hi canja a 
ku ba miyele, a ba hlautela hi laha Hosi yi mu 
humesa pazweni. A ku, Byeletelani Jakobi ni 
bamakabye zilo lezi. A suka, a ya ka ginwani 
utsamo. 

18 Makunu na gi cile, ku maha kona ncawo 
wahombe zikari ka banyakasani, zi yini Yi mahi- 
lweko ka Petro. 

19 Herodi, na a mu labelile, a nga mu kuma- 
ngi, a wutisisa balanguteli, a laya a ku ba da- 
yiwe. A ngirimela Judia, a ya Kesaria, a ts#ma 
kona. 

20 Makunu a kariha nguvu ni laba ba le Tire 
ni ba le Sidoni: ba ta kakwe hi mbilu yinwe; 
na ba kolisile Blastu zigela xa yindlu ya hosi, ba 
kombela kurula, hakuba tiko gabwe gi wundliwa 
hi tiko ga hosi. 

21 Hi siku go kari Herodi a ti bombisa hi 
tinguwo ta ukosi, a tsama zitsanweni, a kanela 
kabwe. 

22 Banhu ba tinga, ba ku, Gezo ga nungu- 
ngulu a hi nga ga munhu. 

23 Lukuluku ingelosi ya Hosi yi mu ba, ha- 
kuba a nga nyikangi Nungungulu kudumisa ; a 
giwa hi ziwungwani, a fa. 

24 Kani lezi mhaka ya Hosi yi kula, yi tala. 

25 Barnaba.ni Sauli ba klela ba huma Jeruse- 
lema, na ba hetile kukozela kabwe, ba ku teka 
nabo Johani loyi a nga tibya Marku. 


Nipimo 13. 


1 Makunu ku wa hi kona le Antioki, bandleni 
gi nga kona kwa laho, baprofeti ni bagonzisi, hi 
Barnaba, ni Simeoni a nga bitwa Nigeri, ni Lu- 
kio wa Kurene, ni Manani loyi a nga kula zinwe 
ni Herodi nganakana, ni Sauli. 

2 Lezi ba ha kozela Hosi, ba ku yila zoga, Moya 
wo Basa wu ku, Nzi abanyiseleni Barnaba ni 
Sauli ntireni nzi ba bitela ka wona. 

3 Makunu, lezi ba yila, ba kongela, ba beka 
mandla hehla kabwe, ba ba enzisa. 

4 Lezo na ba rumiwe hi Moya wo Basa, ba 
relela Selukia; ba suka kona, ba famba hi nga- 
laba ba ya Kupero. 

5 Lezi ba wa hi kona Salami, ba kanela mhaka 

ya Nungungulu masinagogeni ya Ba-Juda: ba na 
ni Johani xikozeli za bona. 

6 Na ba tsemakanyile xihlaleni xonkle ba ta 
ba cikela Pafosi; ba kuma munhu wo kari wa 
xitumbe, muprofeti wa mawunwa, Mu-Juda, bito 
gakwe hi Barjesu ; 

7 Loyi a nga kona ni wofumela, Sergiu Pauli, 
munhu wa ku tiba. Yena a bitana Barnaba ni 
Pauli, a laba ku ingisa mhaka ya Nungungulu. 

8 Kani lezi Eluma xitumbe (hakuba hi lezo 
bito gakwe hi kuringanisela), a ba pikisa, a laba 
ku lahlisa wofumela kukolweni. 

9 Kani lezi Sauli, loyi hi Pauli, wo tala hi 
Moya wo Basa, a mu honolela, 

10 A ku, U tatileko hi kukohlisa. konkle ni ku- 
biha konkle, nwana wa Satani, nala wa kululama 
konkle, a u nga ta tsika ku hambukisa tindlela 
tinene ta Hosi ke? 

11 Makunu languta, canja ga Hosi gi hi le 
hehla ka wena, u ta maha xikumu, u nga gi woni 
gambo hi xikati. Lukuluku ku mu cikela hehla 
kakwe kupuma ni munyama; a famba-famba a 
laba wa ku mu koka hi canja. 

12 Makunu wofumela, lezi a wona lexi xi ma- 
hileko, a kolwa, wa ku riwukela hi kugonzisa ka 
Hosi. 

13 Makunu Pauli ni laba ba nga hi naye ba 
suka Pafosi, ba famba bimbini, ba ta ka Perga 
ga Pamfilia: Johani a enza ka bona a klelela 
Jeruselema. 

14 Kani laba, ba ku tsemakanya ba hunza 
Perga, ba ta Antioki ga Pisidia; ba engena sina- 
gogeni hi siku ga Sabado, ba tsama. 


Google 


Mitro, 13. 315 


15 Anzako ka ku gonziwa ka nao ni baprofeti, 
tinzuna ta sinagoga ta rumela kabwe, ti ku, Ma- 
'dota, bamakabye, loku mu nayo mhaka ya kulaya 
banhu, kanelani. 

16 Pauli a suka a yima, wo kweneta hi canja, 
a ku, Madota ya Israeli, ni mwina mu cabako 
Nungungulu, ingisani. 

17 Nungungulu wa laba banhu ba Israeli a 
hlaula bararu ba hina, a ba kukumukisa banhu 
lezi ba tsamile tikweni ga Gipiti, a ba humesa 
ka gona hi woko gi klakusilweko. 

18 Xikati xa mune wa makumi ya malembe a 
ba wundla manangeni. 

19 Na a mbetile tixaka ta nklanu ni timbiri 
tikweni ga Kanani, a ba nyika tiko gabwe a gi 
mahe ntsomba, hi xipimo xa mune wa mazana 
ya malembe ni nklanu wa makumi. 

20 Anzako ka zilo lezi, a ba nyika balamuli hi 
kala a cikela Samueli muprofeti. 

21 Makunu ba kombela hosi: Nungungulu a 
ba nyika Sauli nwana wa Kixi, munhu wa lixaka 
la Benjamini, malembe ya mune wa makumi. 

22 Lezi a mu susile yena, a ba vuxela Davida, 
a mahe hosi yabwe; a tiyisa ka yena, i te nga lo, 
Nzi kumile Daik nwana wa Jese, munhu wo 
kwatsi mbilu ya mina, u ta ku mahako kuranza 
konkle ka mina. 

23 Hi ntraleni wa loyi munhu Nungungulu a 
humesele Israeli Muhanyisi, Jesu, kota ntsu- 
mbiso ; 

24 Johani lezi a kanele mahlweni ka kuta ka- 
kwe kubapatiza ka kuhunzuluka banhwini bonkle 
ba Israeli. 

25 Johanı lezi wa ku heta kufamba kakwe, a 
ku, Mu ehleketa yini, mina nzi mina mani? 
Mina a hi yena; kani lezi langutani, wa ta le 
nzako ka mina yena, zilato za mikonzo yakwe a 
nzi faneli nzi zi klakle. 

26 Madota, bamakabye, banana ba xaka ga 
Abrahama, ni labo xikari ka nwina ba mu cabako 
Nungungulu, mhaka ya kuhanyisa loku yi rume- 
lwa ka hina. 

27 Hakuba laba ba tsamako Jeruselema, ni ti- 
hosi tabwe, laba ba mu tibako yena, ni timhaka 
ta baprofeti ti nga gonziwa hi masabado yonkle, 
ba ti tatisa tona hi ku mu kona. 

28 Kumbe ba nga. kumangi nanzu wa kufa, ba 
mu kombela Pilatu kasi a dayiwe. 

29 Lezi ba hetile zilo zonkle zi nga tsalilwe 
hi yena, ba mu cisa sinyeni, ba mu beka 
nkeleni. 

30 Kanı lezi Nungungulu a mu vuxa ka laba 
ba fileko : 

31 A wa wonwa masiku manyingi hi labo ba 
nga kanziya naye, ba huma Galile, ba ya Jeruse- 
lema, laba ba hi timbuni takwe makunu ka 
banhu. 

32 Hi zona hina hi mu kanelela timhaka to 
saseka ta mutsumbiso wu nga mahiwa ka bada- 
dani; | 

33 Lowu Nungungulu u wu tatisile ka banana 
ba hina, hi ku mu vuza Jesu; kota ku tsaliweko 
tisinwini ta timbiri ti ku, Wena u Nwana wa 
mina, nyamukla nzi ku belekile. 

34 Hi kwa laha ka lexo a mu vuxa ka ba 
fileko, makunu a i nga ta ha klela a fe, i wula- 

wulile lezo a ku, Nzi ta mu nyika minisumbiso yo 
saseka ni yo tiyisa ya Davida. 

35 Hi kwa laha a ku ka linwani isimu, Wena 
a u nga ta vumela wa ku Basa wa wena ku wona 
kubola. 

36 Hakuba Davida, lezi a li kozile lixaka la- 
kwe hi makungu ya Nungungulu, a eklela uro- 
ngo, a bekiwa ka bararu bakwe, a wona kubola: 

37 Kani yena loyi Nungungulu a nga mu vuxa 
a nga wonangi kubola. 

38 Makunu a xi tibeke ka nwina, wadi ba- 
makabye, a ku ku kanelwa ka nwina kutsetsele- 
lwa ka zonho hi loyi; 

39 Ni bonkle ba kolwako ba lulamiswa hi 
yena ka zilo zonkle mu nga tsanzeka ku lulami- 
swa hi nao wa Mosi. 

40 Hi kwa laha klarihani, kumbe lexi xi nga 
kanelwa hi baprofeti, xi nga ta hehla ka nwina, 
xi ku, 

41 Langutani, nwina ba kanyako, mu hlamala, 
mu mbeta; hakuba nza tira ntiro masikwini ya 
nwina, ntiro lowo a mu nga ta kolwa wona, loku 
munhu a wu kanela ka nwina. 

42 Na ba humele, ba kongotela ba ku timhaka 
leti ti kanelwe ka bona hi Sabado gi tako. 

43 Makunu sinagoga lezi gi hangalakile, bo 
tala ba Ba-Juda ni ba kongelako ba matiko ba 
lanzisela Pauli ni Barnaba; labo ba wulawula 
na bona, ba ba kunguha ba ku ba tsame uxinjeni 
ga Nungungulu. 

44 Hi zona lezo hi Sabado gi lanziselako muti 
wonkle wu tsombana ku ingisa aiti ya Nungu- 


ngulu. 


Go gle 


318 Miriro, 14, 


45 Kani lezi Ba-Juda na ba wonile zidlemo, ba 
tala hi wukuzu, ba kaneta zilo lezo zi nga kane- 
lwa hi Pauli, ba rukatela. 

46 Makunu Pauli ni Barnaba ba'kanela hi ku- 
tiya, ba ku, Ku fanele a ku mhaka ya Nungu- 
ngulu yi kanelwe ka nwina kuranga; kani lezi 
mu yi tsukula, mu ti abanyisa nwina beni a mu 
faneli kuhanya hi kala hi pinzuka, langutani, ha 
hunzulukela ka bamatiko. 

47 Hakuba Hosi yi hi layile lezo, yi ku, Nzi 
ku bekile, u mahe kuwonekela ka bamatiko, kasi 
u mahe kuhanyisa magunweni ya misaba yonkle. 

48 Bamatiko lezi ba xi zwile lexi, ba tsaka, ba 
yi dzunza mhaka ya Nungungulu: ba kolwa labo 
ba wa yimiselweko kuhanyiseni hi kala hi pi- 
nzuka. 

49 Mhaka ya Hosi yi wa rwaliwa tikweni go- 
nkle gi nga kona. 

50 Kani lezi Ba-Juda ba kucetela bawasati 
laba ba nga kongela ba fumileko, ni bakuluku- 
mba ba muti, ba vuxela kuxanisa Pauli ni Ba- 
rnaba, ba ba hlongola maklelweni yabwe. 

51 Kani lezi ba ba pumunhela ntsuri wa miko- 
nzo yabwe, ba ta Ikonio. 

52 Bapizagi ba tala hi kutsaka ni Moya wo 
Basa. 


Kipimo 14. 


1 Makunu ku mahisile Ikonio, ba engena ka- 
teginwe sinagogeni ga `Ba-Juda, ba kanela lezo, 
kasi xidlemo xahombe xa Ba-Juda ni Ba-Greki 
xa kolwa. 


2 Kani lezi Ba-Juda laba ba nga kolwiko ba 

vuza ba henyelisa timbilu ta bamatiko ni bama- 
kabye. l 

3 Hi kwa laho ba tsama kona xikatı xahombe, 
ba kanela hi ku tiya Hosini, leyo yi nga tiyisa 
mhaka ya uxinji ga yona, yi ku nyika ziwoniso 
ni ziriwuko ku mahiwa hi mandla yabwe. 

4 Kani lezi banhu ba muti ba abanyisana ; ba- 
nwani ba yima ni Ba-Juda, banwani -ba yima ni 
bapostoli. 

5 Lezi ku mahiwa kuvukela ka bamatiko ni 
Ba-Juda zinwe ni tihosi tabwe, ku ba xanisa, ni 
ku ba gandla hi maribye, | 

6 Ba ku tiba, ba cabela mitini ya Likaonia, hi 
Listra ni Derbe, ni maklelo ya kona: 

7 Ba yi kanela kona ivangeli. 

8 Ku wa hi kona Listra munhu wo kari a nga 
tiyiko mikonzweni yakwe, a tsama, hi xirela ka 
nyimbeni ya nyine wakwe, loyi cima a nga fa- 
mbangi. 

9' Yena a mu ingisa Pauli wo kanela; loyi a 
mu langutisisa, wa ku wona a ku i na ni kutsu- 
mba ku holiswa, 

10 A ku hi gezo gahombe, Suka u yime miko- 
nzweni ya wena. A ololoka a famba. ` 

11 Banhu lezi ba wonile lexi xi nga mahiwa 
hi Pauli, ba bahuwa nguvu, ba wulawula hi 
lirimi la Likaonia, ba ku, Banungungulu ba relela 
ka hina, ba fanana ni banhu. 

12 Ba bita Barnaba ba ku, Jupiteri, Pauli 
ba ku, Merkuri, hakuba wa ku ranga hi ku- 
kanela. 

13 Makunu mupristi wa Jupiteri, loyi a nga 
kona mahlweni ka muti, a neha tihabi ni za ku 

bombiswa tinyangweni, a ranza ku klaba a pa- 
hlela mhamba zinwe ni zidlemo. 

14 Kani lezi bapostoli, Barnaba ni Pauli, na 
ba xi zwile, ba hanzula tinguwo tabwe, ba tsu- 
tsumela banhwini, ba bahuwa, 

15 Ba ku, Madota, Hi yini mu mahako zilo 
lezi? Na hina hi banhu kota nwina. hi mu ka- 
nelela timhaka to saseka, kası mu tsike zılo lezi 
zi haba, mu hunzulukele ka Nungungulu a ha- 
nyako, a nga maha tilo, ni misaba, nı bimbi, ni 
= zilo zonkle zi nga yikari ka zona. 

16 Hi tixaka ti hunzileko a nga vumela matiko 
yonkle, ma fambe tindleleni tabwe. 

17 Kasi lezi a nga ti siyangi gi haba wumbuni, 
a maha zosaseka, a mu nyika vula ya le tilweni, 
ni zikati zineni zo trala z0ga, Wa ku kolisa ti- 
mbilu ta mwina hi zoga ni kutsaka. 

18 Hi leti timhaka ba kuma ku tsanzeka ku 
ba miyeta banhu, ba ku ba nga ba pahleli. 

19 Kani lezi ba cikela kona Ba-Juda, ba huma 
Antioki ni Ikonio; ba ku hlohletela banhu, ba 
mu gandla Pauli hi maribye, ba mu kokela laha- 
ndle muti, ba ku ehleketa ba ku u file. 

20 Kani lezi bapizani na ba mu klaklasela, a 
suka a ya engena mutini: ni manziko a enza ni 
Barnaba ba ya Derbe. 

21 Lezi ba kanele ivangeli ka muti lowo, ba 
wa gonzisile banyingi, ba klelela Listra, ni Ikonio, 
ni Antioki, 

22 Ba tiyisa mihefemulo ya bapizani, ba ku ba 
laya ba ku ba namarele kutsumbeni, ba ku, hi 
makombo manyingi hi ta engena mufumeni wa 
Nungungulu. 

23 Makunu lezi ba ba hlaulele bakulukumba 
mabandleni yonkle, bo kongela ba yila zoga, ba 
ba nyikela ka Hosi, ba nga kolwa ka yona. 

24 Ba tsemakanya Pisidia, ba cikela Pamfilia. 

25 Lezi ba kanele mhaka Perga, ba relela 
Atalia. 

26 Ba suka kona hi taro ba ya Antioki, kwa 
laho ba wa nyikelwe kona uzinjini ga Nungu-. 
ngulu kasi ku ya ntireni lowo ba wa hetileko. 

27 Na ba cikele, ba hlengeleta bandla, ba hla- 
utela zilo zonkle Nungungulu i zi mahileko na 
bona, hakuba a vululela bamatiko livati la ku- 
tsumba. 

28 Ba pinzuka kona na bapizani xikati xaho- 
mbe. 


Kipimo 15. 


1 Makunu banhu bo kari ba relela, ba huma 
Judia, ba gonzisa bamakabye, ba ku, Loku mu 
nga ceki hi mahanyela ya Mosi, a mu nga ta 
hanyiswa. 

2 Lezi Pauli ni Barnaba ba hambana na bona, 
ba kanetisana nguvu, bamakabye ba hlaula Pauli 
ni Barnaba, ni banwani bo kari babwe, ba ka- 
nziye Jeruselema ka bapostoli ni bakulukumba. 
hi mhaka leyi. 

3 Makunu ba ku heleketelwa hi bandla, ba. 
tsemakanya Fonike ni Samaria, ba ku hlautela 
kuhunzuluka ka bamatiko; ba maha kutsaka 
kahombe ka bamakabye bonkle. 

4 Na ba cikele Jeruselema, ba amukelwa hi 
bandla ni bapostoli ni bakulukumba; ba hlamusa 
zonkle Nungungulu i wa zi mahileko na bona. 

LSheetswa, Acts.] 21 

5 Kani lezi ba suka banwani bo kari ba lizaka 
la Ba-Farisi laba ba kolwako, ba ku, Ku fanela 
ku ba ceka, ni ku ba laya ba hlayise nao wa 
Mosi. 

6 Bapostoli ni bakulukumba ba tsombana ku 
pima hi mhaka leyi. 

7 Lezi ba kanetisene nguvu, a suka Petro, a ku 
ka bona, Madota, bamakabye, Ma tiba masiku 
ya kale mu ku Nungungulu a hlaula xikari ka 
nwina, kasi hi nomu wa mina bamatiko ba yi 
zwe mhaka ya ivangeli, ba kolwe. 

8 Nungungulu, loyi a tibako mbilu, a ba tiyi- 
sela, wa ku ba nyika Moya wo Basa, kota lezi a 
nga nyika ka hina; 

9 A nga hi hambanisangi hina na bona, wo 
hlaza timbilu tabwe hi kutsumba. 

10 Makunu hi kwa laho hi yini mu ringako 
Nungungulu, hi ku beka joka nhanweni ya ba- 
pizani, lego badadani ba hina ni hina ba tsanzela 
ku gi rwala ? 

11 Kani lezi ha tsumba hi ku hi ta hanyiswa 
hi uzinji ga Hosi Jesu, kota labo ba ta hanyiswa. 

12 Makunu bandla gonkle gi miyela; ba ingisela 
Barnaba ni Pauli, bo byeletela zonkle ziwoneke- 
liso ni ziriwuko Nungungulu i wa zi mahileko ka 
bamatiko hi bona. 

13 Lezi ba miyele, Jakobi a hlamula, a ku, 
Madota, bamakabye, nzi ingiseleni : 

14 Simoni u byeletelile, hi laha Nungungulu a 
ba enzela bamatiko kuranga, kasi a gi tekela bito 
gakwe banhu xikari kabwe. 

15 Ni timhaka ta baprofeti ti vumelana; kota 
ku tsaliweko a ku, 


Google 


Miriro, 15. 323 


16 Anzako ka zilo lezi nzi ta klela, nzi ta 
engeta nzi aka yindlu ya Davida yi wileko; nzi ta 
aka kambe kumbeta ka yona, nzi ta yimisa yona: 

17 Kasi laba ba seleko banhwini ba labisise 
Hosi, ni bamatiko bonkle, bito ga mina gi bitweko . 
ka bona, 

18 Yi ku Hosi, yi tibekisako zilo lezi hi kusa- 
ngula ka misaba. 

19 Hi kwa laha nzi lamula mina, nzi ku hi 
nga ba karati bamatiko labo ba hunzulukeleko 
ka Nungungulu: 

20 Kani lezi hi ba tsalele dangarila, kasi ba 
tsike manyala ya zifananiso za haba, ni kubaya, 
ni lexo zi vinyingelweko, ni nkata. 

21 Hakuba Mosi, hi kusangula ni tixaka ta 
kale-kale, mitini yonkle, i nabo labo ba mu kane- 
lako, wa ku gonziwa masinagogeni masabado yo- 
nkle. 

22 Makunu ku woneka kwatsi ka bapostoli ni 
bakulukumba, zinwe ni bandla gonkle, ku hlaula 
banhu ba se KITAA ba ba rumele Antioki zinwe 
ni Pauli ni Barnaba; M laba, Juda a tibyako Ba- 
rsaba, ni Silasi, madota yahombe xikari ka bama- 
kabye; 

23 Ba tsala lezo na bona, ba ku, Bapostoli ni 
zikosani za bamakabye ba rungula bamakabye ba 
se ka bamatiko ba le Antioki, ni ba le Siria, ni ba 
le Kilikia: 

"24 Hakuba hi zwile hi ku bo kari ba nga 
huma ka hina, ba mu karata hi timhaka, ba ku 
mbeta mihefemulo ya nwina; hina hi nga laya- 
ngi lezo ka bona; 

25 Ku woneka kwatsi ka hina, hi nayo mbilu 

yinwe, ku hlaula banhu kasi hi ba rumela ka 
nwina, kateginwe ni Barnaba ni Pauli ba ranzi- 
weko ba hina, 

26 Banhu ba tsikeleko kuhanya kabwe hi bito 
ga Hosi ya hina Jesu Kristu. 

27 Hi kwa laha hi rumile Juda ni Siasi. laba 
ba ta mu byela zilo lezi hi nomu. 

28 Hakuba ku woneka kunene ka Moya wo 
Basa ni ka hina, ku kala ku beka rwalo waho- 
mbe le hehla ka nwina wo klula zilo lezi zi fane- 
keleko 21 ku, 

29 Mu tsike zilo zi pahlelweko ka banungu- 
ngulu ba haba, ni nkata, ni zilo zi vinyingelweko, 
ni kubaya; loku mu ti hlayisa ka zona, mu ta 
maha kwatsi. Salani. 

30 Hi zona lezo na ba enzisiwe, ba ya relela 
Antioki; lezi ba tsombanisile bandla, ba gi nyi- 
kela dangarila. 

31 Lezi ba gi gonzile, ba tsaka hi kululameta 
ka gona. 

82 Kambe Juda ni Silasi, ba wa hi baprofeti 
bona benyi, ba ba laya bamakabye hi timhaka 
titele, ba ba tiyisa. 

33 Lezi ba tsamile kona xikati, ba enziswa hi 
kurula ka bamakabye ba ya ka labo ba ba rumi- 
leko. 

35 Kani lezi Pauli ni Barnaba ba pinzuka 
Antioki, ba ku gonzisa, bo kanela mhaka ya Hosi, 
zinwe na banwani banyingi. 

36 Le nzako ka masiku yo kari Pauli a ku ka 
Barnaba, A hi klele hi enzele bamakabye mitini 
yonkle hi nga kanela kona mhaka ya Hosi, ht 
wone kutsama ka bona. 

37 Makunu Barnaba a ehleketa ku mu teka 
Johani a tibyako Marku. 
38 Kani lezi Pauli a ehleketa a ku a hi saseki 
ku teka yena a nga abanyisana na bona le ka 
Pamfilia, a nga vangi nabo ntireni. 

39 Makunu ba kanetisana nguvu, kasi ba aba- 

. nyisana munwe na munwani; Barnaba a teka 

. Marku naye, a ya ka Kupero a famba hi taro; 

40 Kani lezi Pauli a hlaula Silasi, a enza, wa 
ku nyikiwe ka uxinji ga Hosi hi bamakabye. 

41 A tsemakanya Siria ni Kilikia, wa ku tiyisa 
mabandla. 


XıpmMo 16. 


1 A ya cikela Derbe ni Listra: languta, u kona 
mupizani wo kari, bito gakwe hi Timoti, nwana 
wa wasati loyi hi Mu-Juda a kolwako, kani lezi 
raru wakwe a hi Mu-Greki: 

2 Loyi a dumisiwa hi bamakabye ba nga kona 
le Listra ni ba le Ikonio. ; 

3 Pauli a ranza a ku loyi a fambe naye; a mu 
teka a mu ceka hi kwa laho ka Ba-Juda ba nga 
kona matsanweni lawo; hakuba ba mu tiba bo- 
nkle ba ku raru wakwe hi Mu-Greki. 

4 Kotile ba ha tsemakanya miti, ba ba nyika 
milao ku yi hlayisa, leyi yi nga mahiwe hi bapo- 
stoli ni bakulukumba ba nga kona le Jeruselema. 

5 Lezo mabandla ma wa tiyiswa kutsumbeni, 
ma engetelwa hi kutala masiku ni masiku. 

6 Ba tsemakanya Frigia ni maklelweni ya Ga- 
latia, ba wa tsimbetiwe hi Moya wo Basa ku 
kanela mhaka Asia; 

7 Lezi ba cikele mahlweni ka Musia, ba ringa 

ku ya Bitunia; kani lezi Moya wa Jesu wu kala 
ku ba vumela. 

8 Ba ku hunza Musia, ba relela Troasi. 

9 Makunu muwoniso wu woneka ka Pauli ni 
usiku: u wa hi kona munhu wa Makedonia wa 
ku yima, wo mu kongotela, a ku, Pela, u te Ma- 
kedonia, u hi vune. 

10 Na a wu wonile muwoniso, lukuluku hi ` 
laba ku ya se ka Makedonia, ha ehleketa hi ku 
Nungungulu a hi bitanile ku kanela ivangeli 
kabwe. 

11. Hı kwa laha ha enza hi suka Troasi hi taro, 
hi ya kwatsi ka Samotrake, ni manziko hi ta ka 
Neapoli ; 

12 Hi suka kwa laho hi ta Filipi, lowo hi muti 
wo ranga wa tiko ga Makedonia, banhu ba muti 
hi Ba-Roma. Hi wa tsama mutini lowu masiku 
yo kari. 

13 Hi siku ga Sabado ha huma lahandle ka 
nyangwa, hi ya le congweni, laha hi ehleketako 
utsamo go kongela gi kona ; ha tsama hi kanela 
ka bawasati ba tsombeneko kona. 

14 Wasati wo kari bito gakwe hi Ludia, muxa- 
bisi wa xiwunguwungu, wa mutini wu tibyako 
Tuatira, loyi wa ku kozela Nungungulu, a ht 
zwa: Hosi yi vulula mbilu yakwe, kasi a ingisele 
timhaka ti kanelweko hi Pauli. 

'15 Na a bapatizwe yena ni yindlu yakwe, a hi 
kongotela, a ku, Loku mu nzi ehlekete mu ku 
nzi tsumbekile ka Hosi, ngonani mu engene 
ndlwini ya mina, mu tsame kona. A hi kuru- 
meta. 

16 Makunu lezi hi ku ya utsanweni go ko- 

ngela, nhwana wo kari i nawo moya wa ku vu- 
mba a hi kumana, loyi a binzulela benyi bakwe 
binzu go tala hi kuvumba. 

17 Yena wa ku lanzisela Pauli na hina, a ba- 
huwa, a ku, Laba banhu hi zitiri za Nungungulu 
a nga Hehla-hehla, ba kanelako ka nwina ndlela 
ya kuhanyisa. 

18 A maha lezo masiku yo tala. Kani lezi 
Pauli na a karihile nguvu, a hunzuluka a ku ka 
moya, Nzi wula ka wena, hi bito ga Jesu Kristu, 
u hume kakwe. Wu huma hi lexo xikati. 

19 Kani lezi benyi bakwe, lezi ba wonile xi- 
tsumbo xa binzu gabwe xi humele, ba koma Pauli 
ni Silasi, ba ba kokela utsanweni go xabisa ma- 
hlweni ka bafumeli, 

20 Lezi ba ba yisile ka tinzuna, ba ku, Laba 
banhu ba karata muti wa hina, ba hi Ba-Juda, 

21 Ba kanela matsamelo ma nga faneliko hina 
ku ma amukela, ni ku ma maha, hina Ba-Roma. 

29 Makunu xidlemo xi ba vukela, tinzuna ti 
ku ba hanzula tinguwo tabwe, ti laya ti ku ba 
biwe hi tinhonga. 

23 Lezi ba ba xupulile timbirimbi tinyingi, ba 
ba beka paxweni, bo laya murinzeli wa paxo ba 
ku a ba hlayise hi kutiyisa : 

24 Yena, wa ku layiwa lèzo, a ba beka paxweni 
ga Xikari a boha mikonzo yabwe zikotsweni. 

25 Kani lezi laha xikari ka usiku Pauli ni 
Silasi bo kongela bo yimbelela tisimu ka Nungu- 
ngulu ; babohiwa ba wa zwa kabwe. 

26 Lukuluku ku maha kona kutsekatseka ka- 
hombe ka misaba, kasi maseketelo ya yindlu ya 
babohiwa ma tsekatsekiswa: lukuluku tivati to- 

nkle ti vululeka, ni zikotso zabwe bonkle zi kla- 
kliwa. 

27 Murinzeli wo kinglimusile, wo wona tivati 
ta paxo ti vululekile, a hlomula supadu, a laba 
ku ti daya, wo ehleketa, babohiwa ba cabelile. 

28 Kani lezi Pauli a bahuwa hi gezo gahombe, 
a ku, U nga ti bayisi; hakuba hina honkle hi 
kona laha. 

29 A bita tikandiya, a klula a engena, wo ru- 
rumela, a wa lahasi mahlweni ka Pauli ni Si- 
lasi, 

30 A ba humesa, a ku, Tihosi, nzi fanela ku 
maha yini nzi ku nzi hanyise ? 

81 Ba ku, Kolwa Hosi Jesu, u ta hanyisa wena 
ni yindlù ya wena. 

32 Ba kanela kakwe mhaka ya Nungungulu, 
na bona bonkle ba le ndiwini yakwe. 

33 A ba teka hi lexo xikati xa usiku, a ba 
hlaza timbirimbi tabwe ; a bapatizwa lukuluku, 
yena na bona bonkle bakwe. 

34 A ba engenisa ndlwini yakwe, a zi beka 
zoga mahlweni ka bona, a tsaka nguvu na bona 
bonkle ba yindlu yakwe, ba ku kolwa Nungu- 
ngulu. 

35 Na gi cile, tinzuna ti ruma zigela, ti ku, Ba 
tsike banhu laba. 

36 Makunu murinzeli wa paxo a mu byela 
Pauli timhaka leti, a ku, Tinzuna ti rumile kasi 
mu klakliwe: hi kwa laha humani makunu, mu 
fambe kwatsi. 

37 Kani lezi Pauli a ku kabwe, Ba hi bile laha 
xibandleni, hi nga koniwangi, hina banhu Ba- 
Roma, ba hi beka paxweni ; makunu ba hi hu- 

mesa xikundleni ke? Kokwihi a hi zona; kani 
lezi a ba te bona benyi ba hi humese. 

38 Zigela zi ya byela timhaka leti ka tinzuna ; 
ti caba lezi ti zwile ti ku ba hi Ba-Roma: 

39 Ti ta ti ba kongotela; lezi ti ba humesa, ti 
ba kombela ti ku ba suke mutini. 

40 Ba huma paxweni, ba engena ndlwim ya 
Ludia: lezi ba wa wonile bamakabye, ba ba 
laya, ba enza. 


Kipimo 17. 


1 Makunu lezi ba tsemakanyile Amfipoli ni 
Apolonia, ba cikela Tesalonika, kwa laha gi kona 
sinagoga ga Ba-Juda. 

2 Pauli, kota kumaha kakwe, a ya engena 
kabwe, masabado manharu a kanela kabwe hi 
timhaka ta mitsalo, 

3 Wo ringanisela, wo kanela a ku, ku fanela a 
ku Kristu a xaniseke, a klela a vuka ka ba fileko ; 
ni a ku, loyi Jesu, nzi mu kanelela yena, hi Kristu. 

4 Banwani babwe ba vumeliswa, ba klangana 
na Pauli ni Silasi; ni Ba-Greki laba ba kozelako 
banyingi, ni hawasati bahombe ba nga si batso- 
ngwani. 

5 Kani lezi Ba-Juda, ba na wukuzu, ba teka 
malunyo yo kari ya malolo, ba ku hlengeleta 
nklawa, ba vuza dzolonga mutini; ba ku renze- 
leka yindlu ya Jasoni, ba laba ku ba yisa ka. 
banhu. 

6 Kani lezi ba nga ba kumi, ba mu koka Ja- 
soni ni banwani bamakabye mahlweni ka bafu- 
meli ba muti, ba bahuwa ba ku, Laba ba kanga- 
nyisa tiko ba cikele ni kwa laha; 

7 U ba amukele Jasoni; laba bonkle ba ha- 
mbana ni milao ya Kesari, ba ku, yi kona hosi 
yinwani, Jesu. 

8 Ba xanisa banhu-.ni bafumeli ba muti, lezi 
ba zwile zilo lezi. | 

9 Na ba tekile xiwoniso xa Jasoni ni banwani, 
ba ba tsika. 

10 Bamakabye ba haklisa ba enzisa Pauli ni 
Silasi ni usiku, ba ye Beria; laba na ba cikele 
kona, ba engena sinagogeni ga Ba-Juda. 

11 Makunu laba ba wa lulamile hi ku klula 
labo ba le Tesalonika, hakuba ba yi amukela 
mhaka hi' mbilu yonkle, ba langutisisa mada- 
ngarila masiku ni masiku, loku zilo lezi zi hi 
lezo. 

12 Hi kwa laho banyingi babwe ba kolwa; ni 
bawasati bofuma ba hi Ba-Greki, ni madota ma 
nga si matsongwani. 

13 Kani lezi Ba-Juda ba le Tesalonika, lezi ba 
zwa ba ku mhaka ya Nungungulu yi kanelwe hi 
Pauli ni le Beria, ba ta kwa laho, bo vindlukisa 
bo karata banhu. 

14 Makunu lukuluku batskabui ba enzisa 
Pauli kasi a ya kota hi se ka bimbi: Silasi ni T1- 
moti ba sala kona. 

15 Kani lezi laba ba mu heleketa Pauli ba mu 
yisa Atene; bo amukela xilayo ku xi rwala ka 
Silasi ni Timoti xi ku ba haklisa ba ta kakwe, ba 
enza. 

16 Makunu lezi Pauli a ha ba langutela Atene, 
moya wakwe wu kariha lomo nzeni kakwe, lezi 
a wona muti wo tala hi zifananiso. 

17 Hi zona lezo a kanela sinagogeni na Ba-Juda 

ni laba ba kozelako, ni utsanweni go zabisa a ka- 
nela hi masiku na bona ba mu kumeneko. 

18 Makunu bo kari ba Ba-Epikurio ni ba Ba- 
Stoiko, laba boklariha, ba kanetisana naye. Ba- 
nwani ba ku, Mubwabwatsi loyi u ta wula yini? 
banwanyani ba ku, Wa woneka kota mukaneli wa 
banungungulu ba nga tibiwiko: hakuba a kanela 
hi Jesu, ni kuvuka ka bafi. | 

19 Ba mu teka, ba mu yisa ka Areopagu, ba 
ku, Hi nga ku tiba loku kugonzisa kuswa, ku 
kanelako hi wena, hi ku ku yini? | 

20 Hakuba u neha tindlebeni ta hina timhaka 
to hlamalisa: hi kwa laha hi ranza ku tiba hi 
ku zilo lezi zo yini? 

21 Hi lezi ba le Atene bonkle ni bamatiko 
ba ku tsama kona a ba mahangi ncumo, kani 
lezi ba kanela kumbe ba zwa timhaka tiswa 
ntsena. 

22 Makunu Pauli a suka a yima xikari ka 
Areopagu, a ku, Madota ya Atene, nzi wona 
nwina mu kongela nguvu-nguvu hi zilo zonkle. 

23 Hakuba kota nzi hunza, nzi languta maga- 
nzelo ya nwina, nzi kumile ganzelo lego gi tsali- 
weko ka gona gi ku, Lezi ka Nungungulu loyi a 
nga tibiwiko. Hi kwa laho loyi nwina mu mu 
kongelako, mu nga mu tibi, loyi nzi mu kanelela 
ka nwina. 

24 Nungungulu loyi a nga maha misaba ni 
zilo zonkle zi nga kona, yena, wa hi Hosi ya tilo 
ni misaba, a nga tsami titempeleni leto ti mahi- 
wako hi mandla ; 

25 Ge a nga kozelwi hi mandla ya banhu, hi 
ku maha kota u vumala xilo, hi lezi yena nwinyi 


Google 


332 Mirtiro, 17. 


a ba nyika bonkle kuhanya, ni kuhefemula, ni 
zilo zonkle; 

26 A maha hi. munwe tixaka tonkle ta banhu 
kasi ba tsame misabeni yonkle, a yimisa zikati 
zi tsemiweko, ni magumo ya kuaka kabwe; 

27 Kasi ba labe Nungungulu, loku kutani 
ba nga ku labetela yena ba mu zwa, ba mu 
kumene, kasi lezi yena a nga na kule ka hina 
honkle. 

28 Hakuba hi hanya, hi famba, hi na kumaha 
ka hina hi yena; kota lezi bo kari ba bacali ba 
tisimu ba nwina ba wulawilile, ba ku, Hi lezi 
hina hi ntralo wakwe. 

29 Makunu hi ku maha ntralo wa Nungu- 
ngulu, a hi faneli ku ehleketa, wunungungulu gi 
fanana ni nzalama, ni siliva, ni ribye, ku bakliwe 
hi wugogwe ni kuklariha ka banhu. 

30 Hi kwa laho Nungungulu a zi tsika zi- 
kati zo kala kutiba; kani lezi makunu wa laya 
banhu bonkle matsanweni yonkle a ku ba hu- 
nzuluke : 

31 Hakuba u yimisile siku, i ta abanyisa ha 
gona tiko hi kululama, hi munhu a mu hlaulileko ; 
a tiyisa ka banhu bonkle hi ku mu vuxa ka laba 
ba fileko. 

32 Makunu lezi ba zwile kuvuka ka bafi, ba- 
nwani ba hleka; kani lezi banwani ba ku, Hi ta 
klela hi ku zwe hi mhaka leyi. 

33 Lezo Pauli a huma xikari kabwe, a enza. 

34 Kani lezi banwani banhu ba namarela ka- 
kwe, ba kolwa: ku kona xikari kabwe Dionisi 
wa Areopagu, ni wasati a nga tibya Damari, ni 
banwani zinwe nabo. 

Nipimo 18. 


1 Anzako ka zilo lezi a enza Atene, a ya cikela 
Korinte. 

2 A kumana kona Mu-Juda wo kari, bito ga- 
kwe hi Akwila, wa Pontu hi kuhanyiwa, wa ku 
ta lukuluku a huma Italia, ni sati wakwe Prisila, 
hakuba Klaudio i wa layile a ku Ba-Juda bonkle 
ba suka Roma; a ta kabwe; 

3 Hakuba i wa hi wa ntiro munwe na bona, a 
tsama nabo, ba tira; hi lezi kumaha matenta hi 
mitiro yabwe. 

4 A kanela sinagogeni masabado yonkle, a ba 
vumisa Ba-Juda ni Ba-Greki laba ba kongelako. 

5 Kani lezi Silasi ni Timoti na ba relele, bo 
huma Makedonia, Pauli a kurumetiwa hi mhaka, 
a tiyisa ka Ba-Juda a ku Jesu hi Kristu. 

6 Lezi ba ha kaneta, ba rukatela, a gubutela ` 
tinguwo takwe, a ku kabwe, Nkata wa nwina a 
wu mahe hehla ka tihloko ta nwina; nzi basile 
mina: ku sangula makunu nzi ta ya ka ba- 
matiko. 

7 A enza kwa laho, a ya engena ndlwini ya 
munhu wo kari loyi a nga tibya Titusi Justu, loyi 
a nga kozela Nungungulu, yindlu yakwe yi hi 
kusuhi nguvu ni sinagoga. 

8 Krispu, wofumela wa sinagoga, a kolwa Hos, 
zinwe ni yindlu yakwe yonkle; ni banyingi ba le 
Korinte lezi ba zwa, ba kolwa, ba wa bapatizwa. 

9 Makunu Hosi yi ku ka Pauli ni usiku hi 
muwoniso, U nga cabi, kani lezi kanela, u nga 
miyeli : 

10 Hakuba nzi na wena mina, a ku na munhu 

u ta ku vukela, a ku bayise: hakuba nzi na 
banhu bo tala mutini lowu. 

11 A tsama kona lembe ni tihweti ta nklanu 
ni yinwe, wo gonzisa mhaka ya Nungungulu 
xikari kabwe. 

12 Kani lezi Galio na hi mufumi wa Akaia, 
Ba-Juda ba mu vukela Pauli hi mbilu yinwe; ba 
mu yisa xitsanweni xa kuabanyisa, 

13 Ba ku, Loyi munhu wa ba hlohletela banhu 
kasi ba nga kongeli Nungungulu hi nao. 

14 Kanı lezi Pauli wo laba ku ahlama nomu 
wakwe, Galio a ku ka Ba-Juda, Loku wu hi 
kona nanzu wa kuonha kumbe wukuxu, nwina 
Ba-Juda, hi kululama ngo nzi hunisa nwina: 

15 Kani loku hi kukanetisana hi mhaka, ni 
mabito, ni nao wa nwina, ti languteni nwina 
benyi; a nzi ranzi ku maha muabanyisi wa zilo 
lezi. 

16 A ba hlongola xitsanweni xa kuabanyisa. 

17 Makunu bonkle ba mu koma Sostenesi, mu- 
fami wa sinagoga, ba mu ba mahlweni ka xitsa- 
nweni xa kuabanyisa. Galio a nga kanakaneli 
zilo lezi. 

18 Pauli, lezi a tsamile kona masiku yo tala, a 
ba salisa bamakabye, a enza hi taro, a ya Siria, 
zinwe na Prisila ni Akwila; wa ku cingile hloko 
yakwe Kenkrea; hakuba i wa hi nawo ntsu- 
mbiso. 

19 Ba cikela Efesu, a ba siya kona; kani yena 
a engena sinagogeni a kanela ka Ba-J uda. 

20 Lezi ba mu kombela ba ku a tsame nabo 
xikati, a nga vumeli: 

21 Kani lezi a ba salisa, a ku, Nzi ta engeta 

nzi klele ka nwina, loku Nungungulu a vumela, 
a enza Efesu hi taro. 

22 Na a cikele Kesaria, a kanziya a ya losetela 
bandla, a ngirimela Antioki. 

23 A tsama kwa laho zikati, a enza, a tsema- 
kanya tiko ga Galatia ni Frigia, wo tiyisa bapi- 
zani bonkle. 

24 Makunu Mu-Juda wo kari, bito gakwe hi 
Apolosi, wa Alesandria hi kuhanyiwa, munhu a 
gonzileko, a cikela Efesu; i na ntamo madanga- 
rileni. 

25 Loyi munhu i wa gonzisilwe ndleleni ya 
Hosi; wo tiyiswa hi moya, a kanela, a gonzisa 
kwatsi timhaka ta Jesu, wo tiba kubapatiza ka 
Johani ntsena. 

26 Wa sangula yena ku kanela hi kutiya sina- 
gogeni. Kani lezi na ba mu zwile Prisila ni 
Akwila, ba mu teka kabwe, ba mu byeletela 
kwatsi ndlela ya Nungungulu. 

27 Makunu lezi a ehleketa ku hunzela Akaia, 
bamakabye ba tsala dangarla, ba laya bapizani 
ba ku ba mu amukele: lezi a cikele a ba vune- 
tela nguvu labo ba kolwako hi uxinji. 

28 Hakuba a ba kanetisisa Ba-Juda hi ntamo, 
a ba hlula mahlweni ka banhu, wo wonisa hi 
madangarila a ku Jesu hi Kristu. 


Nripimo 19. 


1 Makunu lezi Apolosi u se Korinte, Pauli na 
a tsemakanyile tikweni gi nga hehla, a cikela 
Efesu; a kumana bapizani bo kari: 

2 A ku kabwe, Mu amukele Moya wo Basa 
lezi mu kolwako ke? Ba ku kakwe, Ko- 

kwihi, a hi zwangi hi ku wu kona Moya wo 
Basa. 

3 A ku, Mu bapatizwa ha yini? Ba ku, Hi 
kubapatiza ka Johani. 

4 Makunu Pauli a ku, Johani a bapatiza hi 
kubapatiza ka kuhunzuluka, wa ku ka banhu, 
ba fela ku kolwa yena u tako le nzako kakwe, a 
ku hi ka Jesu. 

5 Na ba zwile leri, ba bapatizwa hi bito ga 
Hosi Jesu. 

6 Pauli lezi a bekile mandla hehla kabwe, Moya 
wo Basa wu cikela hehla kabwe; ba wulawula 
hi tirim, ba kanela. 

7 Labo banhu bonkle ba wa hi ba kani ni ba- 
mbiri. 

8 A engena sinagogeni, a kanela hi kutiya ti- 
hweti tinharu, wo kaneta wo kongotela hi timhaka 
ta mufumo wa Nungungulu. 

9 Kani lezi banwani na ba wa nonohiswa, ba 
ku kanya, ni ba ku kanela kubiha hi ndlela ma- 
hlweni ka banhu, a enza kabwe, a abanyisa 
bapizani, a kanela masiku ni masiku xikoleni xa 
Tiranu. 

10 Lexi xı mahwa xipimo xa malembe mambiri ; 
lezo bonkle ba nga tsama Asia ba yi zwa mhaka 
ya Hosi, Ba-Juda ni Ba-Greki. 

11 Nungungulu a maha mitiro yahombe hi ma- 
ndla ya Pauli: 

12 Kasi ku yiswa ka laba bo babya tilesu ku- 
mbe tinguwo 4 kumbeneko ni miri wakwe, ni 
mitungu yi suka kabwe, ni mimoya yo biha yi 
huma. 

13 Kani lezi bo kari ba Ba-Juda, laba ba nga 

fambafamba, ba zitumbe, ba ringa ku bita bito ga 
Hosi Jesu hehla ka laba ba nga na mimoya yo 
biha, ba ku, Nzi mu hlambanyisa hi Jesu loyi a 
kanelwako hi Pauli. 

14 Ba hi kona nklanu ni bambiri bawanuna 
ba Sikeva, Mu-Juda, mupristi wahombe, ba nga 
xi maha lexi. 

15 Moya wo biha wu hlamula, wu ka kabwe, 
Jesu nza mu tiba, ni Pauli nza mu tiba; kani lezi 
nwina mu hi bamani ? 

16 Makunu munhu loyi a nga hi nawo moya 
wo biha a ba klulela, a ba pala, a maha ni ntamo 
hehla kabwe bonkle, kası ba cabela ka yindlu 
leyo, bo gunala, bo bayisa. 

17 Lexi xi zwala ka bona bonkle ba tsamileko 
Efesu, Ba-Juda ni Ba-Greki; kucaba ku cikela 
hehla ka bonkle, bito ga Hosi Jesu gi dzunziwa. 

18 Banyingi ba laba ba kolwako ba ta, ba vu- 
mela, ba byeletela mitiro yabwe. 

19 Ni banyingi ba laba ba mahako mitiro yo 
riwuka ba neha madangarila yabwe kateginwe, 
ba ma hisa mahlweni ka bonkle; ba hlayela ntse- 
ngo wa wona, ba kuma nklanu wa makumi ya 
kumi ga mazana ya mapambati ya siliva. 

20 Lezo mhaka ya Hosi yi tala hi ntamo, yi 

ala. 
j 21 Makunu lezi zi hetile zilo lez1, Pauli a ehle- 
keta mbilwini yakwe, na a tsemakanyile Makedo- 
nia ni Akaia, ku ya Jeruselema, a ku, Lezi nzi 
yile kona, ku fanela nzi ya wona ni Roma. 

22 Na a rumile bambiri ba laba ba mu koze- 
lako, Timoti ni Erastu, a ku ba ye iaa 
yena nwinyi a tsama Asia xikati. 

[Sheetswa, Acts.) 22 

23 Ku huma hi xikati lexo dzolonga gahombe 
hi leyo ndlela. 

24 Hi lezi munhu wo kari, bito gakwe Deme- 
trio, mufuli wa siliva, loyi a nga maha zifananiso 
ga siliva za Diana, a fumisa bagogwe hi mitiro yo 
tala; 

25 A ba hlengetela bona ni laba ba tirako 
mitiro hi lezo, a ku, Madota, nwina ma tiba mu 
ku hi lowu ntiro hi binzula zuma za hina. 

26 Ma wona, mu zwa mu ku a hi Efesu ntsena, 
kani lezi xi laba ku maha Asia gonkle, Pauli 
loyi u kongotele a ba hunzulusa banhu bo tala, 
a ku, A hi bona banungungulu ba mahweko hi 
mandla : 

27 Makunu a hi lexi ntiro wa hina woce wu le 
mhangweni ya ku kanyiwa ; kani lezi tempeli ya 
nungungulu wasati wahombe Diana, yi mahwa yi 
haba ncumo, ni a ku gi ta mbeta wukulu gakwe, 
lego a kozelako hi Asia gonkle ni tiko gonkle. 

28 Lezi ba xi zwile lexi, ba tala nguvu hi wu- 
kuxu, ba bahuwa, ba ku, Wahombe Diana wa 
Ba-Efesu. 

29 Muti wu tala hi dzolonga: ba tsutsumela 
hi mbilu yinwe utsanweni ga kulanguta, lezi ba 
komile Gaiusi ni Aristarku, banhu ba Makedonia, 
laba ba nga mu heleketa Pauli. 

30 Lezi Pauli a ehleketa ku engena banhwini, 
bapizani ba kala ku mu vumela. 

31 Bo kari bakulukumba ba Asia, ba nga hi ni 
bangana bakwe, ba rumela kakwe, ba mu konge- 
tela ba ku a nga ti nyikeli utsanweni go languta. 

32 Hi kwa laho banwani ba bahuwa xilo xi- 
nwe, banwani ba bahuwa xinwani: hakuba ba- 

ndla gi wa kanganyiswa; banyingi ba nga tibi 
zilo ba zi tsombeneko ha zona. 

33 Makunu ba mu humesa Alesandro xidle- 
nwini, Ba-Juda ba mu susumeta mahlweni. Ale- 
sandro a kweneta hi canja, a laba ku hlamusa ka 
banhu. 

34 Kani lezi na ba tibile ba ku u hi Mu-Juda, 
gi huma gezo ginwe ga bona bonkle, ba bahuwa 
zipimo xa tihora timbiri, ba ku, Wahombe Diana 
wa Ba-Efesu. 

35 Mutsali wa muti lezi a miyetile banhu, a 
ku, Madota ya Efesu, u wihi munhu loyi a nga 
tibiko a ku muti wa Ba-Efesu wu hi muhlayisi 
wa Diana wahombe, ni wa zifananiso xi wako hi 
ka Jupiteri ? 

36 Hakuba zilo lezi zi tsanzeka ku kanetiwa 
hi munhu, nwina mu fanela ku miyela, mu nga 
mahi ncumo hi kuhaklisa. 

37 Hakuba mu tisile laha banhu laba, a ba nga 
hi bapangi ba titempeli ni barukateli ba nungu- 
ngulu wasati wa hina. 

38 Hi kwa laho loku Demetrio, ni bagogwe ba 
nga naye, ba na nanzu ni munhu, ma kona 
masiku yo kecara milanzu, ti kona tinzuna: a ba 
kecarisane. 

39 Kani lezi loku mu laba xilo hi tinwani 
timhaka, xi ta abanyiswa bandleni gi yimisileko 
kwatsi. 

40 Hakuba hi nga ku kecariwa hi dzolonga ga 
nyamukla, hi lezi gi haba kukanetana ka gona; 
hi tsanzeka hi gona ku nyika kuhlamula hi ku- 
hlengeletana loku. 

41 Na a wa wulawulile lezo, a enzisa bandla. 

Kipimo 20. 


1 Na gi hetile dzolonga, Pauli lezi a ramba ba- 
pizani, a ba laya, a ba salisa, a enza, a ya Make- 
donia. 

2 Lezi a tsemakanyile maklelo lawo, na ba 
layile hi timhaka ti tele, a cikela Greki. 

3 Lezi a tsamile kona tihweti tinharu, ma ma- 
hiwe makungu hi yena hi Ba-Juda, lezi wo laba 
ku ya Siria hi taro, a ehleketa ku klelela a ya tse- 
makanya Makedonia. 

4 Ba mu heleketa ba kala ba cikela Sopatro 
wa Beria, nwana wa Pirusi, ni ba le Tesalonika, 
Aristarku ni Sekundo, ni Gaiusi wa Derbe, ni 
Timoti, ni ba le Asia, Tikiku ni Trofimo. 

5 Kani lezi laba ba rangela mahlweni, ba hi 
labelela Troasi. 

6 Hina ha famba hi taro, ha suka Filipi anzako 
ka masiku ya zibaba zi nga haba xomelo, ha ci- 
kela kabwe le Troasi hi masiku ya nklanu; laha 
ha tsama kona nklanu wa masiku ni mambiri. 

7 Makunu hi siku go ranga ga sonto, lezi hi 
hlengeletene kasi ba keme zibaba, Pauli a kanela 
kabwe, wo ehleketa ku enza ni mixo; a lehisa 
xikanelo xakwe hi kala hi ku cikela laha xikari 
ka usiku. 

8 Ti wa hi kona tikandiya tinyingi ndlwini 
ya le hehla, kwa laha hi wa tsombene kona. 

9 Makunu jaha go kari, bito gakwe Eutiku, gi 
tsamile nyangwaneni ya woni gi tsanzekile hi 
urongo gahombe; Pauli a engeta a ha kanela, 
go tsanzeka hi urongo, gi wa lahasi ka yindlu ya 
kanharu, gi klakuswa gi file. 

~. 10 Makunu Pauli a relela, a wa hehla kakwe, 
a gi vinyinga, a ku, Mu nga rili; hakuba kuha- 
nya kakwe ku kona lomo nzeni kakwe. 

11 Lezi a kanziyile, na a kemile zibaba, na a 
gile, na a xuxile nabo xikati xahombe, hi kala 
kuca, lezo a enza. 

12 Ba neha jaha go hanya, ba tsakiswa nguvu. 

13 Kani hina hi ha rangela mahlweni ku ya 
tarhweni, hi famba ha gona ku ya Asosi, ho 
ehleketa ku engenisa kwa laho Pauli; hakuba i 
wa wulile lezo, yena nwinyi wo ehleketa ku fa- 
mba hi milenge. 

14 Lezi a hi klanganile Asosi, ha mu engenisa, 
hi ya cikela Mituleni. 

15 Ha enza kwa laho hi taro, ni manziko hi 
cikela mahlweni ka Kiosi; ni mixo hi hunzela 
Samosi; ni mixo hi cikela Miletu. 

16 Hakuba Pauli i wa ehleketile ku hunza 
Efesu hi taro, kasi a nga hlweli xikati Asia ; hi 
lezi wo haklisa, loku ku nga maheka hi yena, 
ku cikela kona Jeruselema siku ga pentekosti. 

17 A le Miletu a rumela Efesu, a bitana baku- 

lukumba ba bandla. 
18 Makunu lezi ba cikele kakwe, a ku kabwe, 
Nwina ma tiba ku sangula sikwini go ranga nzi 
cikela Asia hi gona, hi laha nzi wa hi kona xi- 
kari ka nwina zikati zonkle, 

19 Nzi kozela Hosi hi kutikoramisa konkle ka 
mbilu, ni mihloti, ni kuringiwa loku ku nga nzi 
cikela hi makungu ya Ba-Juda: 

20 Hi laha a nzi lobelangi ku kanela ka nwina 
zilo lezi zo saseka, ni nzi mu gonzisa banhwini, 
ni yindlwini ni yindlu, 

21 Nzo tiyisa ka Ba-Juda ni Ba-Greki kuhu- 
nzulukela ka Nungungulu, ni kukolwa ka Hosi 
ya hina Jesu. 

22 Makunu, langutani, nzi ya aa nzi 
bohiwe moyeni, nzi nga tibi zilo lezi 21 nga ta nzi 
cikela kona: 

23 Sine, Moya wo Basa wu tiyisa ka mina 
mitini yonkle, wu ku, zikotso ni makombo. zi nzi 
tsamele. 

24 Kani lezi a nzi kanakaneli kuhanya ka 
mina ncumo, ni ku maha utomi ga mina, kasi nzi 
hete kufamba ka mina, ni kukozela loku nzi ku 
amukeleko ka Hosi Jesu, ku tiyisa ivangeli ya 
uxinji ga Nungungulu. 

25 Makunu, langutani, nza tiba nzi ku nwina 
wenkle, nzi nga famba zikari ka nwina, nzo ka- 
nela mufumo, a mu nga ta ha wona ngohe ya 
mina kambe. 

26 Hi kwa laha nzi tiyisa ka nwina nyamukla, 
nzi ku nzi basile nkatini wa banhu bonkle, 

27 Hakuba a nzi lobelangi ku kanela ka nwina 
mahungu yonkle ya Nungungulu. 

28 Ti pimeleni nwina benyi, ni nklambi wo- 
nkle, Moya wo Basa wu mu yimisile balanguteli 
ba wona, kasi mu wundle bandla ga Nungungulu, 
a gi xabileko hi nkata wakwe. 

29 Nza zi tiba nzi ku le nzako kuenza ka mina 
timhisi ti pamako ti ta engena xikari ka nwina, 
ti nga wu zanukeli nklambi; 

30 Ni xikari ka nwina ba ta suka banhu, bo 
wulawula zilo za haba, ba ba kokele bapizani, ba 
ba lanzisele. 

81 Hi kwa laho rinzelani, mu ku alakanya a 

ku hi xipimo xa malembe manharu, hi usiku 
ni blikani, a nzi tsikangi ku ba laya bonkle hi 
mihloti. 

82 Makunu nza mu nyikela ka Hosi, ni ka 
mhaka ya uxinji gakwe, leyi yi na ntamo ku 
mu akisà, ni ku mu nyika nzaka xikari ka bona 
bonkle ba basileko. 

33 A nzi dokodelangi siliva ga munhu, ni nza- 
lama, ni tinguwo. 

34 Ma tiba nwina benyi mu ku, mandla laya 
ma tirele kuvumala ka mina, ni ka laba ba nga 
na mina. 

35 Nzi mu wonisile zilweni zonkle nzi kn, hi 
kutira lezo kasi mu vunetela laba a ba nga na 
ntamo; mu alakanye timhaka ta Hosi Jesu, hi 
laha yena nwinyi a ku, Ku katekisile nguvu ku 
ha hi ku klula ku amukela. 

36 Lezi a wulawulile zilo lezi, a kizama hi 
mnadzolo, a kongela na bona bonkle. 

37 Ba rila nguvu bonkle, ba wa nhanweni ya 
- Pauli, ba mu trotra, 

38 Ba tsubile nguvu hi mhaka a wa yi wula- 
wulileko yi ku, a ba ha engeti ku wona ngohe 
yakwe. Ba mu heleketa, ba ya naye tarhweni. 


Nipimo 21. 


1 Makunu lezi hi abanyisene nabo, hi wa enzile 
hi taro, hi cikela kwatsi Kose, ni manziko hi 
cikela Rodesi, hi suka kwa laho hi cikela 
Patara: 

2 Lezi hi kumile taro go pelela Fonike, hi ki- 
lele, hi gwimba matanga. 

3 Lezi hi wa langutile Kupero, ho gi siya le 

ximatseni, hi ya hi taro Siria, hi cika Tire; ha- 
kuba taro gi ta rula kona rwalo. 

4 Na hi kumile bapizani, ha tsama kona nkla- 
nu wa masiku ni mambiri: laba ba ku ka Pauli 
hi Moya, a nga kanziyi Jeruselema. 

5 Makunu lezi hi wa hetile masiku, hi suka hi 
famba; ba hi heleketa bonkle, zinwe na batratsi 
ni banana, hi kala hi huma mutini; hi ku kizama 
hi madzolo muhanzeni, hi kongela ; 

6 Hi salisana; hi engena tarhweni, kani laba 
ba klelela se kabwe. 

7 Lezi hi wa hetile kufamba hi taro hi ku suka 
Tire, hi cikela Tolemaisi, hi losetela bamakabye, 
hi tsama nabo siku ginwe. 

8 Ni manziko hi enza hi ya cikela Kesaria: ha 
engena ndlwini ya Filipu muvangeli, loyi wa ba 
nklanu ni bambiri, hi tsama naye. 

9 Loyi munhu i wa na banhanyana ba mune, 
banhwana laba ba kanelako. 

10 Makunu hi ha tsama kona masiku yo tala, 
a ngirimela muprofeti wo kari, a huma Judia, bito : 
gakwe hi Agabus. 

11 Wa ku ta ka hina, wo teka likwapa la 
Pauli, a ti boha yena nwinyi milengi ni mandla, 
a ku, Lezo wu wula Moya wo Basa, Nwinyi 
wa likwapa, Ba-Juda ba ta mu boha hi lezo 
Jeruselema, ba ta mu nyikela mandleni ya ba- 
matiko. 

12 Lezi hi zwile zilo lezi, hi mu kongetela hina 
ni laba ba le utsamo lego, ku kala ku kanziya 
Jeruselema. z 

13 Makunu Pauli a hlamula, a kw, Hi yini mu 
mahako, mu rila, mu panza mbilu ya mina? ha- 

kuba a nzi longisi ntsena ku bohiwa, kani lezi ni 
kufa Jeruselema hi bito ga Hosi Jesu. 

14 Makunu, lezi a i nga ta vumelwa, hi miyela, 
hi ku, Wuranza ga Hosi a gi mahiwe. 

15 Anzako ka masiku laya, hi longisa, hi ka- 
nziya Jeruselema. 

16 Ba famba na hina bapizani ba Kesaria, ba 
hi yisa ka Mnasoni wa Kupero, mupizani wa 
kale, hi ta engenisa kakwe. 

17 Lezi hi cikele Jeruselema bamakabye ba hi 
amukela hi kutsaka. 

18 Hi manziko Pauli a engena na hina ka Ja- 
kobi; ba wa hi kona bakulukumba bonkle. 

19 Lezi a ba losetele, a hlautela zilo zonkle hi 
zinwe Nungungulu i wa zi mahileko bamatikwe- 
ni hi kukozela kakwe. 

20 Lezi ba ingisile, ba dumisa Nungungulu ; 
ba ku kakwe, Wa wona, makabye, zidlemo zinga- 
ni xikari ka Ba-Juda za labo ba kolwako ; bonkle 
ba komelela nao: 

21 Ba byeletelwe hi wena, ba ku, u gonzisa 
Ba-Juda bonkle bamatikweni kasi ba pfuka Mosi, 
u ku, ba kala ku ceka banana babwe, ba nga 
fambi hi matsamelo. 

22 Hi yini hi kwa laho? ba ta zwa futsi ba ku 
u cikele. 

23 Hi kwa laho maha lexi hi ku byelako: ma 
kona ka hina mune wa madota ma naxo xitsu- 
mbiso ka bona; 

24 Laba u ba teke, u ti basise zinwe nawo, u 
ma rihele nanzu wa wona, kasi ba cinga tihloko 
ta wona: makunu ba ta tiba bonkle ba ku zi 
haba zilo lezi, ba zi hlautelweko hi wena; kani 

lezi na wena u famba kwatsi, u ku hlayisa 
nao. 

25 Kani lezi hi bamat ko laba ba kolwako, hi 
tsalile, hi ku lamula kasi ba ti tsimbete zilweni 
zı pahlelweko ka banungungulu ba haba, ni 
nkata, ni lexo xi vinyingelweko, ni kubaya, 

26 Makunu Pauli a teka madota lawo, ni manzi- 
ko wa ku ti basisa zinwe nabo, a ya engena tempe- 
leni, wo kanela kuhetiswa ka masiku ya kuhlazi- 
wa, hi kala nyikelo wu nyikelwe ka bona bonkle. 

97 Makunu lezi ma laba ku heta nklanu wa 
masiku ni mambiri, Ba-Juda ba le Asia, lezi ba 
mu wonile tempeleni, ba vuxa banhu bonkle, ba 
mu koma, 

28 Ba bahuwa ba ja Madota ya Israeli, vune- 
telani: Loyi hi munhu, a gonzisako banhu bonkle 
utsanweni gonkle hi ku hambana ni banhu, m 
nao, ni utsamo legi: kambe u nehile Ba- Greki 
tempeleni, u onhile utsamo legi go basa. 

29 Hakuba ba wa wonile hi mahlweni Trofimu 
wa Efesu, u hi naye mutini, ba nga ehleketa ba 
ku Pauli u mu engenisile tempeleni. 

30 Muti wonkle wua vindlukiswa, banhu ba 
haklisa ba hlengeletana: ba koma Pauli, ba mu 
kokela lahandle ka tempeli; lukuluku tivatı ti 
wa valiwa. 

31 Lezi ba ha laba ku mu daya, mahungu ma 
cikela ka nzuna yahombe ya nklawa ma ku, Je- 
ruselema gonkle gi wa vindlukiswa : 

32 Makunu yi haklisa, yi teka banyakasani ni 
tinzuna ta mazana, yi tsutsumela kabwe; laba, 
lezi ba yi wonile nzuna yahombe ni banyakasani, 
ba tsika ku mu ba Pauli. 

33 Makunu nzuna yahombe yi tsinela, yi mu 
koma, yi laya yi ku a bohiwe hi mangenji ma- 
mbiri; yi wutisa yi ku loyi hi mani, ni hi yini u 
mahileko ? 

34 Banwani ba bahuwa xilo xinwe, banwani 
xinwani xidlenwini: lezi yi tsanzeka ku tiba 
zinene hi kwa laho ka dzolonga, yi laya yi ku a 
yiswe likokoleni. 

35 Lezi a cikele manyingweni, ku mahisile a 
rwalwa hi banyakasani hi kwa laho ka kukli- 
mbana ka banhu; . 

36 Hakuba xi lanzisela xidlemo xa banhu, xo 
bahuwa, Mu hlongoleni. 

37 Pauli, lezi a wa ha engeniswa likokoleni, a 
ku ka nzuna yahombe, Nzi nga wulawula zilo 
ka wena ke? Yi ku, Wa xi tiba Xi-Greki ke? 

38 A hi si ku Mu-Gipiti, loyi a nga vindlukisa 
dzolonga, hi maHlweni ka laya masiku, a kokela 
manangeni mune wa makumi ya mazana ya zi- 
pini ke? 

39 Kani lezi Pauli a ku, Nzi Mu-Juda wa Ta- 
rsu wa Kilikia, munhu wa muti wu fumileko: 
nza ku kongetela nzi ku, u nzi vumele nzi wula- 
wule ka banhu. 

40 Na a mu vumele, Pauli, wo yima manyi- 
ngweni, 2 kweneta hi canja ka banhu ; lezi ku wa 
hi kona kumiyela kahombe, a kanela kabwe hi 
lirimi la Ba-Heberu, a ku, 


Nipimo 22. 


.1 Madota, bamakabye, ni badadani, ingisani, 
kuhlamula ka mina nzi ku kanelako ka nwina 
makunu. 

2 Lezi ba zwile ba ku a kanela kabwe hi 
lirimi la Ba-Heberu, ba miyela nguvu: A ku 
yena, 

3 Nzi Mu-Juda, nzo hanyiwa Tarsu wa Kili- 
kia, kani lezi nzi wundliwa mutini lowu, miko- 
nzweni ya Gamalieli, nzi ku gonziswa hi maha- 
nyela ya nao wa badadani, nzo zalalela Nungu- 
ngulu, kotile nwina wenkle nyamukla : 

4 Nzi xanisa leyi ndlela kufeni, nzo boha, nzo 
nyikela paxweni bawanuna ni bawasati. 

3 Kota mupristi wahombe wa nzi tiyisa ni 
nklawa wonkle wa zikosani; nzi amukelako ka 
bona madangarila ku ya ka bamakabye, nzi ya 
Damaseku kasi nzi ba yise Jeruselema ba ku 
bohiwe laba ba nga kona, kasi ba xaniswe. 

6 Makunu lezi, nza ha famba, nzi tsinela Da- 
maseku, hi laha munwini, hi kudzuka kuwone- 
kela kahombe ku huma le tilweni ku nzi woni- 
ngela. 

7 Nzi wa lahasi misabeni, nzi zwile gezo gi 
ku ka mina, Sauli, Sauli, hi yini u nzi xani- 
sako ? 

8 Nzi hlamula nzi ku, Wena mani, Hosi? Yi 
ku ka mina, Nzi mina Jesu wa Nazareta, u emu 
xanisako. 

9 Ni bona ba nga kona na mina ba wona ku- 
wonekela, kani lezi ba kala ku gi zwa gezo ga 
loyi a nga wulawula na mina. 

10 Nzi ku, Hosi, nzi ta maha yini? Makunu 
Hosi yi ku ka mina, Suka u ya Damaseku; u ta 
byeletelwa kona hi zilo zonkle zi ku yimiselweko 
kasi u zi mahe. 

11 Makunu lezi nzi tsanzeka ku wona hi kwa 

Itho ka zilutsu xa kuwonekela loku, nzi kokiwa 
hi canja ga labo ba nga kona na mina, nzi cikele 
Damaseku. 

12 Makunu Anania, munhu wo kongela hi ka 
nao, wa ku dzunziwa hi Ba-Juda bonkle ba wa 
tsamileko kona, 

13 A ta ka mina, a yima, a ku ka mina, Sauli, 
makabye, klela u langute. Hi lezo zikati nza 
mu languta. 

14 A ku yena, Nungungulu wa badadani ba 
hina u ku yimisile ku tiba wuranza gakwe, ni 
ku wona Wolulama, ni ku zwa gezo hi nonwini 
wakwe. 

15 Hakuba u ta maha mbuni yakwe ka 
banhu bonkle hi lexo u xi wonileko ni u xi 
zwileko. 

16 Makunu u hlwelako hi yini ?. suka, u bapa- 
tizwe, u hlaze zonho za wena, wo kongela biteni 
sakwe. 

17 Makunu lezi, nzi klelele Jeruselema, nzi ha 
kongela tempeleni, nzi wa kulahlekeni, 

18 Nzi mu wona a ku ka mina, Haklisa u 
hume lukuluku Jeruselema ; hakuba a ba nga ta 
amukela kutiyisa ka wena hi mina. 

19 Nzi ku, Hosi, laba benyi ba tiba ba ku nzi 
beka paxweni, nzi ba masinagogeni yonkle labo ba 
nga kolwa ka wena : 

20 Kambe, lezi nkata wa Stefani mutiyisi wa 
wena wu halatiwa, na mina nzi wa yima kona, 
nzo vumela, nzi ku gonga tinguwo ta laba ba mu 
dayako. 

21 A ku ka mina, Famba; hakuba nzi ta ku 
ruma, kasi u ya kule bamatikweni. 

22 Ba mu ingisa hi kala wa wula leyi mhaka; 
makunu ba bahuwa nguvu, ba ku, A ku hlongo- 
lwe wo kota loyi misabeni ; hakuba a ku faneli a 
hanye. | 

23 Lezi ba ha bahuwa, ba hangalasa tinguwo 
tabwe, ba palatela ntsuri le hehla, 

24 Nzuna yahombe yi laya yı ku a engeniswe ` 
likokoleni, yo laya a wutiswe hi kuxupulwa, 
kasi yi tibe mhaka ya yini ba bahuwa lezo hi 

ena. 
f 25 Lezi ba wa mu bohile hi tingoti, Pauli a ku 
ka nzuna ya zana yi yimako kona, Ku vumelwe . 
kasi mu xupule munhu hi Mu-Roma, a nga si 
koniwa ke? 

26 Na yi xi zwile nzuna ya zana, yi ya ka 
nzuna yahombe, yi yi byela, yi ku, U ta maha 
yini? hakuba munhu loyi hi Mu-Roma. 

27 Yi ta nzuna yahombe, yi ku kakwe, 
Nzi byele, u hi Mu-Roma ke? A ku yena, 
Enaka. 

28 Yi hlamula nzuna yahombe, yi ku, Hi 
ntsengo wahombe nzi gi xabile legi wunhu. 
Pauli a ku, Kani mina nzi Mu-Roma hi kuha- 
nyiwa. 

29 Makunu labo ba wa Tba ku mu wutisa 
lukuluku ba suka kakwe: nzuna yahombe yi 
caba, lezi yi tibile yi ku hi Mu-Roma, ni hakuba 
yi wa mu bohile. 

30 Kani lezi ni manziko, yi ranza ka tiba zi- 
nene ka lexi a nga kecariwa ha xona hi Ba-Juda, 
yi mu klakla, yi laya yi ku ba hlengeletane ba- 
pristi bahombe ni huwo wonkle; yi mu relelisa 
Pauli, yi mu beka mahlweni kabwe. 


Google 


Mirtiro, 23. 351 


Kipimo 23. 


1 Makunu Pauli, wo langutisisa huwo, a ku, 
Madota, bamakabye, nzi tsamile mahlweni ka. 
Nungungulu hi mbilu yonkle yo saseka hi kala 
legi siku. 

2 Mupristi wahombe, Anania, a ba byela laba 
ba yimako naye a ku ba mu ba nomu. | 

3 Makunu Pauli a ku kakwe, Nungungulu i 
ta ku ba wena, xipetso xi basileko; wa tsama 
ku nzi abanyisa kota nao, wa laya u ku nzi biwe 
hi ku hambana ni nao ke? 

4 Laba ba nga yima kona, ba ku, Wa rukatela 
mupristi wahombe wa Nungungulu ke? 

5 A ku Pauli, a nzi tibi, bamakabye, nzi ku hi 
mupristi wahombe: hakuba ku tsaliwe a ku, U 
nga wuli kubiha hi mufumi wa banhu ba wena. 

6 Kanı lezi na a wonile Pauli a ku banwani 
ba hi Ba. Sadusi, ni banwani Ba-Farisi, a bahuwa 
hubyeni, a ku, Madota, bamakabye, nzi Mu-Farisi 
mina, nwana wa Ba-Farisi; hi ntsumbiso ni ku- 
vuka ka laba ba fileko nzi abanyiswa. 

7 Na a wulawulile lezo, ku huma kukaneti- 
sana ka Ba-Farisi ni Ba-Sadusi; banhu ba aba- 
nyisaniswa. 

8 Hakuba Ba-Sadusi ba ku, a ku na kuvuka 
ka bafi, a ku na ingelosi, ni moya: kani lezi Ba- 
Farisi ba vumela ka zimbiri. 

9 Gi maha kona dzolonga gahombe: banwani 
ba batsali ba Ba-Farisi ba suka ba yima, ba ka- 
neta, ba ku, A hi kumi kubiha ka ioyi munhu: 
wa moya wu wulawulile kakwe kumbe inge- 

osi. 

10 Lezi ku vukile kukanetisana kahombe, 
nzuna yahombe yi caba kutani Pauli i ta hanzu- 
lwa hi bona, yi laya banyakasani yı ku ba relele, 
ba mu humesa hi ntamo xikari kabwe, ba mu 
yise lokokoleni. 

11 Hi usiku gi lanzelako, Hosi yi yima naye, 
yi ku, Tiya; hakuba kotile u zi tiyisile hi mina 
Jeruselema, hi lezo u ta tiyisa ni Roma. 

12 Na ku cile, Ba-Juda ba xuxa makungu, ba 
ti boha hi kurukatela, ba ku, a ba nga ta ga, a 
ba nga ta nwa hi kala ba ta mu daya Pauli. 

13 Ba hunza mune wa makumi laba ba mahi- 
leko loku kutibisa. 

14 Ba cikela ka bapristi bahombe ni bakuluku- 
mba, ba ku, Hi ti bohile hi kurukatela kahombe 
hi ku, a hi zwi ncumo hi kala hi mu daya Pauli. 

15 Makunu hi kwa laho nwina, zinwe ni huwo 
mu wonekise ka nzuna yahombe, kasi yi mu rele- . 
lise ka nwina, kota loku ngo mu wutisisa kambe 
hi zakwe; hina hi longile ku mu daya, na a se 
nge ku tsinela. 

16 Kani lezi nwana wa makabye wa xisati wa 
Pauli i lo zwa hi kutsamela kabwe, a ya a engena 
lokokoleni, a hlautela Pauli. 

17 Makunu Pauli a bita kakwe yinwe ya 
tinzuna tahombe ta zana, a ku, Tisa jaha legi le 
nzuneni yahombe nguvu; hakuba gi na ni mhaka 
ya ku hlautela ka yona. 

18 Lezo yi mu teka, yi mu tisa nzuneni yaho- 
mbe nguvu, yi ku, Pauli, mubohiwa, u nzi bitile, 
wa nzi kombela a ku nzi nehe legi jaha ka wena, 
gi na ni mhaka ku ku byela. 

19 Makunu nzuna yahombe nguvu yi gi teka 

hi canja, ya ku huma klelweni nago, yi gi wutisa 
zikundiweni y? ku, Hi yini mhaka leyi u nayo 
ku nzi hlautela? 

= 20 Gi ku, Ba-Juda ba vumelene ku ku ko- 
mbela, a ku u mu relelise Pauli hi manziko le 
hubyeni, kota loku ngo u wutisisa kambe hi za- 
kwe. 

21 Hi kwa laho wena u nga vumeli kabwe; 
hakuba ba mu rinzela banhu babwe ba hunza 
mune wa makumi, ba ti bohileko hi kurukatela, 
ba ku a ba nga ta ga, a ba nga ta nwa hi kala 
ba mu daya; makunu ba longile, ba langutela 
ntsumbiso ka wena. 

22 Məkunu nzuna yahombe nguvu yi gi enzisa 
jaha, ya ku mu laya, yi ku, U nga byeli munhu 
u ku u nzi hlautele zilo lezi. ` 

23 Yi bita tinzuna timbiri ta zana, yi ku, Lo- 
ngisani mazana mambiri ya banyakasani, ni 
nklanu wa makumi ni makumi mambiri ya ba 
mahazi, ni mazana mambiri ya ba maklari, ba 
ku ba ye Kesaria hi hora ya kanharu ya wusiku: 

24 Yı ba laya ba ku ba longise zihari, kasi ba 
mu kilelise Pauli, ba mu tise kwatsi ka Filisi 
mufumeli. 

25 Yi tsala dangarila yi ku, 

26 Klaudiu Lusia wa mu rungula Filisi, muin 
meli u sasekileko nguvu. 

27 Munhu loyi i wa komiwa hi Ba-Juda, ngo 
u dayiwe hi bona, lezi nzi cikele na banyakasani, 
nzi mu klakla, na nzi zwile a ku hi Mu-Roma. 

28 Nzi ku ranza ku tiba nanzu ba mu kecarako 
hi wona, nzi mu relelisela hubyeni ka bona: 

29 Nzi mu kumako wa ku kecariwa hi ziwutiso 

za nao wabwe, kani lezi a nga na ni nanzu lowo 
wu faneleko kufa kumbe zikotso. 

30 Makunu lezi ku hlautelwe ka mina.a ku 
makungu ngo ma mahiwa hi munhu, nzi mu ru- 
mela ka wena lukuluku, nzo ba laya bakecariwa 
bakwe, nzi ku, ba ye ba wulawule hi yena ma- 
hlweni ka wena. 

31 Makunu banyakasanı, kota lezi ba layiweko, 
ba mu teka Pauli, ba mu yisa ni wusiku Anti- 
patri. 

32 Kani lezi' na manziko ba siya ba mahaxi, 
ba fambe naye, ba klelela lokokoleni : 

33 Labo, lezi ba cikele Kesaria, ba nyikela da- 
ngarila ka mufumeli, ba mu yimisa Peuli ma- 
hlweni kakwe. 

34 Lezi a wa gi gonzile, a wutisa a ku yena 
wa tiko go yini; na a zwile a ku hi wa Kilikia, 

35 A ku, nzi ta ku zwa hi nanzu wa wena, loku 
ba cikele bakecariwa ba wena: a laya a ku a 
gongiwe ndlwini yahombe-nguvu ya Herodi. 


X irimo 24. 


1 Makunu anzako ka nklanu wa masiku a re- 
lela Anania, mupristi wahombe, zinwe na bakulu- 
kumba bo kari, ni mukaneli a tibyako Tertulu; 
faba ba byeletela mufumeli hi Pauli. 

2 Lezi a bitiwe, a sangula Tertulu ku mu ke- 
cara, a ku, Hi lezi hi na kumiyela kahombe ka 
wena, ni zomaha zinyingi zo saseka zi mahelweko 
lixaka lolu hi kuklariha ka wena, 

3 Hi ku amukela zilwini zonkle ni matsanweni 
yonkle, Filisi u sasekileko nguvu, ni kukesa ko- 
nkle. 

4 Kani lezi kasi nzi nga kala ku engeta ku ku 
hlwelisa, nzi ku kongela nzi ku u hi zwe tińmha- 
kana hi wuzinji ga wena. 

5 Hakuba hi mu kumile munhu loyi hi munhu 
wa kulunya, wa ku vuza dzolonga ka Ba-Juda 
bonkle ba tikweni gonkle, ni murangi wa lihu- 
nzu la Ba-Nazareta : 

6 Loyi a ringako ku bihisa tempeli: hi mu 
koma: 

8 U nga ku tiba hi ku mu wutisisa wena 
nwinyi zilo lezi zonkle, hi mu kecarako ha zona. 

9 Ba-Juda ba engeta ba klangana naye, ba ku 
tiyisa ba ku zilo lezi hi zona lezo. 

10 Makunu Pauli, lezi mufumeli a mu kwene- 
tiie ku kanela, a hlamula a ku, Hi lezi nzi tiba 
nzi ku u tsamile muabanyisı wena wa lixaka lolu 
malembi manyingi, nzi tsaka nguvu ku kanela 
kuhlamula ka mina: 

11 Hakuba u nga ku tiba a ku, a ma hunzi 
kumi ga masiku ni masiku mambiri hi lezi nzi 
kanziya kasi nzi kongela le Jeruselema: 

12 Ba lo kala ku nzi kuma tempeleni nzi ku 
kaneta ni munhu, kumbe nzi ku vindlukisa xi- 
dlemo, ge masinagogeni, ge ni mutini. 

13 Ba tsanzeka ku tiyisa ka wena zilo lezi ba 
nzi kecarako ha zona makunu. 

14 Kani lezi nzi vumela lezi ka wena, nzi ku, 
hi ndlela ba yi bitako ba ku hi ku penga, nzi mu 
kozela lezo Nungungulu wa bakulukumba ba 
hina, nzi ku kolwa zilo zonkle zi tsaliweko naweni 
ni baprofeteni : 

15 Nzi na kutsumba ka Nungungulu, ba ku 
langutelako bona benyi, a ku, ku ta maha kona 

kuvuka ka ba fileko, ni ka ba lulamileko, ni ka 
ba nga lulamiko. 

16 Hi kwa laho nzi ti ringa mina kasi nzi na 
mbilu yi haba nanzu ka Nungungulu, ni ka banhu 
hi zikati zonkle. 

17 Makunu anzako ka malembi manyingi, nzi 
cikele kasi ku neha za kuhiwa lizakeni la mina, 
ni minyikelo: 

18 Yikari ka zona ba nzi kuma nzi hlazilwe 
tempeleni, a nzi na xidlemo, a nzi na dzolonga ; 
kani lezi ba wa hi kona Ba-Juda bo kari ba Asia: 

19 Laba ba fanele ku maha kona mahlweni 
ka wena, ba nzi kecare, loku ba na ni mhaka ka 
mina. 

20 Kumbe laba a ba wulawule bona benyi, 
ba kumile kubiha ku yini, lezi nzi yimile ma- 
hlweni ka huwo, 

21 Sine hi ka legi gezo ginwe, a ku nzi gi 
bahuwako na nzi yimile xikari kabwe, nzi ku, 
Hi kuvuka ka ba fileko nzi lonzelwa mahlweni 
ka nwina nyamukla. 

22 Kani lezi Filisi a ba hlwelisa, wa ku tiba 
kwatsi hi zilo za ndlela leyo, a ku, Lezi a relele 
Lusia nzuna yahombe, nzi ta engeta nzi wutisisa 
timhaka ta nwina. 

23 Makunu a laya nzuna ya zana a ku a hla- 
yiswe, a klakleke; a nga beleteli munhu wa se 
kabwe ku mu kozela. 

24 Kani lezi anzako ka masiku yo kari, Filisi 
a cikela ni Drusila, sati wakwe, loyi hi Mu-Juda, 
a bitela Pauli, a mu ingisa hi kutsumba ka Kri- 
stu Jesu. 

25 Na a ha kanela hi kululama, ni hi kutsi- 

mbetela, ni hi kuabanyisa loko ku tako, Filisi a 
wa caba, a hlamula, a ku, Famba makunu; lezi 
nzi na xikati xi faneleko, nzi ta ku bita wena: 

26 Wa ku tsumba a ku malana ma ta nyikiwa 
kakwe hi Pauli: hi kwa laho a mu bita kanyi- 
ngi, a mu xuxa naye. 

27 Kan lezi malembe mambiri na ma hetile, 
Porkiu Festu a engena utsanweni ga Filisi; wa 
ku laba ku kesiwa hi Ba-Juda, Filisi a mu siya 
Pauli kubohiweni. 


Nipimo 25. 


1 Makunu Festu, lezi a cikele tikweni, anzako 
ka masiku manharu, a suka Kesaria a 'kanziya 
Jeruselema. 

2 Bapristi bahombe ni bakulukumba ba Ba- 
Juda, ba mu hlautela hi Pauli, ba mu kongotela, 

3 Ba ku kombela bona benyi zilo hi yena, kasi 
ngo u mu bita, a te Jeruselema, ba ku rinzela ba 
ku ba mu daye ndleleni. 

4 Kasi lezi Festu a hlamula a ku, Pauli a go- 
ngiwe Kesaria, a ku, yena nwinyi 1 ta suka, a ya 
kona lukuluku. 

5 A ku yena, hi kwa laho labo bahombe zikari 
ka nwina, a ba relele na mina, ba mu kecare, 
loku wu kona nanzu ka munhu. 

6 Makunu lezi a tsamile na bona masiku ma 
nga hunziko nklanu na manharu kumbe kumi 
ga masiku, a relela Kesaria; ni manziko a tsama 
xitsanweni xa kuabanyisa, a laya a ku Pauli a 
tisiwe. 

7 Na a cikele yena, Ba-Juda ba releleko ba 
humile Jeruselema, ba yima kona, ba mu renze- 

leka, ba ku rwala milanzu yitele ni yo binza hi 
yena, leyi ba tsanzeka bona ku yi tiyisa. 

8 Makunu Pauli a kanela kuhlamuleni kakwe 
a ku, A nzi onhangi ncumo, hi nao wa Ba-Juda, 
ge hi tempeli, ge hi Kesari. 

9 Kani lezi Festu, wa ku ranza ku kesiwa hi 
Ba-Juda, a hlamula Pauli, a ku, U ranza ku ka- 
nziya Jeruselema, u abanyiswe kona mahlweni 
ka mina hi zilo lezi ke? 

10 Kani lezi Pauli a ku, Nza yima mahlweni 
ka xitsamo xa kuabanyisa ka Kesari, laha ku 
fanele nzi abanyiswe kona: a nzi onhangi ncumo -7 
ka Ba-Juda, kota lezi wena nwinyi u tibako 
kwatsi. 

11 Loku nzi onhile, nzi maha xilo lexo xi fane- 
leko kufa, a nzi ali ku fa: kani loku zi o lezi a zi 
nga zinene, ba zi kecarako ha zona, a ku na munhu 
a nga ku nzi nyikela kavwe. Nzi kombela ku ya 
ka Kesari. 

12 Makunu Festu, na a xuxile na huwo, a hla- 
mula a ku, U kombelile ku ya ka Kesari; u ta ya 
ka Kesari. 

13 Makunu lezi masiku yo kari ma hunzile, 
Agripa hosi ni Bernike ba cikele Kesaria, kasi ba 
losetela Festu. 

14 Lezi ba tsamile kona masiku manyingi, Fe- 
stu a yi hlautela hosi mhaka ya Pauli, a ku, U 
kona munhu wo kari a siyiwako mubohiwa hi 
Filisi: 

15 Makunu, lezi nzi wa hi kona AYA WA 
bapristi bahombe ni bakulukumba ba Ba-Juda 
wa ya byeletela hi yena, ba ku kombela a ku a 
<onekKke., 

16 Nzi hlamula kabwe, nzi ku, A hi matsamelo 
ya Ba-Roma ku nyikela munhu, yena a kecari- 
wako na nga si ni ba mu kecariwako mahlweni 
kakwe, a vumelwe ku ti hlamulela hi mhaka yi 
kecariweko hi yena. 

17 Hi kwa laho lezi ba hlengeletene laha, a nzi 
hlwelangi, kani lezi hi manziko nzi tsama zitsa- 
nweni xa kuabanyisa, nzi laya nzi ku a yisiwe 
munhu. 

18 Bakecari lezi ba yimile, ba kala ku rwala 
nanzu wa zilo zo biha kota nzi ehleketileko; 

19 Kani lezi ba wa hi nazo ziwutiso zo kari za 
kukozela ka bona benyi, ni hi munwe Jesu, loyi 
a fileko, Pauli a tiyisako a ku wa hanya. 

20 Mina, nzi kanganyisile ku wutisa hi' zilo 
lezi, nzi wutisa loku a ranza ku ya Jeruselema, 
a abanyiswe kona hi timhaka leti. ` 

21 Kani lezi Pauli i kombelile a ku a gongi- 
we hi ka kuwutisisa ka Agusto, nzi laya nzi 
ku a gongiwe -hi kala nzi ta mu rumela ka 
Kesari. 

22 Makunu Agripa a ku ka Festu, Nza ranza 
na mina ku zwa munhu. A ku, Hi manziko u 
ta mu zwa. 

23 Hi zona lezo ni manziko, lezi a cikele Agripa 
ni Bernike, ni wuhosi gahombe, lezi ba engenile 
utsanweni ga kuzwa zinwe na tinzuna tahombe 
ni banhu bahombe ba muti, hi kulaya ka Festu 
a engeniswa Pauli. 

24 Festu a ku, Hosi Agripa, ni madota yonkle 
ma kona laha na hina, mu languta nwina loyi 
munhu, nzi kongotelwe hi yena hi bandla gonkle 
ga Ba-Juda, ni Jeruselema, ni laha, ba ku ba- 

huwa ba ku, a nga ha faneli a ku a engete ku 
hanya. 

25 Kani mina nzi kumile nzi ku a nga maha- 
ngi xilo xi fanele kufa; kotile yena nwinyi a 
kombela ku ya ka Agusto, nzi ehleketa ku mu 
ruma. 

26 A nzi na kutiyisa ku ku tsalela hosi ya 
nga hi yena. Hi kwa laho nzi mu nehile ma- 
hlweni ka nwina, ni mahlweni ka wena nguvu, 
hosi Agripa, a ku, lezi ku wutisiwe nzi kume 
mhaka ku tsala. | 

27 Hakuba zi woneka ka mina zi haba xilo 
ku rauma mubohiwa, ni ku kala ku kombeta mi- 
lanzu hi yena. 


Nipimo 26. 


1 Agripa a ku ka Pauli, Ku vumelwe u ti wu- 
lawule. Makunu Pauli a nauluta canja, a ti hla- 
mulela, a ku, 

2 Hosi Agripa, nzi ti ehleketa hi ku nengela, 
hakuba nzi ta ti hlamulela nyamukla mahlweni 
ka wena, hi zilo zonkle nzi kecariwako ha zona hi 
Ba-Juda : 

3 Hakuba wa ma tiba nguvu matsamelo yonkle 
ni ziwutiso za Ba-Juda: hi kwa laho nzi ku 
kongotela nzi ku u nzi ingise hi kuhunisa. 

4 Makunu kufamba ka mina ka usweni ga 
mina, loku hi kusangula zikari ka lixaka la mina 
se ka Jeruselema, ba ku tiba bonkle Ba-Juda ; 

5 Ba ku nzi tiba ka kusangula, loku ba ranza 
ku tiyisa, a ku nzi tsama Mu-Farisi hi lihunzu lo 
lulama nguvu la hina. 

6 Makunu nzi yima laha ku ieia hi ku- 

tsumba ka ntsumbiso wu mahiwako hi Nungu- 
ngulu ka badadani ba hina; 

7 Ka lowu ntsumbiso tizaka ta hina ta kumi 
ni timbiri, hi kutiyisa ti mu kozela Nungungulu 
wusiku ni hlikani, ti tsumba ku kuma. Hosi 
Agripa, hi lowu ntsumbiso nzi kecariwa hi Ba- 
Juda. 

8 Hi yini ku wuliwa ku kala ku tsumbeka ka 
nwina, loku Nungungulu wa vuxa bafi? 

9 Na mina nzi ehleketa, nzi ku nzi fanela ku 
maha zilo zinyingi zo hambana ni bito ga Jesu 
wa Nazareta. 

10 Nzi maha lezo Jeruselema ; batele ba lula- 
mileko nzi ba valela makotsweni, nzi ku amu kela 
ntamo ka bapristi bahombe, na ba dayiwe nzi 
vumela. 

11 Nzi ba xanisa kambekambe masinagogeni 
yonkle, nzi ba kurumeta ku rukatela; nzi ka- 
riha nguvu nabo, nzi ba xanisa ka miti hi la- 
handle. 

12 Lezo nzi ha ya Damasiku ni ntamo ni mhaka 
ya bapristi bahombe, 

13 Lomo munwini, hi ndleleni, Hosi, nzi wona 
kuwonekela ka le tilweni, ku hunza kuhatima 
ka gambo, ku nzi woningela ni labo ba nga famba 
na mina. 

14 Lezi hi wile lahasi honkle, nzi zwa gezo gi 
ku ka mina hi lirimi la Ba-Heberu, Sauli, Sauli, 
u nzi xanisa hi yini? ku tsanzeka ka wena ku 
vindla mizwa. 

15 Nzi te nga lo, Wena u mani, Hosi? Yi ku 
Hosi, Nzi uina Jesu u mu xanisako. 

16 Kani lezi vuka, yima hi mikonzo ya wena: 

hakuba nzi wonekile ka wena hi lezi, kasi nzi 
ku hlaula, u mahe mukozeli ni mbuni ya zilo u 
nzi wonileko ha zona, ni zilo lezo nzi ta woneka 
ka wena ha zona; 

17 Nzi ku ku klakla ka banhu ni ka bamatiko, 
nzi ku rumelako ka bona, 

18 Ku vulula mahlo yabwe, a ku ba hunzuluke 
munyameni, ba ye kuwonekeleni ba hunzuluke 
ntanwini wa Satani, ba hunzuluke ka Nungu- 
ngulu, kasi ba amukele kutsetselwa ka zonho ni 
ntsomba zikari ka bona ba basileko hi kutsumba 
ka mina. 

19 Hi kwa laho, Hosi Agripa, a nzi nga Tanyi 
muwoniso wa le tilweni : 

20 Kani lezi nzi kanela ka bona ba Damasıku 
kuranga, ni Jeruselema, ni tikweni gonkle ga 
Judia, ni bamatikweni, kasi ba hunzuke, ba hi- 
nzuluke ka Nungungulu, ba ku maha mitiro yi 
fanele kuhunzuka. 

31 Hi kwa laho ka lexi Ba-Juda ba nzi koma 
tempeleni, ba ringa ku nzi daya. 

22 Nzi kumile “kuvunetela loku ku humako ka 
Nungungulu, nzi ha yima ka siku legi, nzi ku 
tiyisa ka batsongwanyani ni bahombe, a nzi wuli 
ncumo kani lezi hi lexi baprofeti ni Mosi ba ka- 
nelako.ba ku xi ta maheka ; 

23 Loku Kristu u nga ku xaniseka, a ku a 
mahe wo ranga hi ku vuka ka ba fileko, a kanele 
kuwonekela ka banhu ni ka bamatiko. 

24 A ha ti hlamulela lezo, Festu a ku hi gezo 
gahombe, Pauli, u hungukile; kugonza kahombe 
ku ku hungukisa. 

25 Kani lezi Pauli a ku, A nzi hunguki, Festu 

u sasekileko nguvu; kani lezi nzi wulawula ti- 
mhaka ta zinene ni kuklariha. 

26 Hakuba hosi yi tiba hi zilo lezi, nzi kane- 
lako ka yona hi kutiya: hakuba nzi tiba nzi ku 
a ku na xilo zinwe xa zilo lezi xi fihlalileko ka 
yona; hakuba lexi xi nga mahangi xikundlweni. 


27 Hosi Agripa, wa kolwa baprofeti ke? Nza . 


zi tiba wa kolwa. 

28 Makunu Agripa a ku ka Pauli, Hi zikati 
xitsongwanyani u nzi vumisa, nzi mahe wa Kri- 
stu. 

29 A ku Pauli, nzi nga ku kongela ka Nungu- 
ngulu, nzi ku kumbe hi kuringa kutsongwanyani 
sine hi kahombe, ku nga mahi wena wece, kanı 
lezi bonkle ba nzi zwako nyamukla, ba mahe 
kota mina, sine zikotso lezi. 

30 Makunu yi suka yi yima hosi, ni mufumeli, 
ni Bernike, ni labo ba tsamileko nabo: 

81 Lezi ba humile boce, ba wulawulana, ba ku, 
Munhu loyi a nga mahangi xilo, xi fanele kufa 
kumbe zikotso. 

32 Agripa a ku ka Festu, Munhu loyi a nga 
ku klakliwa, loku a a nga kombelangi ku ya ka 
Kesari. 


Nipimo 27. 


1 Makunu lezi ku yeciwe a ku hi enze hi ye 
hi taro Italia, ba nyikela Pauli ni banwani babo- 
hiwa bo kari ka nzuna ya zana, a culiwa Julio, 
ya nklawa wa Agustusi. 

2 Hi ku peta tarhweni ga Adramitio, gi wa 
kari gi enzile kasi ku ya matsanweni ya muha- 


nzeni wa Asia, hi enza bimbini, Aristarku, Mu- 

wan wa Tesalonika u wa hi kona na 
ina. 

3 Hi manziko hi cikele Sidoni: Julio a mu 
koma Pauli kwatsi, a mu vumela ku ya ka ba- 
nakulobye bakwe a kozelwe hi bona. 

4 Hi suka kwa laho, hi ya hi hunza kusuhani 
ka Kupro, hakuba meho yi hambene na hina. 

ð Lezi hi pelile bimbi ga Kilikia ni Pamfilia, 
hi cikele Mira, muti wa Likia. 

6 Hi laho nzuna ya zana yi kuma taro ga 
Alesandria gi ku ya Italia; yi hi engenisa ka 
gona. | 

7 Lezi hi fambile zitsongwanyani masiku ma- 
tele, hi cikele hi ku binza hi mahlweni ka Nidu; 
meho yi nga hi vumeli, hi yeya kusuhani ka 
Kreti hi kulangutana Salomone; 

8 Hi ku tsanza hi ku hunza kona, hi cikele 
utsanweni go kari gi tibya Itra Yatsı; hi kusu- 
hani na yona wu kona muti wa Lasia. 

9 Lezi xi hunzile xikati xahombe, kambe hi 
wa mhangu ku famba hi taro, hakuba ku hunzile 
kuyila za kuga, Pauli a ba lulameta, 

10 A ku kabwe, Madota, nza wona nzi ku ku- 
famba loku ku ta mahiwa ni kuhenyela ni kuha- 
ngalaka kahombe, a nzi wuli hi rwalo ni taro 
ntsena, kani lezi nzi ku hi kuhanya ka hina ka- 
mbe. 

11 Kani lezi nzuna ya zana yi ingisela mufa- 
mbisi wa taro ni nwinyi, hi ku hunza zilo lezo zi 
wulawulilweko hi Pauli. 

12 Hakuba itra gi nga saseki ku tsama kona 
makalakaya, banyingi ba xuxa makungu ba ku 
ba hume bimbini ba suke kwa laho, loku ku nga 

ku maha ba cikele Fonike, ba tsame kona maka- 
lakaya, lowu hi itra ga Kreti, yi. languta hi nwalu- 
ngu ka uceni ni ximandeni. 

13 Makunu lezi meho ya dzonga yi ninganisa 
kwatsi, ba ku ehleketa ba ku ba kumile kunabela 
kabwe, ba koka ziketsi, ba ya, ba hunza kusuhani 
ni Kreti. 

14 Kani lezi anzako ka zikatanyana taro gi 
biwa hi meho yahombe, yi tibya Uroklidoni. 

15 Lezi taro gi wa komiwa, gi tsanzeka ku 
langutana meho, hi øt tsika hi susumetiwa. 

16 Hi ya hi xeya ka xīhlalana, xi tibya iii 
hi hlayisa ngalaba hi ku ringa nguvu: 

17 Makunu lezi ba yi klakusa, ba koma zilo za 
kuvunetela, ba ku gi boha taro lahasi; ba ku 
caba kutani ba njibiliwe Surtisini, ba cisa mata- 
nga, ba susumetiwa lezo. 

18 Makunu hi ku biwa nguvu hi xipupuri, hi 
manziko ba hungula nzalo. 

19 Hi siku ga manharu ba hoxa zibya za taro 
hi mandla yabwe. 

20 Makunu lezi gambo ni tinyeleti ti nga ha 
woningi ka hina hi masiku matele, ni xipupuri a 
xi nga na zitsongwanyani xi ku tiyisa hehla ka 
hina, kutsumba konkle a ku hi ta poniswa ku 
lahlekile. 

21 Makunu lezi ba yiliwe za kuga xikati xaho- 
mbe, Pauli a suka a yima xikari ka bona, a ku, 
Madota, ngo mu ingisile ka mina, mu nga enzi ` 
Kreti, mu potsa loku kuhenyela ni kupuputsala. 

22 Makunu nzi mu kunguha nzi ku mu tiyise 
timbulu; hakuba a ku na munhu i nga ta fa xi- 
kari ka nwina, kanı lezi taro ntsena. 

23 Hakuba ku yima na mina legi wusiku inge- 
losi ya Nungungulu, nzi hi wakwe, ni nzi mu 
kozako, 

24 Yi ku, U nga cabi, Pauli; ku fanele a kuu 
yime mahlweni ka Kesari: languta, Nungungulu 
u ku nyikile bonkle ba fambako na wena. 

25 Hi kwa laho, madota, tiyisani timbilu: ha- 
kuba nzi kolwa N ungungulu, nzi ku ku ta maha 
kota lezi ku wulawulilweko ka mina. 

26 Kasi lezi hi ta susumetiwa xihlaleni xo 
kari. 

27 Kani lezi na ku cikele wusiku ga kumi na 
mune, hi ha ku yisiwa bimbini ga Adria, laha 
xikari ka wusiku zitiri za taro zi ehleketa zi ku, 
ba tsinela tikweni go karı. 

28 Ba hoxa xipimo matini, ba kuma makumi 
mambiri ya zipimo: ba ku susumeta xitsongwa- 
nyani, ba hoza zipimo kambe, ba kuma zipimo za 
kumi ni nklanu wa zipimo. 

29 Ba ku caba loku kutani hi nga ku cuku- 
nyetwa fungwini ga maribye, ba rikisa mune 
wa tifero hi le nzako ka taro, ba nabela ba ku 
ku ce. 

30 Zitiri za taro zi ha laba ku cabela tarhweni, 
ba wa cisile ngalaba bimbini, ba ti mahisa ba ku 
ba ta rikisa tifero hi mahlweni ka taro, 

31 A ku Pauli ka nzuna ya zana ni ka banya- 
kasani, Loku laba ba nga tsami tarhweni, mu 
nga kala ku poniswa. 

32 Makunu banyakasani ba tsema tingoti ta 
ngalaba, ba yi tsika yi wa. 

33 Makunu hi kala ku ta kuca, Pauli a ba ko- 
ngotela bonkle a ku ba ge za kuga, a ku, Nya- 

mukla hi siku ga kumi ni mune mu langutile, 
mu engetela ku yila, mu nga gi ncumo. 

34 Hi kwa laho nza mu kongotela nzi ku mu 
ge: hakuba lexi xi ta mu hanyisa: hakuba a 
wu nga ta lahleka sisi ka hloko ya munhu wa 
nwina. 

35 Na a wulawulile lezo, a teka xibaba, a kesa. 
Nungungulu mahlweni kabwe PODR a xi kema, 
a sangula ku ga. . 

36 Makunu ba tsaka bonkle, ba ga bona be- 
nyi. 

87 Hina honkle hi wa kona tarhweni, hi maha 
mazana mambiri ni nklanu wa makumi ni ma- 
kumi mambiri ni nklanu na munwe wa mihefe- 
mulo. 

38 Lezi ba xurile nguvu, ba hungula zibya 
tarhweni, ba ku cukunyeta mabele bimbini. 

39 Makunu na a cile, ba nga gi tibi tiko: 
kani lezi ba wona itra go kari ni muhanza, ba 
xuxa makungu loku ku nga ku maheka, ba ta 
nikinya taro ka wona. 

40 Ba ku tsemelela tifero, ba ti tsika bimbini, 
ba klakla tingoti ta tilimi, ba gwimba mehwini 
ntanga ga mahlweni, ba fambisa muhanzeni. 

41 Kani lezi ba ku cikela utsanweni laha 
mabimbi mambiri ma klanganako kona, ba ceka- 
misa taro; xihonzweni xi cekama, xi tsama lezo, 
kani lezi xi le nzako xi panzeka hi ntamo wa 
magandilatı. 

42 Banyakasani ba xuxa makungu ba ku ba 
daye babohiwa, kumbe banwani ba bona ba ka- 
sela ba huma, ba cabela. 

43 Kani lezi nzuna ya zana, yo laba ku ponisa 

Pauli, yi ba beletela ka makungu yabwe; yi laya 
yi ku labo ba zi tiba ku kasela, ba ti hoze matini 
kuranga, ba humele muhanzeni: 

44 Ni banwani ba hume, banwani hi titabwa, 
ni banwani hi zilo zinwani za taro. Lezo bonkle 
ba humela muhanzeni ba ponisa. 


Kipimo 28. 


1 Makunu lezi hi ponisile, hi tiba hi ku xihlali 
yi tibya Melita. 

2 Ba le tikweni ba hi koma hi wuxinji ga- 
hombe; hakuba ba dzivela nzilo, ba hi amukela 
honkle, hi kwa laho ka vula yi ha na, ni hi zi- 
rami. 

' 8 Kani lezi Pauli na a wungetelile tsikelo ga 
tinhi, a ti beka nzilweni, zihihigane xi huma hi 
kufumela, xi namarela canjeni gakwe. 

4 Makunu lezi ba le tikweni ba wonile xihari 
xi lengalenga canjeni gakwe, ba wulawulana ba 
ku, Futsi munhu loyi hi mudayi, kasi lezi i poni- 
sile bimbini, kuklerisa ku nga vumel a ku a 
hanye. 

5 Kani lezi a xi gubutela xihari nzilwini, a nga 
zwi kubayisa. 

6 Kani lezi ba languta ba ku, u ta vimba, ku- 
mbe u ta wa lahasi lukuluku a fa. Lezi ba 
langutile xikati xahombe, ba wona ku nga mu 
cikeli mhangu, ba hunzuka ba ku yena hi nu- 
ngungulu. 

7 Makunu ku wa hi kona konini utsamo 
lego muti wa hosi ya xihlali bito gakwe hi Pu- 
blio, loyi a hi amukela, a hi tsamisa a hi koma 
kwatsi masiku manharu. 

8 Hi zona lezo raru wa Publio a eklele a babya 
hi kukumbala ni xibululeko; Pauli a engena 
kakwe, a kongela, a beka mandla hehla kakwe, a 
mu hanyisa. 

9 Lezi ku mahisile loku, banwani ba ta labo 
ba nayo mitungu xihlaleni, ba hanyiswa : 

10 Ba hi kesela hi kukesela kunyingi ; lezi hi 
enza, ba beka tarhweni zilo hi zi vumalako. 

11 Anzako ka tihweti tinharu hi suka hi taro 
ga Alesandria lego gi nga tsama makalakaya xi- 
hlaleni, gi nazo xifungu hi Dioskuri. 

12 Na hi cikele Sirakuse, hi tsama kona ma- 
siku manharu. 

13 Hi enza kwa laho, hi renzelekela, hi cikela 
Regio. Anzako ka siku ginwe dzonga gi pupuxa, 
hi siku ga mambiri hi cikele Puteoli. 

14 Laha hi kumako bamakabye, hi kongotelwa 
ku tsama na bona nklanu wa masiku ni masiku 
mambiri: lezo hi cikela Roma. 

15 Ni kwa laho bamakabye, lezi ba zwile ti- 
mhaka ta hina, ba ta ku hi klanganyeta ba 
cikela Apii Forumi, ni Tria Taberna; na a ba 
wona Pauli, a kesa Nungungulu, a tiyisa mbilu. 

16 Lezi hi cikele Roma, Pauli a vumelwa ku 
tsama yece ni nyakasani loyi a mu langutelako. 
~ 17 Makunu anzako ka masiku manharu, a ba 
ramba labo bahombe ba Ba-Juda: lezi ba hlenge- 
letene, a ku kabwe, Madota, bamakabye, kasi 
lezi a nzi mahangi ncumo ku hambene ni banhu, ni 
matsamelo ya bararu ba hina, kasi mubohiwa nzi 
huma Jeruselema, nzi wa nyikelwa mandleni ya 
Ba-Roma : 

18 Labo, lezi ba nzi wutisile, ba laba ku nzi 

(Sheetswa, Acts.] 24 

S hakuba a ku na ka mina nanzu wu fanele 
ufa. 

19 Kani lezi Ba-Juda ba kaneta, nzi kurume- 
tiwa nzi kombele ku ya ka Kesari; kasi lezi 
a nzi na ncumo ku kecara ha kona lizaka la 
mina. ; 

20 Hi kwa laho ka mhaka leyi nzi mu bitile 
kasi nzi mu wone, nzi wulawule na nwina: ha- 
kuba hi kwa laho ka kutsumba ka Israeli nzi 
bohiwe hi lexi xikotso. 

21 Makunu ba ku kakwe, Hina a hi amuke- 
langi mapapilo ma huma Judia hi wena; a nga 
cekelangi munhu wa bamakabye loyi a hlautelako 
kumbe a kanela kubiha hi wena. 

22 Kani lezi hi ehleketa ku fanele hi zwe ka 
wena, loko u ku ehleketako; hakuba ha zi tiba 
ku kanetiwa lihunzu lolu utsanweni gonkle. 

23 Makunu lezi ba mu yimisile siku, ba cikela 
kakwe ndlwini yakwe batele, a kanela kabwe 
tıimhaka, a tiyisa kufuma ka Nungungulu, wa ku. 
ba kongotela hi timhaka ta Jesu ta naweni wa 
Mosi ni baprofeteni, a sangula mixo a kanela hi 
kala agambo. 

24 Banwani ba kolwa timhaka ti kanelweko, 
banwani ba nga kolwi. 

25 Lezi ba nga vumelani, ba suka, Pauli na a 
kanele mhaka yinwe, a ku, Wu wulawula kwatsi 
Moya wo Basa hi Isaya muprofeti ka badadani 
ba nwina, 

26 Wu ku, Famba, a ku ye ka laba banhu, u ku, 
Hi kuzwa mu ta zwa, mu nga ingisi ; hi kuwona 
mu ta wona, mu nga zwalisi: 

27 Hakuba mbilu ya laba banhu yi sihalalisa, 

ni tindlebe tabwe ti binza, ni mahlo yabwe ba ` 
ma tsimbile; kumbe ba nga ku wona hi mahlo, 
ba zwe hi tindlebe, ba ingise hi mbilu, ba engete 
ba hunzuke, nzi ba hanyise. 

28 Hi kwa laho a ku tibeke ka nwina a ku 
loku kuhanyisa ka Nungungulu ku rumelwe ka 
bamatiko ; ba ta zwa bona. 

30 A tsama mabembe mambiri ma hetile 
ndlwini yakwe leyo u yi rihelileko, a amukela 
bonkle ba nga engena kakwe, 

81 Wa ku kanela mufumo wa Nungungulu, wa 
ku gonzisa timhaka ta Hosi Jesu Kristu, hi kutiya 
konkle, a nga tsimbeteli hi munhu. 

